
DIN  MILA  LUI  DUMNEZEU  ARHIEPISCOP  AL  SIBIULUI 

.  u  ....  ŞI 

MITROPOLIT  AL  ARDEALULUI,  CRIŞANEI  ŞI  MARAMUREŞULUI 


Prea  Cuvioşilor  stareţi,  prea  cuvioaselor  stareţe,  obştilor  monahale; 
Prea  Cucernicilor  protopopi,  preoţi  şi  diaconi  şi  tuturor  binecredin- 
cioşilor  creştini  din  de  Dumnezeu  păzită  noastră  eparhie 
Har,  pace  sufletească  şi  ajutor  de  la  Dumnezeu,  iar  de  la  noi  arhie- 
;  I  rească  binecuvântare,  cu  salutare  pascală: 

HRISTOS  A  ÎNVIAT! 


Iubiţi  credincioşi, 

•  I  I  t M 

IU\  lUJ  l  lOlli  /9uS)  IISl  tUu  T  m  >«’■'  4.  D4  VUDklţul 

t  jNe-am  amintit  cu  tristele  în  Săptămâna  Patimilor  de  viata  pă¬ 
mântească  a  Mântuitorului,  care,  spre  sfârşitul  ei,  părea  că  se  va  în¬ 
cheia  cu  un  dezastru.  Părea  că  va  rămâne  în  istoria  omenirii  ca  un 
eşec.  Cel  care  trei  ani  şi  jumătate,  ca  un  trimis  al  lui  Dumnezeu,  şi-a 
uluit  ascultătorii  prin  minuni  şi  prin  cuvânt,  părea  că,  în  cele  din 
urmă,  a  fost  doar  un  om  ca  toţi  ceilalţi  oameni,  supus  morţii  ca  şi  ei. 
Dumnezeul  :în  care  s-a  încrezut  părea  că  nu-L  apără,  lăsându-L  să  fie 
răstignit  ca  un  răufăcător,  între  doi  tâlhari.  El  însuşi,  parcă  surprins 
de  acest  final,  strigase  de  pe  cruce:  „ Dumnezeul  meu ,  Dumnezeul 
meu ,  pentru  ce  M-ai  lăsat?"  (Marcu  15,  34). 

Fusese  într-adevăr  un  răufăcător?  Toţi  ştim  că  nu. 

Şi  cei  care  l-au  răstignit  ştiau  că  nu  fusese  un  răufăcător.  Când 
îl  anchetau  în  fata  arhiereului  Ana,  l-a  întrebat  pe  unul  care  L-a  păl¬ 
muit,  pe  motiv  că  nu  ar  fi  fost  respectuos  cu  arhiereul:  „De  am  grăit 
rău ,  arată-mi  că  e  rău ;  iar  de  am  grăit  bine ,  pentru  ce  Mă  baţi?"  Şi 
nimeni  nu  i-a  putut  dovedi  că  „grăise  rău"  (Ioan  18,  22 — 24).  L-au  dus 
legat  la  Caiafa, :  dar  nici  acesta  nu  i-a  putut  găsi  vreo  vinovăţie.  De 
aici  a  rămas  vorba  în  popor,  atunci  când  nu  se  poate  rezolva  ceva,  că 
eşti  trimis  „de  la  Ana  la  Caiafa ".  Caiafa  L-a  trimis  la  Pilat  care  L-a 
supus  public,  în  faţa  acuzatorilor,  unui  interogatoriu  corect,  după 
care,  tot  corect  a  dat  sentinţa:  „Nu  găsesc  nici  o  vină  omului  aces¬ 
tuia"  (Luca  23,  4;  Ioan  19,  4.6). 

Aşadar  nu  fusese  şi  nu  era  un  răufăcător.  Dimpotrivă,  era  fără  de 
păcat.  întrebase  odată:  „Cine  Mă  va  vădi  pe  Mine  de  păcat?"  (Ioan 
8,  46).  Şi  nimeni  nu  i-a  putut  reproşa  nimic.  Altă  dată  când,  pentru 
o  vorbă  care  nu  le-a  plăcut  iudeilor,  au  vrut  să-l  ucidă  cu  pietre,  i-a 

întrebat;  „ Multe  lucruri  bune  v-am  arătat  de  la  Tatăl  Meu;  pentru 
care  din  ele  voiţi  să  Mă  ucideţi  cu  pietre?1*  (Ioan  10,  32). 

Şi  totuşi  iudeii  i-au  cerut  lui  Pilat  să-L  condamne  la  răstignire. 
„ Răstigneşte-L 1  Răstigneşte-L"  (Ioan  19,  6).  Şi  cum  Pilat  ezita,  au  găsit 
un  mijloc  viclean  de  a-1  constrânge.  L-au  ameninţat,  acuzându-1  de 
trădare  faţă  de  împăratul  său:  De-L  vei  elibera,  nu  eşti  credincios  îm¬ 
păratului,  căci  acesta  s-a  proclamat  pe  Sine  împărat,  când  noi  avem 
împărat  pe  Cezarul  de  la  Roma !  (Ioan  19,  12 — 15).  Cumplită  prefăcă¬ 
torie,  numai  şi  numai  ca  să  obţină  condamnarea  nevinovatului. 

Evident,  iudeii  şi-au  formulat  mai  întîi  o  acuzaţie  religioasă,  dar 
Pilat  a  respins-o  fără  greutate,  fiindcă  nu-1  interesau  certurile  lor  reli¬ 
gioase,  şi  atunci  ei  au  apelat  la  minciuna  că  Iisus  se  proclamase  îm¬ 
părat,  prefăcând  astfel  procesul  religios  într-un  proces  politic.  Pe 
acesta  Pilat  l-a  tratat  cu  superficialitate. 

Care  era  adevărata  acuzaţie  a  iudeilor  împotriva  lui  Iisus?  Iată 
care  era:  „S-a  făcut  pe  Sine  Fiul  lui  Dumnezeu "  (Ioan  19,  7).  O  acu¬ 
zaţie  religioasă. 

Era  adevărat  acest  lucru?  Era.  Chiar  lui  Caiafa,  când  i-a  pus  în¬ 
trebarea  direct:  „Eşti  tu  Flristosul,  Fiul  celui  binecuvântat "?  i-a  răs¬ 
puns:  „Eu  sunt"  (Marcu  15,  62). 

Totuşi,  iudeii  şi  căpeteniile  lor  nu  avuseseră  dreptate  să-i  ceară 
răstignirea.  De  ce?  Pentru  că  Iisus  era  cu  adevărat  Fiul  lui  Dumnezeu. 

S-ar  putea  obiecta  la  aceasta:  Era  Fiul  lui  Dumnezeu,  dar  ei  nu 
ştiau.  Răspunsul  la  aceasta  e  că  nu  voiau  să  ştie.  Nu-L  acceptau  pen¬ 
tru  că  nu  aşa  îl  aşteptau  ei  pe  Mesia.  îl  voiau  împărat,  eliberator, 
cuceritor  politic,  care  să  facă  din  ei  singurul  popor  iubit  de  Dumne¬ 
zeu,  care  să  le  dea  totul  de-a  gata  şi  să  le  asigure  stăpânirea  asupra 
altora.  Aşteptau  un  rege,  nu  un  reformator  moral. 

Dar  acum  e  obligatorie  o  altă  întrebare.  Avuseseră  ei  toate  sem¬ 
nele,  toate  motivele  să  creadă  că  El  era  Trimisul,  Mesia,  Fiul?  Le  avu¬ 
seseră.  Dovada  e  în  aceea  că  foarte  mulţi  L-au  recunoscut  ca  Mesia: 
„Tu  eşti  Flristosul,  Fiul  lui  Dumnezeu"  (Matei  16,  16).  El  însuşi  se  le¬ 
gitimase  de  nenumărate  ori:  „Eu  şi  Tatăl,  una  suntem"  (Ioan  14,  9). 
Dar  s-ar  mai  putea  zice  că  nu  toată  lumea  II  auzise  şi  nu  toţi  ştiau  de 
Dânsul.  N-ar  avea  dreptate  nici  cei  cu  astfel  de  obiecţii.  Cei  mari, 
membrii  Sanhedrinului,  şefii  sinagogilor  şi  „mulţimile"  (Matei  5,  1; 

Luca  5,  19;  Luca  12,  1;  Luca  5,  1),  nu  numai  că  auziseră  de  El,  dar 
unii  L-au  vizitat,  cum  a  fost  Nicodim,  alţii,  cărturarii  şi  fariseii  l-au 
urmărit  şi  L-au  ascultat  permanent,  vreme  de  trei  ani  şi  jumătate.  El 
însuşi  i-a  răspuns  lui  Caiafa:  „Eu  am  grăit  lumii  pe  faţă  şi  Întotdea¬ 
una  am  Învăţat  In  sinagogă  şi  In  templu,  unde  pururea  se  adună  iu¬ 
deii  şi  pe  ascuns  n-am  grăit  nimic"  (Ioan  18,  20). 

Şi-apoi  mai  avuseseră  la  îndemână  câteva  mari  argumente  care 
ar  fi  trebuit  să-i  convingă  că  El  era  Mesia.  Le  vom  aminti  pe  scurt, 
pentru  că  sunt  îndeobşte  cunoscute: 

1.  El  împlinea  toate  proorociile  despre  Mesia  ale  profeţilor  Ve¬ 
chiului  Testament.  Cărturarii  Legii  trebuiau  să  ştie  să-L  recunoască, 
aşa  cum  cu  multă  pătrundere  exegetică  au  făcut-o  evangheliştii. 

2.  A  propovăduit,  completând  şi  luminând  Legea  veche  cu  învă¬ 
ţături  care  nu  puteau  veni  decât  de  la  Dumnezeu,  „ Nimeni  n-a  vorbit 
vreodată  ca  omul  Acesta "  (Ioan  7,  46),  exclamau  ascultătorii  Lui.  „Tu 
ai  cuvintele  vieţii  veşnice "  (Ioan  7,  68).  A  lămurit  cele  mai  importante 
şi  cele  mai  grele  taine  despre  Dumnezeu,  despre  originea  universului, 
a  lumii  şi  a  omului,  despre  viaţă  şi  despre  moarte,  probleme  cu  care 
s-a  confruntat  din  totdeauna  conştiinţa  omenească.  A  adus  la  toate 
răspunsuri  de  Sus,  adică  în  mod  sigur  adevărate.  Ultime.  Definitive.  A 
propovăduit  iubirea  ca  normă  morală,  înlocuind  răzbunarea.  A  pro¬ 
povăduit  iertarea,  înlocuind  pedeapsa,  pentru  cei  care  se  căiesc  şi  se 
îndreaptă.  A  fost  „Omul  care  a  spus  adevărul"  (Ioan  8,  40)  despre 
toate,  tuturor  şi  în  toate  împrejurările. 

3.  A  făcut  minuni  în  văzul  tuturor,  vindecând  orbi  din  naştere, 
ologi,  paralitici,  îndrăciţi  şi  a  înviat  morţi. 

Şi-atunci  de  ce  L-au  răstignit?  Nu  L-au  acceptat  ca  Mesia.  A  fost 
ca  şi  cum  ar  fi  vrut  să-L  forţeze  pe  Dumnezeu  să  le  trimită  un  alt  Me¬ 
sia,  pe  măsura  dorinţelor  şi  speranţelor  lor  lumeşti,  nu  un  reformator 
religios.  Ei  îşi  considerau  religia  lor  suficientă  şi  bună.  Erau  mai  pre¬ 
ocupaţi  de  soarta  lor  pământească. 

Şi  L-au  răstignit.  Şi  El  s-a  lăsat  răstignit. 

Iubiţi  credincioşi, 

Desigur  vă  puneţi  acum  întrebarea:  De  ce  s-a  lăsat  răstignit? 
Parcă  ni  se  par  logice  întrebările  răstignitorilor  şi  ale  celorlalţi..  De  ce 
Iisus  a  acceptat  Patimile  fără  să  încerce  să  le  evite,  fără  să  încerce 
să  se  elibereze,  folosindu-şi  puterea  dumnezeiască?  Căci  iată  ce  ne 
spun  evangheliştii: 

Văzându-L  răstignit,  „trecătorii  îl  huleau  dând  din  cap  şi  zicând : 
O,  Tu,  cel  ce  dărâmi  Templul  şi  în  trei  zile  îl  zideşti,  de  eşti  Fiul  lui 
Dumnezeu,  pogoară-Te  de  pe  cruce".  De  asemenea,  cărturarii,  fariseii 
şi  căpeteniile  „ll  batjocoreau  zicând:  Pe  alţii  a  mântuit,  iar  pe  Sine 
nu  poate  să  se  mântuiască...  Nădăjduia  în  Dumnezeu ;  izbăvească-L 
acum  de-L  voieştel  Căci  zicea:  Sunt  Fiul  lui  Dumnezeu"  (Matei  27, 
41—43). 

Dar,  de  pe  cruce:  tăcere!  Apoi  moarte.  Apoi  constatarea  legală  a 
morţii,  prin  împungerea  cu  suliţa.  Apoi  îngroparea,  pecetluirea  mor¬ 
mântului  şi . . .  sfârşitul! 

Până  şi  cei  care  îl  iubiseră  şi  care  crezuseră  în  EJ  cu  tărie,  apos¬ 
tolii,  s-au  lepădat  —  Petru  de  trei  ori  —  s-au  ascuns,  şi-au  pierdut 
orice  speranţă.  S-au  aşternut  pe  o  lungă  dezamăgire  şi  dorinţă  de 
pierdere  grabnică  în  anonimat. 

Taina  le-o  spusese  Iisus,  dar  ei  n-o  reţinuseră.  Depăşea  puterea 
lor  de  înţelegere.  Erau  oameni  simpli.  Abia  după  înviere  şi  după  Pogo- 
rîrea  Duhului  Sfânt  vor  înţelege  totul.  Dar  Iisus  nu  le  ascunsese  că 
va  pătimi.  Şi  îi  înarmase  şi  cu  o  speranţă. 

Odată,  când  unii  îi  cereau  să  le  dea  tot  alte  şi  alte  semne  dumneze¬ 
ieşti  că  e  Mesia,  mereu  nesătui  de  minuni,  le-a  spus  că  nu  le  va  da 

decât  semnul  lui  Iona,  care,  după  trei  zile,  ieşise  viu  din  pântecele 
„chitului",  al  unei  balene  desigur  (Matei  12,  40).  Altă  dată  îi  provo¬ 
case  cu  o  afirmaţie  mai  mult  decât  îndrăzneaţă:  dărâmaţi  templul  şi 
in  trei  zile  îl  voi  rezidi  (Matei  26.  61).  Ca  Dumnezeu  putea  să-l  rezi¬ 
dească  în  clipa  următoare,  dar  referirea  la  aceste  „ trei  zile"  era  o 
descoperire  c  ă,  într-un  viitor  nu  prea  îndepărtat,  se  va  întâmpla  şi 
cu  El  ceva  după  „trei  zile"  şi  anume  că  va  fi  dat  morţii,  dar  că  după 
„trei  zi/e"  va  învia  (Matei  16,  21;  17,  23;  20,  19  şi  în  multe  alte  locuri). 
Proorocirea  ajunsese  de  notorietate  publică  de  altfel,  căci  o  ştiau  şi 
căpeteniile  templului  care,  după  răstignire,  s-au  dus  la  Pilat  spunân- 
du-i:  „Domnule,  ne-am  adus  aminte  că  înşelătorul  acela,  când  era  încă 
viu,  a  zis :  După  trei  zile  mă  voi  scula"  (Matei,  27 — 63).  Şi  au  cerut 
pază  militară  la  mormânt,  ca  să  nu  fie  furat  corpul  celui  îngropat. 

Când  L-au  văzut  mort  pe  cruce,  batjocorit,  neputincios,  mort  ca 
toţi  morţii,  ucenicii  n-au  mai  crezut  nici  ei  în  Domnul  lor,  tot  aşa  cum 
nu  credeau  cei  care  îl  răstigniseră. 

Să  reluăm  aşadar  întrebarea:  De  ce  s-a  lăsat  Mântuitorul  batjo¬ 
corit,  umilit,  răstignit,  omorât?  Fiindcă  aşa  era  hotărât  de  la  Dumne¬ 
zeu  să  se  petreacă  lucrurile:  „Fiul  Omului  merge  precum  este  scris 
pentru  LI"  (Matei  26,  24).  Unde  era  scris?  în  cartea  profetului  Isaia, 
cap.  53,  unde  se  descriau  cu  anticipaţie  Patimile,  cu  amănunte,  şi  se 
explica  faptul  că  jertfa  Lui  urma  să  fie  pentru  izbăvirea  neamului 
omenesc  din  păcat.  Referindu-se  la  acest  text,  Sfântul  Pavel  spune: 
„Hristos  a  murit  pentru  păcatele  noastre,  precum  scrie  în  Scripturi" 
(I  Cor.  15,  3). 

Vom  identifica,  aşadar,  trei  motive  pentru  care,  potrivit  Provi¬ 
denţei  divine,  lisus  trebuia  să  treacă  prin  Patimi  şi  moarte. 

1.  Ca  să  împlinească  Hotărârea  Tatălui  şi  Scripturile. 

2.  Ca  să  ofere  jertfa  Sa  pentru  păcatele  oamenilor  şi,  îndeosebi, 
pentru  păcatul  strămoşesc. 

3.  Ca  să  ofere  omenirii  proba  definitivă  a  dumnezeirii  Sale,  învi¬ 
ind  a  treia  zi  din  mormânt. 

Dreptmări/tori  creştmi, 

După  trei  zile,  Hristos-Domnul  a  înviat!  Proorociile  vechi,  ca  şi 
ale  Sale,  s-au  împlinit. 

înviind  Hristos  toate  s-au  umplut  de  lumină.  Aşa  cântăm  în  aceste 
zile  ale  Paştilor.  Cuvântul  Lumină  e  prezent  în  toate  textele  Zilei  în¬ 
vierii.  Şi  întreaga  săptămână  de  după  înviere  se  numeşte  Săptămâna 
Luminată,  care  luminează  şi  vindecă,  şi  transfigurează  Săptămâna  Pa¬ 
timilor .  Se  luminează  toate  sensurile  vieţii,  învăţăturii  şi  pătimirii 
Domnului  pe  pământ.  Tristeţea  se  preface  în  bucurie.  Cuvântul  Bucu¬ 
rie  este  al  doilea  mare  cuvânt  prin  care  sărbătorim  învierea  Domnu¬ 
lui.  E  şi  primul  cuvânt  pe  care  îl  adresează  Mântuitorul  oamenilor, 
după  înviere:  „Bucuraţi- vă"!  (Matei  28,  9). 

Învierea  dă,  retrospectiv,  putere  divină  tuturor  cuvintelor,  învă¬ 
ţăturilor  şi  faptelor  lui  lisus,  adică  le  adevereşte  ca  fiind  de  la  Dum- 

nezeu.  Căci  El  ca  Dumnezeu  a  înviat.  Numai  ca  Dumnezeu  putea  în¬ 
via  din  morţi.  Prin  înviere  a  răspuns  la  întrebarea:  „ Cine  eşti?"  şi 
căpeteniilor  sinagogii  şi  tuturor  celor  care  l-au  răstignit.  Le-a  răspuns 
şi  celor  c  are  îi  cereau  semne  de  putere,  când  se  afla  pe  cruce.  Şi  le-a 
dat  şi  ucenicilor,  şi  prin  ei  Bisericii  pe  care  a  întemeiat-o,  încredinţa¬ 
rea  că  era  Fiul  lui  Dumnezeu  şi  că  Legea  Lui ,  ceea  ce  va  fi  Noul  Tes¬ 
tament,  este  Lege  divină,  şi  că  numai  prin  ea  ne  mântuim.  Şi  că  nu¬ 
mai  crezând  în  El  şi  în  poruncile  Lui,  viaţa  noastră  capătă  sens  pe 
pământ  şi  în  ceruri.  Căci,  dacă  Hristos  a  înviat  —  şi  noi  toţi  credem 
că  a  înviat  —  atunci  şi  noi  vom  învia,  cum  spune,  logic,  Sfântul  Pavel 
(I  Cor.  15,  20). 

Să  ne  bucurăm  de  înviere.  Să  ne  iertăm  unii  pe  alţii  şi  să  ne 
dorim  mântuirea.  Să  chemăm  harurile  învierii  în  viaţa  noastră.  Să  ce¬ 
rem  luminarea  minţilor  şi  schimbarea  inimilor  în  inimi  iubitoare.  Să 
tăcem  fapte  bune,  ca  să  dăm  răspuns  bun  când  vom  trece  pragul  aces¬ 
tei  vieţi  şi  vom  intra  în  nemurire,  şi  ne  vom  întâlni  cu  Hristos  în  în¬ 
viat  şi  înălţat  la  ceruri. 

Dumnezeul  învierii  să  aducă  în  toate  inimile  şi  în  toate  casele 
lumină  şi  bucurie. 

>  HRISTOS  A  ÎNVIAT! 

Al  vostru  ai  tuturor,  de  tot  binele 
voitor  şi  pururea  rugător  către  Domnul, 

t  Dr.  ANTONIE  PLAMADEALA 

Arhiepiscopul  Sibiului  şi  Mitropolitul 
Ardealului,  Crişanei  şi  Maramureşului 


b 

t  BARTOLOMEU 

DIN  MILA  LUI  DUMNEZEU  ARHIEPISCOP  AL  ARHIEPISCOPIEI 

ORTODOXE  ROMANE  A  VADULUI ,  FELEACULUI  ŞI  CLUJULUI 

Cinului  monahal,  prea  cucernicilor  protopopi,  preoţi  şi  diaconi  şi 
tuturor  hinecredincioşilor  creştini,  har,  ajutor  şi  milă  de  la  Dumnezeu, 
iar  de  la  noi,  arhierească  binecuvântare / 

Iubiţii  mei  fii  sufleteşti, 

De  ce  a  trebuit  să  sufere  Hristos?  Şi  de  ce  a  trebuit  să  moară? 
Şi  de  ce,  anume,  să  moară  pe  cruce?  V-aţi  întrebat  vreodată  dacă 
Ziditorul  lumii  este  şi  Atottiitorul  ei?  Şi  dacă  da,  cum  se  face  că 
Ziditorul  se  lasă  strivit  de  propria  Sa  zidire,  că  Dumnezeu  se  lasă 
omorât  de  propria  Sa  făptură? 

Iată  întrebări  în  faţa  cărora  mulţi  înţelepţi  ai  veacului  ridică  din 
umeri,  dar  ale  căror  răspunsuri  ne  sunt  cât  se  poate  de  limpezi  nouă, 
celor  ce  credem.  Că  dacă  ştim  că  Dumnezeu  a  creat  lumea,  atunci 
ştim  că  El  o  şi  iubeşte  —  că  doar  din  iubire  a  făcut-o.  Şi  dacă  o  iu¬ 
beşte,  El  o  iubeşte  asemenea  unui  părinte,  atât  în  starea  ei  de  nepri- 
hană  cât  şi  în  starea  ei  de  păcat.  Aşa  se  face  că  de  îndată  ce  stră¬ 
moşii  noştri  Adam  şi  Eva  au  păcătuit  şi  au  căzut  sub  blestem,  Ceres¬ 
cul  Părinte  le-a  şi  făgăduit  un  Mântuitor.  Această  făgăduinţă  a  intrat 
nu  numai  în  memoria  sufletească  a  generaţiilor,  ci  şi  în  conştiinţa  pro¬ 
feţilor  care  L-au  vestit,  de-a  lungul  veacurilor,  pe  Mesia  Cel-Ce-va-să 
vină.  Şi  El  a  venit,  ca  întrupare  a  lui  Dumnezeu  pentru  omenirea  de 
sub  păcat,  în  persoana  Domnului  Iisus  Hristos,  Cel  născut  de  la  Du¬ 
hul  Sfânt  şi  din  Fecioara  Maria. 

Atunci,  cum  de  spun  unii  că  El,  Creatorul,  şi-a  părăsit  creaţia 
de-ndată  ce  a  creat-o?  Cum  s-o  părăsească,  de  vreme  ce,  dimpotrivă, 
El  s-a  pogorât  într-însa  prin  întruparea  Fiului  Său?  Mai  mult,  într-atât 
S-a  făcut  pe  Sine  solidar  cu  semenii  încât  a  devenit  întru  totul  aseme¬ 
nea  lor,  în  afară  de  păcat;  El  şi-a  luat  asupră-şi  întreaga  noastră  fru¬ 
museţe,  dar  şi  toate  neputinţele  noastre:  foamea,  setea,  frigul,  obo¬ 
seala  şi  chiar  tremurul  în  faţa  durerii.  Fiind  El  Dumnezeu  deplin,  prin 
întrupare  s-a  făcut  şi  om  deplin.  Or,  din  deplinătatea  fiinţei  omeneşti 
nu  poate  lipsi  suferinţa. 

Există  pe  lume  suferinţe  care  se  nasc  din  păcat,  cum  ar  fi  aceea 
a  unui  alcoolic  desfrânat  care-şi  degradează  trupul  şi  ajunge  în  spi¬ 
tal;  şi  există  suferinţe  care  se  nasc  din  iubire,  cum  ar  fi  aceea  a  unui 
bărbat  care  s-a  aruncat  în  flăcările  unui  incendiu  pentru  a  salva  viaţa 
unui  copil,  şi  ajunge-n  spital.  Intre  acestea  două  există  o  lege:  sufe¬ 
rinţa  păcatului  nu  poate  fi  răscumpărată  decât  printr-o  altă  suferinţă, 
aceea  a  iubirii.  Or,  suferinţa  răscumpărătoare,  asumată  de  bună  voie, 
se  numeşte  jertfă.  Ei  bine,  toate  patimile  Mântuitorului  Iisus,  de  care 
ne-am  amintit  în  zilele  trecute:  sudorile  de  sânge,  pălmuirile,  scuipă- 

rile,  batjocurile,  biciuirea,  cununa  de  spini,  drumul  Golgotei,  răstig¬ 
nirea  şi  moartea  pe  cruce,  toate  la  un  loc  alcătuiesc  jertfa  prin  care 
suferinţa  lui  Hristos  ne-a  răscumpărat  pe  noi  din  suferinţa  păcatului. 

Vedeţi  acum  înţelesurile  cum  se  desprind  şi  se  limpezesc?  Din 
iubire  ne-a  creat  Dumnezeu  întru  neprihană;  din  iubire  ne-a  făgăduit 
Mântuitorul  întru  păcatul  nostru,-  din  iubire  ni  L-a  trimis,  întrupat,  pe 
însuşi  Fiul  Său;  din  iubire  s-a  jertfit  Hristos  pentru  răscumpărarea  şi 
mântuirea  noastră.  Există  oare-n  lumea  aceasta  o  iubire  mai  puter¬ 
nică  şi  mai  cuprinzătoare  decât  a  lui  Dumnezeu?  Şi  dacă  Dumnezeu 
îşi  trăieşte  iubirea  în  maximă  deplinătate,  în  aceeaşi  maximă  plenitu¬ 
dine  a  înţeles  să-Şi  trăiască  şi  suferinţa.  Iată  de  ce  Şi-a  asumat  El 
moartea  pe  cruce,  cea  mai  groaznică  şi  mai  umilitoare  din  câte  se  pot 
imagina.  Vă  aduceţi  aminte  că  lui  Iisus  Cel  răstignit  I  S-a  întins  un 
burete  înmuiat  în  vin  amestecat  cu  fiere.  Aceasta,  în  fapt,  era  o  bău¬ 
tură  anestezică  pe  care  femeile  miloase  o  pregăteau  pentru  cei  cruci¬ 
ficaţi,  să  le  amorţească  măcar  în  parte  durerile.  Domnul  a  refuzat 
anestezia  şi  n-a  vrut  să  bea  (Mt.  27,  34).  A  refuzat-o  pentru  că  a  în¬ 
ţeles  să-şi  asume  suferinţa  totală  şi  curată,  aşa  cum  numai  Dumnezeu 
o  poate  face.  In  dureri  Şi-a  dat  duhul,  iertându-i,  din  iubire,  pe  cei 
ce-L  răstigniseră.  In  faţa  unei  asemenea  mărturii,  cum  poate  cineva 
să  se  mai  îndoiască  de  dumnezeirea  lui  Iisus? 

Iubiţii  mei  fii  sufleteşti , 

Dacă  misiunea  Domnului  Hristos  s-ar  fi  oprit  aici,  la  Evanghelie, 
jertfă  şi  moarte,  noi  creştinii,  n-am  avea  parte  decât  de  tristeţe  şi 
plângere.  Dar  nu,  nu  aici  s-a  oprit!  Toate  acestea  aveau  un  singur 
drum  şi  mergeau  către  unul  şi  acelaşi  deznodământ:  învierea.  Dacă 
Domnul  Iisus  S-a  manifestat  plenar  prin  moarte,  tot  plenar  S-a  mani¬ 
festat  şi  prin  viaţă.  Viaţa  însă,  în  puterea  ei  desăvârşită,  nu  este  cea 
firească,  pe  care  o  trăim  cu  toţii  între  leagăn  şi  mormânt,  ci  aceea 
care  se  manifestă  prin  înviere,  căci  numai  învierea  este  aceea  care 
biruie  moartea  şi-i  tăgăduieşte  puternicia.  Până  la  înviere,  moartea 
e  o  realitate:  după  înviere,  moartea  nu  mai  există:  cel  înviat  nu  mai 
poate  muri  a  doua  oară:  el  nu  mai  are-n  faţă  decât  veşnicia.  Domnul 
a  murit  şi  a  înviat  o  singură  dată  cu  unul  şi  acelaşi  trup,  acelaşi  cu 
care  S-a  înălţat  apoi  la  cer  şi  cu  care  va  veni  la  Marea  Judecată. 

Dar  învierea  Domnului,  iubiţii  mei,  nu  a  fost  un  scop  în  sine,  o 
performanţă  personală  ca  aceea  a  unui  atlet  care  vrea  să-şi  dovedeas¬ 
că  sieşi  şi  altora  că  a  fost  în  stare  să  învingă  un  obstacol.  învierea 
Domnului  e  mai  mult  decât  un  eveniment:  e  o  lucrare.  Părăsindu-şi 
giulgiurile  din  mormânt  şi  mişcându-Şi  trupul  îndumnezeit  prin  trans¬ 
figurare,  întâiul  drum  al  Domnului  a  fost  acela  de  a  se  pogorî  la  iad 
şi  de  a-i  dezlega  din  legăturile  morţii  pe  cei  ce-L  aşteptau  acolo,  în¬ 
cepând  cu  Adam  şi  Eva  şi  terminând  cu  Ioan  Botezătorul.  Domnul 
nu  a  murit  spre  a  învia,  ci  pentru  ca  prin  învierea  Lui  să-i  elibereze 
pe  oameni  din  robia  morţii.  Dacă  pentru  noi,  oamenii,  S-a  pogorât 
din  cer  şi  S-a  întrupat,  dacă  pentru  noi  a  suferit,  dacă  pentru  noi  S-a 

răstignit  şi  a  gustat  moartea,  El  tot  pentru  noi,  oamenii,  a  şi  înviat? 
şi  nu  numai  pentru  cei  de  dinainte,  ci  şi  pentru  toţi  cei  de  după  El, 
care  mor  întru  numele  Său  şi  care  tot  întru  El  vor  şi  învia.  Prin  învierea 
Sa,  Domnul  S-a  făcut  începătură,  model  şi  arhetip  al  propriei  noastre 
învieri. 

Iată  de  ce,  iubiţii  mei,  praznicul  de  astăzi  este  o  sărbătoare  uni¬ 
versală  a  luminii:  pentru  că  Domnul  e  „Lumina  lumii ",  prin  „lume“ 
înţelegând  tot  ceea  ce  există  în  cer,  pe  pământ  şi  sub  pământ.  Lumi- 
nându-Şi,  prin  înviere,  propriul  Său  mormânt,  El  le-a  luminat  şi  pe 
ale  noastre,  începând  cu  iadul  în  care  S-a  pogorât  şi  terminând  cu 
mormintele  celor  care  vor  învia  la  a  doua  Sa  venire.  Iată  de  ce,  iu¬ 
biţii  mei,  troparul  pe  care-1  cântăm  cu  toţii  la  Paşti  cuprinde  în  el 
menţiunea  că  Domnul  a  înviat . . .  „şi  celor  din  morminte  viată  dă - 
ruindu-le". 

Viaţa  e  lumină,  iar  lumina  e  bucurie.  Aşadar,  bucuraţi-vă  de 
viaţa  lui  Hristos,  bucuraţi-vă  întru  Lumina  lui  Hristos!  Bucuraţi-vă 
împreună  cu  Maica  Domnului,  bucuraţi-vă  laolaltă  cu  apostolii  Dom¬ 
nului!  Bucuraţi-vă  cu  sfinţii  lui  Iisus,  bucuraţi-vă  cu  fraţii  lui  Iisus! 
Şi  pentru  ca  bucuria  noastră,  a  tuturor,  să  fie  deplină,  lumina  lui  Iisus 
ne-o  vom  vesti  unii  altora  spunându-ne:  „Hristos  a  înviat!" 

|  BARTOLOMEU 
Arhiepiscop  al  Vadului,  Feleacului 

şi  Clujului 


t  ANDREI 

DIN  MILA  LUI  DUMNEZEU ,  EPISCOP  AL  EPISCOPIEI 

DE  ALBA  IU  LI  A 

Iubitului  cler,  cinului  monahal  şi  dragilor  noştri  credincioşi  Har 
şi  bucurie  de  la  Domnul  Cel  ce  se  naşte  in  peşteră,  iar  de  la  noi 
arhierească  binecuvântare . 

Iubiţii  noştri  Iii  sufleteşti, 

A  trecut  postul  Mare,  a  trecut  săptămâna  patimilor,  răstimp  în 
care  toată  suflarea  creştină  a  avut  prilej  să  se  gândească  la  Jertfa 
lui  Hristos,  la  ceea  ce  a  făcut  El  pentru  noi  şi  pentru  a  noastră  mân¬ 
tuire,  răstimp  în  care  prin  post  şi  reculegere  ne-am  pregătit  pentru  o 
bună  spovedanie,  ca  apoi  cuminecându-ne  să  ne  unim  cu  Mântuitorul 
nostru  şi  al  întregii  omeniri. 

Iată  că  astăzi  a  venit  „prin  Cruce  bucurie  la  toată  lumealt  pentru 
că  Domnul  „răstignire  răbdănd ...  cu  moartea  pe  moarte  a  stricatu. 
Fiecare  dintre  noi,  că  ne  dăm  sau  nu  ne  dăm  seama,  suntem  cuprinşi 
în  această  dramă  de  pe  Golgota.  Pe  bună  dreptate  cântăm  la  slujba 
învierii:  „ieri  m-am  îngropat  împreună  cu  Tine,  Hristoase-,  astăzi  mă 
ridic  împreună  cu  Tine ,  Cel  ce  ai  înviat.  Răstignitu-m-am  ieri  împreu¬ 
nă  cu  Tine ;  însuţi  împreună  mă  preamăreşte,  Mântuitorule,  întru  îm¬ 
părăţia  Ta“ . 

Mântuirea,  adică  eliberarea  din  robia  păcatului  şi  a  morţii,  o  rea¬ 
lizează  omul  prin  unirea  lui  cu  Hristos  cel  răstignit  şi  înviat,  ca  omul 
să  poată  muri  păcatului  şi  învia  pentru  Dumnezeu.  Aceasta  este  prima 
condiţie  a  mântuirii  şi  cea  mai  importantă:  unirea  cu  Hristos  în  moar¬ 
te  şi  în  viaţă»  Sfântul  Apostol  Pavel  ţine  să  le  spună  creş' inilor:  „Căci 
voi  aţi  murit  şi  viaţa  voastră  este  ascunsă  cu  Hristos  întru  Dumnezeu. 
Iar  când  Hristos,  Care  este  viaţa  voastră,  Se  va  arăta,  atunci  şi  voi, 
împreună  cu  El  vă  veţi  arăta  întru  slavă 11  (Coloseni  3,  3 — 4).  Cum  se 
realizează  această  unire  şi  unde?  Răspunsul  este  clar:  prin  Sfintele 
Taine  în  Biserică.  Prin  Sfintele  Taine  creatura  se  uneşte  cu  Dumnezeu. 
Din  Hristos  se  extinde  prin  fiecare  puterea,  Harul  lui  Dumnezeu  asu¬ 
pra  tuturor  oamenilor.  Prin  Sfintele  Taine  Hristos  uneşte  cu  Sine  şi 
deci  cu  Biserica  persoanele  singulare  care  cred  în  El.  Căci  Fiul  lui 
Dumnezeu  luând  firea  omenească  a  împăcat-o  şi  a  unit-o  prin  Tatăl 
şi  a  îndumnezeit-o  prin  ascultare,  prin  răstignire  şi  prin  înviere,  pentru 
ca,  unindu-ne  noi  cu  El  să  constituim  Biserica  şi  să  ne  menţinem  şi 
să  sporim  în  unitatea  cu  El  reprezentată  de  Biserică. 

Aşa  se  face  că  prin  Botez  devenim  membri  ai  Bisericii.  Sfântul 
Pavel  ne  spune:  „căci,  câţi  în  Hristos  v-aţi  botezat,  în  Hristos  v-aţi 
şi  îmbrăcat u  (Gal.  3,  27)  şi  că  „îngropaţi  fiind  împreună  cu  El  prin  Bo¬ 
tez,  cu  EI  aţi  şi  înviat  prin  credinţa  în  lucrarea  lui  Dumnezeu,  Cel  ce 
L-a  înviat  pe  El  din  morţiu  (Col.  2,  12).  Prin  Sfânta  Taină  a  Mirului 

primim  „pecetea  Darului  Sfântului  Duh",  iar  prin  Sfânta  Taină  a  Cu¬ 
minecăturii  ne  nutrim  cu  Hristos  —  Pâinea  vieţii.  Mântuitorul  ne  spu¬ 
ne:  mEu  sunt  pâinea  cea  vie,  care  s-a  pogorât  din  cer.  Cine  mănâncă 
din  pâinea  aceasta  viu  va  fi  in  veci.  Iar  pâinea  pe  care  Eu  o  voi  da 
pentru  viaţa  lumii  este  trupul  Meu u  (Ioan  6,  5).  Dacă  pruncul  nevino¬ 
vat  se  poate  cumineca  oricând  cu  Trupul  lui  Hristos,  omul  matur  şi 
păcătos  trebuie  mai  întâi  să-şi  spele  haina  sufletului  prin  Sfânta  Taină 
a  Spovedaniei  sau  Pocăinţei.  „Dacă  zicem  că  păcat  nu  avem,  ne  spune 
Sfântul  Ioan,  ne  amăgim  pe  noi  înşine  şi  adevărul  nu  este  întru  noi. 
Dacă  mărturisim  păcatele  noastre,  El  este  credincios  şi  drept,  ca  să  ne 
ierte  păcatele  şi  să  ne  curătească  pe  noi  de  toată  nedreptatea “  (I  Ioan 
1,  8 — 9).  Cui  să  ne  mărturisim?  Episcopilor  şi  preoţilor,  pentru  că  ei  au 
primit  prin  Sfânta  Taină  a  Hirotoniei  puterea  de  a  lega  şi  dezlega  pă¬ 
catele  oamenilor.  Sfântul  Ioan  în  Evanghelia  sa  la  capitolul  20,  22  zice 
că  Mântuitorul  în  ziua  învierii  apărând  în  mijlocul  ucenicilor  săi  „a 
suflat  asupra  lor  şi  le-a  zis:  Luaţi  Duh  Sfânt ;  Cărora  veţi  ierta  păca¬ 
tele,  le  vor  fi  iertate  şi  cărora  le  veţi  ţine,  vor  fi  ţinute 11 .  Această  pu¬ 
tere  au  transmis-o  Apostolii,  prin  punerea  mâinilor,  episcopilor  şi 
preoţilor  până  în  ziua  de  astăzi.  In  acest  sens  Sfântul  Pavel  îl  îndemna 
pe  Timotei:  „Iţi  amintesc  să  aprinzi  şi  mai  mult  din  nou  harul  lui 
Dumnezeu,  care  este  în  tine,  prin  punerea  mâinilor  mele “  (2  Tim.  1,6). 
Am  mai  putea  aminti  şi  celelalte  două  Taine,  Cununia  şi  Maslul,  prin 
care  Hristos  sfinţeşte  căsătoria  creştină  sau  întăreşte  puterile  sufle¬ 
teşti  şi  trupeşti  împuţinate  de  păcat. 

Dacă  medităm  serios  asupra  acestor  adevăruri,  adevăruri  esen¬ 
ţiale  legate  de  existenţa  noastră,  ne  dăm  seama  ce  mare  importanţă 
are  pentru  noi  Sfânta  Biserică  în  care  ne  unim  cu  Hristos  prin  Taine. 
Ne  dăm  seama  de  ce  Sfântul  Ciprian  susţine  că  în  afară  de  Biserică  nu 
este  mântuire.  Realizăm  cât  de  importantă  este  pentru  noi  Jertfa  Cru¬ 
cii  lui  Hristos.  Ni  se  umple  sufletul  de  fior  sfânt  atunci  când  citind 
acatistul  Sfintei  Cruci  zicem:  „Bucură-te,  Cruce,  uşa  Tainelor ;  Bucu¬ 
ră- te,  cea  prin  care  se  revarsă  râuri  dumnezeieşti ;  Bucură-te,  izvorul 
Mirului  celui  nedeşertat;  Bucură-te,  viţă  care  porţi  Strugurele  cel  copt, 
Care  dă  vinul  cel  tainic 14 . 

Din  nefericire  aceste  lucruri  simple,  dar  de  importanţă  capitală, 
nu  le  înţelege  toată  lumea.  Nu  pentru  toţi  este  limpede  că  fără  Bise¬ 
rică,  fără  preoţie,  fără  cele  şapte  sfinte  Taine  n-ai  cum  te  uni  cu  Hris¬ 
tos.  Sunt  aşa  de  actuale  cuvintele  Sfântului  Pavel,  care,  văzând  cât 
de  legaţi  sunt  oamenii  de  cele  materiale  şi  cât  de  neputincioşi  sunt  in 
a  înţelege  lucrurile  lui  Dumnezeu  născocind  fel  de  fel  de  secte  reli¬ 
gioase,  le  scria  Filipenilor:  „căci  mulţi,  despre  care  v-am  vorbit  adese¬ 
ori,  iar  acum  vă  spun  şi  plângând,  se  poartă  ca  duşmani  ai  Crucii  lui 
Hristos.  Sfârşitul  acestora  este  pieirea.  Pântecele  este  dumnezeul  lor, 
iar  mărirea  lor  întru  ruşinea  lor,  ca  unii  care  au  gândit  cele  pămân¬ 
teşti"  (Fii.  3,  18—19). 

Goana  după  bunuri  materiale,  într-o  lume  în  care  sunt  semne  că 
banul  tinde  să  devină  conducător,  stăpân  şi  idol  al  tuturor,  pe  de  o 
parte;  iar  pe  de  altă  parte  stăruinţa  diavolului  de  a-i  dezbina  din 

punct  de  vedere  religios  pe  oameni,  semănând  gâlceavă  şi  ură,  sunt 
semne  ale  veacului.  Ce  face  bunul  creştin?  îşi  aduce  aminte  de  cuvân¬ 
tul  Mântuitorului  care-1  întreabă  cu  duioşie:  „ce-i  foloseşte  omului  să 
câştige  lumea  întreagă,  dacă-şi  pierde  sufletul  său?"  (Marcu  8,  36 — 37). 

Intr-alte  vremuri  grele,  când  se  încerca  dezbinarea  religioasă  a 
românilor  transilvăneni  pentru  a  fi  mai  uşor  de  stăpânit,  unul  dintre 
mărturisitorii  credinţei  noastre  strămoşeşti  i-a  răspuns  ca  un  sfânt 
împărătesei  Maria  Tereza:  „acest  cojoc,  care-1  am  pe  mine,  e  acum  al 
meu,  dar  dacă  ar  vrea  să  mi-1  ia  crăiasa  i-1  dau.  Cu  aceste  slabe 
mâini  şi  picioare  şi  cu  trupul  meu  am  lucrat  zi  şi  noapte  ca  să  plătesc 
porţia.  Ele  sunt  ale  crăiesei  şi  dacă  ar  vrea  să  mi  le  ia  n-am  ce  face, 
dar  nu  am  decât  un  suflet,  pe  care  eu  îl  păstrez  pentru  Dumnezeu  din 
cer  şi  nici  o  putere  omenească  nu-1  poate  îndoi". 

Nu  există  o  preocupare  mai  serioasă  decât  cea  legată  de  viaţa 
noastră  spirituală,  de  mântuire.  La  întrebările  pe  care  şi  le  pune  omul 
referitor  la  sensul  vieţii  sale,  de  obicei,  i  se  oferă  trei  soluţii:  cea  re¬ 
ligioasă,  cea  filozofică  şi  cea  ştiinţifică.  In  ce-i  priveşte  pe  filozofi, 
fiecare  dau  altă  soluţie,  câţi  filozofi  atâtea  răspunsuri.  Ştiinţele  exacte 
sunt  şi  ele  mărginite  în  posibilităţi.  Rămâne  religia  ale  cărei  orizon¬ 
turi  trec  dincolo  de  mărginitul  vieţii  noastre  materiale.  In  acest  sens 
spunea  Sfântul  Pavel  că  „iudeii  cer  semn ,  iar  elinii  caută  Înţelepciune , 
Insă  noi  propovăduim  pe  Hristos  cel  răstignit"  (I  Cor.  1,  22 — 23).  Prin 
Jertfa  Crucii  „de  la  moarte  la  viaţă  şi  de  pe  pământ  la  cer  Hristos 
Dumnezeu  ne-a  trecut  pe  noiu.  Când  înţeleptul  Nicodim  a  venit  la 
Hristos  noaptea,  fiind  preocupat  de  mântuire  şi  de  renaşterea  lui  spi¬ 
rituală,  Mântuitorul  îi  arată  tot  această  cale,  calea  unirii  cu  El  prin 
Taine,  al  căror  izvor  este  Crucea:  „ căci  Dumnezeu  aşa  a  iubit  lumea 
ihcăt  pe  fiul  Său  Cel  Unul-Născut  L-a  dat  ca  oricine  crede  în  El  să 
nu  piară ,  ci  să  aibă  viaţă  veşnică"  (Ioan,  3,  16). 

Oricând  ne  gândim  la  moartea  pe  cruce  a  Domnului,  trebuie  să 
ne  aducem  aminte  de  grozăvia  păcatelor  noastre,  dar,  în  acelaşi  timp, 
şi  de  iubirea  nemărginită  a  Domnului,  care  a  spălat  păcatele  noastre. 
Pe  crucea  Domnului  de  pe  Golgota  s-au  întâlnit  cea  mai  urâtă  faptă  a 
păcatului  omenesc  cu  cea  mai  mare  faptă  a  iubirii  Domnului  şi  pe 
ea  iubirea  dumnezeiască  a  ars  păcatul.  De  aceea  este  Crucea  uşă  a 
tainelor,  iar  Tainele  rămân  lucrări  văzute  prin  care  ni  se  dăruieşte 
nouă  Harul  cel  nevăzut  al  lui  Dumnezeu. 

A  doua  condiţie  a  mântuirii  este  credinţa  în  Dumnezeu.  „ Fără  cre¬ 
dinţă,  nu  este  cu  putinţă  să  fim  plăcuţi  lui  Dumnezeu,  căci  cine  se 
apropie  de  Dumnezeu  trebuie  să  creadă  că  El  există  şi  că  se  face  răs¬ 
plată  celor  care  II  caută a  (Evrei  11,  6).  Ce  înseamnă  o  societate  care 
s-a  vrut  fără  credinţă  ne-am  dat  noi  cu  toţii  foarte  bine  seama. 

A  treia  condiţie  a  mântuirii  sunt  faptele  bune.  Domnul  Hristos  ne 
spune  că  pomul  se  cunoaşte  după  roade  şi  creştinul  după  fapte:  „ după 
roadele  lor  li  veţi  cunoaşte.  Au  doară  culeg  oamenii  struguri  din  spini 
sau  smochine  din  mărăcini?  Aşa  că  orice  pom  bun  face  roade  bune, 
iar  pomul  cel  rău  face  roade  rele u  (Matei  7,  16 — 17).  Sfântul  Pavel 
zice  că  noi  creştinii,  prin  Taine,  am  murit  şi  am  înviat  cu  Hristos,  că 

ne-am  ,, dezbrăcat  de  omul  cel  vechi ,  dimpreună  cu  faptele  lui“  care 
sunt:  desfrănarea,  pofta  rea  şi  lăcomia ",  iar  Sfântul  Iacob  ne  face 
atenţi  că  fără  fapte  „ credinţa  e  moartă  in  ea  însăşi “  (Iacob  2,  17).  In¬ 
tr-o  lume  în  care,  aşa  cum  spuneam  mai  înainte,  este  tot  mai  vizibilă 
preocuparea  egoistă  a  individului  pentru  a  poseda  bunuri,  este  aşa  de 
mare  nevoie  de  creştini  altruişti  care  să  trăiască  pentru  alţii,  să-şi 
manifeste  iubirea  lor  faţă  de  ceilalţi  prin  fapte  ale  carităţii  sufleteşti  şi 
trupeşti.  t  .  ...  *•>  ?j 

A  sosit  luminata  zi  a  învierii  de  care  ne  bucurăm  atât  de  mult, 
însăşi  Paştile  acestea  vor  trece,  căci  nici  un  lucru  al  veacului  aces¬ 
tuia  nu  este  statornic,  ci  toate  sunt  vremelnice  şi  trecătoare.  Zilele  şi 
anii  vieţii  noastre  trec  ca  umbra  şi  ca  visul  şi  aleargă  ca  un  călăreţ 
până  când  ne  duc  la  sfârşitul  vieţii  pe  fiecare.  Dar  Paştile  acestea 
sunt  in  mod  duhovnicesc  prevestitoare  pentru  alte  Paşti  care  nu  sunt 
numai  o  dată  în  an,  ci  sunt  veşnice  şi  fără  de  sfârşit.  Aici  sărbătorile 
sunt  amestecate  cu  ispite  şi  înstristări  lumeşti,  iar  Paştile  acelea  nu 
au  nici  o  întristare,  nici  durere,  ci  bucurie  veşnică. 

Ce  mângâiere  mai  mare  v-aş  putea  aduce  eu  in  calitatea  de  pă¬ 
rinte  duhovnicesc  şi  frate  întru  credinţă,  decât  aceasta  că,  urmând 
viaţa  părinţilor  noştri  mai  dinainte,  care  au  suferit  încercările  şi  au 
înfruntat  cu  bărbăţie  greutăţile  vieţii  acesteia,  ne  vom  face  părtaşi 
Paştilor  celor  veşnice? 

Aceasta  este  urarea  pe  care  v-o  fac:  să  dobândiţi  Paştile  veşnice, 
împreună  cu  toţi  sfinţii  în  Hristos  Iisus  Domnul  nostru,  a  căruia  este 
slava  şi  puterea  împreună  cu  Tatăl  şi  cu  Duhul  Sfânt,  acum  şi  puru¬ 
rea  şi  în  vecii  vecilor. 

Hristos  a  înviat! 

ţ  ANDREI' 
Episcopul  Alba  Iuliei 


I 

DIN  MILA  LUI  DUMNEZEU,  EPISCOP  AL  EPISCOPIEI  ROMANE 

A  ORADIEI 

v  •  L  A  \  Ăâ  - 1*  lilf  «ti  ti 

Iubitului  cler,  cinului  monahal  şi  dreptcredincioşilor  creştini,  har, 
milă  şi  pace  de  la  Dumnezeu-Tatâ]  nostru  şi  de  la  Iisus  Hristos,  Dom¬ 
nul  nostru,  iar  de  la  smerenia  noastră  arhiereşti  binecuvântări. 

„Cd  din  moarte  la  viată  şi  de  pe  pă¬ 
mânt  la  cer,  Hristos  Dumnezeu  ne-a  trecut 
pe  noi  cei  ce-i  cântăm  cântare  de  biruinţă *. 

Iubiţii  noştri  credincioşi , 

Noţiunile,  în  înţelesul  lor  mai  larg  şi  mai  adânc,  se  cade  a  fi  o 
preocupare  serioasă  pentru  oririne  doreşte  să  aibă  o  autentică  inter¬ 
pretare  a  realităţilor  spirituale  şi  materiale  ale  existenţei. 

Noţiunea  morţii,  aşa  cum  apare  ea  în  mintea  noastră,  este  strâns 
legată  de  asistenţa  noastră  la  diferite  înmormântări.  Adică  vedem  un 
om  mort  aşezat  într-un  sicriu,  fără  mişcare.  Rămânem  pătrunşi  de  un 
simţământ  de  durere,  pentru  despărţirea  de  el,  pentru  lipsa  ajutoru¬ 
lui  ce-1  primeam  când  trăia,  o  întâlnire  nedorită  în  această  stare,  poate 
chiar  un  pesimism,  ca  urmare  a  acestei  triste  realităţi  a  morţii. 

Dar  alături  de  această  noţiune  a  morţii  fizice  formulată  în  mintea 
noastră,  există  şi  o  altă  noţiune  a  morţii,  aceea  de  moarte  sufletească, 
cuprinsă  în  textele  Sf.  Scripturi  sub  denumirea  de  „mort  de  viu“. 

Realitatea  acestei  morţi  sufleteşti  o  putem  asemăna  cu  o  parali¬ 
zie  spirituală,  paralizie  cu  mult  mai  greu  de  purtat  decât  cea  fizică.  In 
moartea  fizică,  cel  mort  a  scăpat  de  orice  durere  în  carne  şi  oase, 
„s-a  uşurat"  cum  zice  poporul.  In  moartea  sufletească,  din  contră,  în 
loc  de  uşurare  trăieşte  povara  tristeţii  ei,  pesimismul  ei,  descurajarea 
ei,  chinul  mustrărilor  deznădăjduitoare,  o  povară  dintre  cele  mai  greu 
de  suportat.  Mort  de  viu  cu  adevărat.  Şi  nu  e  de  mirare  când  unii  în 
puţina  lor  credinţă  îşi  pun  capăt  zilelor.  Destul  să  ne  gândim  la  ca¬ 
zul  lui  Iuda  Iscarioteanul.  ’  • 

Această  moarte  se  datoreşte  înstrăinării  de  Izvorul  întremător  al 
vieţii  harului  dumnezeiesc,  închistării  în  carapacea  grijilor  noastre 
prea  vremelnice,  încercărilor  noastre  de  a  ne  mângâia  cu  slabele  dez¬ 
mierdări  ale  plăcerilor  clipei,  ale  uşoarelor  satisfacţii  ce  ni  le  dau 
bunurile  materiale,  ale  răzbunărilor,  ambiţiilor  de  tot  felul,  cu  alte 
cuvinte  o  renunţare  la  căldura  şi  lumina  razelor  binefăcătoare  ale  soa¬ 
relui,  pentru  căldura  şi  lumina  becurilor. 

O  astfel  de  moarte  este  rezultatul  mai  multor  ani  animaţi  de  do¬ 
rinţe  mici,  care  plinite  nu  ne  mângâie,  şi  neîmplinite  ne  tulbură. 

Rezultat  ce  duce  la  împietrirea  sufletului,  la  înţepenirea  simţămin- 
telor  noastre,  la  acea  „inimă  de  piatră"  cum  îi  spune  poporul  nostru, 
iar  textele  Sf.  Scripturi  numesc  această  stare  sufletească  „păcatul  con- 

tra  Duhului  Sfânt-,  care  nu  e  un  păcat  oarecare,  ci  o  stare  de  fapt,  ca 
urmare  a  mai  multor  păcate  săvârşite,  fără  mustrare  de  conştiinţă, 
fără  părere  de  rău,  fără  spovedanie  şi  cred  că  nu  greşim  dacă-i  spu¬ 
nem  acestei  realităţi  „clipe  de  iad  trăite  de  pe  pământ-. 

O 

Iubiţii  noştri  credincioşi, 

Mare  este  bărbatul  şi  mare  binefăcător  semenul,  care  ne  poate 
ridica  din  această  moarte,  din  pustiul  ei  apăsător  şi  ne-ar  reda  din 
nou  lumina,  uşurarea,  eliberarea  şi  bucuria  de  altădată. 

Dar  încercând  să  fim  ajutaţi  de  astfel  de  oameni,  care  să  ne  scoa¬ 
tă  din  acest  labirint,  nu  rareori  mare  ne  e  nedumerirea,  că  singuri 
nici  ei  nu  au  această  putere,  fiind  ei  înşişi,  într-o  măsură  oarecare, 
părtaşi  morţii  sufleteşti,  lipsiţi  de  elanul  şi  curajul  trebuincios  pentru 
această  eliberare. 

Să  rămânem  oare  la  această  constatare  descurajatoare?  Nici 
într-un  caz.  Mai  presus  de  oameni  este  o  Persoană  care  are  „toată  pu¬ 
terea  în  cer  şi  pe  pământ",  Mântuitorul  nostru  Iisus  Hristos. 

Din  întunericul  meu  sufletesc  o  rază  de  lumină  străbate  în  adân¬ 
curi,  o  putere  începe  să-mi  înzdrăvenească  fiinţa,  aud  cuvinte  pline 
de  îmbărbătare:  „Eu  sunt  lumina  lumii ;  cel  ce-mi  urmează  Mie  nu  va 
umbla  în  întuneric "  (In.  8,  12).  „Eu  sunt  învierea  şi  viata *  (In.  11,  25). 
„Eu  am  venit  ca  viată  să  aibă  şi  din  belşug  să  aibă “  (In.  10,  10).  Se 
aprinde  în  mine  o  nădejde  neînşelătoare.  Cu  ajutorul  Acestui  „Stăpân 
peste  cei  vii  şi  peste  cei  morţi"  mă  voi  elibera  de  moartea  sufletească, 
mă  voi  bucura  din  nou  de  razele  binefăcătoare  ale  soarelui  duhovni¬ 
cesc.  Nădejdile-mi  cresc  încredinţându-mă,  că  Cel  ce-mi  spune  aceste 
cuvinte  este  un  Dumnezeu,  nu  numai  om.  începe  să-mi  pară  rău  după 
timpul  pierdut  în  atâta  moarte  sufletească,  încep  să  plâng  sufleteşte 
sub  epitrafirul  Spovedaniei.  încep  să  cânt  cu  sfinţii  Bisericii:  „Ceata 
sfinţilor  a  aliat  izvorul  vieţii,  să  aflu  şi  eu  calea  prin  îndreptare,  eu 
sunt  oaia  cea  pierdută,  chcamâ-mâ  Mântuitorule  şi  mă  mântuieşte" . 

Dacă  prin  înstrăinare  am  ajuns  la  moarte,  prin  întoarcere  ajung 
la  adăpostul  casei  părinteşti.  Ce  greu  e  în  străini,  ce  bine  e  în  casa 
părintească,  chiar  sub  mustrarea:  „ puţin  credinciosule  pentru  ce  te-ai 
îndoit?*.  Am  trecut  din  moarte  la  viaţă. 

Iubiţilor  credincioşi, 

Dacă  uneori  asupra  morţii  noastre  sufleteşti  oamenii  privesc  cu  o 
oarecare  nepăsare,  nu  aşa  ne  înţelege  Dumnezeul  nostru  cel  bun.  Există 
vreun  părinte  care  să  fie  nepăsător  faţă  de  suferinţele  copiilor  săi? 
Poate  rămâne  Mântuitorul  nostru,  Cel  înviat  din  morţi  , nepăsător  faţă 
de  suferinţele  morţii  noastre  sufleteşti?  Nicidecum.  Datorită  acestui 
fapt  în  timpul  morţii  Sale,  celei  pentru  noi,  Mântuitorul  s-a  pogorât 
la  iad  ca  să-i  scoată  şi  pe  cei  de  acolo  la  lumina  vieţii,  precum  con- 
glăsuieşte  învăţătura  Bisericii  noastre,  care  ne  spune  că  în  acel  timp 
a  fost  „In  mormânt  cu  trupul,  în  iad  cu  sufletul,  în  rai  cu  tâlharul  şi 
pe  scaun  cu  Tatăl  şi  cu  Duhul". 

Ne-a  ridicat  Mântuitorul  din  această  moarte  sufletească,  fiindu-i 
milă  de  noi,  şi  mai  mult  „ne-a  lăcut  părtaşi  dumnezeieştii  tiriu  (II  Petru 
1.  4). 

Experienţa  noastră  privind  învierea  sufletească,  o  putem  reînvia 
prin  reîmprospătarea  realităţilor  fericite  ale  sfintei  noastre  copilării, 
când  trăiam  din  plin  bucuriile  duhovniceşti  ale  marilor  praznice  bise¬ 
riceşti  şi  în  mod  deosebit  pe  cele  ale  învierii,  care  ne-au  rămas  în 
poeziile  marilor  noştri  poeţi,  ca  cea  a  lui  Coşbuc  „suflet  din  sufletul 
neamului  său",  care  spune: 

„Şi  cât  e  de  frumos  la  sat, 

Creştinii  vin  tăcuţi  din  vale, 

Iar  doi  de  se-ntâlnesc  în  cale 
îşi  zic,  Hristos  a  înviat!" 

învierea  noastră  sufletească  este  o  stare  de  linişte,  lumină  şi  bu¬ 
curie  în  Duhul  Sfânt,  bucurie  adăpată  din  Izvorul  nesecat  al  învierii 
lui  Hristos,  precum  ne  spune  cântarea  Sf.  Paşti:  „leii  m-am  îngropat 
împreună  cu  Tine  Hristoase,  astăzi  mă  preamăreşte  Mântuitorule  în¬ 
tru  împărăţia  Ta“. 

In  această  stare  de  înviere,  bucuriile  predomină  grijile,  liniştea 
alină  tulburarea  şi  toate  se  topesc  în  comunicarea  frumoasă  a  învierii 
Mântuitorului.  Sunt  toate  acestea  realităţi  spirituale,  ca  o  arvună  a 
vieţii  veşnice. 

Iubiţi  credincioşi, 

Meditând  adânc  la  moartea  şi  învierea  noastră  sufletească  se  cade 
a  lua  lucrul  în  serios,  mai  ales  când  ne  gândim  că  ele  vor  fi  veşnice. 

Bine  a  sesizat  acest  fapt  poetul  nostru  Al.  Vlahuţă,  atunci  când 
zice:  „nu  de  moarte  mă  cutremur  ci  de  veşnicia  ei". 

Cunoaştem  fiecare  şi  frumuseţile  învierii  sufleteşti,  chiar  dacă  nu 
le  trăim  aevea  ca  şi  în  curata  noastră  copilărie,  datorită  „întreitelor 
valori  ale  ispitelor",  totuşi  avem  frumoase  şi  scânteietoare  raze  la 
slujbele  noastre  bisericeşti,  în  lumina  lină  a  vecerniilor,  în  împliniri 
de  taină  ale  Sf.  Liturghii,  în  liniştea  ce  ne-o  dă  iertarea  sfintei  Spove¬ 
danii  şi  mai  ales  în  comuniunea  sfintei  împărtăşanii  cu  sângele  şi  tru¬ 
pul  lui  Hristos. 

Iată-ne  în  faţa  a  două  realităţi  spirituale  total  deosebite.  Pe  drept 
cuvânt  Părinţii  Apostolici  le  numesc  „calea  întunericului  şi  calea  lu - 
mina". 

Putem  sta  nepăsători  în  faţa  lor,  mai  ales,  când  ne  gândim  că  ele 
sunt  veşnice? 

Şi  totuşi  cum  de  ajungem  la  o  oarecare  nepăsare  în  faţa  morţii 
şi  a  vieţii?  Toată  această  stare  de  nepăsare  se  datoreşte  ispitei  diavo¬ 
leşti,  a  amăgirilor.  Aceeaşi  amăgire  de  la  Adam  şi  Eva  până  astăzi.  Are 
diavolul  pe  care  poporul  îl  numeşte  „ucigă-1  sfânta  cruce",  această  pu¬ 
tere  de  falsificare  pe  care  o  foloseşte  înaintea  evenimentului.  înainte 
de  a  cădea  în  păcat,  primilor  oameni  nu  li  s-a  spus  adevărul,  că  gustând 

din  pom  vor  fi  alungaţi  din  rai,  că  îşi  vor  câştiga  pâinea  cu  sudoarea 
frunţii,  că  în  dureri  vor  naşte  fii,  ci  din  contră,  li  s-a  spus  că  vor  fi 
ca  şi  Dumnezeu  şi  nu  a  fost  aşa.  .(J* 

A  îndrăznit  să  încerce  chiar  asupra  Mântuitorului,  care  era  Ade¬ 
vărul,  o  amăgire,  dar  categoricul,  cu  care  a  răspuns  Mântuitorul  „ îna¬ 
poia  mea  satano“,  va  dovedi  peste  veacuri  atitudinea  Adevărului  faţă 
de  minciună.-, 

Amăgirile  se  continuă  o  viaţă  întreagă,  până  la  mormânt.  însuşi 
Mântuitorul  după  Carantania  a  trecut  prin  amăgirea  ispitei  fricii,  când 
1  s-au  prezentat  înainte  de  eveniment  înfricoşatele  patimi,  suliţa,  pi¬ 
roanele,  cununa  de  spini,  cu  gândul  de  a-L  face  să  renunţa  la  mântui¬ 
rea  noastră.  Se  pare  că  ispita  fricii  a  fost  mai  grea,  ca  ispitele  pofte¬ 
lor  din  Carantania.  Acest  lucru  reiese  chiar  din  cuvintele  Mântui'o- 
rului:  „întristat  e  sufletul  meu  până  la  moarte",  dar  prin  adânca  rugă¬ 
ciune  a  învins  şi  de  data  aceasta  ispita  şi  plin  de  putere  dumnezeiască 
întreabă  pe  cei  ce-1  căutau  să-L  prindă  „pe  cine  căutaţi iar  el  ne- 
crezând  că  un  om  în  faţa  unor  aşa  de  sinistre  privelişti  este  atât  de 
tare  şi,  când  le-a  răspuns  „Eu  sunt",  au  căzut  cu  feţele  la  pământ. 

Toate  amăgirile  vin  înainte  de  eveniment.  Ele  ne  părăsesc  după 
plinirea  lor  prin  păcat  şi  atunci  cunoaştem  şi  noi  binele  şi  răul  ca  şi 
Adam  şi  Eva. 

Categoricul  în  faţa  amăgirilor  şi  adâncul  de  smerenie  al  rugăciu¬ 
nii,  sunt  după  pilda  Mântuitorului  armele  prin  care  înlăturăm  min¬ 
ciuna  din  faţa  Adevărului. 

Rostul  învierii  Mântuitorului  constă  în  aceea  de  a  ne  ajuta  să 
ieşim  din  moartea  sufletească,  din  cercul  vicios  al  amăgirilor  şi  de  a 
ne  întâlni  cu  Adevărul.  Biruind  amăgirile,  biruim  moartea  sufletească 
şi  vom  putea  atunci  cânta  în  mărturisirea  inimii,  „Hristos  a  înviat  din 
morţi  cu  moartea  pe  moarte  călcând,  şi  celor  din  morminte  viaţă  dă- 
ruindu-le".  \* 

Iubiţii  noştri  credincioşi, 

încrederea  noastră  în  puterea  Mântuitorului  cel  înviat  trebuie  să 
fie  neclintită  pentru  că  este  unică  in  felul  ei  prin  cele  două  neîntre¬ 
cute  realităţi  întâlnite  în  Mântuitorul:  atotputernicia  şi  iubirea.  Rar 
vom  întâlni  printre  oameni  puterea  în  comuniune  cu  iubirea.  De  obi¬ 
cei  cei  ce  sunt  puternici  uită  să  iubească  şi  în  loc  de  a  fi  binefăcători 
devin  nefolositori.  Rar  vom  întâlni  puterea  şi  iertarea.  întâlnim  poate 
dragostea  legii,  dar  nu  legea  iubirii. 

Mântuitorul  a  înviat  ca  un  atotputernic  şi  se  preocupă  de  soarta 
noastră  ca  un  iubitor  de  oameni.  Şi  iubirea  Lui  nu  pune  condiţii.  Orice 
au  făcut  apostolii,  şi  multe  au  făcut  ce  nu  se  cădea  să  facă,  dar  El 
„i-a  iubit  până  la  capăt “  (Ioan  13,  1). 

Atotputernicia  Mântuitorului  şi  puterea  iubirii  Sale  ne  dau  şi  nouă, 
celor  greşiţi,  îndrăzneală,  nădejde  şi  curaj,  mărturisindu-ne  „deşi  sun¬ 
tem  nevrednici  îndrăznim  la  mila  milostivirii  Tale".  . 


PASTORALE  ARHIEREŞTI 


19 


Luptându-ne  ca  să  înlăturăm  orice  nepăsare,  să  ne  apropiem  de 
focul  arzător  de  patimi  al  învierii  lui  Hristos,  cel  preamărit  cu  Tatăl 
şi  cu  Duhul,  ca  să  devenim  mai  plini  de  viaţă,  ca  astfel  să  putem  fi  de 
folos  familiei,.  Bisericii  şi  Neamului  nostru  românesc.  v 

De  Sfintele  Sărbători  ale  învierii,  Vă  doresc  iubiţii  mei  fii  sufle¬ 
teşti,  să  aveţi  parte  de  multă  pace  şi  bucurie,  în  mijlocul  familiilor 
D-voastră,  împreună  cu  toţi  cei  dragi.  ’  ‘  .  >  n  <  \\\ 

Al  vostru  sincer  rugător,  către  Bunul  nostru  Dumnezeu  şi  de  tot 
binele  voitor.  v  *  tui :  u  .  u:  ?  ii 

t  JUSTINI AN 

DIN  MILA  LUI  DUMNEZEU  EPISCOP  AL  EPISCOPIEI 
MARAMUREŞULUI  ŞI  SATMARULUI 

Iubitului  cler ,  cinului  monahal,  şi  dreptcredincioşilor  creştini,  har 
şi  pace  de  la  Dumnezeu  cel  In  Treime  lăudat,  iar  de  la  noi,  păr  im 
tească  binecuvântare. 


Iubiţi  fii  şi  fiice  duhovniceşti, 
HRISTOS  A  ÎNVIAT! 


In  acest  ceas  de  slavă  şi  bucurie  doresc  ca  împreună  să  ne  reamin¬ 
tim  că  noi  dreptcredincioşii  creştini,  noi  fiii  nobilului  popor  român,  noi 
cei  ce  avem  credinţa  în  Dumnezeu,  curată,  cu  lumina  aprinsă  am  pri¬ 
mit  haina  cea  luminată  a  sfântului  Botez,  cu  lumina  aprinsă  în  mâini 
ne  împărtăşim  cu  trupul  şi  sângele  Domnului,  cu  lumina  în  mâini,  ne 
cununăm,  cu  lumina  aprinsă  în  mâini  am  gustat  şi  am  sărbătorit  Sfin¬ 
tele  Paşti  şi  cu  lumina  aprinsă  în  mâini  ne  vom  da  sufletul  în  mâinile 
lui  Dumnezeu. 

Prin  toate  acestea,  noi  mărturisim  că  iubim  lumina  şi  că  suntem 
„fii  ai  luminii  şi  fii  ai  zilei;  şi  nu  suntem  ai  nopţii  şi  nici  ai  întunericu- 
lui“  (I  Tes.  5,  5).  De  aceea  în  această  sfântă  zi,  când  Sfânta  Evanghelie 
ne-a  vestit  că:  „lumina  Domnului  luminează  pe  tot  omul . . .“  (In.  1, 
9),  cu  încredere  mă  adresez  tuturor  şi  împreună  cu  Sf.  Ap.  Pavel,  vă  zic: 
„altădată  eraţi  întuneric,  iar  acum  sunteţi  lumină  întru  Domnul?  um¬ 
blaţi  ca  fii  ai  luminii14  (Ef.  5,  8). 

Viaţa  noastră,  casa  noastră  să  fie  un  locaş  al  luminii.  Ţara  noastră 
să  o  transformăm  într-o  ţară  a  luminii.  Dar  cu  toţii  ştim  că  lumina 
pentru  ca  să  lumineze  trebuie  să  ardă,  să  se  consume,  să  se  jertfească. 

De  asemenea  şi  noi,  ca  să  dovedim  că  suntem  fii  ai  luminii,  tre¬ 
buie  să  ardem,  să  ne  consumăm,  să  ne  jertfim,  în  jertfă,  în  ardere,  în 
dăruire  totală  pentru  binele  obştii,  a  familiei,  a  Bisericii,  a  ţării.  Să  ne 
îndeplinim  menirea  pe  care  o  avem  în  lumea  aceasta  şi  să  ne  facem 
vrednici  de  iubirea  lui  Dumnezeu  şi  de  jertfa  Domnului  nostru  Iisus 
Hristos.  De  patimile,  de  moartea  şi  de  învierea  Domnului,  care  pentru 
noi,  pentru  mântuirea  şi  fericirea  noastră  „S-a  smerit  pe  Sine,  ascultă¬ 
tor  făcându-Se  până  la  moarte  şi  încă  moarte  pe  cruce"  (Filip  2,  8). 
Pentru  noi,  Domnul  S-a  dezbrăcat  de  slava  Sa:  „chip  de  rob  luând" 
(Filip.  2,  7),  a  ieşit  din  „sânul  Tatălui..."  (In.  1,  18),  S-a  îmbrăcat  în 
firea  omenească,  S-a  lăsat  vândut,  pălmuit,  scuipat  şi  batjocorit,  răs¬ 
tignit  şi  ucis,  a  coborât  în  mormânt. 

Iar  după  ce  pe  toate  acestea  le-a  pătimit,  a  treia  zi  a  înviat  cu 
slavă,  făcându-se  începutul  învierii  noastre,  căci:  „Dumnezeu  care  a 
înviat  pe  Domnul,  ne  va  învia  şi  pe  noi,  prin  puterea  Sa . . .“  (I  Cor. 
6,  14). 

Domnul  care  a  înviat  din  mormânt,  a  sfărâmat  cătuşele  nedrep¬ 
tăţii,  a  desfiinţat  împărăţia  morţii  şi  a  deschis  porţile  raiului  la  tot 
omul  care  crede  în  El  şi-L  mărturiseşte,  aşa  cum  a  fost  mărturisit  de 
tâlharul  de  pe  cruce  şi-i  zice:  „astăzi  vei  fi  cu  Mine  în  rai"  (Lc.  23,  43). 

Acesta  este  cuvântul  Domnului,  pe  care  în  această  zi  luminată  a 
învierii  Sale,  îl  rosteşte  către  tot  omul  credincios:  „astăzi  vei  fi  cu 
Mine  în  rai44. 

Iubiţi  fraţi  şi  iubite  surori,  dreptcredincioşilor  creştini, 

In  această  zi  a  învierii  Domnului,  care  a  pus  o  temelie  nezdrun¬ 
cinată  vieţii  noastre  creştine,  să  facem  un  scurt  popas,  să  ascultăm 
cu  atenţie  vaietul  ce  se  aude  pe  pământ.  Toate  neamurile  se  frămân¬ 
tă,  se  prăbuşesc  împăraţii  care  au  fost  înălţate  pe  nedreptate.  Toţi  oa¬ 
menii  se  întreabă,  care  este  cauza  neorânduielilor  şi  atâtor  suferinţe 
pe  pământ? 

Acestea  toate  se  clatină,  pentru  că  nu-şi  pun  speranţa  în  Dumne¬ 
zeu  şi  nu  sunt  întemeiate  pe  viaţa  şi  învăţătura  Domnului  care  zice: 
„Am  fost  mort  şi  iată  sunt  viu  în  vecii  vecilor  şi  am  cheile  morţii  şi 
ale  iadului"  (Apoc.  1,  18). 

Toate  sistemele  omeneşti  poartă  în  ele  sâmburele  pieirii,  pentru 
că  nu  sunt  întemeiate  pe  cuvântul  lui  Iisus  Hristos,  care  şi-a  dat  viaţa 
pentru  mântuirea  lumii.  In  această  zi,  când  sărbătorim  cel  mai  mare 
praznic  al  Bisericii  lui  Hristos,  creştinul  dreptcredincios  se  dezbracă 
de  tot  ce  este  nedrept  şi  întunecat,  spre  a  putea  păstra  în  suflet  lu¬ 
mina  cea  cerească  pe  care  a  primit-o  din  mâna  preotului,  care  în 
noaptea  învierii,  ca  un  înger,  din  faţa  sfântului  altar,  ne-a  chemat  pe 
toţi  şi  ne-a  oferit  lumină,  din  lumina  lui  Hristos,  zicând:  „veniţi  de 
luaţi  lumină44. 

Cei  ce  sunt  fiii  luminii,  fii  ai  zilei  şi-au  aprins  o  lumină  şi  raza 
acestei  lumini  o  vor  păstra  în  suflet  până  la  anul  şi  nu  numai  atât  ci 
până  la  ultimul  ceas  al  vieţii  lor,  când  le  va  lumina  calea  spre  împă¬ 
răţia  cerurilor. 

Fraţilor!  Ceea  ce  este  lumina  şi  căldura  primăverii  pentru  toată 
creatura,  aceea  este  pentru  un  creştin  căldura  şi  lumina  Paştilor.  Ieşiţi 
şi  ascultaţi  cum  cântă  acum  toată  făptura.  Izvoarele  ce  au  scăpat  din 
îngheţul  iernii,  murmură  acum  mai  vesel.  Apa  lor  e  mai  limpede  şi 
mai  dulce.  Aerul  este  mai  străveziu  şi  mai  curat.  Vântul  şopteşte  prin 
pomii  din  grădină,  prin  dumbrăvi  sau  prin  păduri,  mai  vesel  rostim 
parcă  o  rugăciune  în  taină. 

Păsările  mai  voioase  ciripesc,  mieii  pe  lângă  casa  gospodarului 
şi  pruncii,  zburdă  mai  sprinteni.  Toate  se  bucură  de  viaţă,  iar  sufle¬ 
tul  omului,  prin  învierea  Domnului,  ştiind  că  după  această  viaţă,  ur¬ 
mează  altă  viaţă,  nu  îmbătrâneşte.  Acum  tineri  şi  bătrâni,  bărbaţi  şi 
femei  au  primit  din  nou  pe  chip  o  lumină  nouă,  plină  de  măreţie,  pen¬ 
tru  că  nu  le  mai  este  frică  de  suferinţă,  nici  de  moarte,  nici  de  iad. 
Nici  suferinţa  nu-1  mai  înspăimântă  pe  cel  credincios,  pentru  că  ştie 
că  Hristos  cel  înviat  a  sfinţit-o,  făcând-o  roditoare  de  veşnică  bucurie. 

V  Iubiţi  fraţi  creştini, 

i  k  .DJ  l»  -*  ,* 

Paştile  la  noi,  la  români,  sunt  mai  frumoase  ca  la  orice  popor, 
pentru  că  noi  am  purtat  în  suflet  credinţa  în  învierea  şi  viaţa  veşnică 
de  mii  de  ani.  Strămoşii  noştri  geto-dacii  au  fost  întotdeauna  pătrunşi 
adânc  de  credinţa  în  înviere  şi  viaţa  ce  urmează  dincolo  de  mormânt 
şi  n-au  purtat  în  suflet  frica  de  moarte,  care  a  chinuit  şi  chinuieşte  şi 
acum  sufletul  altor  popoare,  pentru  care  moartea  este  o  tragedie,  şi 
mormântul  un  simbol  al  întunericului.  •’ 

Părinţii  noştri  şi  noi  care  am  luat  lumină  din  lumina  lui  Hristos 
vedem  în  mormânt  un  s°mn,  un  simbol  al  luminii,  de  aceea  la’  Paşti 
nu  rămâne  mormânt  fără  lumină.  La  unele  morminte  luminile  sunt 
aprinse  cu  sfială  şi  evlavie  în  mâna  copiilor,  a  soţilor,  a  soţiilor,  a  pă¬ 
rinţilor  sau  prietenilor  celor  adormiţi,  iar  la  alte  morminte  ce  sunt 
uitate  sau  nu  mai  au  pe  nimeni,  îngerul  păzitor  al  celui  din  mormânt, 
care  veghează  lângă  fiecare  mormânt  ,până  la  a  doua  venire  a  Dom¬ 
nului,  la  cuvintele  preotului  zise  în  faţa  sfântului  altar:  „Veniţi  de 
luaţi  lumină"  atunci  îngerul  în  chip  nevăzut  vine  şi  ia  lumină,  din 
lumina  lui  Hristos  şi  o  pune  pe  fiecare  mormânt,  acolo  unde  se  află 
inima  omului,  prefăcută  în  ţărână.  kî  " 

In  mod  nevăzut  pe  fiecare  mormânt  creştin  dreptmăritor,  arde  ne¬ 
încetat  o  candelă,  o  lumină,  pentru  că  acolo  în  acel  loc  se  află  rămă¬ 
şiţele  unui  om  care  a  fost  creat  de  Dumnezeu,  rămăşiţele  unui  om  care 
prin  Taina  Sf.  Botez  a  primit  harul  lui  Dumnezeu,  a  unui  om  care  în 
ceasul  morţii  a  primit  în  gura  lui  Trupul  şi  Sângele  Domnului,  care 
este  sămânţa  învierii  şi  a  vieţii  veşnice  şi  cu  această  sămânţă  s-a  co¬ 
borât  in  mormânt  şi  după  cum  bobul  de  grâu  intră  sub  brazdă  şi  pu¬ 
trezeşte  partea  cea  din  afară,  dar  germenele  vieţii  nu  piere  ci  aşteaptă 
să  vină  căldura  şi  lumina  soarelui,  ca  să  încolţească  şi  să  se  ridice 
deasupra  oqorului,  transformându-se  în  spic  plin  de  roadă,  tot  aşa  şi 
in  mormânt  unde  a  intrat  un  trup  firesc,  când  va  sosi  timpul  se  va 
ridica  un  trup  transfigurat,  un  trup  duhovnicesc:  aşa  cum  ne  spune 
Sf.  Scriptură  (I  Cor.  15,  44),  asemenea  trupului  Domnului  nostru  Iisus 
Hristos  şi  va  intra  în  viaţă.  Dar  până  atunci  arde  pe  mormânt  o  lumâ¬ 
nare  nevăzută  şi  stă  de  strajă  un  înger  lângă  crucea  Domnului,  care 
este  semnul  biruinţei,  învierii  şi  vieţii. 

Când  a  înviat  Domnul,  multe  morminte  „s-au  deschis,  şi  multe 
trupuri  ale  sfinţilor  adormiţi  s-au -sculat*  şi  ieşind  din  morminte,  după 
învierea  lui,  au  intrat  in  sfânta  cetate  şi  s-au  arătat  multora"  (Mat, 
27,  52—53). 

Aşa  şi  acum  la  praznicul  învierii,  mulţi  dintre  cei  plecaţi,  cu  îngă¬ 
duinţa  lui  Dumnezeu,  vin  şi  se  bucură  împreună  cu  noi.  In  ziua  aceasta 
orfanii  nu  sunt  orfani,  văduvele  nu  sunt  văduve,  părinţii  au  lângă  ei  pe 
copiii  lor  pe  care  i-au  pierdut  de  timpuriu.  Toată  suflarea  de  jos  şi  de 
sus,  cei  ce  suntem  în  viaţă,  alături  de  cei  oe  au  plecat  din  viaţa  aceasta, 
se  bucură,  iar  mai  presus  de  toate  se  bucură  Domnul  nostru  Iisus  Hris- 


uao  *c  rr  /  aiv  j 

tos,  Stăpânul  cerului  şi  al  pământului,  care  după  înviere  a  spus:  „Datu- 
mi-S-a  toată  puterea  în  cer  şi  pe  pământ . : (Mat.  28,  18). 


Iubiţi  fraţi,  v.': 


r  / 


La  Crăciun  ne  bucurăm  de  o  floare  preafrumoasă,  la  Paşti  gustăm 
din  fructul  ce  a  crescut  din  floarea  care  a  înflorit  când  S-a  născut  Iisus 
Hristos  pe  pământ. ;  *.  >  -  f*  -  *  f  .  if)  .7fc .  ■  .  • 

De  bucuria  învierii  noi  ne  putem  împărtăşi  în  fiecare  duminică 
pentru  că  fiecare  duminică’ este  închinată  învierii  Domnului.  După  cum 
evreii  sărbătoresc  sâmbăta  în  amintirea  eliberării  lor  din  robia  Egiptu¬ 
lui  (Deut.  5,  15),  tot  aşa  şi  neamul  creştinesc  sărbătoreşte  duminica  în 
amintirea  eliberării  din  robia  iadului  şi  a  morţii  prin  Învierea  Dom¬ 
nului. 


Duminica  este  „Ziua  pe  care  a  făcut-o  Domnul,  să  ne  bucurăm  şi 
să  ne  veselim  într-ânsa“  pentru  că  duminica  a  fost  aleasă  de  Domnul  ca 
să  fie  ziua  învierii  şi  a  vieţii,  ziua  luminii,  în  timp  ce  sâmbăta  este  ziua 
întunericului  şi  a  morţii.  Cu  sâmbăta  s-a  sfârşit  robia  Legii  iar  Dumi¬ 
nica  este  începutul  împărăţiei  lui  Dumnezeu  în  care  domneşte  „harul 
şi  adevărul  care  au  venit  prin  Iisus  Hristos"  (In.  1,  17),  după  cum  se 
spune  în  sfânta  Evanghelie  ce  s-a  citit  astăzi. 

Tot  în  această  zi,  adică  duminica,  s-a  pogorât  şi  Duhul  Sfânt  şi  s-a 
întemeiat  împărăţia  lui  Dumnezeu  pe  pământ  —  Biserica  lui  Hristos. 

Noi  în  ziua  învierii  mai  avem  o  sfântă  datorie,  să  ne  aducem  aminte 
de  părinţi  şi  de  fraţi,  de  moşii  şi  de  strămoşii  noştri,  care  odihnesc 
aici  şi  pretutindenea.  Ei  aşteaptă  să  fim  lângă  ei,  lângă  mormintele 
lor,  să  aprindem  o  lumânare,  să  rostim  o  scurtă  rugăciune,  să  facem 
o  mică  jertfă,  să  ne  aducem  aminte  de  ei. 

Unii  dintre  cei  adormiţi  nu  au  parte  în  chip  desăvârşit  de  lumina 
lui  Hristos  pentru  că  au  murit  nespovediţi  şi  neîmpărtăşiţi,  au  murit 
fără  o  lumânare  în  mână,  alţii  au  căzut  pradă  morţii  în  accidente,  în 
temniţe,  ascunşi  prin  crăpăturile  pământului  sau  pe  câmpul  de  luptă, 
apărând  glia  Patriei  şi  Legea  românească.  1  bun*, 

La  căpătâiul  lor,  la  căpătâiul  celor  răposaţi  să  ne  plecăm  genun¬ 
chii  şi  fruntea  în  această  luminată  zi  şi  să  ascultăm  ce  ne  spun  ei  din 
adâncul  pământului  şi  din  adâncul  istoriei. 

Ne  vorbesc  deopotrivă  morţii  din  morminte  şi  preoţii  altarelor 
care  de  două  mii  de  ani  slujesc  cu  vrednicie  acest  popor  apărând 
unitatea  neamului  şi  credinţa  ortodoxă.  Ne  vorbesc  voievozii  şi  vlă¬ 
dicii,  ne  vorbesc  cărturarii  şi  dascălii,  ne  vorbesc  eroii  şi  martirii  ti¬ 
neri  ai  noştri,  chemându-ne  să  ne  uităm  la  jertfa  lor. 

In  ziua  de  Paşti,  mormintele  tuturor  se  deschid  şi  cei  adormiţi 
vin  printre  noi,  cu  îngăduinţa  lui  Dumnezeu  şi  ne  privesc,  ne  ascultă, 
ne  cunosc  viaţa  şi  dacă  ne  văd  învrăjbiţi  şi  nemulţumiţi  se  întorc  ru¬ 
şinaţi  şi  plângând  în  mormintele  lor. 

Pătrunşi  de  fiorul  sfânt  al  sfintei  datorii  ce  ne-o  împlinim,  cu  cele 
mai  curate  gânduri  şi  ochii  aţintiţi  la  cele  ce  cu  ajutorul  lui  Dumne¬ 
zeu  le-am  făcut  şi  la  cele  ce  mai  avem  a  le  împlini,  vă  binecuvintez 
părinteşte,  vă  îmbrăţişez  frăţeşte,  adresându-vă  cutremurătorul  nostru 
salut: 

HRISTOS  A  ÎNVIAT! 

Şi  rămân  al  vostru  al  tuturor,  de  tot  binele  doritor,  neîncetat  şi 
fierbinte  către  Domnul  rugător. 

|  JUSTINIAN 
Episcopul  Maramureşului  şi  Sătmaruiui 


Pomenirea  Mitropolitului  Andrei  Şaguna 


ANDREI  ŞAGUNA 

—  „mare  şi  rar  bărbat  al  naţiunii  române"  — 

Nicolau  Popea  .arhimandrit  şi  vicar  arhiepiscopesc,  apoi  episcop 
de  Caransebeş  a  publicat  la  numai  şase  ani  după  moartea  lui  Şaguna 
(Sibiu,  1879)  o  carte  despre  acesta:  Arhiepiscopul  şi  Mitropolitul  An- 
dreiu  Baron  de  Şaguna.  Era  încă  sub  impresia  puternică,  pe  de  o  parte 
a  personalităţii  marelui  mitropolit,  pe  care  îl  şi  numeşte  ANDREI  CEL 
MARE  —  cu  aceste  cuvinte  îşi  încheie  cartea  —  pe  de  altă  parte  nu 
se  eliberase  de  adânca  tristeţe  pe  care  i-o  provocase  felul  în  care  Şa¬ 
guna  îşi  trăise  ultimii  ani  ai  vieţii,  neînţeles  de  o  parte  din  contem¬ 
porani  şi  nedreptăţit.  N.  Popea,  în  loc  de  introducere,  filozofează  asu¬ 
pra  destinului  oamenilor  mari  care,  în  general,  au  parte  de  astfel  de 
tratamente  din  partea  celor  care  nu  se  pot  ridica  la  nivelul  lor  şi  nu 
le  înţeleg  nici  strădania,  nici  geniul  creator  şi  contribuţia  deosebită  şi 
unică  la  conturarea  destinului  epocii  lor. 

Această  introducere  ne  face  contemporani  cu  atmosfera  în  care 
s-a  stins  şi  a  trecut  la  cele  veşnice  Andrei  Şaguna  şi  care  i-a  marcat 
puternic  pe  cei  care  l-au  înţeles,  l-au  apreciat  aşa  după  cum  merita, 
şi  l-au  iubit.  N.  Popea  are  cuvinte  grele  despre  cei  care  l-au  nedrep¬ 
tăţit  pe  Şaguna,  aproape  refuzându-le  calitatea  de  oameni.  „Au  numai 
formă  de  oameni'*  (p.  2,  4).  Căutând  să  găsească  în  introducerea  sa 
filosofică,  aşa  cum  spuneam  mai  sus,  explicaţii  asupra  acestor  atitu¬ 
dini  ale  contemporanilor  faţă  de  oamenii  mari,  N.  Popea  nu  găseşte 
altele  decât  răutatea,  gelozia  şi  egoismul,  şi  „puţinătatea  de  suflet". 
Pomeneşte  de  Socrate,  de  Mântuitorul  Iisus  Hristos,  care  au  avut  parte 
de  aceeaşi  atitudine  din  partea  celor  cărora  nu  le  făcuse  decât  bine, 
iar  din  istoria  românilor  se  opreşte  asupra  suferinţelor  îndurate  de 
George  Şincai.  »  r 

Nu  numai  N.  Popea,  ci  toţi  biografii  lui  Şaguna  vor  nota  cu  adânc 
regret  această  din  urmă  perioadă  a  vieţii  lui  Şaguna,  încheiată  cu  o 
moarte  provocată  de  „boala  tristeţii “.  Pe  toţi  ii  va  revolta  ingratitu¬ 
dinea  şi  o  vor  spune,  dar  N.  Popea,  ca  unul  care  i-a  fost  mai  apropiat, 
se  vede  că  a  resimţit-o  mai  puternic  decât  alţii  şi  şi-a  lăsat  frâu  liber, 
mai  mult  decât  ceilalţi,  condeiului  acuzator. 

Dar  începând  cu  aceasta,  cu  sfârşitul  aşa  cum  a  fost  el,  biograful 
va  fi  urmărit  să  scoată  în  evidenţă  şi  mai  pregnant,  prin  contrast  cu  I 
realitatea,  dimensiunea  excepţională  a  bărbatului  care  a  marcat  cu 
numele  lui  o  epocă,  şi  a  fost  factor  decisiv,  în  desfăşurarea  istoriei 
Transilvaniei  vremii  sale.  După  ce  îşi  încheie  introducerea,  biograful 
trece  direct  la  afirmaţia  că  Şaguna  va  rămâne  pentru  totdeauna  un 

model  pentru  toţi  urmaşii  săi,  numindu-1  „ mare  şi  rar  bărbat  al  na¬ 
ţiunii  române "  (p.  5).  Nu  numai  al  Bisericii,  nu  strălucind  doar  într-un 
anumit  domeniu,  să  zicem  în  cultură,  în  artă,  sau  în  ştiinţe,  în  activi¬ 
tăţi  sociale  sau  politice  —  activităţi  care  pot  consacra  un  destin  de 
om  —  ci  „bărbat  al  naţiunii  române11,  cu  rol  deosebit,  complex  şi  de¬ 
terminant  în  istoria  naţiunii.  De  altfel,  o  şi  spune  biograful:  „ Mitropo¬ 
litul  Şaguna  este  omul  istoriei.  Aceasta  —  fie  cea  bisericească,  cea  na¬ 
ţională  sau  cea  politică  —  nu  se  poate  scrie  fără  de  istoria  lui.  Mai 
mult,  istoria  mitropolitului  Şaguna  este  aproape  istoria  poporului  ro¬ 
mân  însuşi,  intr-un  pătrar  de  secol  cât  conduse  el  afacerile  şi  desti¬ 
nele  noastre  naţionale". 

Că  aceste  afirmaţii  sunt  în  întregime  acoperite  de  fapte,  astăzi 
îndeobşte  cunoscute  şi  recunoscute,  e  un  lucru  care  nu  mai  trebuie 
dovedit.  Nu  numai  o  s°amă  de  instituţii  menite  să  fie  stâlpi  de  susţi¬ 
nere  a  existenţei  naţiunii  române  în  Transilvania,  au  fost  create  de 
dânsul,  ci  întreaga  orientare  în  cultură,  în  viaţa  socială,  în  învăţă¬ 
mânt,  in  dezvoltarea  micilor  industrii,  au  beneficiat  de  îndrumarea  şi 
de  acţiunile  lui  practice,  iniţiate  şi  dezvoltate  cu  mână  sigură.  Şi,  im¬ 
plicit  şi  în  politică,  în  care  clarviziunea  sa  s-a  dovedit  în  cele  din 
urmă  a  fi  fost  cea  mai  bună.  E  de  ajuns  să  ne  referim  acum  la  lupta 
dintre  pasivişti  şi  activişti,  după  1867,  când  Şaguna,  activist,  a  părut 
a  nu  fi  avut  dreptate.  După  moartea  sa  i  s-a  dat  dreptate  şi  a  scris  des¬ 
pre  aceasta  cuvinte  excepţionale  chiar  unul  dintre  foştii  pasivişti,  ad¬ 
versar  deci  al  lui  Şaguna  în  această  privinţă,  anume  George  Bariţiu. 
Face  aceste  mărturisiri  în  voi.  III  din  Părţi  alese  din  Istoria  Transil¬ 
vaniei. 

De  altfel  tot  contemporanul  Bariţiu  scria  în  1873  (rev.  Transilva¬ 
nia  nr.  14,  şi  în  nr.  17  din  1876)  că  „acela  care  ii  va  compune  biografia 
in  spirit  obiectiv,  sau  după  cum  se  exprima  Tacit,  „sine  ira  et  studio" 
va  binemerita  de  la  Biserică,  de  la  Patrie  şi  de  la  naţiune"  (cf.  Popea, 

p.  6). 

A  încerca  să  cuprinzi  într-o  scurtă  comunicare  activitatea  unui 
om  ca  Şaguna  şi  locul  lui  în  istoria  Transilvaniei  ar  fi  o  lucrare  care 
l-ar  mărgini  şi  i-ar  micşora  statura  de  gigant  al  acestei  istorii.  Ceea  ce 
se  poate  face,  e  doar  o  încercare  de  jalonare  a  principalelor  sale  acti¬ 
vităţi  şi  nu  fără  riscul  de  a  lăsa  deoparte  chiar  pe  unele  dintre  cele 
mai  însemnate.  Pentru  că  trebuie  să  plecăm  de  la  afirmaţia  şi  convin¬ 
gerea  că  totul  în  activitatea  acestui  om  a  fost  însemnat  şi  cu  urme, 
influenţe,  decizii  şi  realizări  în  viaţa  Transilvaniei,  cum  n-au  mai  ră¬ 
mas  de  la  nimeni  altul. 

Când  a  venit  el  în  Transilvania  totul  era  de  făcut.  Şi  să  nu  uităm: 
n-a  venit  într-o  atmosferă  de  entuziasm  şi  braţe  deschise.  Era  român 
şi  era  acuzat  că  e  sârb,  ba  chiar  că  nu  cunoştea  limba  română,  avea 
studii  strălucite  de  drept  şi  teologie  şi  îndemânări  în  administraţie, 
care  erau  necunoscute  transilvănenilor,  iar  atmosfera  în  care  intra  era 
viciată  de  neînţelegeri,  poporul  era  oprimat  din  toate  punctele  de  ve¬ 
dere  şi  părea  adormit  într-o  împăcare  cu  soarta  care  nu  prevestea  ni¬ 
mic  bun.  Şaguna  a  avut  meritul  cel  mai  mare  de  a  sesiza  de  îndată 

stările  acestea  de  lucruri  şi  de  a  se  decide  să  le  înfrunte  şi  să  le  în¬ 
drepte.  Iată  de  ce  a  fost  de  la  început  omul  providenţial  de  care  avea 
nevoie  naţiunea.  Şi  el  a  simţit  că  era  doar  trimisul  Providenţei  într-o 
lume  în  care  era  nevoie  de  el  ca  de  ultima  posibilitate  de  salvare. 

Idealul  pe  care  şi  l-a  anunţat  din  primele  cuvinte  adresate  viito¬ 
rilor  păstoriţi,  este  emoţionant  de  asemănător  cu  cel  sesizat  de  Andrei 
Mureşanu  în  imnul  său  nemuritor  şi  atât  de  prezent  şi  astăzi  în  viaţa 
neamului  românesc:  Deşteaptă-te  române!  Şi  Şaguna  a  spus:  „  Tu, 
Doamne,  ştii  că  spre  scopul  meu  a  alerga  doresc:  pre  Românii  transil¬ 
văneni  din  adâncul  lor  somn  sâ-i  deştept,  şi  cu  voie  către  tot  ceea  ce 
e  adevărat,  plăcut  şi  bun  să-i  trag "  (Cuv.  la  HIROTONIA  în  episcop). 

Acest  lucru  l-a  şi  făcut  toată  viaţa.  Mai  întâi  ca  vicar  (1846 — 
1848),  apoi  ca  episcop  (1848 — 1864)  şi  apoi  ca  mitropolit  (1864 — 1873). 
Era  conştient  că  are  de  vindecat  o  mulţime  de  răni  şi  de  clădit  o 
mulţime  de  instituţii  şi  mijloace  noi  de  supravieţuire  şi  chiar  de  în¬ 
florire  a  poporului  român  din  Transilvania.  Ştia  că  „zilele  de  bucurie 
pentru  poporul  român  şi  pentru  naţiunea  noastră  transilvanicâ  in  spe¬ 
cial,  au  fost  mai  puţine  şi  mai  rare  decât  peana  de  corb  alb"  (1861,  la 
întemeierea  Asociaţiunii).  Românii  erau  misera  plebs  contribuens.  Nici 
naţiunea  română  nu  era  printre  cele  trei  naţiuni  recunoscute,  (ma¬ 
ghiari,  saşi,  secui),  nici  religia  ortodoxă  nu  era  printre  cele  patru  re¬ 
ligii  recunoscute  (catolici,  luterani,  calvini  şi  unitarieni).  Biserica  or¬ 
todoxă  era  supusă  încă  din  9  oct.  1783  şi  8  dec.  1786  mitropolitului 
sârbesc  de  la  Carlovitz  şi  „clerul  neunit"  era  numai  tolerat,  iar  vizi- 
taţiunile  canonice  în  eparhie  trebuiau  făcute  numai  în  prezenţa  a  doi 
comisari  politici  (Popea,  p.  15).  Preoţii  nu  aveau  salarii,  ba  mai  erau 
obligaţi  şi  la  muncă  şi  zeciuială  către  preoţii  luterani. 

în  această  situaţie  a  venit  Şaguna  în  Transilvania. 

Şi  iată  acum  câteva  din  cele  mai  importante  realizări  ale  sale  care 
au  făcut  dintr-însul  Marele  om  al  Transilvaniei.  E  de  la  sine  înţeles 
că  vom  schematiza,  pentru  economie  de  timp  şi  spaţiu. 

La  întoarcerea,  în  1848,  de  la  hirotonia  întru  episcop  e  prezent  pe 
Câmpia  Libertăţii,  la  Blaj,  unde  co-prezidează  Adunarea  românilor 
care  vor  cere  pentru  prima  oară  răspicat:  Noi  vrem  să  ne  unim  cu 
Ţara.  Au  urmat  vremuri  de  iobăgie  în  care  timp  i  s-a  distrus  reşe¬ 
dinţa  de  la  Sibiu  şi  i  s-au  furat  toate  bunurile.  N-a  ezitat  a  se  întoarce 
şi  a  lua  totul  de  la  capăt,  dovedindu-se  un  bun  organizator,  optimist 
şi  fără  teamă  de  intrare  în  luptă  cu  tot  adversarul. 

Se  va  ocupa  de  şcoli,  înfiinţînd  Gimnaziul  din  Braşov  şi  peste  1  400 
de  şcoli  confesionale,  se  va  ocupa  de  viaţa  preoţimii,  lărgind  la  di¬ 
mensiunile  unei  şcoli  teologice  cursul  de  la  6  luni  pentru  pregătirea 
preoţilor,,  pe  care. îl  găsise  la  Sibiu. 

In  1861  va  reuşi  recunoaşterea  înfiinţării  Asociaţiunii  pentru  cul¬ 
tura  şi  literatura  poporului  român,  căreia  îi  va  fi  primul  Preşedinte. 
Ce  rol  a  avut  Asociatiunea  pentru  trezirea  conştiinţei  naţionale  şi  pen¬ 
tru  speranţa  într-un  viitor  mai  bun,  e  de  mult  ştiut. 

Şaguna  a  continuat  apoi  nenumăratele  lui  călătorii  spre  Viena  în 
vederea  eliberării  de  sub  tutela  sârbească  şi  pentru  reînfiinţarea  Mi- 

tropoliei  Transilvaniei.  Totul  i-a  reuşit.  In  1864  Mitropolia  e  recunos¬ 
cută.  Organizează  Congresul  bisericesc,  din  care  va  face  parte  şi 
Avram  Iancu,  apoi  redactează  Statutul  Organic  care  peste  ani  va  de¬ 
veni  modelul  Statutului  Bisericii  Ortodoxe  Române,  prin  care  va  acor¬ 
da  laicilor  un  rol  important  în  Biserică,  spre  a-i  mări  acesteia  influenta 
şi  rolul  educativ  şi  nu  numai  bisericesc  în  viaţa  naţiunii. 

Prin  aceste  instituţii  de  o  importanţă  niciodată  cu  putinţa  de  a  fi 
îndeajuns  de  reliefată,  Şaguna  înlocuieşte  ceea  ce  nu  aveau  românii 
din  Transilvania  în  acea  vreme.  Nu  aveau  conducerea  lor,  nu  aveau 
constituţia  lor,  nu  aveau  parlamentul  lor.  Prin  instituţiile  şaguniene 
toate  acestea  erau  preluate  de  Biserică.  Cine  va  fi  acela  care  să  nu 
recunoască  ingeniozitatea  politică  a  lui  Şaguna?  Nu  în  zadar  Eminescu 
l-a  numit  „om  politic  din  creştet  până  in  tălpi".  Aş  vrea  însă  să  men¬ 
ţionez:  nu  e  vorba  de  o  politică  în  sensul  curent  al  cuvântului.  Era 
„politica44  de  supravieţuire  şi  afirmare  în  demnitate  a  naţiunii  române 
din  Transilvania.  Când  anumite  împrejurări  cu  adevărat  politice  au  în¬ 
cercat  atragerea  lui  pe  acest  teren,  el  şi  în  aceste  împrejurări  nu  s-a 
clintit  de  la  convingerea  lui  că  în  Transilvania  vremii  nu  era  loc  pen¬ 
tru  lupte  politice  intestine,  ci  că  singura  politică  indicată  de  vremi 
era  aceea  de  asigurare  a  libertăţilor  poporului  prin  cele  mai  eficiente 
mijloace.  Concepţia  asupra  mijloacelor  nu  a  fost  una  şi  aceeaşi,  şi 
atunci  s-au  născut  disensiunile  care  i-au  amărât  ultimii  ani  ai  vieţii, 
despre  care  am  vorbit  la  început. 

Nu  putem  încheia  fără  a  mai  aminti  câteva  din  marile  lui  reali¬ 
zări  în  viaţa  Bisericii  Transilvaniei,  pe  care  a  reorganizat-o  şi  i-a  re¬ 
dat  prestigiul  la  care  avea  dreptul.  A  înfiinţat  Academia  Andreiană, 
Tipografie,  Calendarul  ortodox,  Telegraful  român  (1853),  a  tipărit  ma¬ 
nuale,  a  păstrat  legătura  cu  Biserica  din  Principate,  făcând  vizite  şi 
stabilind  prietenii.  Cu  greu  s-ar  putea  găsi  un  domeniu  în  care  Şaguna 
să  nu  fi  intervenit  şi  să  nu-şi  fi  lăsat  amprenta  personalităţii  sale. 

Ne  bucurăm  că  astăzi  el  se  află  din  nou  în  centrul  atenţiei  nea¬ 
mului  nostru.  Facultatea  de  Teologie  din  Sibiu  îi  poartă  numele.  O 
universitate  din  Constanţa  îi  poartă  numele.  O  Ligă  culturală  din 
Sfântul  Gheorghe  îi  poartă  numele  şi  i  se  va  ridica  acolo  o  statuie. 
Liceul  din  Braşov  îi  poartă  numele,  Şcoala  normală  din  Sibiu  de  ase¬ 
menea  şi  în  marile  oraşe  numele  lui  s-a  dat  unor  străzi. 

Posteritatea  lui  Şaguna  începe  să  fie  pe  măsura  dimensiunilor  per¬ 
sonalităţii  lui  spirituale,  culturale  şi  istorice.  Şaguna  a  devenit  de  mult 
un  simbol  al  măreţiei  neamului  nostru,  al  Transilvaniei  şi  al  întregii 
Ţări. 

Dr.  ANTONIE  PLAMADEALA 
Mitropolitul  Ardealului 

TRADIŢIA  ŞAGUNIANA* 

La  28  iunie  1873  a  murit  mitropolitul  Andrei  Şaguna.  Se  împlinesc 
de  atunci  120  de  ani,  fapt  care  ne  oferă  prilejul  de  a-i  evoca  memo¬ 
ria  chiar  şi  numai  în  câteva  cuvinte,  de  a  vorbi  despre  moştenirea  sa 
spirituală,  despre  tradiţia  şaguniană. 

Şaguna  a  fost  mitropolit  al  Ardealului,  dar  în  acelaşi  timp  şi  al 
Banatului,  Crişanei  şi  Maramureşului.  Până  la  refacerea  mitropoliei 
noi  bănăţenii  am  depins  de  mitropolia  pe  care  el  a  refăcut-o.  In  plus 
el  a  restaurat  eparhia  Caransebeşului  şi  a  pregătit  reînfiinţarea  epar¬ 
hiei  Timişoarei.  Ii  datorăm  într-un  fel  existenţa  instituţiilor  noastre 
ecleziastice.  De  aceea  împlinim  şi  noi  la  Timişoara  una  din  îndatoririle 
respectate  cu  sfinţenie  peste  tot  în  Transilvania  de  a-1  pomeni  în  fie¬ 
care  an  la  30  noiembrie,  ziua  de  prăznuire  a  Sfântului  Apostol  An¬ 
drei.  Tot  de  aceea  vorbim  şi  acum  despre  el  cu  deosebită  veneraţie. 

Născut  la  20  decembrie  în  Mişcolţ  —  Ungaria,  din  părinţi  mace¬ 
doneni,  Andrei  Şaguna  a  primit  la  botez  numele  de  Anastasie.  Spriji¬ 
nit  de  bogatul  său  unchi  Anastasie  Grabovski  un  înflăcărat  susţină¬ 
tor  al  românismului,  el  a  studiat  mai  întâi  filosofia  şi  dreptul;  apoi, 
împins  de  vocaţie,  învaţă  teologia  la  Vârşeţ  şi  se  consacră  misiunii 
preoţeşti.  La  1  noiembrie  1833  intră  în  cinul  monahal,  când  i  s-a  dat 
numele  de  Andrei.  Diacon,  ieromonah,  stareţ,  arhimandrit,  vicar  ge¬ 
neral  al  eparhiei  Sibiului  apoi  episcop  el  va  urca  toate  treptele  dem¬ 
nităţilor  bisericeşti,  până  la  cea  mai  de  sus:  arhiepiscop  şi  mitropolit 
al  românilor  din  Transilvania  şi  Ungaria  (1864).  A  fost  cel  dintâi  păs¬ 
tor  al  acestei  mitropolii  care  îşi  datorează  independenţa,  organizarea 
şi  îndrumarea  spre  strălucire,  strădaniile  nebiruite,  energiei  şi  în¬ 
ţelepciunii  marelui  arhiereu. 

Activitatea  lui  se  va  desfăşura  plină  de  rod  nu  numai  pe  tărâm 
bisericesc.  Ea  va  fi  multiplă  şi,  sub  toate  aspectele,  impunătoare.  Rea¬ 
lizările  sale  culturale  şi  politice  alături  de  cele  bisericeşti,  dibăcia  sa 
diplomatică,  munca  sa  intensă  de  cărturar  şi  răspânditor  de  civiliza¬ 
ţie,  nobilele  sale  eforturi  puse  toate  în  slujba  ridicării  neamului  îl  vor 
aşeza  în  fruntea  celor  mai  de  seamă  reprezentanţi  ai  Bisericii  şi  ai  na¬ 
ţiunii  române,  binecuvântându-i-se  amintirea  de-a  lungul  vremii. 

Mitropolitul  Şaguna  a  prezidat  adunarea  de  pe  Câmpia  Libertăţii 
de  la  Blaj  (3/15  mai  1848),  a  fost  întâiul  preşedinte  al  Asociaţiei  tran¬ 
silvane  pentru  cultura  şi  învăţătura  poporului  român  (ASTRA),  a  dat 
o  nouă  aşezare  Bisericii  prin  „Statutul  organic",  a  înfiinţat  ziarul  „Te¬ 
legraful  român"  şi  tipografia  diecezană,  a  scris  numeroase  studii  bise¬ 
riceşti,  a  tradus  Biblia,  a  fost  membru  onorar  al  Academiei  Române 
(1871). 

Momentele  de  răscruce  prin  care  trecem  după  prăbuşirea  dictatu¬ 
rii  comuniste,  ne  duc  cu  gândul  la  mitropolitul  Andrei  Şaguna  care  a 


*  Preluat  din  „învierea"  Anul  IV  nr.  13,  1993,  cu  binecuvântarea 
autorului. 


30 


REVISTA  TEOLOGICA 


trăit  de  asemenea  într-o  vreme  marcată  de  mari  greutăţi.  Exemplul 
său  şi  moştenirea  ce  ne-a  lăsat  pot  ele  să  constituie  un  îndrumar  şi 

pentru  noi  cei  de  azi?  Din  capul  locului  vom  răspunde  pozitiv  şi  iată 

de  ce: 

a)  Şaguna  a  fost  activ  în  toate  domeniile,  n-a  cedat  nicicând  in 

fata  piedicilor  oricât  de  mari  ar  fi  fost,  nu  s-a  resemnat  în  faţa  nici 
unei  înfrângeri  momentane.  Lucian  Blaga  vorbea  de  un  „activism  şa- 
gunian"  pe  care  l-a  explicat  astfel:  „Şaguna  n-a  trăit  pentru  a  gândi, 
nici  nu  a  gândit  pentru  a  gândi;  el  obişnuia  să  gândească  numai  în 
vederea  acţiunii.  Activismul  lui  Şaguna  era  metodic  adaptat,  fără  a-şi 
pierde  vigoarea,  la  situaţii  pline  de  supleţe,  dar  dominând  contingen¬ 
ţele,  concesiv  in  măsura  în  care  nu  i  se  cerea  să  trădeze  conduita.  El 
avea  geniul  iniţiativelor.  Gata  să  se  aşeze  în  fruntea  oricărei  mişcări, 
de  pe  urma  căreia  spera  un  nou  spor  al  sufletului,  un  adaos  al  vieţii 
româneşti.  N-a  existat  nici  un  domeniu  al  vieţii  politice  care  să-l  fi 

respins:  întemeia  şcoli  primare  la  sate,  licee,  seminarii;  participa  la 

examene,  scria  cărţi  didactice,  câteodată  şi  cărţi  de  mari  pretenţii.  A 
înfiinţat  o  tipografie  şi  o  gazetă.  Când  trebuia  scria  articole  de  o  ad¬ 
mirabilă  claritate  şi  mai  vârtos  cântărite,  nu  numai  în  ţara  româ¬ 
nească,  ci  şi  în  ziarele  nemţeşti  de  la  Viena.  El  este  unul  din  părinţii 
Asociaţiei  pentru  literatură  şi  cultură  de  ale  cărei  probleme  ardea  lă¬ 
untric  fiindcă  presimţea  trăinicia  înjghebării.  Lua  parte  la  senatul  im¬ 
perial  din  capitala  împărăţiei  şi  devenea  adesea  omul  zilei  prin  discu¬ 
ţiile  ce  le  avea  acolo.  Cap  al  Bisericii  Ortodoxe  din  Ardeal,  perfect 
conştient  de  situaţia  sa,  el  nu  evita  conflictele  cu  nici  o  mărime  ome¬ 
nească,  oricare  ar  fi  fost  ea.  Calm  şi  neînfricat  el  nu  mergea  faţă  de 
nimenea  aşa  de  departe  cu  respectul  ca  să  renunţe  din  timiditate  la 
ceea  ce  i  se  cuvenea  lui  însuşi  şi  poporului  său.  După  stăruinţi  mereu 
repetate,  după  cereri  mereu  strigate,  după  lupte  şi  peripeţii  de  necre¬ 
zut,  după  succese  mereu  zădărnicite,  Şaguna  a  văzut  în  cele  din  urmă 
cu  ochii  trupeşti  în  faţa  sa  triumful:  poporul  românesc  din  Ardeal  a 
fost  recunoscut  ca  naţiune  egal  îndreptăţită  cel  puţin  teoretic  în  toate 
privinţele-  (Pompiliu  Teodor,  Blaga  şi  Şaguna,  în:  îndrumătorul  bise¬ 
ricesc  al  Arhiepiscopiei  Vadului,  Feleacului  şi  Clujului  pe  anul  1989, 
p.  131). 

Aşadar  mitropolitul  Şaguna  a  demonstrat  prin  însăşi  comportarea 
sa  că  Biserica  trebuie  să  fie  activă,  să  abordeze  toate  domeniile  vieţii 
obşteşti,  nu  numai  cel  propriu,  inclusiv  acela  atât  de  complicat  al  poli¬ 
ticului  aducându-şi  un  aport  pozitiv.  E  vorba  evident  de  un  activism 
înţelept,  constructiv  şi  mereu  axat  pe  principiile  evanghelice. 

b)  Un  alt  domeniu  esenţial  în  care  Şaguna  ne  poate  fi  exemplu 
este  acela  al  contribuţiei  mirenilor  la  viaţa  Bisericii.  Potrivit  concep¬ 
ţiei  lui  Şaguna,  Biserica  nu  poate  fi  doar  a  clericilor  de  vreme  ce  ea 
este  formată  din  cler  şi  popor.  Conlucrarea  acestor  două  componente 
bisericeşti  el  a  ridicat-o  la  rang  de  principiu  introdus  în  Statutul  Or¬ 
ganic  la  redactarea  căruia  şi-a  adus  o  contribuţie  capitală  bănăţeanul 
Gheorghe  Ioanovici.  Aşa  cum  bine  s-a  observat  „prezenţa  elementu¬ 
lui  laic  in  organizaţia  bisericească  are  avantajul  că  stimulează  ener- 

giile  acestuia  şi-l  ataşează  strâns  de  Biserică,  făcând  astfel  ca  preocu¬ 
pările  primordiale  ale  Bisericii  să  fie  însuşite  şi  de  credincioşi"  (pr. 
prof.  Virgil  Turcan,  Şagunismul,  în  rev.  Altarul  Banatului,  an  I,  nr.  3 — 
4;  martie — aprilie  1944,  p.  1C6). 

E  drept  că  în  acest  domeniu  au  apărut  încă  dintru  început  unele 
critici  menite  să  prevină  aşa  zisa  „laicizare"  a  Bisericii.  Ele  s-au  do¬ 
vedit  însă  neîntemeiate  iar  dezvoltarea  ulterioară  a  Bisericii  a  arătat 
tocmai  dimpotrivă  că  ideile  lui  Şaguna  au  ieşit  în  întâmpinare  nevoii 
tot  mai  stringente  de  a  dezvolta  „apostolatul  laic".  Pe  temeiul  prin¬ 
cipiilor  statuate  de  Şaguna,  s-au  creat  diferitele  mişcări,  asociaţii  şi 
organizaţii  în  cadrul  şi  în  Slujba  Bisericii  precum  astăzi  „Oastea  Dom¬ 
nului"  ,, Societatea  femeilor  ortodoxe  române",  , .Frăţia  ortodoxă  ro¬ 
mână",  „Asociaţia  studenţilor  ortodocşi  români",  „Liga  tineretului  or¬ 
todox  român"  etc.  Practica  vieţii  noastre  bisericeşti  în  ce  priveşte  lo¬ 
cul  şi  rolul  mirenilor,  practică  al  cărei  „părinte"  este  Şaguna  (pr.  prof. 
Liviu  Stan,  Mirenii  în  Biserică,  Sibiu,  1939,  p.  198)  s-a  dovedit  nu  nu¬ 
mai  corectă  ci  mai  ales  foarte  benefică. 

c)  Tradiţia  şaguniană  apoi  a  îmbogăţit  viaţa  bisericească  cu  un 
element  de  foarte  mare  importanţă  şi  anume  autonomia.  Potrivit  tăl¬ 
măcirii  unui  admirator  al  „şagunismului",  ..Biserica  încetează  să  fie 
un  factor  activ  pe  teren  religios  şi  naţional  dacă  nu  se  bucură  de  o 
deplină  autonomie.  Investită  cu  o  largă  autonomie,  Biserica  devine  un 
puternic  factor  moral,  un  îndreptar  şi  îndemn  de  nobile  şi  trainice  în¬ 
făptuiri  în  viaţa  neamului.  Autonomia  sau  dreptul  Bisericii  de  a  se 
conduce  prin  propriile  ei  puteri  e  un  drept  moştenit  de  la  însuşi  dum¬ 
nezeiescul  ei  întemeietor.  Această  libertate  şi  deplină  autonomie  Bi¬ 
serica  trebuie  s-o  păstreze  chiar  şi  atunci  când  se  află  în  raporturi  de 
sinceră  reciprocitate  cu  statul,  căci  autonomia  nu  implică  numaidecât 
o  rupere  a  raporturilor  dintre  stat  şi  Biserică.  In  acelaşi  timp  statul 
n-are  dreptul  să  se  amestece  în  rosturile  interne  ale  Bisericii.  Biserica 
e  o  instituţie  de  origine  dumnezeiască  care-şi  are  stabilite  scopurile 
şi  mijloacele  pentru  realizarea  acelor  scopuri"  (V.  Turcan,  op.  cit.,  p.  107). 

Astăzi,  după  anii  de  cruntă  dictatură  comunistă  caracterizată,  în¬ 
tre  altele,  de  încălcarea  flagrantă  a  autonomiei  Bisericii,  înţelegem 
mai  bine  importanţa  principiului  statuat  de  Şaguna  în  Regulamentul 
organic.  Ne-ar  fi  părut  însă  bine,  şi  o  spunem  şi  aceasta  cu  toată  sin¬ 
ceritatea,  dacă  articolul  referitor  la  autonomie  din  Regulamentul  or¬ 
ganic  n-ar  fi  cuprins  un  adaus  care,  restilizat,  a  trecut  de  asemenea  în 
Legea  şi  Statutul  pentru  organizarea  Bisericii  Ortodoxe  Române  din 
1926  şi  apoi  în  Statutul  din  1948:  „Biserica  gr.-ort.  română  din  Unga¬ 
ria  şi  Transilvania,  ca  Biserică  autonomă,  după  dreptul  ei  canonic,  ga¬ 
rantat  şi  prin  art.  de  lege  al  IX-lea  din  anul  1868  —  pe  lângă  susţine¬ 
rea  în  integritate  a  dreptului  de  supremă  inspecţie  a  Maiestăţii  Sale 
{ scil .  împăratul  Austriei),  îşi  regulează,  administrează  şi  conduce  in¬ 
dependent  afacerile  sale  bisericeşti,  şcolare  şi  fundaţionale  în  toate 

părţile  şi  factorii  ei  constitutivi,  după  forma  reprezentativă*4.  Adaosul 
referitor  la  „dreptul  de  inspecţie",  ulterior  s-a  spus  „dreptul  de  con- 

trol  al  statului*4,  va  fi  până  la  urmă  eliminat,  numai  că  abia  în  ianua¬ 
rie  1990,  după  ce  a  fost  exploatat  în  fel  şi  chip  spre  paguba  Bisericii. 

Cu  privire  la  principiul  autonomiei  pentru  care  Şaguna  a  luptat 
din  răsputeri,  trebuie  să  adăugăm  că  el  l-a  aplicat  şi  în  relaţiile  dintre 
Biserici,  ceea  ce  l-a  ajutat  să  obţină  „despărţirea  ierarhică",  adică  des¬ 
prinderea  de  ierarhia  sârbească  a  vremii. 

d)  Şaguna  a  fost  macedonean  sau  aromân,  făcea  adică  parte  din 
acea  naţionalitate  care  astăzi  la  ea  acasă  n-are  nici  un  drept.  Pentru 
că  formăm  un  singur  neam,  aromânului  devenit  mitropolit  nu  i-a  fost 
greu  să  se  identifice  la  vremea  sa  cu  destinul,  lupta  şi  aspiraţiile  fra¬ 
ţilor  săi  din  Ardeal.  In  felul  acesta  de  peste  ani  ni  se  adresează  şi  nouă 
celor  de  azi,  atrăgându-ne  atenţia  că  suntem  una  şi  astfel  dacă  la  mij¬ 
locul  veacului  trecut  el  care  se  trăgea  din  părţile  Pindului  ne-a  făcut 
atâta  bine  nouă  celor  din  Ardeal,  Banat,  Crişana  şi  Maramureş,  Bise¬ 
ricii  noastre  întregi,  şi  noi  cei  de  azi  se  cuvine  să  nu  uităm  pe  fraţii 
aromâni  şi  să  încercăm  să  le  venim  în  sprijin.  Din  moştenirea  şagu- 
niană,  vrem  să  spunem,  face  parte  şi  conştiinţa  apartenenţei  români¬ 
lor  şi  aromânilor  la  acelaşi  neam  cu  tot  ceea  ce  decurge  din  această 
conştiinţă. 

Pentru  moment  ne  oprim  aici.  Am  fi  tentaţi  să  punem  în  evidenţă 
şi  alte  trăsături  ale  şagunismului.  Ele  sunt  însă  prea  multe  spre  a  le 
înşira  pe  toate.  Oricum,  comemorându-1  la  împlinirea  a  120  de  ani  de 
la  trecerea  sa  în  eternitate,  este  potrivit  să-i  reactualizăm  faptele  cu 
care  s-a  înscris  în  istorie,  să  ne  străduim  să  fim  la  înălţimea  compor¬ 
tamentului  său  şi,  mai  ales,  să-i  păstrăm  cu  scumpătate  moştenirea. 

t  NICOLAE 
Mitropolitul  Banatului 


LA  ÎNCEPUTUL  ORTODOXIEI  CONTEMPORANE  DIN 
TRANSILVANIA  A  FOST  ŞAGUNA 

Mitropolitul  Andrei  Şaguna  a  adus  în  conducerea  Bisericii  Orto¬ 
doxe  din  Transilvania  o  energie  neobosită  şi  o  bogăţie  de  preocupări 
excepţionale,  de  însuşiri  care  l-au  făcut  în  stare  să  redea  acestei  Bi¬ 
serici  posibilitatea  să  satisfacă  multiplele  trebuinţe  ce  se  impuneau 
poporului  român  în  vremea  mai  nouă  şi  în  situaţia  unei  existenţe  pe¬ 
riclitate  datorită  ameninţării  lui  de  stăpânirea  maghiară  şi  de  unia- 
tism. 

A  adus  pe  lângă  aceste  două  calităţi  însă  şi  o  înţelepciune  de  di¬ 
plomat  de  care  s-a  ştiut  folosi  în  mod  potrivit  în  împrejurările  con¬ 
tradictorii  în  care  trebuia  să  lucreze. 

Aducea  în  energia  sa  neobosită  şi  în  talentele  sale  multiple  şi  iu¬ 
birea  fierbinte  pentru  neamul  românesc  —  sunt  însuşiri  ce  caracteri¬ 
zează  în  general  pe  românii  macedoneni  căci  familia  se  refugiase  pnn 
bunicii  lui  în  oraşul  Mişcolţ  din  Ungaria  în  sec.  18,  din  cauza  prigoni* 

rilor  la  care  erau  supuşi  în  locurile  lor  de  (noii  stăpânitori)  mahome¬ 
dani.  *!  ' 

In  cele  ce  urmează  datele,  antecedentele  lui  Andrei  Şaguna  în- 
tr-una  din  aceste  familii,  urmând  scrierii  „Ioan  Lupaş,  Mitropolitul  An¬ 
drei  Şaguna"  Sibiu  1921. 

Andrei  Şaguna,  născut  în  1802  şi  botezat  Anastasie,  în  vreme  ce 
tatăl  său  Naum  silit  de  sărăcie  a  primit,  îndemnat  de  un  ierarh  cato¬ 
lic,  a  trece  la  catolicism,  a  fost  crescut  de  mama  sa  în  cea  mai  fermă 
credinţă  ortodoxă.  Chiar  dacă  formal  era  înscris  în  registrele  catolice 
ca  şi  un  alt  frate  şi  o  soră  a  lui.  După  ce  a  terminat  cursul  inferior  al 
liceului  la  Mişcolţ  cursul  superior  l-a  făcut  la  Pesta  cu  bunăvoinţa 
bogatului  său  unchi  Atanasie  Grobovsky.  în  1826  s-a  înscris  la  uni¬ 
versitate  având  de  coleg  şi  prieten  pe  Iosif  Eotvos  vestit  scriitor  ma¬ 
ghiar  şi  în  două  rânduri  ministru  al  Cultelor  şi  Instrucţiunii. 

După  împlinirea  vârstei  de  18  ani  la  25  iulie  1827,  a  revenit  la 
credinţa  sa  ortodoxă  cum  făcuseră  şi  fratele  şi  sora  sa. 

După  terminarea  studiilor  universitare  la  1829  pleacă  la  Vârşeţ 
să  înveţe  teologia,  îngrijindu-se  în  mod  deosebit  în  cursul  studiilor, 
îndată  după  terminarea  lor,  Mitropolitul  Ştefan  Strotimirovici  l-a  che¬ 
mat  profesor  de  teologie  la  Carloviţ  şi  secretar  al  Mitropoliei.  La  1 
nov.  1833  se  călugăreşte  luând  numele  de  Andrei. 

In  1845  murind  fostul  episcop  de  la  Sibiu,  Vasile  Moga,  împăra¬ 
tul,  urmând  sfatul  Mitropolitului  de  Carloviţ,  a  trimis  la  Sibiu  pe  ar¬ 
himandritul  Andrei  Şaguna  ca  vicar  general  al  Bisericii  ortodoxe  din 
Ardeal.  In  Ardeal  a  fost  primit  cu  răceală.  Se  socotea  că  e  sârb,  pe 
lângă  aceasta  2  nepoţi  ai  lui  Vasile  Moga  râvneau  la  scaunul  unchiu¬ 
lui  lor,  Ioan  Moga  şi  Moise  Fulea.  Când  unii  protopopi  i-au  spus  că  e 
sârb  le-a  răspuns:  „Sunt  român  ca  şi  voi"  şi  afirma  cu  tărie  români- 
tatea  sa. 

In  ciuda  unei  neîncrederi  ce  i  se  arăta  vicarul  Şaguna  a  luat  o 
seamă  de  măsuri  spre  îndreptarea  situaţiei  din  Biserică.  A  poruncit 
profesorilor  din  modestul  Seminar  pentru  preoţi  din  Sibiu,  să  ţină  lec¬ 
ţii  tot  anul,  a  spus  preoţilor  să  ducă  o  viaţă  serioasă,  iar  în  vara  anu¬ 
lui  1847  a  mers  în  vizită  canonică  din  sat  în  sat  să  vadă  starea  ţăra¬ 
nilor  şi  a  şcolilor  care  în  baza  unei  vechi  tradiţii  se  aflau  aproape  în 
fiecare  sat  în  guvernarea  bisericilor.  Tot  în  vara  anului  1847  a  îna¬ 
intat  împăratului  din  Viena  o  adresă  în  vederea  unei  alegeri  de  epis¬ 
cop  la  care  să  ia  parte  toţi  protopopii. 

La  alegerea  aprobată  pentru  2  dec.  1847  cei  doi  nepoţi  ai  lui  Va¬ 
sile  Moga  au  obţinut  unul  33  de  voturi,  altul  31  iar  el  numai  3  voturi 
(la  care)  Împăratul  l-a  numit  totuşi  episcop  pe  el.  O  bună  parte  din  in¬ 
telectuali  s-au  bucurat  totuşi  de  această  numire. 

îndată  după  sosirea  sa  în  Ardeal  a  ridicat  cursul  clerical  de  la  6 
luni  la  un  an  şi  începu  a  controla  îndeaproape  mersul  învăţământului. 

Nivelul  Seminarului  îl  ridica  an  de  an,  investindu-1  şi  cu  un  in¬ 
ternat  care  contribuia  la  mai  buna  pregătire  a  preoţilor  şi  urmaşilor 
lor.  Tot  în  1848  înaintă  împăratului  o  adresă  în  care-i  cerea  •  aproba¬ 
rea.  Venit  ca  episcop  sfinţit  de  la  Carloviţ,  dar  şi  înainte  de  aceea,  s-a 

asociat  cu  ei  (intelectualii)  pentru  pregătirea  Adunării  naţionale  de 
la  Blaj,  care  cerea  independenţa  în  toate  pentru  poporul  român,  în¬ 
cât  a  fost  ales  în  prezidiul  acestei  Adunări,  iar  la  sfârşitul  ei  a  fost 
ales  ca  preşedinte  al  unei  comisii  de  30  de  membri  care  să  dură  me¬ 
moriul  ei  la  Viena.  La  23  iunie  1848  s-a  prezentat  cu  toată  comisia  la 
Innsbruk  înaintea  regelui  Ferdinand  cu  acest  memoriu,  iar  acela  a 
promis  că  naţionalitatea  va  fi  asigurată,  la  propunerea  ministrului  un¬ 
gar,  printr-o  lege  specială.  îndrumaţi  spre  unguri  unii  membri  ai  de¬ 
legaţiei,  descurajaţi,  nu  s-au  mai  dus  la  ei  la  Pesta.  Şaguna  s-a  dus  cu 
Timotei  Cipariu  şi  a  încercat  să  se  folosească  de  prie'enia  cu  Ştefan 
Szaeheny  şi  Francisc  Eotvos  spre  binele  poporului  român  şi  a  Biseri¬ 
cii  lui. 

La  2  dec.  1848  Ferdinand  s-a  retras  de  la  cârma  împărăţiei,  ve¬ 
nind  în  acest  rol  tânărul  Francisc  Iosif  I,  care  a  promis  tuturor  popoa¬ 
relor  din  împărăţie  că  vor  fi  ,, egale  în  dreptate  pe  baza  libertăţii  adevă- 
rate“.  Ungurii  n-au  voit  să  recunoască  rege  al  Ungariei  pe  tânărul 
împărat  şi  au  început  sub  îndemnul  lui  Ludovic  Kossuth  lupta  pentru 
desprinderea  Ungariei  de  Austria,  fără  să  promită  românilor  liber¬ 
tate  în  cadrul  statului  Ungar  independent.  Şaguna  care  se  întorsese 
din  Pesta  a  convocat  pe  16  dec.  1848  mai  mulţi  români  fruntaşi  la  o 
conferinţă  naţională.  Adunarea  se  declara  pentru  Francisc  Iosif  I,  iar 
Şaguna  îi  ura  într-o  cuvântare  cel  mai  deplin  succes.  Ea  mai  cerea  for¬ 
marea  unei  gărzi  naţionale  înarmate.  La  câteva  zile  după  această  con- 
terinţă,  generalul  Puechner,  comandantul  armatei  austriece  din  Ardeal, 
cere  unei  delegaţii  de  români  (să  trimită)  la  Bucureşti  o  deputăţie 
care  să  ceară  armatei  ruseşti  (din)  şi  în  Ardeal  un  ajutor  armatei 
austriece  contra  ungurilor,  deputăţie  care  avea  între  membri  şi  pe 
Şaguna,  a  fost  primit  la  Bucureşti  cu  răceală  fiind  ataşaţi  ideii  de  re¬ 
voluţie  în  general.  Şaguna  pleacă,  peste  Bucovina  şi  Galiţia,  la  Olmutz 
in  Moravia  unde  se  afla  atunci  curtea  împărătească.  La  6  febr.  1849 
fu  primit  de  tânărul  împărat  Francisc  Iosif  I.  Şaguna  ţinu  în  faţa  lui 
o  cuvântare  despre  suferinţele  poporului  român.  împăratul  l-a  reţinut 
la  masă,  începând  între  ei  o  informare  folositoare  pentru  amândoi, 
împreună  cu  deputaţii  români  din  Ardeal,  Banat  şi  Bucovina,  Şaguna 
in  acelaşi  an  la  25  febr.  1849  înainta  un  memoriu  în  care  cerea  pen¬ 
tru  români  între  altele  acestora  o  singură  credinţă  şi  unitate  adminis¬ 
trativă  bisericească  şi  naţională.  Împăratul  a  primit  favorabil  acest 
memoriu  promiţând  împlinirea  acestor  dorinţe. 

In  vreme  ce  revoluţia  maghiară  câştiga  cantonul  de  sud-est  al 
Transilvaniei,  în  munţii  Apuseni  se  afirma  (dreptatea)  libertatea  ro¬ 
mânească  prin  lupta  moţilor  condusă  de  Avram  Iancu.  Şaguna  unea 
toiagul  său  arhieresc  cu  sceptrul  împărătesc  arătând  împăratului  do¬ 
leanţele  poporului  român  care  lupta  în  munţi.  Aceasta  nu  i-a  putut-o 
ierta  lui  Şaguna,  Kossuth,  care,  ajuns  la  strâmtoare,  vrea  împăcarea  cu 
românii  dar  declară  că  „Şaguna  nu  poate  avea  parte  de  iertare  pe  acest 
pământ".  După  ce  răsculaţii  unguri  au  depus  armele  în  faţa  armatei 
ruseşti  renunţând  la  ajutorul  armatelor  austriece  la  18  august  lângă 

Şiria,  Şaguna  s-a  întors  la*  Sibiu  pe  acea  cale  ocolită  pe  care  a  putut 
trece. 

La  graniţa  Ardealului  a  fost  întâmpinat  cu  bucurie  de  mare  mul¬ 
ţime  de  popor. 

în  timpul  absolutismului  imperial  (1850 — 1860)  activitatea  politică 
a  lui  Şaguna  se  restrânse  şi  a  putut  dezvolta  activitatea  pe  teren  bise¬ 
ricesc  şi  cultural  fiind  ajutat  de  guvernatorii  austrieci  ai  Ardealului 
de  la  Sibiu.  Pe  tărâm  social  la  1854  fiind  desfiinţată  iobăgia,  Şaguna 
a  avut  un  rol  benefic  în  intervenţiile  pentru  poporul  fost  iobag,  faţă 
de  împotrivirile  marilor  latifundiari.  Pe  teren  bisericesc  încă  în  1848 
Şaguna  voia  să  creeze  un  sinod  cu  44  membri  dintre  preoţi  şi  cu  un 
număr  îndoit  de  mireni.  Un  astfel  de  sinod  a  putut  convoca  la  12 
martie  1850  cu  24  de  membri  preoţi  şi  20  mireni  între  care  era  şi 
Avram  Iancu  marele  erou  al  munţilor.  în  cuvântarea  sa  Şaguna  arată 
suferinţele  din  trecut  şi  în  continuare  ale  poporului  român,  se  plânge 
apoi  cât  au  suferit  românii  de  la  revoluţionarii  maghiari.  Au  batjoco¬ 
rit  icoanele,  au  ucis  12  preoţi  şi  mai  multe  mii  de  creştini.  I-a  ars  bi¬ 
blioteca  sa  de  peste  3  000  de  cărţi. 

Pentru  el  Biserica  era  chemată  să  ajute  poporul  în  toate  dome¬ 
niile,  la  ridicarea  lui  socială  şi  culturală.  Biserica  este  a  poporului  şi 
poporul  întreg  constituie  Biserica. 

In  cuvântare  a  arătat  apoi  paşii  făcuţi  pentru  reînfiinţarea  fostei 
mitropolii  (ortodoxe)  autocefale  a  românilor  din  Ardeal.  Acum  voia 
ca  această  mitropolie  să  cuprindă. pe  toţi  românii  din  statele  austriece. 

împotriva  unei  scrieri  a  lui  Şaguna  în  acest  sens  publicată  la 
Viena  în  limba  germană  a  scris  Rojocici  mitropolitul  sârb  de  la  Car- 
lovitz.  Şaguna  şi  sinodul  i-au  răspuns  arătând  legătura  între  ortodo¬ 
xie  şi  naţionalitate.  Şaguna  a  luptat  şi  după  aceea  pentru  înfiinţarea 
unei  mitropolii  autocefale  a  românilor  ceea  ce  a  reuşit  să  obţină  în 
1864. 

In  toamna  anului  1857  Şaguna  cere  împăratului  încuviinţarea  să 
facă  o  colectă  pentru  zidirea  unei  catedrale  la  Sibiu.  Colecta  a  des- 
chis-o  împăratul  cu  suma  de  1000  de  galbeni,  la  ea  a  adăugat  guverna¬ 
torul  Ardealului  Schwazenberg  cu  50  de  galbeni,  apoi  Şaguna  cu 
2000  de  florini.  Până  la  moartea  lui  Şaguna  fondul  pentru  zidirea  cate¬ 
dralei  conţinea  suma  de  140  000  de  coroane,  crescând  mereu  până  în 
1903,  când  mitropolitul  Ioan  Meţianu  a  început  clădirea  catedralei  şi 
s-a  terminat  în  lr08  costând  1  000  000  de  coroane. 

Menţionăm  că  încă  în  1850  Şaguna  a  întemeiat  tipografia  mitro¬ 
poliei  împotriva  căreia  Blajul  a  cerut  guvernului  să  o  suprime.  In  ea 
s-au  tipărit  nenumărate  opere,  dar  mai  ales  manualele  pentru  Şcolile 
primare  şi  pentru  licee,  întocmite  de  talentaţi  autori.  Iar  în  1853  a  în¬ 
fiinţat  ziarul  „Telegraful  Român4*  care  a  exprimat  în  cursul  a  140  de 
ani  toate  năzuinţele  bisericeşti,  ecourile  şi  aspiraţiile  culturale  ale  po¬ 
porului  român,  deschizându-i  fereastra  spre  lărgimea  culturii  generale 
a  timpului. 

Dară  in  timpul  absolutismului,  Şaguna  a  fost  împiedicat  în  acţiu¬ 
nea  pentru  reînfiinţarea  mitropoliei  autocefale  a  românilor  ortodocşi 


3* 

de  la  1860,  cu  încetarea  absolutismului  s-a  deschis  puterea  continuării 
ei.  La  24  oct.  1860  cu  învoirea  împăratului,  Şaguna  a  convocat  al 
doilea  sinod  pentru  această  acţiune.  La  acest  sinod  au  participat  46 
membri  clerici  şi  52  mireni.  La  propunerea  sa,  sinodul  declară  în  una¬ 
nimitate  că,  considera  mitropolia  română  din  Austria  ca  existentă  în 
spiritul  canoanelor  şi  împiedicată  numai  prin  măsuri  „politico-admini- 
strative  anticanonice".  Roagă  pe  Majestatea  Sa  să  înlăture  acele  pie¬ 
dici.  Adresa  către  episcopul  Bucovinei,  să  se  alăture  acestei  dorinţe, 
a  rămas  fără  rezultat  ca  şi  cea  către  sinodul  din  Carlovitz.  Sinodul 
acesta  a  mai  primit  cu  mare  plăcere  „statutul  provizoriu"  lucrat  de 
Şaguna  pentru  alegerea  membrilor  Sinodului. 

Al  treilea  sinod  convocat  de  Şaguna  în  22 — 28  martie  1864  adre¬ 
sează  o  nouă  rugare  (cerere)  împăratului  pentru  aprobarea  mitropoliei. 

în  sfârşit  după  ce  în  august  1864  sinodul  episcopesc  din  Carlovitz 
şi  marele  patriarh  sârbesc  Samuil  Masevicevi,  la  stăruinţa  împăratului, 
îşi  dau  învoirea  pentru  noua  înfiinţare  a  mitropoliei  române  din  24  oct. 
1864,  împăratul  emite  scrisoarea  prin  care  se  aprobă  această  mitro¬ 
polie  independentă  şi  numeşte  pe  Şaguna  mitropolit  al  românilor  din 
Transilvania  şi  Ungaria.  O  delegaţie  de  preoţi  ardeleni  şi  bănăţeni  în 
frunte  cu  Şaguna  pleacă  după  Crăciun  la  Viena  şi  în  6  febr.  1865,  e 
primită  la  împăratul,  căruia  îi  mulţumesc  pentru  această  aprobare, 
împăratul  adresează  cuvinte  de  mare  laudă  lui  Şaguna.  în  sinodul  din 
Bucureşti  s-au  rostit  de  asemenea  cuvinte  de  laudă  pentru  Şaguna. 
„Acel  Şaguna,  acel  episcop,  astăzi  mitropolit,  străluceşte  ca  un  lu¬ 
ceafăr  al  ortodoxiei  care  a  câştigat  naţiunii  sale  de  peste  Carpaţi  drep¬ 
tul  după  care  am  vărsat  lacrimi".  Şaguna  ştia  însă  că  mai  trebuie 
ceva,  asigurarea  mitropoliei  şi  printr-o  lege  a  Ţării  Ungureşti  mai  ales 
după  ce  în  1867,  se  ajunsese  la  o  împăcare  între  împărat  şi  unguri  prin 
care  se  recunoştea  Ungaria  ca  un  regat  propriu  unit  cu  Austria.  Această 
asigurare  a  obţinut-o  printr-o  lege  specială  la  1868.  în  articolul  de  la 
lege  IX  sancţionat  de  Francisc  Iosif  I  ca  rege  al  Ungariei  se  re¬ 
cunoştea  că  românii  ortodocşi  să-şi  rezolve  cauzele  bisericeşti,  şcolare 
şi  fundaţionale  în  mod  independent  prin  congres  sau  încuviinţare 
de  către  Majestatea  sa.  Acest  congres  se  va  alege  de  credincioşii  orto¬ 
docşi  şi  se  va  compune  din  30  de  deputaţi  din  cler  şi  60  de  mireni.  Mult 
l-a  ajutat  pe  Şaguna  la  această  aprobare  din  partea  guvernului  ungar, 
fosif  Eotvos,  prieten  vechi  de-al  lui  Şaguna,  atunci  ministru  de  culte. 

Situaţia  politică  creată  în  acel  timp,  l-a  determinat  pe  Şaguna  să-şi 
dea  seama  că  deocamdată  situaţia  nu  poate  fi  schimbată  şi  a  căutat  o 
cale  de  obţinere  a  drepturilor  naţiunii  române,  în  cadrul  Bisericii,  pe 
calea  tratativelor  diplomatice.  E  de  admirat  deci  talentul  lui  diplomatic 
precum  şi  priceperea  lui  de  organizator,  care  propunea  la  fiecare  sinod 
bisericesc  formele  cele  mai  folositoare  de  organizare  a  vieţii  neamului 
în  cadrul  Bisericii.  Acest  talent  se  vede  şi  în  textul  „statutului  organic" 
propus  congresului  bisericesc  convocat  la  28  sept.  1868  în  baza  para¬ 
graf.  7  ad  articolului  de  lege  IX  din  1868.  Acest  statut  este  o  amplificare 
a  regulamentului  din  1864.  Iată  cum  e  caracterizat  acest  statut  într-o  re¬ 
vistă  din  Iaşi:  „Ca  un  fir  roşu  prin  toată  organizaţiunea  aceasta  trece  ten- 

dinţa  de  a  crea  o  trainică  legătură  sufletească  între  poporul  credincios 
şi  ierarhia  bisericească.  Această  ierarhie  nu  este  numai  electivă  în 
toate  treptele,  printr-un  sistem  elector  care  are  la  bază  votul  obştesc 
ai  întregului  popor  —  ci  toate  interesele  bisericeşti  sunt  încredinţate  sau 
direct  adunării  plenare  a  poporenilor  în  parohie  sau  unei  reprezentanţe 
populare  în  organizaţiile  superioare'4.  Dar  nu  numai  poporul  contribuie 
la  hotărârile  în  chestiunile  bisericeşti  ci  şi  preoţii  au  un  rol  în  condu¬ 
cerea  vieţii  generale  a  poporului.  „Autoritatea  clerului,  rolul  lui  de  con¬ 
ducător  al  poporului  şi  misiunea  lui  culturală  izvorăsc  în  primul  rând 
din  această  organizaţie  bisericească44. 

„Statutul  organic*4  a  primit  sancţiunea  din  partea  împăratului 
Francisc  Iosif  I  la  28  mai  1869.  Românii  din  Transilvania  vedeau  ca 
prin  această  frumoasă  constituţie  şi-au  câştigat  o  formidabilă  forţă 
dându-se  Bisericii  posibilitatea  să  conducă  independent  de  stat  şi 
viaţa  lui  şcolară,  şi  culturală  şi  economică. 

Realizări  nu  mai  puţin  bogate  a  împlinit  Şaguna  şi  pe  teren  şco¬ 
lar  şi  cultural.  El  a  dat  în  acest  sens  o  aplicare  practică  principiilor 
„Statutului  organic". 

Sinodul  (Adunarea  eparhială)  din  1850,  a  hotărât: 

1.  ca  „până  la  altă  rânduială  tot  insul  dintre  protopopi  să  fie  in¬ 
spector  şcolar  în  districtul  său  . . . 

2.  Şcoala  clericală  a  diecezei  acesteia  să  se  prefacă  într-un  insti¬ 
tutul  teologic-pedagogic ...  şi  fiecare  dintre  absolvenţii  teologiei 
să  fie  dator  înainte  de  a  se  preoţi  a  fi  învăţător. 

3.  In  toate  şcoalele  noastre  poporale  vor  fi  admise  numai  „cărţile 
lor  şatene44  şi  se  cere  împăratului  să  ţină  seama  de  numărul  mare  al 
populaţiei  române  şi  a  înfiinţa  pentru  români  şcoale  reale,  gimna¬ 
ziale,  academice  şi  universitare". 

La  24  aprilie  1852  Şaguna  dă  între  altele  următoarele  îndrumări 
pentru  şcoalele  poporale: 

1.  Fiecare  obşte  bisericească  să-şi  facă  şcoală. 

2.  Dascălii  să  fie  de  religia  noastră. 

3.  în  toate  şooailele  noastre  poporale  vor  fi  admise  mimai  „cărţilq 
tipărite  în  tipografia  diecezană". 

4.  Ca  dascăli  pot  funcţiona  numai  aceia  care  au  de  la  episcop 
„atestat  pentru  hărnicia  lor44. 

In  diferite  rânduri  Şaguna  tipări  instrucţiuni  amănunţite  despre 
cărţile  ce  trebuie  folosite  pentru  directorii  şi  inspectorii  şcolari  nu¬ 
miţi  de  consistoriul  diecezan.  Congresul  naţional-bisericesc  din  1868 
protestează  la  împăratul  împotriva  prevederilor  unei  legi  a  guver¬ 
nului  ungar  care  nu  ţinea  seama  de  autonomia  Bisericii  române  in  do¬ 
meniul  şcolar. 

Pentru  ridicarea  nivelului  preoţilor  Şaguna,  după  ce  clădeşte  un 
edificiu  nou  corespunzător  şi  despărţind  cursul  teologic  de  cel  peda¬ 
gogic,  ridică  la  1853  pe  cel  dintâi  la  2  ani.  Dar  Şaguna  se  ocupă  şi 
de  manualele  după  care  aveau  să  înveţe  viitorii  preoţi  şi  învăţători, 
scriind  el  insuşi  sau  la  îndemnul  lui  manuale  pentru  cursurile  lor.  Se 
îngrijea  de  stipendii  pentru  elevii  săraci. 

In  anul  1862/63  cursul  teologic  a  fost  ridicat  la  3  ani  iar  cel  pe¬ 
dagogic  la  2  ani. 

Fpre  folosul  cursului  pedagogic  Şaguna  completa  la  1868  opera 
sa  „Compendiu  de  drept  canonic",  tipărind  în  1871  ,,Enchiridionul  de 
canoane",  iar  la  1872  „Manual  de  studiu  pastoral". 

Şaguna  insistă  însă  pe  baza  hotărârii  sinodului  din  1850  şi  pen¬ 
tru  înfiinţarea  de  academii  şi  universităţi  pe  seama  românilor.  Vă¬ 
zând  că  e  greu  să  le  obţină  aceasta  îşi  îndreaptă  eforturile  spre  în¬ 
fiinţarea  de  gimnazii,  şcoli  reale  şi  comerciale  în  mai  multe  locali¬ 
tăţi.  Nereuşind  în  această  năzuinţă,  se  mulţumi  cu  gimnaziul  din  Bra¬ 
şov  înfiinţat  la  1860  cu  mari  contribuţii  ale  braşovenilor,  iar  mai  târ¬ 
ziu  cu  cel  din  Brad.  Liceul  din  Braşov  i-a  fost  deosebit  de  drag  fiind 
ajutat  la  înfiinţarea  lui  de  protopopul  Ioan  Popazu.  Gimnaziul  din 
Braşov  s-a  întregit  până  în  1863  la  8  clase.  în  iunie  anul  următor  se  dă¬ 
dea  ^rimul  examrn  de  maturitate  care  fu  condus  de  Şaguna  însuşi. 

Un  rol  hotărâtor  a  avut  Şaguna  în  obţinerea  aprobării  pentru  în¬ 
temeierea  „Asociaţiei  pentru  cultura  şi  literatura  poporului  român 
din  Transilvania"  (ASTRA). 

După  ce  a  primit  răspunsul  favorabil  de  la  guvernatorul  Tran¬ 
silvaniei  la  9/21  martie  1861  Şaguna  convoca  la  Sibiu  pe  toţi  cei  171 
de  inşi  care  au  subscris  cererea  din  10  mai  1860.  Adunarea  s-a  ţinut 
sub  preşedenţia  lui  Şaguna. 

După  ce  la  această  adunare  s-au  formulat  statutele  ei  obţinând 
Şaguna  aprobarea  lor,  el  convoca  la  23  oct.  (4  nov.  1861)  la  Sibiu  pe 
toţi  intelectualii  români  din  Transilvania.  în  şedinţa  a  2-a,  a  fost  ales 
ca  preşedinte  pe  3  ani  Şaguna,  cu  marea  majoritate  de  voturi,  Cipariu 
şi  Bariţiu  ca  vicepreşedinţi. 

Convenţia  politică  din  1867  producând  un  curent  ostil  lui  Şaguna, 
care  voia  să  asigure  pe  cale  paşnică  drepturile  poporului  român,  n-a 
mai  fost  ales  el.  La  adunarea  generală  din  Cluj  din  august  1867  în  lo¬ 
cul  lui  a  fost  ales  ca  preşedinte  Vasile  Pop. 

Dacă  la  începutul  neînceput  al  existenţei  se  poate  spune  că  a  fost 
Sf.  Treime  ca  iubire,  la  începutul  vieţii  bisericeşti  moderne  a  româ¬ 
nilor  din  Transilvania  şi  a  întregii  lui  vieţi  naţionale,  la  clădirea  ei 
a  fost  Şaguna. 

Ideile  lui  care  au  sesizat  toate  trebuinţele  noi  ale  poporului  ro¬ 
mân  în  împrejurările  specifice  ale  Transilvaniei,  relaţiile  lui  atent 
extinse  cu  toate  forţele  ce  aveau  un  rol  în  determinarea  acestei  vieţi, 
acţiunea  lui  neobosită  pe  toate  aceste  planuri  au  fost  un  dar  provi¬ 
denţial  adus  de  Dumnezeu  acestui  popor  tocmai  la  momentul  potrivit 
pentru  a-1  ajuta  să-şi  organizeze  viaţa  lui  de  toate  felurile  conform 
necesităţilor  din  acel  timp,  început  al  timpului  ce-a  urmat  şi  durează 
şi  azi  şi  va  dura  şi  în  viitor.  De  aceea  pe  drept  cuvânt  s-a  numit  ade¬ 
seori  Biserica  ortodoxă  din  Transilvania  cu  timpul  începând  cu  el, 
Biserica  şaguniană. 

Preot  Prof.  Dr.  Academician 
DUMITRU  STANILOAE 

biserica  şi  naţiune  in  gândirea  lui 

ANDREI  ŞAGUNA* 

I 

Nu  prea  este  nevoie  să  se  spună  cine  a  fost  Andrei  Şaguna.  Rolul 
său  în  înviorarea  instituţiilor  Bisericii  Ortodoxe  din  Transilvania,  ra  şi 
eforturile  sale  pentru  întărirea  vieţii  spirituale  a  clerului  şi  credin¬ 
cioşilor  săi  şi  pen’ru  a  le  insufla  acestora  o  înţelegere  nouă  a  acti- 
vismului  social  sunt  prea  bine  cunoscute  pentru  a  mai  necesita  o 
prezentare  detaliată  aici.  Chiar  şi  menţionarea  pe  scurt  a  poziţiilor 
înalta  pe  care  le-a  deţinut  şi  a  importantelor  misiuni  pe  care  le-a  in- 
treprins  indică  locul  crucial  pe  care  el  l-a  ocupat  în  viata  religioasă 
şi  politică  a  românilor  ortodocşi  în  perioada  dintre  revoluţia  de  la 
1848  şi  compromisul  austro  ungar  de  la  1867:  el  a  fost  episcopul  şi 
apoi,  după  1P64,  mitropolitul  Bisericii  Ortodoxe  din  Transilvania,  el 
a  îndeplinit  funcţia  de  preşedinte  al  Adunării  naţionale  de  la  Blaj  din 
1848  şi  al  Congresului  naţional  de  la  Sibiu  din  1863;  şi  tot  el  a  con¬ 
dus  numeroase  delegaţii  la  Viena,  reprezentând  interesele  naţiunii  ro¬ 
mâne. 

II 

Este,  deci,  evident  că  Şaguna  a  avut  două  cariere,  cea  de  condu¬ 
cător  spiritual  al  unui  mare  număr  de  creştini,  şi  cealaltă  de  princi¬ 
pal  purtător  de  cuvânt  al  naţiunii  sale.  în  cadrul  celei  dintâi  el  a  pro¬ 
movat  interese  confesionale;  în  cea  de  a  doua  el  a  fost  obligat  să 
transceadă  aceste  interese.  Rolul  său  dublu  a  fost  complicat  de  îm¬ 
părţirea  naţiunii  române  în  două  Biserici  separate,  ortodoxă  şi  greco- 
catoliră,  fiecare  cu  tradiţiile  şi  aspiraţiile  ei.  El  a  descoperit  curând 
că  interesele  superioare  ale  Ortodoxiei  nu  corespundeau  întotdeauna 
cu  ambiţiile  acelor  oameni,  mai  cu  seamă  laici,  care  puneau  naţiunea 
mai  presus  de  Biserică.  Intr-adevăr,  uneori  lui  i.s-a  părut  că  ideea  de 
naţiune  este  ea  însăşi  pe  punctul  de  a  înlocui  credinţa  religioasă  ca 
influentă  dominantă  asupra  gândirii  oamenilor.  El  a  mai  trebuit  să  facă 
faţă  neînţelegerilor  din  cadrul  familiei  ortodoxe  mai  largi  din  mo¬ 
narhia  habsburgică,  agitată  şi  ea  de  apariţia  sentimentului  naţional  şi, 
în  consecinţă,  el  s-a  aflat  în  dezacord  r u  ierarhia  sârbă  de  la  Carlo- 
viţ  în  legătură  cu  restabilirea  Mitropoliei  româneşti.  Astfel,  chiar  de 
la  începutul  episcopatului  său,  Şaguna  a  fost  confruntat  cu  sarcina 
delicată  de  a  reconcilia  ţelurile  aflate  în  conflict  ale  religiei  şi  na¬ 
ţionalităţii.  Pentru  sprijin  şi  consolare  el  s-a  îndreptat  în  mod  con¬ 
stant  spre  ceea  ce  el  a  numit  „principiile  eterne"  şi  „spiritul  vremii". 


•  Intre  numeroasele  volume  dedicate  de  Profesorul  Dr.  Keith  Hitchins  istoriei 
românilor,  în  special  a  celor  din  Transilvania,  se  află  şi  cel  intitulat  Orthodoxy  and 
tyqtjfinrlity:  Andreiu  Şaguna  and  the  Rorr.anians  of  Transylvania  1816 — 1873,  Har- 
vard  University  Press,  Cambridge,  Mass.,  1977. 

Prin  „principii  eterne"  el  a  înţeles  adevărurile  creştinismului  şi 
sistemul  de  moralitate  guvernând  comportamentul  uman  care  decurge 
din  ele.  Această  definiţie  se  potrivea  cu  propriul  său  punct  de  vedere 
cu  privire  la  rolul  său  în  viaţa  publică.  Aşa  cum  a  arătat  cu  nume¬ 
roase  prilejuri,  el  a  fost,  mai  presus  de  toate,  un  creştin  şi  un  om  al 
Bisericii,  şi  astfel,  el  a  conceput  misiunea  sa  ca  pe  o  împlinire  a  res¬ 
ponsabilităţilor  sale  ca  episcop.  Timp  de  un  sfert  de  veac  el  nu  a  şo¬ 
văit  niciodată  în  credinţa  că  Biserica,  prin  mesajul  ei  spiritual  şi  prin 
învăţăturile  morale,  este  elementul  decisiv  atât  în  viaţa  comunităţii 
cât  şi  în  cea  a  individului.'  Abordarea  de  către  el  a  problemelor  poli¬ 
tice  şi  sociale  ale  zilei  a  fost,  deci,  în  mod  esenţial  religioasă.  El  era 
convins  că  ceea  ce  omul  trebuie  să  caute  în  ultimă  instanţă  este 
mântuirea  veşnică  şi  că  credinţa  creştină  îi  oferă  singura  speranţă  de 
a  realiza  acest  ţel.  Dar  Şaguna  era  la  fel  de  sigur  că  naţiunile  ele  în¬ 
sele  trebuie  să  fie  călăuzite  de  valorile  eterne  propovăduite  de  Bise¬ 
rică  dacă  ele  aspiră  la  libertate  politică  autentică  şi  la  dreptate  so¬ 
cială.  f 

Ca  creştin  şi  ca  episcop,  Şaguna  şi-a  asumat  de  bunăvoie  toate 
responsabilităţile  care  decurgeau  din  mărturisirea  sa  de  credinţă. 
Niciuna  nu  i  se  părea  mai  importantă  decât  crearea  condiţiilor  nece¬ 
sare  pentru  a*  da  posibilitate  credincioşilor  săi  să  ducă  o  viaţă  creş¬ 
tină  deplină.  în  viziunea  sa,  sarcina  supremă  era  de  a  aşeza  Biserica 
Ortodoxă  pe  o  bază  constituţională  puternică  prin  eliminarea  tuturor 
ambiguităţilor  existente  în  relaţiile  ei  cu  statul,  cu  celelalte  Biserici 
din  Transilvania  şi  cu  Mitropolia  sârbă  de  la  Carloviţ.  în  centrul  aces¬ 
tei  acţiuni  ambiţioase  se  afla  restaurarea  Mitropoliei  Ortodoxe  Ro¬ 
mâne  din  Transilvania,  ţel  pe  care  el  l-a  realizat  în  cele  din  urmă  în 
1864.  în  această  acţiune  şi  în  altele  similare  el  nu  s-a  îndoit  de  fel 
că  credinţa  în  Dumnezeu  şi  supunerea  faţă  de  poruncile  lui  înnobi¬ 
lează  spiritul  şi-i  îngăduie  omului  să  se  realizeze^ 

Şaguna  a  conceput  contribuţia  Bisericii  la  strădaniile  lumeşti  ale 
credincioşilor  ei  în  primul  rând  în  aceşti  termeni  transcendentali.  To¬ 
tuşi,  el  a  recunoscut  necesitatea  pentru  Biserică  de  a  aduce  misiu¬ 
nea  ei  spirituală  în  armonie  cu  organizarea  socială  contemporană  şi 
cu  lumea  preponderentă  a  ideilor.  El  era  convins  că  dacă  Biserica  nu 
ia  pe  deplin  în  considerare  „spiritul  vremii4!,  termen  pe  care  el  îl  de¬ 
finea  ca  idei  şi  aspiraţii  care  Tmşcl  indivizi  şi  naţiuni  întregi  spre 
noi  forme  de  organizare  politică  şi  socială,  ea  nu  poate  spera  să-şi 
împlinească  misiunea  ei  spirituală.  El  a  arătat  în  mod  limpede  că  tra¬ 
diţia  nu  este  sacrosanctă  şi  că  Biserica  nu  are  altă  alternativă  decât  de 
a  răspunde  condiţiilor  şi  nevoilor  sociale  schimbătoare  ale  credin¬ 
cioşilor  ei.  El  a  comparat  Biserica  cu  un  organism  viu  care  funcţio¬ 
nează  şi  creşte  doar  prin  acţiunea  continuă  şi  armonioasă  a  tuturor 
părţilor  ei  constitutive  şi,  astfel,  el  a  îngăduit  laicilor  să  joace  un 
rol  semnificativ,  alături  de  clerici,  în  administraţia  bisericească,  în 
special  în  educaţie  şi  finanţe. 

Pentru  Şaguna  „spiritul  vremii"  la  mijlocul  secolului  al  XlX-lea 
însemna  liberalism  şi  naţionalism.  El  a  definit  liberalismul  ca  năzu- 

inţă  a  popoarelor  spre  dezvoltarea  politică  liberă  şi  a  socotit  naţio¬ 
nalismul  a  fi  un  sentiment  unic  care  ţine  la  un  loc  pe  toţi  cei  care 
aparţin  aceluiaşi  grup  etnic  şi  vorbesc  aceeaşi  limbă.  El  a  recunoscut 
faptul  că  liberalismul  şi  naţionalismul  au  creat  o  „voinţă  de  nestăpâ¬ 
nit"  spre  autodeterminare  la  toate  popoarele  Europei  Centrale,  dar  i-a 
îndemnat  pe  susţinătorii  acestora  să  fie  călăuziţi  de  o  moralitate  mai 
înaltă,  pe  care  el  a  definit-o  drept  credinţă  în  Dumnezeu  şi  respect 
pentru  autoritatea  temporală  legal  constituită.  In  acelaşi  timp,  el  a 
cerut  clerului  său  să  recunoască  puterea  enormă  a  naţionalismului  şi 
să  adapteze  la  aceasta  formele  exterioare  ale  organizaţiei  bisericeşti. 
El  a  atras  atenţia  că  doar  în  felul  acesta  poate  Biserica  să  valorifice 
vasta  energie  creatoare  pe  care  o  generează  naţionalismul  şi  să  o 
îndrepte  către  scopuri  creatoare. 

III 


Y  Şaguna  a  găsit  justificarea  pentru  rolul  său  dublu  ca  episcop  şi 
conducător  naţional  în  legătura  vitală,  indisolubilă  care  leagă  Bise¬ 
rica  Ortodoxă  de  naţionalitatea  română.  El  nu  vedea  nici  o  contra¬ 
dicţie  între  misiunea  spirituală  şi  cea  socială  a  Bisericii  sau  între  cre¬ 
dinţa  religioasă  şi  sentimentul  naţional.  Lui  i  s-a  părut  firesc  ca  Bi¬ 
serica  să  ajungă  la  înţelegere  cu  „spiritul  naţional"  întrucât,  în  opi¬ 
nia  sa,  Biserica  Ortodoxă  este  prin  însăşi  natura  ei  o  Biserică  naţio¬ 
nală  JEI  a  arătat  că  atât  canoanele  ei  cât  şi  rolul  ei  unic  în  luptele  po¬ 
litici  şi  în  dezvoltarea  culturală  a  românilor  din  Transilvania  au  fă¬ 
cut-o  deosebit  de  adaptabilă  la  cerinţele  conştiinţei  naţionale  moder¬ 
ne.  El  a  insistat  asupra  faptului  că  Biserica  are  o  dublă  misiune  de 
îndeplinit,  una  spirituală  şi  transcendentală,  iar  cealaltă  în  primul 
rând  socială.  împlinind  pe  cea  dintâi,  Biserica  se  preocupă  de  propo- 
văduirea  adevărurilor  creştine  universale  şi  de  mântuirea  sufletelor. 
Aceste  preocupări  fiind,  prin  însăşi  natura  lor,  veşnice  şi  neschimbă¬ 
toare  şi  deci  nesupuse  vicisitudinilor  politice  şi  crizelor  economice. 
Dar,  a  arătat  Şaguna,  Biserica  este  şi  din  lumea  aceasta,-  ea  este  o  in¬ 
stituţie  socială  şi  ca  atare  ea  are  răspunderi  multiple  faţă  de  credin¬ 
cioşii  ei  de  a  promova  bunăstarea  lor  morală  şi  materială.  El  era  con¬ 
vins  că  Biserica  are  datoria  de  a  lua  conducerea  în  chestiuni  lumeşti 
care  îi  afectează  în  mod  vital  pe  credincioşi,  tocmai  pentru  faptul  că 
ea  este  depozitara  adevărurilor  spirituale  şi  morale,  şi  în  timpul  epis¬ 
copatului  său  Biserica  Ortodoxă  a  devenit  o  forţă  socială  mai  activă 
decât  fusese  în  orice  vreme  din  perioada  precedentă  de  un  secol  şi 
jumătate.  .  .  r  d  - 

yj  Şaguna  a  recunoscut  existenţa  unei  relaţii  speciale  profunde  în¬ 
tre  Ortodoxie  şi  naţiunea  română.  El  credea  că  Biserica  a  fost  instru¬ 
mentul  principal  al  supravieţuirii  românilor  ca  popor  aparte  în 
timpul  celor  patru  sute  de  ani  precedenţi  şi  că  soarta  uneia  a  fost  le¬ 
gată  de  a  celuilalt  ca  „sufletul  de  trup“.[Ca  istoric  al  Bisericii  el  ştia 
că  românii  au  suferit  în  trecut  discriminare  pentru  că  sunt  ortodocşi 

şi  că  poziţia  critică  a  Bisericii  datează  din  vremea  când  naţiunii  ro¬ 
mâne  i-au  fost  negate  drepturile  politice.  El  a  mers  chiar  mai  departe 
şi  a  presupus  că  ritualul  şi  practicile  Ortodoxiei  româneşti  sunt  ex¬ 
presii  aparte  ale  sufletului  românesc  şi  că,  deci,  progresul  spiritual  şi 
intelectual  al  naţiunii  române  depinde  în  cele  din  urmă  de  tăria  şi 
vitalitatea  acestora. 

Legătura  dintre  Biserica  Ortodoxă  şi  naţiunea  română  este,  în 
opinia  lui  Şaguna,  mai  puternică  de^ât  cea  care,  de  obicei,  există  între 
o  organizaţie  religioasă  şi  credincioşii  ei,  pentru  că  Biserica  Ortodoxă 
din  Transilvania  a  îndeplinit  o  misiune  care  nu  este  nici  mai  mult  nici 
mai  puţin  decât  păstrarea  naţiunii  române  ca  entitate  etnică  şi  cultu¬ 
rală  distinctă.  Privind  înapoi  în  istoria  românilor  de  la  cucerirea  de 
către  maghiari  a  Transilvaniei  în  secolul  al  X-lea  până  în  vremea  sa, 
Şaguna  nu  se  îndoia  că  ataşamentul  lor  faţă  de  Ortodoxie  i-a  salvat 
de  la  asimilare  şi,  cu  oarecare  durere,  a  arătat  că  dispariţia  nobilimii 
române  s-a  datorat  abandonării  de  către  aceasta  a  „Bisericii  strămo¬ 
şeşti"  pentru  romano-catolicismul  maghiarilor.  El  a  sesizat  acceptarea 
acestor  lecţii  de  către  marea  masă  a  credincioşilor  din  vremea  sa  şi 
a  fost  convins  că  românii  nu  pot  concepe  religia  lor  ca  fiind  separată 
de  naţiunea  lor. 

Şaguna  a  accentuat  originile  răsăritene  ale  Creştinismului  la 
românii  din  Transilvania  şi  dependenţa  lor  bisericească  faţă  de  Con- 
stantinopol  mai  degrabă  decât  de  Roma.  Dar  el  a  acceptat  şi  teoria 
originii  romane  a  românilor  şi  a  asimilat  profund  principalele  inter¬ 
pretări  istorice  şi  teorii  lingvistice  care  i-au  sprijinit  pe  intelectualii 
români  din  Transilvania  încă  de  la  mijlocul  secolului  al  XVIII-lea. 

Nu  a  existat  nici  o  inconsecvenţă  între  lăudarea  de  către  Şaguna 
a  Romei  lui  Traian  şi  tăgăduirea  Romei  eclesiastice.  El  socotea  com¬ 
binaţia  între  originile  etnice  romane  şi  credinţa  creştină  răsăriteană 
a  fi  o  îmbinare  unică  ce  i-a  înzestrat  pe  români  cu  caracterul  lor  na¬ 
ţional  distinctiv:  acesteia  i-au  datorat  ei  supravieţuirea  lor  ca  na¬ 
ţiune,  întrucât  îi  diferenţia  de  maghiarii  şi  germanii  romano-catolici 
şi  protestanţi  din  jurul  lor,  în  timp  ce  moştenirea  latină  le-a  păstrat 
individualitatea  printre  coreligionarii  lor  bulgari  şi  sârbi.  Dar  oricâtă 
importanţă  a  atribuit  Şaguna  originilor  etnice  şi  culturale  romane,  el 
nu  a  lăsat  nici  un  dubiu  asupra  faptului  că  el  considera  religia  ca  ade¬ 
văratul  termen t  al  naţiunii  române. 

Astfel  că  dedicarea  Iui  Şaguna  faţă  de  naţiunea  română  nu  poate 
fi  pusă  la  îndoială  aşa  cum  nu  poate  fi  pus  la  îndoială  ataşamentul 
său  faţă  de  credinţa  ortodoxă.  Dar  el  concepea  rolul  Bisericii  în  miş¬ 
carea  naţională  modernă  şi  în  chestiunile  temporale  în  general  într-o 
lumină  mult  diferită  de  cea  a  conducătorilor  laici  ai  naţiunii.  El  a  im¬ 
pus  limite  sigure,  chiar  dacă  nu  întotdeauna  precise,  în  legătură  cu 
implicarea  Bisericii  în  acţiuni  nebisericeşti.  El  a  fă^ut  distincţie  între 
două  categorii  largi  de  activitate:  cea  transcendentală,  adică  propo- 
văduirea  credinţei  creştine  şi  mântuirea  sufletelor,  şi  cea  lumească  — 
lupta  politică  şi  organizarea  economică.  Cea  dintâi  a  fost  în  mod  pre¬ 
cumpănitor  preocuparea  Bisericii;  cea  de  a  doua,  a  naţiunii.  Cu  toate 

că  ele  pot  să  se  completeze  una  pe  alta,  ele  nu  pot  fuziona  şi  nici  nu 
pot  să  se  subordoneze  una  alteia.  Şaguna  a  afirmat  că  Biserica,  alcă¬ 
tuită  din  români,  este  o  parte  a  naţiunii,  dar  ea  nu  poate  fi  pe  deplin 
In  cadrul  naţiunii  întrucât  ţelurile  principale  pe  care  ea  le  urmăreşte 
nu  sunt  limitate  de  timp  şi  loc.  El  a  admis  că  Biserica  are  datoria  de  a 
promova  bunăstarea  politică  şi  economică  a  credincioşilor  ei  (şi  a  na¬ 
ţiunii  în  întregul  ei)  dar  a  arătat  că  ea  nu  poate  avea  o  iniţiativă 
semnificativă  în  aceste  chestiuni  sau  să  se  transforme  pe  sine  într-un 
comitet  sau  parlament  naţional;  şi  nici  episcopul  nu  poate  deveni  un 
conducător  naţional  în  sensul  de  a  face  din  ţelurile  lumeşti  preocu¬ 
parea  sa  principală  şi  de  a  face  din  Biserică  un  simplu  instrument  pen¬ 
tru  realizarea  lor.  Dimpotrivă,  Şaguna  a  subliniat  faptul  că  criteriul 
pe  care  el  însuşi  l-a  respectat  întotdeauna  când  a  implicat  Biserica 
în  chestiuni  lumeşti  a  fost  păstrarea  autonomiei  ei,  întrucât  doar  acest 
lucru  oferea  Bisericii  protecţia  necesară  pentru  realizarea  misiunii  ei 
în  primul  rând  transcendentale.  Lui  i-a  repugnat  ideea  ca  Biserica  să 
se  amestece  în  chestiuni  lumeşti,  riscându-şi  prin  aceasta  însăşi  exis¬ 
tenţa  ei,  şi  a  insistat  ca  problemele  bisericeşti  să  fie  ţinute  de-o  parte 
de  acţiunile  pur  politice.  Aceasta  a  fost,  deci,  natura  echilibrului  de¬ 
licat  dintre  obligaţiile  temporale  şi  cele  spirituale,  pe  care  Şaguna  s-a 
străduit  să-l  menţină. 

7  '  1'  IV 

O  evaluare  a  locului  lui  Şaguna  în  dezvoltarea  istorică  a  români¬ 
lor  din  Transilvania  trebuie  căutată  în  cele  două  domenii  principale 
în  care  el  a  activat:  Biserica  şi  politica.  Mulţi  dintre  contemporanii 
săi,  în  special  laici,  au  înclinat  să-l  vadă  în  primul  rând  ca  fiinţă  po¬ 
litică,  un  strateg  iscusit  al  cărui  ţel  principal  a  fost  să  domine  mişca¬ 
rea  naţională.  Dar  o  astfel  de  apreciere  descoperă  doar  faptul  că  ei 
înşişi  erau  absorbiţi  de  politică  şi  trădează  la  ei  o  lipsă  de  perspec¬ 
tivă. 

Şaguna  nu  a  fost,  de  fapt,  interesat  de  politică  ca  şi  carieră.  El 
nu  a  căutat  să  realizeze  ţeluri  pur  politice  şi  nici  nu  a  fost  un  condu¬ 
cător  politic  modern.  Cu  toate  că  el  a  fost,  cu  siguranţă,  Jigura  prin¬ 
cipală  a  vieţii  politice  româneşti  din  vremea  sa.  el  a  condus  ţelurile 
naţiunii  în  conformitate  cu  căile  tradiţionale  ale  predecesorilor  săi 
ortodocşi.  El,  de  pildă,  nu  a  încercat  să  organizeze  un  partid  politic 
şi  se  pare  că  a  evitat  practicarea  politicii  ca  fiind  întotdeauna  produ¬ 
cătoare  de  diviziuni  şi  adesea  ineficace.  El  a  preferat  să  gândească, 
mai  degrabă,  în  termenii  valorilor  morale  şi  spirituale  decât  cei  ai 
partidelor  şi  ideologiilor  politice.  Există  dovezi  care  sugerează  că  el 
nu  a  apreciat  natura  atotcuprinzătoare  a  statului-naţiune  modern.  In¬ 
tr-un  fel,  el  a  fost  opus  statului-naţiune  pentru  că  el  a  continuat  să 
gândească  în  termenii  unor  categorii  separate  ca  Biserică  şi  naţiune, 
fiecare  cu  drepturi  şi  cu  o  misiune  proprie,  prin  care  se  distinge  de/ 
cealaltă.  Nu  esfe  de  mirare,  deci,  că  ideea  subordonării  Bisericii  faţă' 
de  naţiune  l-a  surprins  ca  fiind  nefirească. 

Succesele  principale  ale  lui  Şaguna  şi  contribuţiile  sale  cele  mai 
durabile  la  dezvoltarea  românilor  din  Transilvania  se  regăsesc  în  ac¬ 
tivităţile  sale  eclesiastice.  El  a  făcut  din  Biserica  Ortodoxă  o  forţă 
socială  vitală,  înzestrându-o  cu  instituţii  puternice  şi  reglementând 
participarea  laicilor  in  treburile  ei.  El  a  bazat  aceste  realizări  pe  ceea 
ce  a  considerat  a  fi  modelul  fundamental  al  dezvoltării  umane,  sau 
aşa  cum  s-a  exprimat  el,  „sursele  eterne  ale  vitalităţii  şi  progresului 
uman",  şi  anume  tradiţia  spirituală  creştină  şi  primatul  legii.  Pe  aces¬ 
tea  el  s-a  străduit  să  le  adapteze  la  nevoile  şi  aspiraţiile  propriului 
popor.  Metoda  sa  consta  in  reconcilierea  moştenirii  ortodoxe  răsări¬ 
tene  seculare  cu  noile  idei  de  la  mijlocul  secolului  al  XlX-lea,  care 
îi  puneau  pe  români  intr-o  comuniune  mai  strânsă  cu  Europa  decât 
existase  înainte.  El  credea  că  Ortodoxia  va  aşeza  schimbarea  în  per¬ 
spectivă  corespunzătoare  şi  va  da  poporului  său  posibilitatea  de  a 
trage  foloase  depline  din  progresul  său  material  mai  degrabă  decât 
de  a  fi  dominat  de  acesta.  Intr-un  fel,  toate  acţiunile  sale  principale 
au  fost  îndreptate  spre  realizarea  armoniei  între  spiritualitatea  lăun¬ 
trică  a  Ortodoxiei,  care  transformă  viaţa  omului  din  interior,  şi  for¬ 
mele  exterioare  ale  organizării  sociale,  care  au  menirea  să  satisfacă 
năzuinţele  naţiunii  spre  progres  politic  şi  economic.  într-o  epocă  a  na¬ 
ţionalismului,  deci,  el  nu  a  fost  un  naţionalist.  El  a  fost,  mai  degrabă, 
ultimul  dintre  marii  episcopi-conducători  naţionali. 

Prol.  Dr.  Keith  Hitchins 
Universitatea  Statului  Illinois,  SUA 
Membru  de  onoare  al  Academiei  Române 

(Traducere  de  Aurel  Jivi) 


O  DISPUTA  DINTRE  ŞAGUNA  ŞI  HELIADE  RADULESCU 

PE  TEMA  TRADUCERII  BIBLIEI 

In  anul  1858  a  apărut  la  Paris,  în  traducerea  lui  Ion  Heliade  Ră- 
dulescu,  o  ediţie  românească  a  Bibliei*  şi  concomitent  cu  ea  şi  o  carte 
de  exegeză  biblică,  intitulată:  „Biblicele  sau  notiţii  historice,  philo- 
sofice,  religioase  şi  politice  asupra  Bibliei",  aparţinând  aceluiaşi  autor. 

Spre  a  putea  aprecia  valoarea  acestei  traduceri  este  cazul  să  ve¬ 
nim  cu  unele  precizări  referitoare  la  concepţia  traducătorului  asupra 
caracterului  şi  evoluţiei  limbii  române. 

Vom  arăta  astfel  că,  după  o  fructuoasă  perioadă  de  două  decenii 
(1826 — 1846)  in  care  Ion  Heliade  Rădulescu  şi-a  adus  o  contribuţie  ma¬ 
joră  la  elucidarea  unor  probleme  fundamentale  în  legătură  cu  limba 
română,  cum  ar  fi  originea  ei  latină  şi  introducerea  neologismelor,  în 
deceniile  următoare,  care  au  coincis  cu  perioada  exilului  său  la  Pa- 


*  Au  fost  tipărite  de  «fapt,  din  Biblie,  numai  cărţile  Pentateuhului,  Iosua,  Ju¬ 
decători,  Rut,  1,  II  Samuel  şi  I,  II  Regi. 

ris,  în  urma  înfrângerii  Revoluţiei  de  la  1848,  s-a  produs  o  stranie  in¬ 
voluţie  în  viziunea  sa  lingvistică,  în  sensul  că  şi-a  propus  să  purifice 
şi  să  reformeze  limba  română,  înlăturând  termenii  care  nu  sunt  de 
origine  latină.  Este  evidentă  influenţa  curentului  etimologist  sau  lati¬ 
nizant,  care  n-a  ţinut  seamă  de  faptul  că  limba  este  un  element  viu  şi 
că  pe  parcursul  secolelor  ea  a  suferit  o  metamorfoză  fonetică  inevi¬ 
tabilă.  Purificarea  limbii,  obiectiv  pe  care  şi  l-au  fixat  etimologiştii, 
nu  înseamnă  altceva  decât  „aruncarea  ei  cu  secole  înapoi",  cum  se 
exprima  Titu  Maiorescu1,  adică  sărăcirea  şi  desfigurarea  ei,  ceea  ce 
reprezintă  o  eroare  condamnabilă. 

în  câteva  lucrări  de  ale  sale,  dintre  care  amintim:  „Paralelismul 
între  dialectele  român  şi  italian",  apărută  în  1841,  Heliade  porneşte 
de  la  premiza  că  româna  şi  italiană  nu  sunt  limbi  distincte  ci  dialecte 
derivate  ale  latinei,  şi  ca  atare  el  preconiza  un  împrumut  masiv  de  cu¬ 
vinte  italieneşti  în  limba  română,  întru  cât  acestea  ar  reprezenta  un 
stadiu  de  evoluţie  superior  faţă  de  lexicul  latin  al  limbii  române2.  Ur¬ 
marea  a  fost  caricaturizarea  limbii  noastre.  Heliade  a  căutat  să-şi 
pună  în  aplicare  năstruşnicele  sale  teorii  tocmai  prin  iniţierea  acestei 
lucrări  de  traducere  a  Bibliei,  care  este  documentul  literar  cel  mai 
reprezentativ  al  unui  popor. 

Dorind  să  câştige  de  partea  opiniilor  sale  şi  autoritatea  biseri¬ 
cească  din  acel  timp,  Heliade  a  trimis  scrisori  mitropoliţilor  Ungro- 
vlahiei  şi  Moldovei,  vestindu-i  despre  munca  ce  o  întreprinde  şi  pro- 
miţându-le  că  le  va  pune  la  dispoziţie  3  000  de  exemplare  din  Biblie 
spre  a  le  difuza  în  rândurile  credincioşilor. 

A  ţinut  să-i  scrie  şi  episcopului  Andrei  Şaguna  de  la  Sibiu,  soco¬ 
tind  —  cum  se  exprimă  el  —  Episcopia  românească  din  Sibiu  ca  fă¬ 
când  parte  şi  ea  dintre  „Chiriarchiile  ortodoxe".  S-a  decis  să-i  scrie 
lui  Şaguna  şi  pentru  faptul  că  aflase  că  şi  acesta  se  ocupa  de  tradu¬ 
cerea  Bibliei. 

Pe  lângă  scrisoare,  lui  Şaguna  i-a  expediat  şi  prima  carte  tradusă 
şi  tipărită  din  Biblie  (Geneza),  ca  şi  începutul  acelei  cărţi  de  exegeză 
biblică,  intitulată  „Biblicele",  la  care  a  lucrat  în  paralel  cu  traducerea 
Bibliei.  1  ;  - 11  2 

Acesta  este  momentul  declanşării  disputei  la  care  ne-am  referit 
în  titlu,  pentru  că  dacă  cei  doi  mitropoliţi,  de  la  Bucureşti  şi  Iaşi  nu 
au  reacţionat  de  îndată,  în  schimb  Şaguna  a  pornit  împotriva  lui  He¬ 
liade  o  aprigă  campanie  de  contestare  a  valorii  lucrului  ce  l-a  făcut. 
El  publică  în  „Telegraful  Român"  nr.  22  din  29  martie  1858  un  mate¬ 
rial  foarte  extins  în  care  i-a  poziţie  critică  atât  faţă  de  Biblie  cât  şi 
faţă  de  „Biblicele"  lui  Heliade. 

înainte  de  toate,  Şaguna  se  arată  şocat  de  faptul  că  un  mirean 
şi-a  permis  să  uzurpe  un  drept  care  era  numai  al  Bisericii,  acela  de 
a  tipări  şi  difuza  Scriptura.  Ca  unul  care  publicase  un  manual  de 
Drept  canonic  („Elementele  Dreptului  canonic",  Sibiu,  1854;  mai  târziu 


1  Vezi:  Critice,  Editura  pentru  Literatură,  Bucureşti,  1966,  p.  294. 

2  Ii  Heliade  Rădulescu,  Scrieri  alese,  Editura  Tineretului,  1969,  p.  19. 

va  publica  şi  un  „Compendiu  de  Drept  canonic**,  Sibiu,  1868,  ca  şi 
„Enchiridionul  sau  manual  de  canoane  al  urnei  sfânte,  soborniceşti  şi 
apostoleşti  Biserici",  Sibiu,  1871),  Şaguna  îl  acuză  pe  Heliade  că  se 
află  sub  incidenţa  canonului  64  al  Sinodului  al  Vl-lea  ecumenic,  care 
interzice  laicului  să-şi  asume  funcţia  învăţătorească  în  Biserică,  func¬ 
ţie  de  care  ţine  şi  activitatea  de  tălmăcilor  şi  tâlcuitor  al  Scripturii3. 

Apoi  Şaguna  este  şi  mai  supărat  pe  Heliade  când  constată  că  a  tra¬ 
dus  Biblia  într-o  limbă  cu  totul  stâlcită.  Cunoaştem  din  prefaţa  Bi¬ 
blici  publicată  de  Şaguna  în  acelaşi  an  1858,  la  Sibiu,  câtă  importanţă 
acordă  el  veşmântului  în  care  se  înfăţişează  Biblia  în  faţa  poporului 
şi  care  este  limba  poporului  respectiv.  Printr-o  frumoasă  metaforă  el 
aseamănă  limba  română  cu  „un  pom  viu,  ce  în  toată  primăvara  se 
schimbă,  ramurile  bătrâne  şi  fără  suc  se  usucă  şi  cad,  dar  mlădiţe  ti¬ 
nere  ies  şi  cresc  în  loc“. 

Un  mare  merit  le  recunoaşte  Şaguna  primilor  traducători  ai  Bi¬ 
bliei  în  limba  română,  respectiv  mitropolitului  Simion  Ştefan  de  la 
Bălgrad  şi  tradu  ătorilor  Bibliei  de  la  Bucureşti.  Aceştia  sunt  —  apre¬ 
ciază  el  —  „făuritorii  limbii  Bibliei  româneşti.  Cei  care  au  urmat  după 
ei,  traducând  şi  tipărind  Biblia,  nu-şi  mai  pot  aroga  meritul  acelora, 
pentru  că  ei  n-au  făcut  decât  să  înlocuiască  termenii  şi  expresiile  în¬ 
vechite". 

Heliade  se  arată  surprins  şi  neplăcut  impresionat  de  reacţia  mi¬ 
tropolitului  Andrei  Şaguna,  deşi  însuşi  gestul  său  de  a  fi  scris  ierar¬ 
hilor  din  cele  trei  provincii  româneşti  pare  a  lăsa  să  se  înţeleagă  că 
se  aştepta  şi  la  reproşuri.  Probabil  pentru  a  le  preîntâmpina  el  cere 
binecuvântarea  celor  doi  mitropoliţi  de  pes’e  munţi.  Firesc  ar  fi  fost 
însă  să  ceară  binecuvântare  înainte  de  a-şi  fi  pus  planul  în  practică. 

Acum,  după  ce  Heliade  a  luat  cunoştinţă  de  poziţia  lui  Şaguna, 
întrerupe  lucrul  la  redactarea  „Biblicelor"  saie  şi  se  apucă  de  alcătuit 
un  răspuns  lung  de  respingere  a  acuzaţiilor  ce  i  se  aduc.  Răspunsul, 
înglobat  în  cuprinsul  „Biblicelor**,  poartă  drept  titlu:  „Scandalul  sau 
Pedica".  Pe  mai  multe  pagini  Heliade  îşi  prezintă  meritele  pe  plan  li¬ 
terar,  lingvistic,  cultural  şi  religios,  pehtru  a  trage  concluzia  că  cei 
care  îl  atacă  dovedesc  ingratitudine  şi  lipsă  de  respect  faţă  de  tot  ce 
a  făcut  pentru  naţia  sa.  Arată  apoi  că  se  vede  nevoit  să  părăsească 
terenul  de  luptă  pentru  apărarea  credinţei  împotriva  raţionalilor  spre 
a  se  angaja  în  confruntarea  cu  „pseudo-ortodoxii“,  din  partea  cărora 
vede  venind  un  pericol  şi  mai  mare  decât  din  partea  necredincioşi¬ 
lor.  Aceşti  „pseudo-ortodoxi"  se  manifestă  ca  tâlharii,  călcând  fără  de 
nici  o  reţinere  peste  sufletul  său.  El  îi  reproşează  lui  Şaguna  lipsa  de 
respect  faţă  de  confidenţialitate.  Firesc  ar  fi  fost,  în  aprecierea  lui 
Heliade,  ca  episcopul  de  Sibiu,  să  fi  procedat  ca  la  Evanghelie:  să-l 
fi  mustrat  în  particular,  apoi,  dacă  ar  fi  constatat  că  nu-i  dă  ascultare 
să  fi  urmat  şi  celelalte  etape,  cu  luarea  unuia  sau  doi  martori,  ca 
abia  în  final  să-l  spună  Bisericii.  Ori  Şaguna  a  recurs  direct  la  mă¬ 
sura  finală,  cerând  judecarea  lui  de  către  Biserică.  Iritat  de  această 


3  Vezi:  Arhid.  prof.  dr.  Ioan  N.  Floca,  Cartoanele  Bisericii  Ortodoxe,  1991,  p.  133. 

situaţie,  Heliade  arată  că  în  realitate  nici  nu  sunt  motive  ca  să  fie  ju¬ 
decat.  Din  punct  de  vedere  al  fondului  sau  cuprinsului  Bibliei,  nimeni 
nu-i  va  putea  să-i  reproşeze  nimic  deoarece  el  n-a  omis  şi  nici  n-a 
adăugat  ceva  la  acest  cuprins.  Cât  despre  limba  în  care  a  făcut  tra¬ 
ducerea,  cu  atât  mai  puţin  are  cineva  dreptul  să-l  judece,  de  vreme 
ce  Biblia  s-a  tradus  în  toate  limbile  şi  dialectele  pământului.  Tradu¬ 
cerea,  afirmă  Heliade,  este  „un  ce  mecanic". 

Afirmaţia  din  „Telegraful  Român"  cum  că  Biblia  a  încăput,  prin 
traducerea  ei  de  către  Heliade,  pe  nişte  mâni  nesfinţite  şi  profane,  este 
calificată  de  către  acesta  ca  fiind  jignitoare  şi  netemeinică.  Oare,  se 
Întreabă  el,  acum  este  pentru  prima  dată  când  un  mirean  săvârşeşte  o 
astfel  de  lucrare?  Grecenii,  care  au  tradus  Biblia  de  la  1688,  nu  aveau 
tot  mâini  nesfinţite  şi  profane?  Pentru  ce  acelora  le-a  fost  permis  şi 
chiar  au  fost  lăudaţi  pentru  traducerea  Bibliei,  iar  el  este  condamnat? 
Recurgând  şi  la  alte  argumente  pentru  apărarea  sa,  Heliade  arată  că 
la  edificarea  unei  biserici  lucrează  numai  mireni  şi  între  ei  se  întâm¬ 
plă  să  fie  chiar  şi  de  alte  confesiuni  sau  chiar  necreştini.  De  aseme¬ 
nea,  la  acoperirea  bisericii,  la  lucrarea  şi  poleirea  tâmplei,  la  zugră¬ 
vit  şi  alte  lucrări  de  împodobire  nu  sunt  chemaţi  arhiereii  şi  preoţii 
ci  maeştri  competenţi,  dintre  laici,  indiferent  de  credinţa  şi  religia 
lor.  Dar  până  şi  pâinea  şi  vinul  ce  se  aduc  la  altar  nu  de  mâini  pro- 
tane  sunt  pregătite?  De  ce  s-ar  face  excepţie  tocmai  la  o  lucrare,  care 
presupune  şi  mai  mare  pricepere,  şi  care  este  traducerea  Bibliei?  De 
fapt,  nici  aici  nu  sunt  chemaţi  arhiereii  şi  preoţii  dacă  nu  cunosc  te- 
teinic  limbile  din  care  şi  în  care  se  face  traducerea,  ci  tot  laicii  care 
cunosc  aceste  limbi. 

La  acuza  că  n-a  fost  chemat  să  săvârşească  o  asemenea  însem¬ 
nată  lucrare,  ci  şi-a  asumat  sarcina  cu  de  la  sine  putere,  Heliade  răs¬ 
punde  că  intr-adevăr  n-a  fost  chemat  de  nimeni  dintre  oameni,  dar 
s-a  simţit  chemat  de  circumstanţele  grele,  determinate  de  absenţa 
aproape  totală  a  eleniştilor  care  să  se  dedice  unei  astfel  de  lucrări. 
„M-a  chemat,  prin  urmare  —  conchide  Heliade  —  conştiinţa  şi  voca¬ 
ţia  mea  şi  prin  ele  crezui  că  sunt  chemat  de  vocea  lui  Dumnezeu,  că¬ 
reia  mă  supui  până  la  martiriu"  (p.  81). 

Heliade  caută  răspuns  şi  la  imputarea  ce  i  se  face  cum  că  ar  fi 
încălcat  canonul  64  al  sinodului  VI  ecumenic,  arătând  că  Sfinţii  Pă¬ 
rinţi,  care  au  alcătuit  respectivul  canon,  i-au  avut  în  vedere  pe  mi¬ 
renii  timpului  lor,  care  erau  păgâni  şi  idolatri,  ceea  ce  nu  corespunde 
cu  situaţia  sa,  el  fiind  fiu  credincios  al  Bisericii  Ortodoxe  Române. 

Apreciind  fără  părtinire  răspunsurile  de  apărare  ale  lui  Heliade 
la  acuzele  ce  i  s-au  adus  de  către  Şaguna,  în  „Telegraful  Român",  tre¬ 
buie  să  recunoaştem  că  nu  sunt  lipsite  de  ingeniozitate.  Şi  cu  toate 
acestea,  nici  contemporanii  şi  nici  posteritatea  nu  i-au  acordat  drep¬ 
tate.  In  dosul  unor  argumentări  aparent  solide  se  ascunde  totuşi  un 
grad  de  subiectivitate  şi  un  abuz  care  cu  greu  poate  fi  mascat.  Să  ne 
oprim  doar  asupra  câtorva  dintre  justificările  sale.  Astfel,  se  plânge 
că  Şaguna  ar  fi  trebuit  să-l  mustre  mai  întâi  individual  şi  numai  după 
aceea  să  facă  public  cazul  său.  Dar,  credem  noi,  lucrurile  ar  fi  tre- 

buit  să  se  deruleze  astfel  numai  dacă  Heliade  s-ar  fi  aflat  la  stadiul 
de  intenţie  al  întreprinderii  sale.  Or,  faptul  era  deja  consumat  şi  nu 
se  mai  punea  problema  mustrării  ci  a  sancţionării. 

Apoi,  încearcă  să  atragă  dreptatea  de  partea  sa,  făcând  caz  de 
laicii  care  au  întreprins  o  lucrare  similară  cu  a  sa  sau  au  executat  di¬ 
ferite  munci  cu  caracter  bisericesc.  Uită  însă  Heliade  că  aceşti  laici 
n-au  făcut  nimic  de  capul  lor  şi  din  iniţiativă  proprie  ci  au  stat  sub 
cârma  autorităţii  bisericeşti  şi  s-au  conformat  unor  reguli  şi  canoane. 
Este  cert  că  atât  constructorii  de  biserici  cât  şi  pictorii  respectă  pla¬ 
nuri  impuse  de  tradiţia  bisericească  şi  se  orientează  după  o  erminie 
care  are  valoarea  unei  legi. 

Dar  Heliade  nu  s-a  limitat  numai  la  a  se  disculpa,  formulând,  pre¬ 
cum  am  văzut,  argumente  în  favoarea  sa,  mai  mult  sau  mai  puţin  va¬ 
labile  ci  a  trecut  şi  la  atac  împotriva  lui  Şaguna,  numindu-1  „corci¬ 
tură"  şi  acuzându-1  că  este  vândut  catolicilor,  ca  unul  care  a  fost  fă¬ 
cut  baron  de  către  aceştia. 

Văzând  lipsa  de  căinţă  şi  stăruinţa  în  a  înfrunta  autoritatea  şi 
legislaţia  bisericească  din  partea  lui  Heliade,  Şaguna  nu  s-a  limitat 
nici  el  doar  la  luarea  de  poziţie  din  „Telegraful  Român"  ci  a  recurs 
şi  la  alte  mijloace  de  a-1  combate  pe  Heliade.  Astfel,  a  formulat  şi  di¬ 
fuzat  în  rândul  protopopilor  şi  preoţilor  din  Transilvania  un  „Circu- 
latoriu",  adică  o  scrisoare  pastorală,  prin  care  aduce  la  cunoştinţă 
tuturor  „Cinstiţilor  părinţi,  şi  prin  voi  la  toţi  creştinii  noştri,  cărtu¬ 
rari  şi  necărturari,  că  eu,  cu  puterea  apostolicească  şi  din  îndatorirea 
ce  am  de  a  păstra  şi  susţine  religia  noastră  şi  orânduielile  ei  în  sfin¬ 
ţenia  cea  adevărată  şi  cea  veche,  în  curăţenia  cea  neîntinată  de  ere¬ 
tici  şi  de  mâini  nesfinţite,  eu  osândesc  şi  afurisesc  cartea  aceasta  bi¬ 
blică  şi  comentariu  ei,  care  o  a  început  în  Paris  mireanul  Heliade.  Iar 
pe  voi  pe  toţi,  prea  iubiţilor,  vă  jur  pe  numele  Sfintei  Treimi  şi  al 
binelui  vostru  vremelnic  şi  veşnic,  ca  nimeni  din  voi  să  nu  cumpere 
cartea  aceasta  de  mine  osândită  şi  afurisită**4. 

Şaguna  a  mers  chiar  mai  departe,  trimiţând  soli  la  Bucureşti  şi 
Iaşi  spre  a-i  asocia  şi  pe  cei  doi  mitropoliţi  la  luarea  sa  de  poziţie  faţă 
de  Heliade. 

In  Moldova  îl  trimite  ca  sol  al  său  pe  preotul  Ioan  Băloiu  din 
Poiana  Sărată,  care  avea  cunoştinţe  la  Mitropolie  şi  la  alte  autorităţi 
locale.  Acesta  se  prezintă  întâi  la  mitropolit,  care  aflând  scopul  veni¬ 
rii  sale,  îi  dă  dreptate  lui  Şaguna,  apreciind  că  a  acţionat  ca  un  ade¬ 
vărat  păstor  care  îşi  apără  turma  şi  de  aceea  se  şi  solidarizează  cu 
el  şi  făgăduieşte  să  împiedice  răspândirea  Bibliei  lui  Heliade  în  Mol¬ 
dova. 

După  Mitropolie,  solul  lui  Şaguna  s-a  înfăţişat  la  căimăcămie, 
apoi  la  arhiereul  Sturza,  la  Alecsandri,  Kogălniceanu,  Codrescu  (re¬ 
dactorul  ziarului  „Zimbrul"),  la  Hurmuzache,  la  Bojincă,  la  Socola, 
unde  i-a  întâlnit  pe  fraţii  Filaret  şi  Neofit  Scriban. 


4  Vezi:  Gheorghe  Tulbure,  Activitatea  literară  a  mitropolitului  Andrei  Şagu¬ 
na.  Sibiu,  1909,  p.  123. 

De  la  Iaşi,  preotul  Ioan  Băloiu  a  plecat  la  Huşi  şi  Roman  expu¬ 
nând  cauza  episcopilor  de  aici.  Rând  pe  rând  apoi  au  fost  vizitate  mă¬ 
năstirile  Neamţ,  Secu,  Agapia,  Văratec,  Bogdana,  Bisericani. 

Exceptându-i  pe  Alecsandri,  Kogălniceanu  şi  Codrescu,  care  au 
găsit  inoportună  condamnarea  lui  Heliade,  de  la  toate  celelalte  per¬ 
soane  vizitate,  solul  lui  Şaguna  a  obţinut  adeziune  totală.  Cunoaştem 
lucrul  acesta  din  raportul  detaliat  pe  care  îl  adresează  lui  Şaguna  pre¬ 
otul  Ioan  Băloiu,  la  reîntoarcerea  sa  din  Moldova,  în  noiembrie  18585. 

Peste  tot  pe  unde  a  poposit,  solul  lui  Şaguna  a  lăsat  o  scriere  a 
acestuia,  intitulată:  „Respingere  a  unor  atacuri  în  treaba  unei  tradu¬ 
ceri  nouă  a  Bibliei",  tipărită  la  Sibiu,  în  octombrie  1858.  Cartea  are 
44  de  pagini  şi  prezintă  în  detaliu  afacerea  cu  traducerea  Bibliei  de 
către  Heliade,  Şaguna  procedând  la  combaterea  punct  cu  punct  a  răs¬ 
punsului  agresiv  al  lui  Heliade  la  cele  scrise  de  el  în  „Telegraful  Ro¬ 
mân",  răspuns  cuprins,  precum  am  spus,  în  „Biblicele",  dar  publicat 
şi  în  ziarul  „Naţionalul"  nr-ele  69  şi  70  din  1858. 

Şaguna  porneşte  chiar  de  la  foaia  de  titlu  a  Bibliei  lui  Heliade  în 
care  se  face  precizarea  că  traducerea  s-a  făcut  după  o  ediţie  a  Sep- 
tuagintei  apărută  la  Atena,  în  1843,  „ sub  supravegherea  Sy nodului  sa¬ 
cru  din  Heliade 11 .  Exact  de  lucrul  acesta  ar  fi  trebuit  să-şi  aducă  aminte 
Heliade,  precizează  Şaguna,  anume  că  nu  era  permis  să-şi  ia  de  la 
sine  puterea  de  a  săvârşi  o  lucrare  care  este  de  competenţa  autorită¬ 
ţii  bisericeşti  peste  tot  în  lume,  dovadă  faptul  că  şi  în  Grecia  Septua- 
ginta  s-a  tipărit  sub  supravegherea  Sfântului  Sinod.  La  fel  şi  ediţiile 
româneşti  ale  Bibliei,  apărute  până  la  acea  dată,  stau  sub  patronajul 
autorităţii  bisericeşti,  lucru  menţionat  pe  frontispiciile  lor. 

Referitor  la  pretenţia  lui  Heliade  că  autoritatea  bisericească  n-are 
dreptul  să-l  judece  în  „kvestiuni  de  limbă",  acest  lucru  fiind  cel  mult 
de  competenţa  autorităţii  politice,  Şaguna  îl  corectează  arătând  că 
niciodată  Biserica  n-a  fost  indiferentă  într-o  astfel  de  problemă  deoa¬ 
rece  Biblia  este  destinată  poporului  şi  ca  atare  limba  Bibliei  nu  poate 
fi  decât  limba  poporului.  „Biserica  numai  atunci  poate  adopta  o  limbă 
—  precizează  Şaguna  —  când  este  deplin  convinsă  cum  că  aceea  este 
din  toate  părţile  cunoscută,  priimită  şi  statornicită".  Apoi  adaugă:  „A 
scrie  o  carte  bisericească  şi  cu  deosebire  o  Biblie,  înseamnă  a  da  unui 
popor  o  carte  cel  puţin  pentru  un  veac".  Prin  urmare,  continuă  el,  „Bi¬ 
serica  ar  lucra  tare  împotriva  scopului  său  celui  adevărat  când  s-ar 
folosi  de  nişte  experimente  filologice  şi  lingvistice,  pentru  care  se 
poartă  luptă  necontenită  pe  câmpul  literaturei,  neştiindu-se  a  cui  va 
fi  triumful".  Observaţia  lui  Şaguna  viza  direct  situaţia  acelor  vremuri 
când  curentul  latinist  urmărea  să  reformeze  limba  română,  făcând  ab¬ 
stracţie  de  evoluţia  ei  până  în  timpul  acela. 

Pe  lângă  obiecţiunile  menţionate  mai  sus,  supărătoare  pentru  Şa¬ 
guna  este  şi  lipsa  de  pregătire  teologică  a  lui  Heliade.  El  îl  acuză  di¬ 
rect  pe  acesta  că  „nici  Catehismul  mic  nu-1  ştie,  necum  să  fie  vred- 


5  Manuscris  în  A.B.M.S.  —  Ş  —  1315  (Arhiva  Bibliotecii  Mitropoliei  Sibiului, 
Fond  Şaguna). 

nic  şi  harnic  de  a  traduce  şi  comenta  Biblia"6.  Or,  textul  Scripturii 
datorită  vechimii  şi  profunzimii  sale  creează  serioase  dificultăţi  de 
înţelegere. 

Faptul  că  Heliade  îşi  autoapreciază  traducerea  Bibliei  ca  fiind  fi¬ 
delă  originalului,  nu  înseamnă  neapărat  că  lucrurile  stau  aşa.  Auto¬ 
ritatea  bisericească  este  singură  îndreptăţită  să  pronunţe  un  astfel  de 
verdict. 

Şi  în  Ţara  Românească,  intervenţia  lui  Şaguna  a  găsit  un  ecou 
favorabil  şi  imediat.  Mitropolitul  Nifon  a  publicat  un  „Circulariu", 
deci  o  pastorală  în  care,  fără  a-1  numi  pe  Heliade,  care  avea  o  mare 
autoritate  la  Bucureşti,  îi  previne  pe  credincioşi  să  fie  cu  luare  aminte 
la  pericolul  răstălmăcirilor  şi  înnoirilor  nefireşti  care  se  fac  simţite 
din  partea  unor  pretinşi  fii  ai  Bisericii.  „Am  auzit  —  scrie  mitropoli¬ 
tul  —  că  unii  fii  rătăciţi  ai  societăţii  creştine  vor  să  introducă  în¬ 
noiri  în  Biserica  noastră,  în  limba  şi  cărţile  ei,  schimbând  numele  lui 
Hristos  în  Krist  sau  Krest,  al  Preacuratei  Fecioare  în  Madona,  al  Sfân¬ 
tului  Duh  în  Sanctul  Spirit  şi  altele  ca  acestea". 

Mai  mult  decât  atât,  autoritatea  bisericească  din  Ţara  Româ¬ 
nească  reproduce,  în  revista  „Predicatorul"  din  Bucureşti,  scrisoarea 
prin  care  Şaguna  aduce  la  cunoştinţă  şi  condamnă  îndrăzneala  lui  He- 
liade  de  a  traduce  Biblia.  Scrisoarea  este  însoţită  şi  de  o  măgulitoare 
apreciere  la  adresa  lui  Şaguna,  care  aşa  cum  se  spune  acolo  „prive- 
ghează  neîncetat  a  ţinea  pe  fraţi  în  unitatea  Sfintei  noastre  Biserici, 
îi  mulţumim  —  se  arată  în  continuare  —  şi  ne  simţim  datori  a-i  re¬ 
cunoaşte  că  ne  scapă  şi  de  osteneală  ce  am  fi  depus  ca  să  arătăm  Ro¬ 
mânilor  noştri  păcatele  de  care  este  plină  această  traducţie  a  Bibliei 
şi  în  care  se  vede  căzut  traducătorul  ei,  atât  în  privinţa  Duhului  Sfânt 
cât  şi  a  limbei“7. 

Şi  episcopul  Filotei  al  Buzăului,  pe  care  de  asemenea  l-a  prevenit 
Şaguna  despre  afacerea  cu  Biblia  lui  Heliade  şi  i-a  trimis  20  de  exem¬ 
plare  din  acea  „Respingere  a  unor  atacuri  în  treaba  unei  traduceri 
nouă  a  Bibliei"  îşi  exprimă,  într-o  scrisoare  adresată  lui  Şaguna, 
aleasa  preţuire  pentru  persoana  sa  şi  identitatea  de  vederi  în  privinţa 
respingerii  Bibliei  lui  Heliade.  Iată  cum  i  se  adresează  el  în  amintita 
scrisoare:  „Deşi  Prea  Sfinţia  Voastră  totdeauna  aţi  avut  dreptul  la 
dragostea  şi  respectul  Bisericii  Ortodoxe,  prin  urmare  şi  la  dragostea 
noastră,  ca  stâlp  şi  defensor  al  adevărului  lui  Hristos,  în  împrejurările 
prezente  ale  Bisericii  noastre  ameninţate  prin  scrierile  Domnului  He¬ 
liade,  cu  deosebire  ne  cheamă  acum  la  plata  tributului  de  recunoş¬ 
tinţă,  de  respect  şi  de  dragoste  Către  Prea  Sfinţia  Voastră  pentru  nea¬ 
dormita  priveghere  ce  aveţi  de  a  se  păstra  întregimea  şi  curăţenia 
adevărului  Bisericii  Ortodoxe  şi  liniştea  fiilor  ei"8. 


6  Vezi:  „Respingere  a  unor  atacuri  In  treaba  unei  traduceri  nouă  a  Bibliei , 

Sibiu,  1858,  p.  9. 

7  Ştefan  Meteş,  Relaţiile  Mitropolitului  Andrei  Şaguna  cu  Românii  din  Prin - 
cipatele  Române,  Arad,  1925,  p.  36 — 37. 

8  Manuscris,  in  A.B.M.S.  —  Ş  —  1265. 

Concomitent  cu  cele  întreprinse  în  Ţara  Românească  şi  Moldova, 
Şaguna  îl  informează  despre  abuzul  comis  de  Heliade  şi  despre  atitu¬ 
dinea  sa  ireverenţioasă  faţă  de  autoritatea  bisericească  şi  pe  patriar¬ 
hul  Iosif  Raja£ic  de  la  Carloviţ,  care  împărtăşeşte  întru  totul  punc¬ 
tul  de  vedere  al  lui  Şaguna9. 

* 

Aducerea  în  atenţie  publică  a  unei  dispute  din  secolul  trecut  din¬ 
tre  doi  bărbaţi  de  vază  ai  neamului  nostru,  în  legătură  cu  o  problemă, 
care  pe  bună  dreptate  trebuie  socotită  ca  fiind  de  maximă  importanţă, 
întru  cât  implică  deopotrivă  credinţa  şi  cultura  poporului  nostru,  este 
necesar  să  o  judecăm  cu  imparţialitate  şi  cu  detaşarea  pe  care  ne-o 
îngăduie  distanţa  celor  135  de  ani  câţi  s-au  scurs  de  la  declanşarea 
ei.  Impunându-ne  o  astfel  de  obligaţie,  nu  putem  decât  să  constatăm 
că  din  confruntarea  aprigă  în  care  s-au  angajat  cei  doi,  Şaguna  a  fost 
cel  căruia  şi  contemporanii  şi  posteritatea  i-au  acordat  dreptate.  Că 
lucrurile  stau  în  felul  acesta  se  vede  de  acolo  că  Biblia  lui  Heliade  a 
rămas  total  în  uitare,  ea  nefiind  pomenită  niciodată  în  cataloagele  cu 
traducerile  reprezentative  ale  Bibliei  în  limba  română.  Atât  critica 
literară  cât  şi  cea  eclesiastică  se  referă  la  ea  ca  la  o  întreprindere 
neizbutită. 

Faptul  însă  că  un  om  al  Bisericii,  e  adevărat  de  talia  lui  Şaguna, 
l-a  înfruntat  şi  chiar  l-a  discreditat  pe  un  literat  şi  bărbat  de  vază  al 
timpului  aceluia  ne  determină  să  ne  întrebăm  dacă  nu  cumva  s-a  pe¬ 
trecut  şi  la  noi  o  situaţie  similară  cu  multe  dintre  cele  pe  care  le-a 
declanşat  inchiziţia  în  Apusul  Europei? 

Cunoscând  motivul  real  al  confruntării  şi  având  posibilitatea  să 
verificăm  în  chip  direct  documentul  în  jurul  căruia  s-a  derulat  toată 
polemica,  putem  afirma  cu  certitudine  că  nu  din  exclusivism  clerical 
ci  dintr-o  îndreptăţită  conştiinţă  a  responsabilităţii  a  adoptat  Şaguna 
o  poziţie  atât  de  intransigentă  faţă  de  Heliade  Rădulescu.  Pentru  a 
arăta  că  el  n-a  fost  abuziv  atunci  când  l-a  acuzat  pe  Heliade  că  a 
uzurpat  un  drept  ce  este  numai  al  Bisericii,  vom  căuta  să  ne  referim 
în  încheiere  la  raportul  dintre  Scriptură  şi  Biserică  aşa  cum  este  în¬ 
ţeles  acest  raport  în  Ortodoxie.  In  legătură  cu  aceasta  dorim  să  ară¬ 
tăm  că  există  o  întâietate  în  timp  a  Bisericii  în  raport  cu  Scriptura. 
Mai  precis,  Scriptura  s-a  alcătuit  în  Biserică,  aceasta  fiind  martora  al¬ 
cătuirii  ei  şi  devenind  totodată  şi  locul  ei  de  păstrare.  Astfel,  a  tre¬ 
buit  să  existe  mai  întâi  comunitatea  lui  Israel  şi  numai  după  aceea  au 
apărut,  în  sânul  acestei  comunităţi,  Legea  şi  Profeţii.  Tot  aşa,  a  tre¬ 
buit  să  existe  în  prealabil  Biserica  creştină  şi  numai  după  câteva  de¬ 
cenii  au  apărut  şi  primele  scrieri  ale  Noului  Testament. 

Spre  sfârşitul  secolului  I  şi  începutul  secolului  II,  Biserica  se  afla 
în  posesia  întregului  canon  biblic.  Ea  devenea  astfel  proprietara  de 
drept  şi  de  fapt  a  Scripturii. 


9  Pr.  dr.  Teodor  Bodogae,  Mitropolitul  Andrei  Şaguna  —  Însemnări  inedite,  în 
rev.  „Mitropolia  Ardealului",  nr.  7 — 8/1970,  p.  522 — 556. 

In  împrejurarea  în  care  o  mulţime  de  alte  scrieri  apocrife  circu¬ 
lau  concomitent  cu  scrierile  inspirate  ale  Bibliei,  Biserica,  bazată  pe 
mărturia  Tradiţiei  şi  asistenţa  Duhului  Sfânt,  le-a  selectat  pe  acestea 
din  urmă  şi  le-a  păstrat  până  azi  ca  pe  un  bun  propriu,  fiind  singura 
îndreptăţită  să  le  folosească  şi  să  le  tâlcuiască. 

De  timpuriu,  Sfinţii  Părinţi  au  formulat  „principiul  prescripţiei  po¬ 
trivit  căruia  Biserica  singură  se  poate  servi  de  Scriptură  pentru  că  ei 
i-a  fost  încredinţată.  Sf.  Irineu  şi  Tertulian  au  demonstrat  în  chip  con¬ 
vingător  cum  că  un  bun  moştenit  aparţine  celui  căruia  i-a  fost  hără¬ 
zit,  prin  voinţa  transmiţătorului  acelui  bun.  Biserica  moşteneşte  Scrip¬ 
tura  de  la  Apostoli,  iar  prin  ei  de  la  Hristos  Domnul  şi  ca  atare  ere¬ 
ticii  n-au  dreptul  să  se  folosească  de  ea  întru  cât  s-au  rupt  de  Bise¬ 
rică,  pierzându-şi  astfel  dreptul  de  moştenire,  care  revine  numai  ce¬ 
lor  ce  rămân  în  Biserică. 

Sfânta  Scriptură,  ca  şi  Sfânta  Tradiţie,  aparţine  vieţii  Bisericii, 
întrucât,  acelaşi  Duh  Sfânt  „care  a  grăit  prin  prooroci"  însufleţeşte 
necontenit  şi  Biserica,  ferind-o  de  orice  greşeală,  ne  dă  îndreptăţire  să 
spunem  că  nu  se  poate  vorbi  de  Scriptură  în  afară  de  Biserică.  Bise¬ 
rica  este  autoritatea  care  prin  sinoadele  ei  apără  Scriptura,  dar  recu¬ 
noaşte  ea  însăşi,  în  acelaşi  timp,  şi  autoritatea  Scripturii,  întrucât 
orice  cuvânt  sau  act  al  său  trebuie  să  fie  „după  mărturia  Sfintelor 
Scripturi". 

Datorită  profunzimii  adevărurilor  cuprinse  în  Sfânta  Scriptură,  ca 
şi  faptului  că  între  generaţiile  actuale  de  credincioşi  şi  generaţiile 
contemporane  cu  autorii  cărţilor  biblice  s-au  interpus  de  acum  mile¬ 
nii,  a  apărut  inevitabil  pericolul  falsificării  Scripturii,  al  răstălmăcirii 
mesajului  ei  mântuitor.  De  altfel,  acest  pericol  a  existat  permanent 
dovadă  că  Sf.  Apostol  Petru  i-a  avertizat  pe  cititorii  celei  de  a  doua 
Epistole  a  sa  că  sunt  în  Scriptură,  în  general,  lucruri  cu  anevoie  de 
înţeles,  pe  care  cei  neştiutori  le  răstălmăcesc  „spre  a  lor  pierzanie" 
(II  Petru  3,  15 — 16).  Dată  fiind  această  situaţie,  Biserica  a  vegheat  neabă¬ 
tut  la  păstrarea  şi  transmiterea  sensului  genuin  al  Scripturii.  Ea  a  să¬ 
vârşit  o  susţinută  lucrare  de  tălmăcire  în  scris  şi  prin  propovăduire 
de  la  amvon  a  textelor  biblice,  ajutându-i  pe  credincioşi  să  înţeleagă 
corect  şi  să  pună  în  practică  adevărurile  revelate  cuprinse  în  aceste 
texte.  Biserica  Ortodoxă  n-a  oprit  însă  citirea  şi  în  particular,  de  că¬ 
tre  credincioşi  a  Sfintei  Scripturi,  ci,  din  contră,  a  încurajat  acest  lu¬ 
cru,  dovadă  că  de  timpuriu  s-a  îngrijit  de  traducerea  cărţilor  biblice 
în  limba  poporului  şi  de  răspândirea  de  Biblii  în  casele  credincioşilor. 
Dar  ea  a  insistat  mereu  asupra  datoriei  credincioşilor  de  a  fi  în  legă¬ 
tură  cu  Biserica,  care  singură  le  poate  pune  în  mână  Scriptura  şi  îi 
poate  ajuta  să  o  înţeleagă  corect.  Iată  prin  urmare  motivul  pentru 
care  mitropolitul  Andrei  Şaguna  s-a  simţit  obligat  să-i  atragă  luarea 
aminte  lui  Ion  Heliade  Rădulescu  asupra  riscului  pe  care  şi  l-a  asu¬ 
mat,  apucându-se  să  traducă  într-o  limbă,  care  din  nefericire  nu  era 
limba  vie  a  poporului  român,  Biblia. 

Problema  traducerii,  tipăririi  şi  răspândirii  Bibliei  rămâne  de  mare 
actualitate  şi  astăzi  mai  ales  că  au  început  să  circule  şi  la  noi  Biblii 

tipărite  în  străinătate,  care  lasă  de  dorit  în  redarea  sensului  autentic 
al  textului  Scripturistic. 

Pr.  proi.  dr.  Dumitru  Abrudan 


MITROPOLITUL  ANDREI  ŞAGUNA  ÎN  APÂRAREA 
ŞI  AFIRMAREA  ETNICULUI  ŞI  A  ETNICITAŢII 
ROMANEŞTI  DIN  TRANSILVANIA 

Despre  Andrei  Şaguna,  mai  ales  după  moartea  lui  din  1873,  s-au  spus 
cele  mai  alese  şi  mari  cuvinte  ce  s-au  putut  adresa  unui  ierarh.  Predesti¬ 
nat  prin  multe  aptitudini  a  fi  o  personalitate  istorică  de  prim  rang,  ima¬ 
gine  dominatoare  proiectată  cu  strălucire  pe  fundalul  unui  imperiu,  cum 
a  fost  cel  habsburgic,  Andrei  Şaguna  a  rămas  „ultimul  mare  prelat  con¬ 
ducător  de  popoare".  Afirmându-se  ca  atare  într-o  perioadă  istorică  de 
răscruce,  cum  se  pare  că  au  fost  puţine  in  curgerea  vremii,  trăind  cu  ma¬ 
ximă  intensitate  destinul  tragic  al  neamului  său,  marele  mitropolit  al  Ro¬ 
mânilor  ortodocşi  din  Transilvania  nu  a  slujit  numai  imperativelor  timpu¬ 
lui  în  care  s-a  aflat,  ci  în  primul  rând  idealurilor  veşnice  ale  neamului 
său.  în  sensul  acesta  se  cuvine  să  fie  considerat  drept  „marele  prelat  con¬ 
ducător  de  popoare".1 

într-adevăr,  realizările  acestui  bărbat  al  credinţei  şi  al  neamului  sunt 
de  proporţii  neobişnuite,  iar  instituţiile  ctitorite  de  el  şi-au  dovedit 
valabilitatea.  Fie  că  se  identifică  în  desfăşurarea  activităţii  sale  pastorale 
cu  luptătorii  angajaţi  în  apărarea  legii  strămoşeşti,  fie  că  îşi  vede  misiu¬ 
nea  arhierească  izvorând  direct  dintr-o  intervenţie  a  providenţei  divine, 
Mitropolitul  Andrei  Şaguna  îşi  găseşte  în  ceea  ce  face  pentru  poporul  ro¬ 
mân  din  cetatea  de  munţi  ai  Carpaţilor,  sensul  suprem  al  existenţei  sale.2 
în  urma  adormirii  lui  la  25  iunie  a  anului  amintit,  adică  acum  120  de  ani 
încheiaţi,  şi-a  lăsat  cârja  şi  scaunul  încărcate  de  un  prestigiu  şi  o  strălu¬ 
cire  fără  asemănare.3 

Ar  fi  vorba  despre  fapte  şi  întâmplări,  realităţi  şi  date  ce  alcătuiesc 
biografia  Mitropolitului  Andrei,  evidenţe  obiective  pentru  orice  cercetă¬ 
tor  onest,  toate  având  o  valoare  intrinsecă.  Şi  cu  toate  acestea,  cel  despre 
care  biografii  lui  au  scris  că  numele  său  ar  putea  fi  amintit  alături  de  Ba- 
sarabi  şi  Muşatini,  „descălecători  de  ţară,  dătători  de  legi  şi  datini"  a  cu¬ 
noscut  unele  din  cele  mai  amare  zile  spre  sfârşitul  vieţii  sale.4  Nu  mai  pu¬ 
ţin,  ceasul  morţii  însuşi  i-a  fost  marcat  de  o  profundă  tristeţe.  Sunt  în 
cauză  frământările  lăuntrice  şi  durerile  sufleteşti  ale  unui  autentic  ierarh 
ortodox  confruntat  cu  spiritul  vremii.  Suntem  înclinaţi  să  credem  că  mai 


1  Ultima  monografic  consacrată  vieţii  şi  activităţii  Mitropolitului  Andrei  Şa- 
guna  aparţine  lui  K.  Hitchins,  oare  pleacă  de  la  cea  dintâi  biografie:  Nicolau  Popea, 
Arhiepiscopul  şi  Mitropolitul  Ancireiu  baron  dc  Şaguna,  Sibiu,  1879. 

2  N.  Iorga,  Oameni  care  au  /os/,  Vălenii  de  Munte,  1911,  p.  374. 

3  Dr.  Ioan  Lupaş,  Mitropolitul  Andrei  Şaguna,  Sibiu,  1921,  p.  1. 

4  loan  Lupaş,  Sutletul  lui  Şaguna,  Bucureşti,  1924,  p.  275. 

ales  aceste  ,, amărăciuni  personale"  ne  descoperă,  mai  mult  decât  orice, 
semnele  profetice  ale  moştenirii  şaguniene.  Bărbatul  trimis  Bisericii  şi 
naţiunii  române  din  Transilvania  de  către  Dumnezeu  suferea  profund  — 
ca  orice  profet  adevărat  —  de  faptul  că  este  atât  de  puţin  înţeles  de  unii 
din  conaţionalii  lui  contemporani,  în  realitate  de  cei  care  se  erijau  în  con¬ 
ducători  ai  neamului.  Am  putea  socoti  că  şi  astăzi  Şaguna  a  rămas  tot 
atât  de  puţin  înţeles. 

Viaţa  şi  opera  lui  Şaguna  nu  se  constituie  într-un  simplu  fragmnet  de 
istorie  circumscris  în  sine,  ci  mai  degrabă  el  ne  apare  ca  un  puternic  cen¬ 
tru  de  gândire  şi  vibraţie  ortodoxă  şi  românească,  pregătit  de  câteva  ge¬ 
neraţii  anterioare  venirii  arhiereului  în  Transilvania,  reînnoit  ca  fapt  de 
tradiţie  de  momentul  creat  de  Şaguna  şi  transmis  urmaşilor  ca  o  sfântă 
moştenire.  în  studiul  de  faţă  nu  ne  putem  ocupa  decât  cu  primul  aspect 
al  acestei  realităţi  istorice,  punând  în  lumină  adevărul  că  numeroase  afir¬ 
mări  ale  conştiinţei  naţionale  se  îndreaptă  spre  acest  punct  central,  că¬ 
ruia  îi  dă  o  nouă  expresie  Mitropolitul  Şaguna.  Considerăm,  de  la  început, 
că  ea  este  o  sarcină  grea,  în  sensul  că  ea  constă  de  fapt  în  a  sonda  adâncu¬ 
rile  realităţii  la  care  ne  referim,  pentru  a  vedea  ce  lumină  şi  câtă  lumină, 
cum  ar  spune  Nicolae  Iorga,  se  află  într-o  lume  care  face  ca  tradiţia  să-şi 
spună  cuvântul  într-o  manieră  nouă,  în  direcţia  unuia  şi  aceluiaşi  destin 
al  neamului.  Numai  din  perspectiva  continuării  unei  tradiţii,  care  face  par¬ 
te  din  zestrea  sufletului  lui  Şaguna,  dar  care  a  câştigat  limpezimi  noi  în 
zbuciumata  istorie  a  Transilvaniei,  poate  fi  înţeleasă  opera  Mitropolitului 
de  la  Sibiu  şi  poate  fi  măsurată  contribuţia  sa  la  moştenirea  pe  care  el  o 
lasă.5 

Premise  pentru  înţelegerea  concepţiei  şaguniene  despre  etnic  şi  et- 
nicitate. 

în  a  doua  jumătate  a  secolului  al  XlX-lea,  Andrei  Şaguna  a  fost  unul 
din  cei  mai  devotaţi  îndrumători  ai  poporului  român  spre  înfăptuirea  uni¬ 
tăţii  naţionale,  numită  de  el  metaforic  „liman  al  mântuirii".6  Suficiente 
iniţiative  şi  fapte,  acţiuni  şi  realizări  ne  dovedesc  cu  prisosinţă  acest  lucru. 
Bogata  sa  activitate  literar-didactică,  ca  şi  cea  publicistic-bisericească,  i-a 
asigurat  un  loc  de  cinste  printre  marii  cugetători  ai  vremii,  care  au  re¬ 
flectat  asupra  destinului  neamului  lor.  Se  cuvine  să  facem  însă  o  remarcă. 
Deşi  era,  după  o  expresie  scripturistică,  „puternic  în  faptă  şi  în  cuvânt", 
în  tot  cursul  binecuvântatei  sale  activităţi,  s-a  descoperit  pe  sine  mai  mult 
ca  un  erou  al  faptei  naţionale,  decât  ca  un  gânditor  speculativ  şi  neanga¬ 
jat.7 

Cuvântul  şi  ideea  aveau  la  Şaguna  valoarea  unui  flux  spiritual,  ce  in¬ 
tervine  cu  putere  şi  îndreaptă  voinţa  spre  săvârşirea  de  fapte  concrete, 
dincolo  de  zona  ideală  a  posibilităţilor.  Personalitatea  marelui  ierarh  de  la 
Sibiu  a  făcut  ca  ideea  şi  acţiunea  la  el  să  fie  ca  focul  şi  lumina  lui.  Şaguna 


5  Dr.  Ioan  Lupaş,  Viata  şi  faptele  mitropolitului  Andrei  Şaguna,  în  „Mitropo¬ 
litul  Andrei  baron  de  Şaguna“,  scriere  comemorativă,  Sibiu,  1909,  p.  11 — 400. 

6  Ioan  Lupaş,  Sufletul  lui  Şaguna,  p.  285. 

7  lbidem. 

nu  era  lipsit  de  aptitudinea  de  a  trăi  efectiv  pe  tărâmul  realităţii  faptice  şi 
de  a  întrupa,  în  date  evidente,  rezultatele  ideilor  propovăduite  de  el.  în 
sensul  acesta  trebuie  văzută  şi  apărarea,  respectiv  afirmarea,  etnicităţii  ro¬ 
mâneşti  ca  pregătire  în  vederea  înfăptuirii  unităţii  naţionale.  Ar  fi  destul 
să  ne  referim,  în  această  privinţă,  la  câteva  date  semnificative:  relaţiile  lui 
cu  ierarhii  români  de  pretutindeni,  corespondenţele  lui  asidue  cu  aproape 
toţi  fruntaşii  culturii  române  din  epoca  sa,  străduinţele  lui  nepregetate 
pentru  răspândirea  cărţii  româneşti  de  amândouă  laturile  Carpaţilor,  ini¬ 
ţiativele,  începând  din  1849,  privind  unirea  tuturor  românilor  din  impe¬ 
riul  habsburgic  într-o  singură  naţiune  politică,  precum  şi  încercările  de  a 
încorpora  Biserica  românească  din  Bucovina  în  Mitropolia  Ardealului, 
în  Biserică  şi  prin  Biserică  vede  Şaguna  afirmarea  neamului  său,  împo¬ 
triva  tuturor  graniţelor  politice,  în  drum  spre  înfăptuirea  unităţii  statale. 

A  vorbi  despre  felul  în  care  a  înţeles  Andrei  Şaguna  etnicul  şi  etni- 
citatea  înseamnă  a  ne  referi  la  marile  lui  intuiţii  din  perioada  de  răs¬ 
cruce  din  a  doua  jumătate  a  secolului  al  XlX-lea,  din  Transilvania,  cu 
mari  consecinţe  în  raporturile  dintre  popoare.  Formării  unei  „conştiinţe 
naţionale",  pe  care  o  analizează  în  genere  cercetătorii  în  această  epocă  is¬ 
torică,  îi  premerge  o  „conştiinţă  de  neam",  o  „conştiinţă  etnică",  cu  rădă¬ 
cini  profunde  în  etnogeneză.  Oricât  de  mult  vom  încerca  să  explicăm  for¬ 
marea  unui  popor,  ea  va  rămâne,  într-un  anumit  fel,  o  taină  de  necuprins. 
Putem  spune,  totuşi,  că  naşterea  unui  neam,  pe  lângă  aceea  că  este  un  mi¬ 
racol  al  providenţei  divine,  este  îndeosebi  un  fapt  de  colaborare  tean- 
drică.8  Ne  referim,  în  special,  la  un  neam  creştin.  De  la  Pogorârea  Sfântu¬ 
lui  Duh  în  lume,  neamul  care  ia  naştere  prin  harismele  Duhului,  dobân¬ 
deşte  o  nouă  putere  dumnezeiască,  devenind  o  realitate  plină  de  Hristos, 
care  corespunde  prefacerii  spirituale  a  făpturii  zidite  şi  a  iubirii  frăţeşti. 
Odată  cu  primirea  acestei  puteri  şi  cu  punerea  ei  în  mişcare  se  afirmă  şi 
conştiinţa  de  sine  a  neamului,  constituind  fenomenul  de  etnogeneză.  La 
drept  vorbind,  conştiinţa  de  sine  a  unui  neam  nu  este  altceva,  după  apari¬ 
ţia  ei,  decât  actualizarea  perpetuă  a  etnogenezei  sale.  în  sensul  acesta,  Di- 
mitrie  Cantemir  vorbeşte  despre  o  „nedezruptă  continuaţie".  Din  punctul 
de  vedere  al  lui  Andrei  Şaguna,  care  este  în  primul  rând  teologic,  existenţa 
unui  popor  atârnă  de  relaţia  sa  cu  Sfântul  Duh,  întrucât  el  însuşi  este  „un 
trup  duhovnicesc,  al  cărui  cap  este  Hristos  şi  se  însufleţeşte  de  Duhul  lui 
Dumnezeu".9  în  vederea  punerii  în  lumină  a  acestui  adevăr,  ca  şi  a  trezirii 
unei  conştiinţe  care-i  corespunde,  Mitropolitul  Şaguna  se  foloseşte  de  cu¬ 
vintele  Sfântului  Ap.  Pavel  de  la  Efeseni  4,  3:  „Să  păziţi  unimea  duhului 
întru  legătura  păcii".  între  Biserică  şi  neam  nu  poate  exista  nici  un  in¬ 
terval.  Dacă  ar  trebui,  totuşi,  să  facem  deosebire  între  Biserică  şi  neam, 
se  cuvine  să  spunem  că  Şaguna  nu  înţelege  niciodată  să  pună  Biserica  în 
slujba  neamului,  ci  totdeauna  neamul  in  slujba  Bisericii.  Pe  de  altă 
parte,  credinţa  ortodoxă,  aşa  cum  o  consideră  Şaguna,  nu  îmbrăţişează 


8  Nichifor  Crainic,  Transfigurarea  românismului,  în  „Ortodoxia"  II  (Creşti¬ 
nism  şi  românism),  Bucureşti,  1943,  p.  181 — 193. 

9  Gh.  Tulbure,  Mitropolitul  Şaguna,  Sibiu,  1938,  Anexe:  Scrisori  pastorale 
(1848—1865),  XVIII,  p.  195—196. 

neamul  ca  pe  o  unitate  naturală,  ci  ca  pe  o  unitate  nou  creată,  o  ,, unitate 
de  sus“,  acceptând  împreună  cu  ea  şi  cultura  ca  instrument  al  desăvârşirii 
spirituale.10 

Rămânând  în  perspectiva  istorică  a  formării  poporului  român,  vom 
aminti  şi  aceea  că  forţa  divină  a  credinţei  creştine,  una  şi  aceeaşi  cu  inter¬ 
venţia  Sfântului  Duh  în  istorie,  a  aruncat  punţi  de  legătură  între  două 
grupări  de  credincioşi  din  Dacia  romană,  băştinaşi  şi  colonişti,  a  stabilit 
contacte  directe  între  ei  şi  a  determinat  numeroase  afinităţi  sufleteşti, 
punând  astfel  temelia  convingerii  că  vor  trăi  laolaltă,  închegând  o  nouă 
comunitate,  şi  a  sporit  şi  mai  mult,  pe  măsură  ce  locuitorii  pla¬ 
iurilor  carpato-dunărene,  părăsiţi  de  ocrotirea  legiunilor  romane,  re¬ 
trase  peste  Dunăre,  au  rămas  la  răscrucea  marilor  încercări  să-şi 
apere  singure  existenţa.* 11  Nu  i-a  ocolit  nici  un  uragan  al  istoriei 
şi  nu  i-a  cruţat  nici  o  primejdie.  Neclintiţi  în  vârtejul  vremii  şi 
dârji  în  tăcuta  lor  dăruire,  şi-au  primit  destinul  ca  o  menire.  Sortiţi  să  se 
plăsmuiască  în  acest  colţ  de  lume,  în  condiţii  din  cele  mai  anevoioase, 
neamul  nostru  s-a  descoperit  pe  sine  în  voinţa  neclintită  de  a  fi  şi  de  a 
rămâne  el  însuşi.  In  felul  acesta,  poporul  român  dobândeşte  conştiinţa 
unui  destin  propriu.  E  conştiinţa  cu  care  se  identifică  Mitropolitul  Şa- 
guna  deşi  nu  era  de  obârşie  transilvăneană,  şi  care  o  va  apăra,  mai  presus 
de  orice. 

Prin  conştiinţa  de  neam,  poporul  român  din  Transilvania,  în  cursul 
zbuciumatei  sale  istorii,  mai  ales  începând  cu  secolul  al  XH-lea,  şi-a  for¬ 
mulat  hotărârea  fermă  de  a  rezista  oricărei  presiuni  menite  să  ducă  la 
pierderea  identităţii  sale.  Neînţelegând  să  fie  o  masă  amorfă,  care  să  ia 
formele  capriciului  unora  sau  altora  dintre  neamurile  cu  care  s-a  înveci¬ 
nat  sau  chiar  a  ajuns  să  convieţuiască,  s-a  retras  în  sine,  conformându-se 
sufleteşte  unei  vieţi  apărate  din  toate  laturile  de  tradiţie,  ocrotită  de  o 
lege,  pe  care  el  însuşi  a  numit-o  „lege  românească44.12  După  cum  demon¬ 
strează,  cu  incontestabile  date  istorice,  D.  Prodan,  în  cunoscuta  lui  lu¬ 
crare  „Supplex  libellus  valachorunT4,  această  lege,  resortul  lăuntric  al 
conştiinţei  de  neam,  are  originea  în  cea  mai  autentică  spiritualitate  or¬ 
todoxă.13  Este  legea  ce  se  afirmă  ca  o  viziune  integrală  a  unui  popor  care, 
sub  atâtea  apăsări  ale  stăpânirii  străine,  îşi  găseşte,  prin  geniul  lui  Şa- 
guna,  mijlocul  de  a  solidariza  întreaga  existenţă  etnică,  sub  cupola  Or¬ 
todoxiei.  In  această  idee  sunt  cuprinse  de  fapt  trei  sensuri  distincte,  dar 
nedespărţite,  de  care  se  va  ocupa  şi  Andrei  Şaguna.  Ar  fi  vorba  despre  un 
sens  dogmatic  al  legii,  de  care  atârnă  integrarea  etnicităţii  în  ecumenici- 


10  Ibidem. 

11  Const.  C.  Giurescu,  Transilvania  In  istoria  poporului  român,  Bucureşti,  1967, 
p.  35 — 46. 

12  Legea  românească,  zice  N.  Iorga,  nu  s-a  învăţat  la  nici  o  şcoală  şi  nu  ar 
putea  să  înfăţişeze  nici  un  complex  de  dogme.  Este  un  lucru  complex  şi  misterios, 
care  s-a  format  pe  încetul,  luând  ceva  de  la  toate  elementele  din  care  s-a  alcătuit 
poporul  românesc.  Legea  «aceasta  a  trăit  cel  puţin  din  secolul  al  iV-lea  până  în 
al  XlV-lea,  adică  1000  de  ani,  fără  nici  o  şcoală,  fără  nici  o  disciplină...  Fără 
nici  o  îndoială  că  legea  românească  este  o  lege  răsăriteană.  N.  Iorga,  Concepţia 
românească  a  ortodoxiei ,  Vălenii  de  Munte,  p.  9. 

13  D.  Prodan,  Supplex  libellus  valachorum,  Bucureşti,  1984,  p.  107. 


POMENIREA  MITROPOLITULUI  ANDREI  ŞAGUNA 


57 


tate,  respectiv  a  neamului  în  marea  familie  a  popoarelor  creştine;  un  alt 
sens  canonic,  prin  care  se  exprimă  un  criteriu  de  organizare  a  Bisericii 
după  un  principiu  „etnic"  al  participării  mirenilor  la  conducerea  prac¬ 
tică  a  Bisericii  şi,  ai  treilea,  un  sens  religios-moral  propriu-zis,  referitor 
la  răspunderea  ce-i  revine  neamului  însuşi  pentru  menirea  ce  o  are  pe  pă¬ 
mânt.  Toate  aceste  sensuri  pot  fi  identificate  în  opera  lui  Andrei  Şa- 
guna.14 

în  conştiinţa  de  neam,  plăsmuită  ca  atare  în  etnogeneză,  se  impun 
unele  principii,  în  sensul  existenţial  al  cuvântului,  (iar  nu  într-un  sens 
teoretic),  de  care  depinde  o  anumită  linie  directoare  de  înţelegere  a  lu¬ 
crurilor.  Cunoaşterea  în  această  ordine  a  vieţii  izvorăşte  din  iubire,  care 
la  rândul  ei  îşi  are  sursa  în  iubirea  lui  Dumnezeu  pentru  noi,  viaţa  însăşi 
rămânând  superioară  conştiinţei  vieţii.  Să  iubeşti  înseamnă  să-ţi  regăseşti 
destinul  comun  cu  semenii  tăi,  să-ţi  creezi  o  autohtonie  împreună  ou  ei. 
jAutohtonia  implică  o  profundă  rezonanţă  a  graiului  şi  a  sângelui,  dar 
mai  ales  a  pământului,  întrucât  creşti  împreună  cu  râul,  cu  copacul,  cu 
pasărea  cerului;  într-un  cuvânt,  cu  toate  în  care  a  pătruns  puterea  trans¬ 
figuratoare  a  învierii  lui  Hristos.  Fără  aceasta  din  urmă  nici  nu  se  poate 
vorbi  despre  o  conştiinţă  de  neam  creştin.  Căci  „unitatea  de  jos“,  în  care 
sunt  circumscrise  tainele  graiului  şi  a  zestrei  biologice,  ale  pământului 
natal  şi  ale  trecutului  istoric,  ne  aduce  cu  sine  imperativele  unui  destin, 
în  schimb  învierea,  prin  care  se  rezideşte  totul  într-o  „unitate  de  sus;', 
are  puterea  transformatoare  a  elementelor  componente  ale  sufletului  na¬ 
ţional  şi  creează  în  acest  suflet  un  orizont  spiritual,  rupt  într-un  fel  de 
înlănţuirea  condiţiilor  exterioare  şi  înzestrat  cu  o  structură  fundamen¬ 
tală.  Sufletul  românesc,  la  rândul  său,  a  creat  o  cultură,  o  viaţă  spirituală 
organică,  pretutindeni  unde  a  apărut  un  sat,  sub  streaşină  unui  vârf  de 
munte,  pe  coasta  unui  deal  sau  în  fundul  unei  văi.  Acest  sat  este  păstrăto-  * 
rul  zestrei  noastre  spirituale  formative,  în  el  găsim  etnosul  românesc,  uri 
duh  şi  un  autohtonism  viu.  Acest  etncs  l-a  avut  în  vedere  Andrei  Şa- 
guna  în  organizarea  şcolii  poporane  de  la  sate.15 

Antecedentele  istorice  care  premerg  apărării  etnicului  de  către  An¬ 
drei  Şaguna. 

Criza  conştiinţei  europene  reprezintă  un  fenomen  pe  care  cercetă¬ 
torii  din  domeniul  istoriei,  ca  şi  filosofii  culturii,  îl  consideră  specific 
unei  lumi  în  plină  transformare.16  E  vorba  despre  criza  apărută  la  sfâr¬ 
şitul  secolului  al  XVII-lea  în  Europa  cu  ecouri  ce  se  răsfrâng  şi  în  spaţiul 


14  O  analiză  aprofundată  a  acestor  aspecte  o  face  Pr.  Prof.  Dr.  Liviu  Stan, 
Mitropolitul  Nicolae,  apărătorul  şi  plinitorul  tradiţiei  şaguniene,  în  „Omagiu  înalt 
Prea  Sfinţiei  Sale  Dr.  Nicolae  Bălan,  Mitropolitul  Ardealului",  Sibiu,  1940,  p.  214 — 
248. 

15  Gh.  Tulbure,  Mitropolitul  Şaguna,  p.  VI — VII.  „Grija  cotidiană  de  a  clădi 
şcoli  la  sate,  de  a  se  înconjura  de  preoţi  şi  dascăli  cu  carte,  lupta  aceasta  dârză, 
purtată  uneori  împotriva  nepăsării  generale,  îl  aşează  pe  Şaguna  la  temeliile  şcoa- 
lei  poporale  şi-i  leagă  numele  de  însăşi  epoca  renaşterii  învăţământului  românesc 
din  Ardeal",  p.  VII— VIII. 

16  Paul  Hazard,  Criza  conştiinţei  europene,  trad.  Sanda  Şora,  Bucureşti,  1973. 

de  cultură  transilvănean.  în  ea  se  constată  prelungirea  proceselor  petre¬ 
cute  sub  incidenţa  Reformei,  faţă  de  care  poporul  român,  dreptmăritor 
creştin,  a  reacţionat  cu  toată  vigoarea,  dar  care,  în  acelaşi  timp,  a  sensi¬ 
bilizat  trăirea  fondului  său  etnic  tradiţional.  în  sensul  acesta  amintim  eli¬ 
minarea  succesivă  a  limbii  slavone  din  viaţa  bisericească  şi  înlocuirea  ei 
cu  limba  română.17  Pe  de  altă  parte,  fenomenul  de  criză  se  descoperă  prin- 
tr-un  import  de  spirit  laic  ce  pătrunde  în  mentalitatea  unor  preoţi  orto¬ 
docşi  preocupaţi  de  latura  vieţii  materiale.  Spunem  aceasta  pentru  că  nu 
ne  putem  referi  în  general  la  mentalitatea  românească  din  Transilvania, 
cum  face,  de  exemplu,  Lucian  Blaga.18  în  ce-1  priveşte  pe  Blaga,  el  sta¬ 
bileşte  o  legătură  directă  între  efectele  curentelor  reformatoare  şi  spi¬ 
ritul  laic  ce  prezidează  actul  unirii  religioase  din  anul  1700; 
iar  cu  acest  lucru  trebuie  să  fim  de  acord.  „Un  început  de  na¬ 
ţionalism’  orientat  spre  cuprinderea  şi  înţelegerea  lumii  în  care 
trăieşte  omul,  prin  puterile  minţii  acestuia,  îşi  face  drum  în  Tran¬ 
silvania  prin  mişcările  reformatoare,  şi  anume,  la  un  moment  dat, 
chiar  prin  una  din  cele  mai  avansate  reforme  ce  s-au  încercat  vreodată 
în  aria  religiei  creştine:  prin  unitarismul  socinian,  care  poate  fi  primit 
fără  reticenţe  ca  o  prefigurare  a  diverselor  cuiburi  de  socinianism44.19  în 
sensul  acestor  constatări,  pentru  noi  rămâne  importantă  ideea  prezenţei 
unui  raţionalism  care  provoca  o  spărtură  în  conştiinţa  etnică  a  românilor 
din  Transilvania,  prin  evenimentele  din  jurul  anului  1700.  Iată  ce  ur¬ 
mează  acestor  evenimente,  —  în  latura  în  care  criza  europeană  câştigă 
teren:  desacralizarea  conştiinţei  etnice  în  rândurile  intelighenţiei,  care  a- 
junge  să  fie  cucerită  de  o  gândire  iluministă,  specific  raţionalistă,  iar  pe 
de  altă  parte  se  pun  bazele  deznaţionalizării  masive  a  românilor,  mai  ales 
în  ţinuturile  din  preajma  Carpaţilor  răsăriteni,  în  aşa-zisa  regiune  secu- 
iască  (zona  în  care  se  afirmă  socinianismul  amintit).20 

Cele  trei  mişcări  din  viaţa  satelor  româneşti,  primele  două  sub  con¬ 
ducerea  Sfinţilor  Visarion  şi  Sofronie  de  la  Cioara,  iar  ultima  de  sub  con¬ 
ducerea  lui  Horea,  din  a  doua  parte  a  secolului  al  XVIII-lea,  aduc  cu  ele 
o  seamă  de  clarificări  ce  primesc  conştiinţa  apartenenţei  poporului  român 
din  Transilvania,  popor  rămas  fidel  credinţei  străbune,  la  o  anumită  et- 
nicitate.21  în  atitudinea  de  reacţie  a  ţărănimii  satelor  faţă  de  o  „religie44 
(confesiune)  străină  de  sufletul  ei,  faţă  de  uniaţie,  se  întrezăreşte  o  recru¬ 
descenţă  a  unei  conştiinţe  ortodoxe,  identică  în  fond  cu  cea  etnică.  Cu 
aceste  trei  mişcări,  dar  mai  ales  cu  primele  două,  un  mare  adevăr  se  im¬ 
pune  ca  atare:  cauzele  religioase  şi  nu  nemulţumirile  sociale  şi  politice 
au  determinat,  în  esenţă,  în  secolul  al  XVIII-lea,  atitudinea  ţărănimii,  ca 
şi  perturbările  serioase  din  viaţa  satelor,  consemnate  ca  fapte  de  mare 


17  Vezi,  G.  Mihăilă,  Studii  de  lingvistică  şi  filologie,  Timişoara,  1981?  I.  Pă- 
trut,  Studii  de  limba  română  şi  slavistică ,  Cluj,  1974;  etc. . . 

18  L.  Blaga,  Gândirea  românească  In  secolul  al  XVIII-lea,  Bucureşti,  1966,  p. 
128—228. 

19  Ibidem,  p.  31. 

20  Vezi  şi  Pompiliu  Teodor,  Interferenţe  iluministe  europene,  Cluj,  1984,  p. 
25—36. 

21  D.  Prodan,  Supplex  libellus  valachorum,  p.  199 — 259. 

gravitate.  E  adevărat,  nu  poate  fi  omis  nici  aceea  că  birurile  nenumă¬ 
rate,  dispreţul  şi  indiferenţa  autorităţii  politice  îndurate  de  români  au 
constituit  şi  ele  tot  atâtea  surse  de  nemulţumiri.22  Cu  toate  acestea,  în 
mintea  ţăranului  tradiţional  nu  apare  o  spărtură,  care  să  determine  o  dis¬ 
tincţie  între  religios  şi  secular,  între  divin  şi  uman.  In  conştiinţa  acestui 
credincios  ortodox  nu  se  iveşte  fisura  despre  care  am  vorbit  mai  înainte, 
potrivit  căreia  etnicul  nu  mai  are  nimic  sfânt  în  el,  fiind  redus  la  valo¬ 
rile  sale  sociale.  Apărându-şi  credinţa,  ţăranul  din  secolul  al  XVIII-lea 
este  sigur  că  odată  cu  reînnoirea  spirituală  va  avea  loc  şi  revenirea  zile¬ 
lor  de  libertate  de  dinaintea  birurilor  grele  şi  ale  birocraţiei.  Conştiinţa 
etnică  nu-şi  diminuează  certitudinile,  ci,  dimpotrivă,  şi  le  sporeşte,  des- 
coperindu-se  cu  o  evidenţă  clară  chiar  în  tumultul  acestor  resurecţii  spi¬ 
rituale.23 

Aşadar,  motivele  aderenţei  imediate  şi  covârşitoare  ale  ţăranilor, 
atât  la  misiunea  Sfântului  Visarion,  cât  şi  la  îndemnurile  Sfântului  So- 
fronie,  animate  deopotrivă  de  năzuinţa  unitară  înspre  puritatea  religi¬ 
oasă  ortodoxă,  trebuie  să  fie  căutate,  în  primul  rând,  în  climatul  sufletesc 
al  satului.24  Credinţa  ortodoxă,  cu  certitudinile  ei  milenare,  este  aceea 
care  dă  comunităţii  săteşti  coeziunea  ei  fermă,  căci  ea  stă  la  baza  tradi¬ 
ţiilor,  iar  nu  formele  politice  şi  economice.  Pentru  ţărani  este  limpede  că 
ei  nu  alcătuiesc,  cum  s-ar  exprima  sociologii,  doar  o  societate,  ci  ei  for¬ 
mează  o  comunitate,  produs  al  unei  vieţi  istorice  şi  al  unui  destin  veşnic, 
încadrarea  liturgică  a  ţăranului  român  în  ordinea  divină  a  naturii  şi  a 
istoriei  determină  gândirea  sa  despre  evenimentele  majore  ale  vieţii:  naş¬ 
tere,  căsătorie,  moarte.  Toate  acestea  concepute,  însă,  şi  trăite  în  orizon¬ 
tul  învierii  lui  Hristos.  Tocmai  de  aceea,  pentru  el  morţii  sunt  vii.  Fără 
această  prezenţă  a  morţilor  vii,  în  ce-1  priveşte  pe  ţăran,  nu  poate  fi  înţe¬ 
leasă  existenţa  neamului. 

Violenţa  cu  care  societatea  rurală  întâmpină  „unirea"  cu  Roma,  tre¬ 
buie  privită  drept  un  act  9pontan  de  autoapărare.25  E  vorba  şi  de  apărarea 
ce-i  va  fi  conferită  de  Şaguna.  Unirea  ca  atare,  iar  nu  iobăgia  şi  fiscalita¬ 
tea  ameninţă  poporul  cu  cel  mai  grav  neajuns,  pe  lângă  ceea  ce  poate  în¬ 
semna,  într-un  sens  mai  redus,  mântuirea  personală,  apartenenţa  In  „uni¬ 
tatea  de  sus",  unitate  de  ordin  spiritual,  dominantă  ca  atare  în  etnogeneză. 
In  jurul  anului  1848,  vreme  în  care  îşi  face  apariţia  Andrei  Şaguna  la  Si¬ 
biu,  drama  care  o  cunoaşte  poporul  român  ortodox  din  Transilvania,  încă 
de  un  secol  şi  jumătate,  este  de  fapt  vie,  deşi  mai  puţin  luată  în  seamă. 
In  continuare,  ea  se  complică  odată  cu  trăirea  evenimentelor  ce  alcătuiesc 
aşa-zisa  revoluţie  de  la  1848. 

Devieri  în  evaluarea  etnicului  şi  a  etnicitâţii  în  spiritul  vremii 

Poporul  român  din  Transilvania  şi-a  înţeles  apartenenţa  la  o  anume 
etnicitate  potrivit  unei  gândiri  ce  i-a  fost  imprimată  în  adâncul  fiinţei 


22  Ibidem,  p.  119—133. 

23  Ibidem,  p.  205—214. 

24  Ibidem ,  p.  211. 

25  Ibidem ,  p.  213. 

sale  de  o  tradiţie  creştina  de  origine  primară.  Neamurile,  în  viziunea  sa 
liturgică  asupra  lumii  intregi,  sunt  unităţi  variate  ale  naturii  create.  Re¬ 
zidite,  însă,  in  Hristos,  datorită  învierii  Lui  din  mormânt,  acestea  intră 
ca  atare  în  organismul  viu  al  Bisericii.  Căci  Dumnezeu  a  creat  lumea  în 
varietate,  înzestrând  cu  capacitate  deosebită  fiecare  lucru  de  pe  pământ 
şi  tot  la  fel  a  şi  rezidit-o,  conferind  existenţei  variate  a  neamurilor  o  dife¬ 
renţiere  în  unitate,  o  ecumenicitate  în  har  simfonică,  iar  nu  o  diversitate 
fără  noimă.  Viaţa  în  armonie  se  întemeiază  pe  consimţământul  dragos¬ 
tei.  Solidaritatea  etnică  ce  se  trăieşte  în  popor  nu  are  nimic  din  ceea  ce 
înseamnă,  încă  în  această  perioadă,  în  Apus,  orgoliu  naţional  sau  suscep¬ 
tibilitate  naţională.  Credinţa  ortodoxă  îmbrăţişează  în  mod  egal  pe  oa¬ 
meni,  tocmai  fiindcă  pentru  ea  nu  există  categorii  umane  preferate  în 
dauna  altora.  Dincolo  de  această  gândire  şi  simţire,  accesele  de  mânie,  din 
vremea  în  care  „amarul44  a  atins  o  anumită  limită,  în  revoluţia  lui  Horea, 
bunăoară,  atâtea  câte  au  fost,  se  plasează  într-o  altă  sferă,  lipsită  de  o 
valoare  etnică  autentică.  Prin  urmare,  nu  sunt  semnificative  in  ceea  ce 
ne  priveşte  pe  noi.26 

Secolul  al  XVIlI-lea,  cunoscut  ca  atare  prin  convulsiile  sale  confe¬ 
sionale,  aduce  cu  sine  şi  un  cult  al  aşa-zisului  „spirit  naţional**,  care  îşi  are 
originea,  evident  şi  logic,  într-un  import  de  gândire  apuseană,  punând  un 
preţ  deosebit  pe  viaţa  politică  a  neamului.  Un  popor  se  defineşte,  astfel, 
prin  fiinţa  lui  materială,  nu  mai  puţin  însă  şi  prin  fiinţa  lui  morală,  dacă 
prin  acest  ultim  termen  Înţelegem  „cultura**  lui,  corespunzătoare  unor  a- 
numite  forme  de  viaţă  scciaî-politică.  în  aceste  condiţii,  spiritul  tradiţio¬ 
nal  etnic  al  românilor  din  Transilvania  ajunge  să  se  confrunte  cu  acest 
nou  spirit,  care  vrea  să  fie  al  „naţiunii**.  Sub  denumirea  de  „naţio**,  po¬ 
trivit  cunoscutei  formule:  „Unio  trium  nationum**,  se  desemnează  de  fapt 
un  grup  social,  care  se  diferenţiază  de  restul  populaţiei  prin  diferite  pri¬ 
vilegii  şi  imunităţi,  cum  au  fost  acelea  ale  nobililor,  saşilor  şi  secuilor. 
Cu  alte  cuvinte,  prin  termenul  de  ,,naţiune“,  sub  presiunea  unor  influenţe 
străine,  se  indică  doar  o  stare  socială  şi  o  unitate  biologică,  în  orice  caz, 
o  unitate  ce  nu  are  nimic  cu  determinantele  etnice  spirituale,  considerate 
ca  atare  de  către  un  popor  dreptmăritor.  în  această  situaţie,  nu  se  impun 
decât  două  componente  esenţiale  care  definesc  naţiunea:  1)  dorinţa  unui 
grup  de  oameni  de  a  pune  .mâna  sau  de  a  păstra  un  bun  temporal:  pămân¬ 
turi,  avantaje  materiale,  putere  politică,  împreună  cu  binefacerile  tempo¬ 
rale  pe  care  această  componentă  le  presupune;  2)  dorinţa  aceluiaşi  grup  de 
oameni  de  a  se  simţi  ca  fiinţe  aparte,  provenind  dintr-un  trecut  plin  de 
glorie.27  De  aceste  două  componente  atârnă  activitatea  episcopului  Inochen- 
tie  Micu  Klein  plasată  direct  în  miezul  secolului  al  XVIII-lea. 

Un  lucru  este  absolut  sigur:  adeziunea  episcopului  Klein  la  unire  este 
condiţionată  de  realizarea  unor  scopuri  politice.  Manifestările  lui  de  devo¬ 
ţiune  faţă  de  unire,  deşi  sunt  corelate  de  numeroase  şi  necreştineşti  ac¬ 
ţiuni  pe  care  le  întreprinde  în  acest  sens,  sună  destul  de  fals.  Ce  în¬ 
seamnă,  în  esenţă,  eforturile  sale  de  a  îmbunătăţi  statutul  clerului  unit. 


26  Ibidem,  p.  210. 

27  Keith  Hitchins,  Cultură  şi  naţionalitate  in  Transilvania,  Cluj,  1972,  p.  38 — 39. 

ca  şi  al  laicilor,  de  altfel?  Nu  altceva  decât  pasiunea  de  a  îmbina  cei 
doi  factori:  tendinţa  de  a  dobândi  privilegii  materiale  şi  tendinţa  de  a 
se  descoperi  întru  „naţia"  sa  o  fiinţă  aparte.  In  petiţiile  sale  din  1743  şi 
1744,  de  exemplu,  „naţio"  se  referă  în  mod  clar  la  membrii  Bisericii 
unite,  în  sensul  secularizat  al  cuvântului.  E  adevărat,  însă,  şi  aceea  că  o 
anumită  vibraţie  religioasă,  de  esenţă  ţărănească  şi  tradiţional-ortodoxă, 
nu  lipseşte  din  sufletul  acestui  fiu  al  Mărginimii  Sibiului,  dar  şi  aceasta 
este  pusă  să  intensifice  doar  pasiunea  sa  „naţională".28  Numai  aşa  se  ex¬ 
plică  şi  faptul  că  văzând  inutilitatea  încercărilor  sale  de  a  schimba  ceva 
din  ordinea  materială  a  lucrurilor  din  Transilvania,  episcopul  Klein  a- 
junge,  în  cele  din  urmă,  la  pierderea  speranţei  în  eficacitatea  unirii  bise¬ 
riceşti.  Cert  rămâne  un  lucru  şi  anume  că,  prin  fisura  creată  în  acest 
secol  în  cultura  poporului  român  din  Transilvania,  pătrund  undele  ilumi¬ 
nismului  apusean  la  noi,  iar  conştiinţa  etnică  are  de  suferit:  ea  înregis¬ 
trează  o  mutaţie  fundamentală  în  rândul  unora  dintre  fiii  neamului,  care 
deplasează  accentul  major  al  apartenenţei  la  neam  de  pe  un  caracter  divin 
şi  religios  pe  unul  laic  şi  social.29 

Pe  linia  inaugurată  de  episcopul  Klein,  cărturarii  ardeleni,  de  pro¬ 
venienţă  uniată,  încearcă  să  abordeze  ideea  de  naţiune  română  într-o 
perspectivă  inedită.  Potrivit  acestora,  realitatea  etnică  la  care  ei  se  referă 
s-ar  găsi  în  posibilitatea  de  a  intra  în  legătură  cu  spiritul  raţionalist  al 
vremii,  pentru  a  da  naştere  unei  entităţi  sui  generis,  compuse  dintr-un 
amestbc  de  element  local,  latinitate  şi  occidentalism.  Ceea  ce  apare  ca  re¬ 
prezentând  ceva  nou  ar  fi,  după  cum  se  exprimă  latinistul  Gerontie  Co- 
tore,  o  anume  identificare  a  românilor  cu  chiar  Biserica  Romană.30  Astfel, 
explicaţia  pe  care  el  o  dă,  într-o  totală  confuzie,  aşa-zisei  „decăderi"  a  na¬ 
ţiunii  române  ca  urmare  a  abandonării  Bisericii  din  Roma,  în  favoarea 
Ortodoxiei  răsăritene,  nu  poate  fi  pentru  noi  decât  semnificativă.  învă¬ 
ţătura  „înaltă",  care  este  atât  de  mult  lăudată  de  aceşti  cărturari,  ca  ur¬ 
mare  a  importului  de  iluminism,  izolează  pe  cei  care  o  propun  şi  o  prac¬ 
tică,  ignorând  până  la  dispreţ  zestrea  spirituală  a  sufletului  românesc 
ce  se  păstrează  în  tradiţia  şi  viaţa  satului.  în  general,  concepţia  că  ţă¬ 
ranul  românesc  trăieşte  în  beznă,  într-o  nebuloasă  de  superstiţii  milena¬ 
re,  lume  mai  mult  păgână  decât  creştină,  transformă  dragostea  de  neam 
şi  afirmarea  unei  anumite  forme  de  spirit  naţional  într-o  simplă  abstrac¬ 
ţiune  patriotică.  Ce  ne  poate  lămuri  mai  mult  decât  condamnarea,  fără 
drept  de  apel,  de  către  chiar  corifeii  Şcolii  ardelene,  a  celor  trei  mişcări 
transilvănene,  conduse  de  Visarion,  Sofronie  şi  Horia,  în  care  aceştia  nu 
văd  decât  răzvrătire  inutilă,  iraţională  şi  neavenită?31 

Am  fi  nedrepţi  dacă  nu  am  aminti  de  un  merit  de  seamă  al  cărtura¬ 
rilor  ardeleni  din  perioada  care  a  precedat  vremea  lui  Şaguna,  merit  prin 
care  îşi  afirmă  pasiunea  social-politică  prevăzută  cu  o  întreagă  reţea  de 
argumente  puternic  construite,  a  căror  funcţie  unică  este  aceea  de  a  de- 


28  Dumitru  Stăniloae,  Uniatismul  din  Transilvania,  Încercare  de  dezmembrare 
a  poporului  român,  Bucureşti,  1973.  D.  Prodan,  op.  cit.,  p.  151 — 154. 

29  K.  Hitchins,  op.  cit.,  p.  36—38. 

30  P.  Teodor,  Interferenţe  iluministe  europene,  p.  150. 

31  K.  Hitchins,  op.  cit.,  p.  27. 

monstra,  cât  de  valoroasă  este  originea  noastră  latină  (chiar  când  nu  şi-au 
dat  seama  de  identitatea  primară  christianus-romanus).32  Iluminiştii  din 
Occident,  bunăoară,  au  avut  tendinţa  să  repudieze  istoria,  privind-o  doar 
ca  o  modalitate  de  a  măsura  progresul  pe  care  omul  contemporan  îl  face 
faţă  de  situaţia  lui  din  Evul  Mediu.  La  noi,  lucrurile  se  schimbă.  Trecu¬ 
tul  apare  superior  prezentului.  Cărturarii  se  angajează  să  descopere  în 
trecut  egalitatea  lor  cu  celalte  naţiuni  ale  Transilvaniei,  după  cum  şi  să 
demonstreze  Curţii  de  la  Viena,  care  îşi  întemeia  structura  sa  juridică 
imperială  pe  dreptul  roman,  că  numai  românii  din  Transilvania,  dintre 
toate  popoarele  monarhiei,  au  rămas  descendenţii  direcţi  ai  marelui  popor 
latin.  într-un  fel  este  tocmai  ceea  ce  a  intenţionat  să  facă  şi  Inochentie 
Micu  Klein.33  Acţiunile  episcopului  unit  nu  sunt  îndreptate  împotriva  or- 
dinilor  privilegiate,  adică  a  celor  ce  alcătuiesc  „Unio  trium  nationum“, 
nu  privesc  distrugerea  sistemului  stărilor,  ci  doar  să  deschidă  o  portiţă 
şi  românilor  în  interiorul  acestora.  E  uşor  să  ne  dăm  seama  că  în  felul 
acesta  rămânem,  totuşi,  departe  de  înţelegerea  şi  aprecierea  etnicului  şi 
a  etnicităţii  românilor  din  spaţiul  carpato-dunărean,  elemente  puse  tot 
timpul  la  grea  încercare. 

Mitropolitul  Andrei  Şaguna  în  faţa  noii  orientări  ideologice  din 
Transilvania. 

Noutatea  pe  care  am  constatat  că  o  aduce  spiritul  vremii,  vizând  în 
special  pe  cărturari,  este  aceea  că  pe  primul  plan  se  impun,  în  viaţa  ob¬ 
ştească,  valorile  cetăţii,  adică  politica.  Ideologia  ia  locul  credinţei,  iar  pre¬ 
ocupările  sociale  iau  locul  celor  religioase.34  La  drept  vorbind,  nu  mai  e 
în  cauză  doar  o  nouă  generaţie  de  intelectuali,  ci  şi  o  nouă  gândire  socială 
în  care  încep  să  se  manifeste  şi  alte  schimbări  importante.  în  centrul  a- 
cestor  schimbări  se  află  tot  ideea  de  naţiune,  care  dobândeşte  însă  con¬ 
ţinuturi  noi  şi  revendică  brusc  toate  forţele  vieţii  culturale.  Dacă  avem 
de  a  face,  începând  încă  cu  anii  1830,  cu  o  perfecţionare  a  pasiunilor  poli¬ 
tice  la  suprafaţă,  sub  aspecte  mai  mult  sau  mai  puţin  exterioare,  pe  de 
altă  parte  acestea  îşi  află  o  considerabilă  perfecţionare  şi  în  profunzime, 
în  forţa  lor  internă.  Progresând,  notabil,  în  conştiinţa  lor  de  sine,  dar 
cu  faţa  orientată  spre  Apus,  cărturarii  alcătuiesc  o  nouă  „mişcare  naţio¬ 
nală",  o  combinaţie  de  iluminism,  romantism  şi  liberalism,  cu  trăsături 
specifice  locale.35  Intelectualul  modern  din  Transilvania  vrea  să  arate  că 
pasiunea  lui  naţională  este  animată  de  asumarea  intereselor  seculare  ale 
naţiunii  sale,  văzându-se  prin  aceasta  satisfăcut  de  mândria  de  a  avea 
această  pasiune,  de  dorinţa  de  a  se  simţi,  mai  presus  de  orice,  înlăuntrul 
ei,  de  a  reacţiona  la  onorurile  sau  la  ofensele  care  i  se  pot  aduce  din  par¬ 
tea  membrilor  altor  naţiuni.  Proclamându-şi  o  anumită  apartenenţă  la 


32  Vasile  Arvinte,  Român,  românesc,  România,  Bucureşti,  1983,  p.  20 — 28. 

33  D.  Prodan,  op.  cit.,  p.  154 — 155. 

34  K.  Hitchins,  Studii  privind  istoria  modernă  a  Transilvaniei ,  Cluj,  1970,  p. 
54.  Vezi  şi  Notcs-ul  de  Însemnări  ai  iui  Simeon  Bărnuţiu,  1923,  p.  216. 

35  K.  Hitchins,  Cultură  şi  naţionalitate  In  Transilvania,  p.  30 — 72. 

naţiune,  el  o  venerează  ca  atare  şi  o  consideră  legată  de  interesele  ma¬ 
jore  ale  existenţei  sale,  în  afara  oricărei  ordini  divine.36 

Ţelul  pe  care  şi-l  formulează  ,, mişcarea  naţională"  din  Transilva¬ 
nia,  poate  mai  mult  implicit  decât  explicit,  ajunge  să  fie  tocmai  acela  de 
a  înlocui  bazele  religios-morale  ale  societăţii  româneşti,  cu  un  sistem  care 
să  fie  laic,  atât  în  modelele,  cât  şi  în  directivele  sale.  în  acelaşi  timp,  însă, 
sistemul  în  cauză  se  vrea  întemeiat  pe  ideea  de  naţiune.  De  aceea  această 
mişcare  nu  trebuie  să  fie  privită  numai  ca  o  luptă  de  eliberare  de  sub 
o  dominaţie  străină,  ci  şi  ca  un  proces  foarte  complex  prin  care  se  încearcă 
o  transformare  social-politică  de  adâncime,  prin  înlăturarea  factorului 
religios.  Este  foarte  greu  de  a  ne  da  seama  dacă  Andrei  Şaguna,  la  suirea 
sa  pe  scaunul  vlădicesc  de  la  Sibiu,  a  fost  conştient  de  tendinţele  acestei 
mişcări,  care  urmărea  sporirea  bilanţului  moral  al  independenţei  elemen¬ 
tului  uman,  cu  accesul  la  noi  cuceriri  în  ordinea  vieţii  naţionale  şi  sociale, 
în  mod  sigur,  prin  angajarea  sa  în  lupta  naţională  a  românilor  din  Tran¬ 
silvania,  el  descoperă  tot  mai  mult  liniile  directoare  ale  forţelor  seculari¬ 
zării.  în  cele  din  urmă,  în  Conferinţa  de  la  Miercurea,  din  anul  1869,  cu 
patru  ani  înainte  de  moartea  sa,  constată,  în  mod  limpede,  că  intelectuali¬ 
tatea,  alături  de  care  a  luptat,  se  consideră  victorioasă  sub  un  drapel  pro¬ 
priu,  independent  de  idealurile  vieţii  religioase,  asumându-şi  întreaga  res¬ 
ponsabilitate  a  prosperităţii  naţiunii.37 

La  baza  tuturor  ideilor  noi,  pe  care  şi  le  împropriază  „mişcarea  na¬ 
ţională",  asigurând  un  cadru  pentru  aplicarea  lor  practică,  stă  un  singur 
principiu:  toate  instituţiile  societăţii,  fie  că  privesc  dezvoltarea  economică 
sau  cea  culturală,  viaţa  religioasă  sau  socială,  literatura  sau  filosofia,  tre¬ 
buie  să  promoveze  una  şi  aceeaşi  idee  naţională,  sub  o  protecţie  politică 
ce  apare  drept  o  formă  indirectă  a  grijii  pentru  binele  comun.  Nici  Bise¬ 
rica  nu  este  exclusă,  numai  că  rolul  ei  este  redus  la  unul  social-politic. 
într-adevăr,  cărturarii  înţelegeau  să  transforme  Biserica  şi  pe  slujitorii  ei 
în  nişte  instrumente  ale  prefacerilor  sociale  şi  să  le  pună  în  armonie  cu 
ceea  ce  ei  numeau  spiritul  vremii.  Numai  că,  în  acest  spirit,  se  pare  că 
pasiunile  relgioase  nu  mai  există,  în  Apus  cel  puţin,  decât  să  intensi¬ 
fice  pasiunile  naţionale.  în  nici  un  caz  nu  se  face  apel  la  fondul  etnic  pro¬ 
fund,  la  zestrea  ancestrală  a  sufletului  românesc.38 

La  o  analiză  mai  atentă,  spiritul  vremii,  la  care  se  raportează  cărtu¬ 
rarii,  priveşte  o  confruntare  a  acestuia  cu  spiritul  etnic,  religios  şi  orto¬ 
dox  al  poporului  român.  Astfel,  după  Simion  Bărnuţiu,  spiritul  vremii  nici 
nu  ar  fi  altul  decât  glasul  raţiunii  care  impune  filosofia,  iar  nu  teolo¬ 
gia,  drept  o  cale  mai  adecvată  de  a  aduce  schimbări  importante  şi  binefă¬ 
cătoare  în  cadrul  societăţii.  El  consideră  că  numai  raţiunea,  respectiv  filo¬ 
sofia,  prin  însăşi  natura  ei  se  preocupă  de  aspiraţiile  şi  nevoile  omului 
contemporan,  iar  acest  om  ar  avea  nevoie  de  o  libertate  nelimitată  de  a 


36  Dumitru  Ghişe  şi  Pompiliu  Teodor,  Fragmentarium  iluminist,  Cluj,  1972,  p. 
213 — 243.  Aceiaşi  autori,  Contribuţii  la  cunoaşterea  activităţii  Illosoficc  a  lui  Si- 
meon  Bărnuţiu,  în  „Revista  de  Filosofie4*,  XI,  nr.  3  (1964),  p.  357 — 369. 

37  Vasile  Netea,  Lupta  românilor  din  Transilvania  pentru  libertatea  naţională, 
Bucureşti,  1974,  p.  380 — 384;  K.  Hitchins,  Cultură  şi  naţionalitate,  p.  66—67. 

38  K.  Hitchins,  Cultură  şi  naţionalitate ,  p.  59. 

se  dezvolta,  a  putea  examina  toate  problemele  care  afectează  individul  şi 
societatea.  In  sensul  acesta  îşi  exprimă  năzuinţa  de  a  rupe  filosofia  de  teo¬ 
logie,  pe  care  o  consideră  sterilă  şi  în  neconcordanţă  cu  realităţile  vieţii 
moderne.  Bisericii  şi  spiritualităţii  ei  tradiţionale  nu  i  se  fac  decât  conce¬ 
sii.  Opacitatea  pentru  etnic  şi  etnicitate  este  tot  mai  acută.39  Documentele 
vremii  ne  informează  că  nu  numai  laicii,  ci  chiar  unii  dintre  clerici  aderă 
la  punctul  de  vedere  formulat  ca  atare  de  Bămuţiu.  Despre  acesta  spune 
chiar  un  preot  că  ar  fi  un  ,,cult  sacru“  a  cărui  dogmă  principală  ar  arăta 
că  orice  popor  are  dreptul  să  se  dezvolte  cum  doreşte,  eliberat  de  orice 
fel  de  constrângeri,  fie  acestea  religioase  sau  filosofice.  De  spiritul  vre¬ 
mii  vorbeşte  şi  Mitropolitul  Şaguna.  El  înţelege  însă  să  ia  atitudine  faţă 
de  rătăcirile  acestuia,  încercând  totodată  să  salveze  etnicul,  în  măsura  în 
care  se  lasă  salvat. 

Acţiunile  întreprinse  de  Şaguna  în  vederea  apărării  şi  afirmării  et¬ 
nicului  şi  etnicităţii. 

Sortit  să  acţioneze  într-un  climat  politic  cu  desăvârşire  duşmănos  şi 
machiavelic,  antiortodox  şi  antiromânesc  în  esenţă,  Mitropolitul  Andrei 
Şaguna  reuşeşte  totuşi  să  înfrângă  obstacolele  ce  i  se  ivesc  în  cale,  să  zdro¬ 
bească  zăgazurile  opoziţiei  şi  să  scoată,  cel  puţin  în  parte,  de  sub  obroc 
adevărata  lumină  a  conştiinţei  naţionale.  Deschizător  de  multe  drumuri, 
semănător  în  diverse  izvoare,  Şaguna  se  descoperă  pe  sine  a  fi,  mai  pre¬ 
sus  de  orice,  ,,al  semnelor  vremii  profet*1,  stâlp  de  lumină  al  neamului, 
în  momentele  critice  de  întunecime  şi  rătăcire.  Câteva  acţiuni,  la  care  ne 
referim  în  continuare,  vin  să  pună  în  evidenţă  felul  în  care  a  înţeles  Mi¬ 
tropolitul  Şaguna  să  se  refere  la  etnic  şi  să-l  arate  drept  stea  călăuzi¬ 
toare  prin  veacuri,  precum  şi  să-i  ocrotească  înţelegerea  faţă  de  nume¬ 
roasele  lui  falsificări. 

1.  El  însuşi  mare  cărturar,  cu  o  impresionantă  operă  literară,  pu¬ 
blicistică  şi  pastorală,  Mitropolitul  Andrei  Şaguna  cheamă  la  colaborare 
pe  toţi  intelectualii  români,  fără  deosebire  de  confesiune,  respectiv  orto¬ 
docşi  sau  uniţi.  în  vederea  apărării  şi  afirmării  etnicului  se  foloseşte  mai 
întâi  de  cultură,  tocmai  pentru  că  din  această  direcţie  îi  vin  aproape  toate 
atacurile,  punând  astfel  cultura,  ba  chiar  şi  politica,  în  slujba  etnicului, 
iar  nu  invers.40  în  felul  acesta,  scrie  cărţi,  susţine  polemici,  îşi  afirmă  opi¬ 
niile,  se  pasionează  de  problemele  specifice  ale  etnicităţii,  caută  soluţii, 
făcând  dovada  că  şi  pe  planul  vieţii  culturale  nu  lucrează  decât  în  sensul 
promovării  ideii  de  neam,  dintr-o  perspectivă  a  credinţei  ortodoxe.  în¬ 
fiinţarea  Asociaţiei  ,,Astra“,  a  cărei  ctitor  de  fapt  este,  rămâne  semnifi¬ 
cativă  pentru  scopul  pe  care  îl  urmăreşte.  Dar  tot  semnificativă,  din- 
tr-un  alt  punct  de  vedere,  rămâne  şi  înlăturarea  lui  de  la  con¬ 
ducerea  ,,Astrei“,  în  1867,  pusă  la  cale  de  către  colaboratorii  săi,  cărtu¬ 
rarii  Bariţiu,  Cipariu,  Raţiu  şi  Rusu,  pentru  refuzul  de  a  transforma  Aso¬ 
ciaţia  într-un  instrument  politic,  pe  linia  generală  a  desacralizării  şi  laici¬ 
zării  conştiinţei  naţionale.41 

39  Ibidem,  p.  41;  Pompiliu  Teodor,  Interlerenţe  iluministe  europene,  p.  99 — 118. 

40  Gh.  Tulbure,  Mitropolitul  Şaguna.  p.  25 — 31. 

41  K.  Hitchins,  op.  cit.,  p.  68;  Vasile  Netea,  op.  cit.,  p.  264 — 265. 

2.  In  continuarea  luptei  pentru  dezrobirea  religioasă,  pe  linia  tra¬ 
sată  de  Sfinţii  Mucenici  Nicolae  Oprea  din  Sălişte  şi  preotul  Moise  Mă- 
cinic  din  Sibiel,  ei  înşişi  următorii  Sfinţilor  Visarion  şi  Sofronie,  Andrei 
Şaguna  nu-şi  ascunde  ostilitatea  faţă  de  unire,  considerând  că  scopul 
ei  principal  este  subminarea  şi  eventuala  distrugere  a  Ortodoxiei  în  Tran¬ 
silvania.  Or,  pentru  Şaguna,  între  Ortodoxie  şi  românism  nu  poate  exista 
nici  o  distanţă,  nici  o  ruptură.  Neamul  aparţine  acelei  „unităţi  de  sus", 
fără  de  care  el  se  pierde  în  biologie  şi  efemer.  „Gazeta  Transilvaniei",  pri¬ 
mul  ziar  politic  românesc  din  Transilvania,  de  sub  conducerea  lui  Bari- 
ţiu,  un  exponent  de  seamă  al  gândirii  cărturăreşti  din  epocă,  constituie  în 
opinia  lui  Şaguna,  principalul  instrument  al  prozelitismului  uniatist.  Pen¬ 
tru  atitudinea  dispreţuitoare  şi  ostilă  a  Gazetei  faţă  de  Biserica  sa,  ceea 
ce  înseamnă  şi  faţă  de  neamul  său,  Mitropolitul  Şaguna  a  interzis  cleru¬ 
lui  şi  credincioşilor  ortodocşi  să  o  mai  citească.  Prozelitismul  despre  care 
e  vorba  nu  face  decât  să  întărească  sistemul  ideologic  al  „mişcării  naţio¬ 
nale",  prin  care  câştigă  în  perfecţiune  forţele  laicizării  şi  desacralizării  et¬ 
nicului.42 

3.  Bunăstarea  Bisericii  şi  întărirea  credinţei  religioase  sunt,  mai  ales, 
preocupările  cele  mai  importante  ale  lui  Şaguna.  In  direcţia  aceasta,  mi¬ 
litează  consecvent  pentru  realizarea  unei  mai  mari  unităţi  româneşti,  în 
cadrul  Mitropoliei  Transilvaniei  reînfiinţată  de  el.  Cât  de  convins  este 
că  un  neam  trebuie  să  se  conducă  după  valorile  morale  eterne  predicate 
de  Biserică,  dacă  vrea  să  progreseze  şi  să  se  dezvolte  social  în  concordanţă 
şi  cu  spiritul  vremii,  reiese  şi  din  felul  în  care  a  conceput  „Statutul  or¬ 
ganic"  de  organizare  bisericească,  ce  mijloceşte  fuziunea  etnicului  cu  Or¬ 
todoxia.43  E  drept  însă  şi  aceea  că  intelectualii  laici,  din  propria  lui  Bise¬ 
rică,  au  reuşit,  sub  influenţa  unuia  şi  aceluiaşi  spirit  liberalist  şi  iluminist 
descaralizator,  să  modifice,  şi  încă  radical,  proiectul  lui  Şaguna  privind 
conducerea  Bisericii.  Sinoadele,  din  perspectiva  în  care  a  fost  materializat 
proiectul,  devin  doar  nişte  instituţii  reprezentative,  în  sensul  laic  al  cu¬ 
vântului.44 

4.  în  fine,  păstrarea  şcolilor  confesionale,  respectiv  a  şcolilor  orto¬ 
doxe,  priveşte  cea  mai  categorică  împotrivire  a  lui  Şaguna  de  a  angaja  Bi¬ 
serica  şi  resursele  sale,  necondiţionat,  în  „mişcarea  naţională",  aşa  cum 

s-ar  fi  dorit  din  partea  multora.  Pentru  Şaguna,  şcolile  elementare  şi 
secundare  care  se  ocupă  de  educaţia  fiilor  neamului  românesc,  trebuie  să 
rămână  sub  conducerea  Şisericii.  Şcoala  nu  oferă  numai  cunoştinţe,  ci, 
mai  înainte  şi  mai  presus  decât  acestea,  o  experienţă  morală  de  edificare 
în  legea  strămoşească  şi  românească.  în  principiu,  el  se  opune  creării  aşa- 
ziselor  şcoli  mixte,  după  cum  se  opune  înfiinţării  şcolilor  de  Stat,  consi¬ 
derând  că  acestea  nu  pot  da  roade  cuvenite  în  educaţie.  Conştiinţa  tânăru¬ 
lui  privind  originea  şi  identitatea  naţională,  cel  mai  de  preţ  bun  pe  care 

42  Gh.  Tulbure,  Mitropolitul  Şaguna,  p.  196?  scrisoare  pastorală  din  5  decem¬ 
brie  1855. 

43  Prof.  Liviu  Stan,  op.  cit. 

44  K.  Hitchins,  Cultură  şi  naţionalitate r  p.  68 — 69. 

îl  poate  dobândi  în  şcoală,  nu  poate  avea  un  alt  izvor  decât  acela  al  cre¬ 
dinţei  ortodoxe.45 

întrupată  într-o  mare  operă  spirituală  şi  culturală,  viziunea  Mitropo¬ 
litului  Andrei  Şaguna  despre  Ortodoxie  şi  etnicitate,  cu  implicaţii  pro¬ 
funde  în  destinul  neamului  românesc,  a  fost  în  măsură  să  facă  dintr-un 
ierarh  un  om  epocal.  Măreţia  personalităţii  lui  a  crescut  în  cei  120  de  ani 
de  la  moartea  sa,  prin  moştenirea  pe  care  a  lăsat-o,  în  proporţiile  unui 
neam  ce  şi-a  întregit  hotarele  şi  a  unei  Biserici  ce  şi-a  descoperit  meni¬ 
rea  de  a  ctitori  împărăţia  lui  Dumnezeu,  în  vremile  noastre  şi  pe  pămân¬ 
tul  nostru. 

Pr.  pro/.  Dr.  Ilie  Moldovan 


PE  DRUMUL  TRASAT  DE  MITROPOLITUL  ANDREI 

Mitropolitul  Andrei  Şaguna  prin  personalitatea  sa  a  creat  o  epocă 
iar  prin  viaţa  şi  activitatea  sa  a  devenit  un  far  călăuzitor  al  destinu¬ 
lui  unui  neam,  un  erou  deschizător  de  drumuri:  libertate  religioasă, 
independenţă  bisericească,  eliberare  socială  şi  unitate  spirituală  a 
neamului  său. 

Iată  ce  ne  îndeamnă  ca  azi  la  comemorarea  numelui  său  să  invo¬ 
căm  personalitatea  marelui  strateg  al  neamului  şi  bisericii. 

A  vorbi  despre  Şaguna  mitropolitul  Transilvaniei  nu  poţi  decât 
să-l  priveşti  ca  un  întreg,  ca  o  unitate,  o  personalitate  de  necontes¬ 
tat.  Aceasta  pentru  că  dorinţa  lui  a  fost  una  singură:  refacerea  Mitro¬ 
poliei  Ardealului,  independenţa  acesteia  de  orice  chiriarhie  străină 
in  scopul  promovării  unităţii  neamului  românesc,  promovarea  spiri¬ 
tualităţii  ortodoxiei  româneşti  şi  ridicarea  bunei  stări  materiale  a  po¬ 
porului  drept  credincios;  aceasta  şi  pe  considerentul  că  o  să  găsim 
amprenta  spiritualităţii  şi  vieţii  lui  în  orice  sector  de  viaţă  l-am  căuta: 
Biserică,  Şcoală,  economie,  politică,  etc..  Peste  tot  găsim  prezent  pe 
Şaguna  ca  o  personalitate  complexă  care  creşte  în  valoare  pe  măsură 
ce  ne  depărtăm  de  el  în  timp. 

Trasând  traiectoria  dezvoltării  poporului  nostru  într-o  epocă  li- 
beralistă  dar  în  condiţii  de  viaţă  încă  iobăgiste  din  Transilvania  ro¬ 
mânească  inclusă  însă  în  imperiul  habsburgic  catolic,  marele  Şaguna 
ne  impune  nouă  urmaşilor  lui  porunca  de  a  continua  această  cale, 
această  linie  directoare  pentru  a  definitiva  acţiunea  întreprinsă  de  el. 
Aceasta  a  făcut  cu  sfinţenie  urmaşii  lui  imediaţi,  ucenicii  săi:  Cris- 
tea,  Boiu  şi  toţi  ceilalţi,  aceasta  au  făcut  şi  fac  încă  urmaşii  lui  în 
scaunul  mitropolitan:  Ioan  Meţianu,  Nicolae  Bălan,  Nicolae  Colan,  Ni- 
colae  Mladin  şi  actualul  mitropolit  Antonie,  care  au  avut  şi  au  în 
faţa  lor  chipul  luminos  şi  călăuzitor  al  mitropolitului  Andrei  pe  care 
şi  l-au  luat  nu  numai  drept  model  demn  de  urmat  dar  şi  ca  pe  chip  de 


45  Gh.  Tulbure,  Mitropolitul  Şaguna,  p.  130 — 132;  K.  Hitchins,  Cultură  şi  naţio - 
nalilute,  p.  72. 

sfânt,  care  credem  că  nu  va  trece  mult  până  când  Biserica  noastră  îl 
va  înscrie  în  lista  cea  fără  de  număr  a  celor  cinstitori  de  Dumnezeu 
alături  de  ceilalţi  bărbaţi,  eroi  ai  credinţei  şi  ai  neamului,  a  sfinţilor 
români. 

Destinul  marelui  Andrei  a  fost  dat  de  cel  de  sus  pentru  credin- 
cioşia  şi  nădejdea  spre  mai  bine,  fericirea  şi  mântuirea  unui  neam,  a 
marelui  neam  românesc,  cum  îl  numeşte  poetul.  Astfel  impus  fiind 
acest  destin  de  cel  ce  toate  le  rânduieşte,  Marele  mitropolit  nu  a  pu¬ 
tut  să  se  abată  şi  şi-a  urmat  destinul,  fără  însă  să  se  bucure,  în  viaţă 
fiind,  de  munca  şi  stăruinţa  sa,  lăsând  aceasta  pe  seama  noastră  a  ur¬ 
maşilor  lui:  cler  şi  credincioşi  români  de  pretutindeni,  unde  soarta 
ne-a  rânduit  să  trăim.  A  urmat  prin  aceasta  şi  el  soarta  tuturor  eroi¬ 
lor  şi  sfinţilor.  In  această  stare  şi-a  purtat  şi  ultimii  săi  paşi  pe  dru¬ 
mul  ce  duce  pe  gruiul  Răşinarului  unde  îşi  zace  somnul  de  veci  stră¬ 
juit  de  doi  lei,  cinstit  şi  proslăvit  de  noi  azi,  urmaşii  marelui  Andrei, 
înrolaţi  cu  credincioşie  în  câmpul  luptei  pentru  propăşirea  Bisericii 
şi  a  Neamului,  călăuziţi  de  succesorii  în  scaun  ai  acestuia,  ei  înşişi 
înrolaţi  în  fruntea  batalioanelor  de  luptători  pentru  credinţă,  îndrep¬ 
tate  împotriva  lupilor  răpitori,  în  condiţiile  de  libertate  şi  democraţie 
a  Statului  român  de  azi. 

Drumul  nostru  este  drumul  lui  Şaguna,  pe  el  trebuie  să  ne  călău¬ 
zim  şi  noi  dascălii  pe  ucenicii  noştri,  marea  tagmă  de  mâine  a  preo¬ 
ţilor  parohi  şi  a  dascălilor  poporului  nostru. 

Prin  aceasta  considerăm  că  ne  facem  datoria  şi  marele  Andrei  va 
dormi  liniştit  în  ceata  drepţilor  de  unde  va  revărsa  binecuvântarea  sa. 

„O,  Andrei,  tu  n-ai  murit!u,  imnul  închinat  mitropoJitului  Şaguna, 
ţine  trează  figura  acestui  ierarh  transilvănean.  Cu  cât  ne  îndepărtăm 
de  vremea  vieţii  lui,  chipul  personalităţii  complexe  a  acestui  mare 
spirit  creator  ne  apare  tot  mai  măreţ. 

Acest  lucru  s-a  prevăzut  chiar  din  cuvintele  rostite  în  pastorala 
sa  din  12  februarie  1948  prin  care  îşi  făcea  cunoscută  numirea  sa  ca 
episcop  şi  prin  care  făgăduia  „să  fie  tatăl  clerului  şi  al  poporului" 
nostru.  ,,Tată  zic  să  fiu,  tată  şi  încă  o  dată  zic:  Tată  să  fiu  în  înţelesul 
cel  mai  adevărat". 

Ca  un  bun  părinte  s-a  remarcat  îndeosebi  ca  un  vrednic  şi  des¬ 
toinic  cunoscător  al  sfintelor  canoane,  a  căror  principii  le-a  pus  la  te¬ 
melia  Statutului  său  organic,  legea  fundamentală  de  organizare  şi 
funcţionare  a  Bisericii  româneşti  din  Transilvania,  principii  care  con¬ 
stituie  până  azi  temelia  canonică  a  actualelor  legiuiri  bisericeşti. 

Pe  temeiul  unei  legislaţii  canonice  a  pus  bazele  organizatorice  ale 
Bisericii  noastre  şi  a  instituţiilor  sale:  şcoala  teologică,  şcoala  popo¬ 
rană  ca  centrul  vieţii  culturale  şi  spirituale  a  poporului  român  drept 
credincios. 

Despre  Şaguna  s-a  scris  mult  şi  se  va  mai  scrie  pentru  că  el  este 
mereu  viu,  este  între  noi,  cu  noi,  şi  printre  noi.  De  acea  şi  imnul  în¬ 
chinat  memoriei  sale  începe  emoţional  cu  cuvintele:  „O  Andrei,  tu 
n-ai  murit". 

Câtă  înţelepciune,  câtă  realitate  şi  cât  ideal. 

Îndeplinind,  în  viata  fiind,  idealul  său  imediat,  reuşind  să  refacă 
vechea  mitropolie  a  Ardealului,  să  redobândească  independenţa  sau 
autonomia  acesteia,  căreia  i-a  dat  legi  organice  de  organizare  şi  func¬ 
ţionare  canonică,  prin  Statutul  său  organic,  temeluit  pe  canoanele  Bi¬ 
sericii  Ortodoxe  a  Răsăritului  strânse  de  el  în  Colecţia  Enchiridion 
6au  Carte-manual  de  canoane,  a  cărui  aplicare  prctiică  o  indică  el 
in  cele  două  tratate  de  drept  canonic:  Compendiul  de  drept  canonic  şi 
Elementele  dreptului  canonic,  cărţi  de  referinţă  de  neegalat  până  azi. 

Toate  acestea  le-a  fundamentat  şi  pe  valoroase  studii  de  istorie  a 
Bisericii  şi  neamului  în  slujba  căruia  s-a  pus  ca  vrednic  slujitor. 

In  domeniul  învăţământului  a  organizat  şcoala  teologică  şi  a  or¬ 
ganizat  şcoli  poporane,  pregătind  dascăli  şi  educatori,  care  în  cadrul 
obştilor  parohiale  sub  îndrumarea  preotului  paroh  au  desfăşurat  o 
intensă  activitate  de  instruire  şi  educaţie  a  poporului.  A  organizat 
obştile  parohiale  care  să  susţină  materialiceşte  această  acţiune,  do- 
vedindu-şi  prin  aceasta  şi  calităţile  sale  de  bun  administrator,  gospo¬ 
dar  şi  economist  în  cel  mai  autentic  înţeles  al  cuvântului  şi  de  vizio¬ 
nar  în  acelaşi  timp.  Toate  acestea  rezultă  din  faptul  că  a  îndrumat 
aceste  obşti  să  formeze  un  fond  şcolar  din  împrumutul  de  stat  pe  care 
întreaga  populaţie  a  fost  nevoită  să-l  facă  la  cererea  autorităţii.  In 
acest  fel  întreţinerea  şcolii  n-a  devenit  o  povară  şi  credincioşii  au  în¬ 
ţeles  aceasta. 

Prin  Circularele  sale  mitropolitul  Andrei  s-a  dovedit  şi  un  mai 
bun  administrator  al  eparhiei  sale,  bun  gospodar,  jurist,  om  de  stat, 
un  neîntrecut  politician  şi  chiar  un  bun  medic  preocupat  nu  numai 
de  sănătatea  religioasă,  duhovnicească,  spirituală  ci  şi  de  sănătatea 
fizică  a  credincioşilor  săi. 

Ca  om  politic  a  îndrumat  activitatea  spre  activism  pe  care  a  sus¬ 
ţinut-o  cu  toată  opoziţia  ce  i  se  făcea  din  partea  partizanilor  pasivis¬ 
mului,  contrari  lui,  care  cereau  retragerea  din  activitatea  politică.  Li¬ 
nia  lui  Şaguna  s-a  dovedit  a  fi  fost  cea  justă  şi  salvatoare,  spre  cins¬ 
tea  strategului  mitropolit.  Linia  lui  a  fost  şi  adevărată  şi  aducătoare 
de  roade.  Cei  de  azi  o  proslăvim  şi  o  considerăm  salvatoare  de  Bise¬ 
rică  şi  neam. 

Despre  mitropolitul  Andrei  s-a  scris  şi  se  va  scrie.  Opera  sa  căr¬ 
turărească  e  mereu  vie  şi  actuală.  Valoarea  acesteia  creşte  cu  atât 
mai  mult  cu  cât  preocupările  sale  de  această  natură  şi  le-a  îndreptat 
mereu  şi  spre  cartea  de  cult,  şi  cartea  şcolară  începând  cu  abecedarul 
şi  cartea  de  culturalizare  a  poporului. 

Prin  cartea  de  cult  mitropolitul  Andrei  a  menţinut  vie  credinţa 
creştin  ortodoxă,  credinţa  adevărată,  convins  că  aceasta  nu  este  decât 
o  dogmatică  pe  înţelesul  tuturor;  prin  abecedarele  sau  buchile  şi 
cărţile  şcolare,  manualele  de  şcoală,  mitropolitul  Andrei  a  luminat 
minţile  dascălilor  şi  a  ucenicilor  lor,  elevi  şi  studenţi. 

Mai  presus  de  toate  însă  prin  editarea  Bibliei  cu  icoane  mitropo¬ 
litul  Andrei  a  asigurat  ataşamentul  poporului  nostru  de  dreapta  cre¬ 
dinţă  ortodoxă,  aşa  încât  putem  vorbi  azi  de  o  autentică  ortodoxie 
românească,  de  un  creştinism  specific  românesc.  Şi  aşa  şi  este. 

Prin  opera  sa  mitropolitul  Andrei  a  dominat  spiritualitatea  româ¬ 
nilor  nu  numai  în  Ardeal  ci  şi  a  celor  de  peste  munţi  şi  de  aiurea. 
Ca  dovadă  este  faptul  că  după  înfăptuirea  României  Mari  şi  reîntre¬ 
girea  Bisericii  Ortodoxe  Române,  opera  legislativă  a  lui  Şaguna,  Sta¬ 
tutul  său  organic,  a  servit  drept  model  şi  temei  al  Statutului  de  orga¬ 
nizare  şi  funcţionare  a  Bisericii  Ortodoxe  Române  din  1925  şi  stă  şi 
azi  la  temelia  actualului  Statut  şi  a  Regulamentelor  elaborate  pe  baza 
acestuia.  In  felul  acesta  s-au  omogenizat  diferitele  tradiţii  bisericeşti 
locale  din  provinciile  româneşti  libere  sau  aflate  până  atunci  sub  vi¬ 
trege  stăpâniri  străine:  Ţara  Românească,  Moldova,  Ardealul,  Buco¬ 
vina  şi  Basarabia. 

Fiind  întru  totul  tributari  lui  Şaguna  datori  suntem  să  urmăm  ca¬ 
lea  trasată  de  el,  să  promovăm  spiritualitatea  ortodoxiei  româneşti, 
să  apărăm  turma  atacată  de  lupi  răpitori,  străini  de  neam  şi  cu  inte¬ 
rese  contrare  acestuia,  care  duc  acţiuni  susţinute  prozelitiste,  care  au 
drept  ţintă  înstrăinarea  de  neam  şi  înrobirea  acestuia  unor  străini  de 
interesele  româneşti. 

Scăpaţi  nu  de  mult  de  robia  social-politică  totalitaristă  să  ne  păzim, 
ca  în  condiţii  de  libertate,  să  cădem  pradă  unei  robii  spirituale  şi  să 
ne  pierdem  astfel  independenţa,  libertatea  şi  traiul  în  tihnă  pe  care 
poporul  nostru  şi  l-a  dobândit  şi  vrea  să  trăiască  liniştit  ca  să  poată 
munci  spre  bunăstare  materială,  curăţie  morală,  trăire  spirituală  şi 
religioasă  autentic  creştină  ortodoxă  românească. 

Să  ne  ajute  Dumnezeu  ca  să  putem  să  urmăm  cu  cinste  calea  tra¬ 
sată  de  mitropolitul  Andrei  ca  în  felul  acesta  să  ne  înfăptuim  şi  noi 
destinul,  care  nu  este  şi  nici  nu  poate  fi  altul  decât  acela  al  neamu¬ 
lui  românesc  drept  credincios  creştin  ortodox.  Că  neamul  nostru  ur¬ 
mează  firesc  acest  drum  ne-a  dovedit  şi  recentul  recensământ  efec¬ 
tuat  din  care  rezultă  semnificativ  nu  numai  că  87%  din  români  sunt 
ortodocşi  dar  şi  că  nici  0,01%  s-au  declarat  atei  între  care  să  nu  ex¬ 
cludem  pe  minoritarii  de  alte  credinţe. 

Acestea  sunt  câteva  gânduri  cu  ocazia  comemorării  mitropolitu¬ 
lui  transilvănean  Andrei,  care  se  adaugă  la  invocările  făcute  în  tre¬ 
cut  de  Ioan  Lupaş,  Gheorghe  Tulbure,  Nicolae  Popea,  Onisifor  Ghibu, 
de  lucrările  comemorative  şi  de  studiile  teologilor,  canoniştilor  şi  isto¬ 
ricilor  din  vremea  noastră  în  revistele  bisericeşti  comemorative. 

Arhid.  prof.  dr.  Ioan  N.  Floce 


PERMANENTE  SPIRITUALE  ŞI  ARTISTICE  ÎN 
OPERA  BIBLICĂ  A  MITROPOLITULUI  ŞAGUNA 

Biblia  este  cartea  vieţii  pentru  că  ea  este  folositoare  pentru  toţi. 
Din  ea  se  poate  desprinde  gustul  pentru  citit,  se  poate  mijloci  o  viaţă 
ascendentă  şi  omul  se  poate  desăvârşi  pentru  a  fi  mai  bun  şi  mai  drept. 
In  ea  găsim  istorie,  filosofie,  morală.  Ea  are  un  imens  rol  cultural,  de 
aceea  e  numită  Carte  universală  şi  Carte  eternă,  pentru  că  e  unealta 

bună  pentru  toţi  de  pretutindeni.  Biblia  este  cartea  lumii  de  sus,  car¬ 
tea  care  sfinţeşte  viaţa  oamenilor,  e  un  fel  de  unealtă  a  lui  Dumnezeu 
in  lume.  Din  Biblie  s-au  plasat  în  lume  sute  de  milioane  de  exempla¬ 
re,  în  peste  două  mii  de  limbi  şi  dialecte. 

Ajuns  la  cârma  Bisericii  din  Transilvania,  Şaguna  fixă  în  progra¬ 
mul  său  de  lucru,  ca  punct  principal  traducerea  şi  tipărirea  Sfintei 
Scripturi.  „Ediţiile  româneşti  de  până  atunci,  n-au  putut  îndestula.  Pe 
de  o  parte  acele  ediţii  nu  s-au  publicat  într-o  formă  mai  aleasă,  spre 
a  mulţumi  şi  rândul  din  afară  al  cititorilor,  pe  de  altă  parte  au  ajuns 
a  fi  rare  şi  scumpe.  Deşi  în  zilele  acelea  existau  multe  tipografii,  to¬ 
tuşi  nu  se  putea  cumpăra  o  Biblie  cu  70  florini.  Şaguna  oferi  Sfânta 
Scriptură  pe  o  hârtie  foarte  aleasă,  împodobită  cu  icoane,  într-un  for¬ 
mat  impunător,  pe  lângă  manuscrisul  şi  minusculul  preţ  de  20  flo¬ 
rini/4  Cu  astfel  de  cuvinte  încurajatoare  vestea  ziarul  , .Telegraful  Ro¬ 
mân"  —  din  25  ianuarie  1856,  marea  bucurie  a  unei  Biblii  noi. 

Peste  doi  ani,  de  Rusaliile  anului  1858,  Cartea  vieţii,  Biblia  lui 
Şaguna  văzu  lumina  zilei.  Ca  text  de  bază  s-a  folosit  textul  grecesc 
al  Septuagintei,  ediţia  din  Atena  1843,  care  este  textul  oficial  al  Bi¬ 
sericii  Ortodoxe. 

In  ce  priveşte  textele  româneşti,  s-au  folosit  toate  cele  existente 
în  epoca  lui  Şaguna,  precum  Biblia  de  la  Bucureşti  din  1688,  T.  Nou 
de  la  Bălgrad  al  lui  Simeon  Ştefan,  de  la  1648,  precum  şi  Bibliile  de  la 
Petersburg  1819  şi  Buzău  1854  şi  se  înţelege  a  folosit  texte  slavone, 
latine,  evreeşti  şi  germane. 

Traducerea  Bibliei  e  clară,  stilul  îngrijit  şi  cu  multe  calităţi  literare. 
In  ce  priveşte  atenţia  faţă  de  permanenţele  spirituale  ale  Bibliei,  ea 
rezultă  din  cuvintele  care  prefaţează  Sfânta  Scriptură  şi  care  cores¬ 
pund  cu  cunoştinţele  de  cauză  a  problemelor  biblice,  individualitatea 
sa  multilaterală  şi  complexă.  Viaţa  interioară  şi  traiul  monahicesc  l-au 
ajutat  să  pătrundă  şi  să  dobândească  simţul  biblic.  Publicase  doar  35 
de  cărţi.  Dreptul  canonic,  Mineele,  Kiriacodromiul,  Istoria  bisericească 
în  două  volume,  Pastorala,  Pravila  şi  Pedalionul . . . 

Spre  a  reuşi  Şaguna  „a  veghiat  din  cap  în  cap,  din  carte  în  carte, 
din  cuvânt  în  cuvânt",  cum  consemnează  la  pagina  6  din  Prefaţă,  iar 
pentru  alegerea  ilustraţiilor,  care  o  împodobesc,  a  recurs  la  cei  mai 
celebri  autori  ai  epocii,  pentru  ca  în  toate  privinţele  Biblia  de  la  Si¬ 
biu  să  constituie  „un  triumf  al  Tipografiei  Diecezane44. 

în  prefaţă  Şaguna  dă  idei  de  bază  naţional-culturale. 

„Limba  Bibliei  pentru  un  popor  numai  odată  se  poate  face,  dacă 
s-a  învins  piedica  cea  mare  a  traducerii  credincioase  şi  înţelese  şi 
dacă  poporul  a  primit  limba  aceea  aşa  zicând  în  fiinţa  ei,  alunei  ur¬ 
mătorii  n-au  de  a  mai  face  alta  ci  numai  de  a  se  învoi  şi  îndrepta  aşa, 
după  cum  o  cer  şi  ar  fi  înoit  şi  îndreptat  traducătorul  Bibliei,  de  ar 
fi  trăit  până  în  veacurile  lor.  Limba  noastră  e  pom  viu,  ramurile  bă¬ 
trâne  şi  fără  suc  se  usucă  şi  cad,  mlădiţe  tinere  ies  şi  cresc,  frunza 
veştejeşte  şi  se  sculură,  dar  alta  nouă  curând  îl  împodobeşte,  toate 
ale  lui  se  fac  şi  se  prefac  numai  tulpina  rămâne  aceeaşi . .  .4i 

Aceste  cuvinte  aduc  sancţiunea  omului  de  ştiinţă  judecăţii  lapi¬ 
dare  a  mitropolitului  Andrei  Şaguna,  judecată  adeseori  citată  pentru 
frumuseţea  şi  adevărul  ei  (Virgil  Cândea  în  T.N.  de  la  Bălgrad,  1988, 
p.  55). 

Şaguna  rămâne  un  excepţional,  nu  numai  prin  atenţia  acordată  per¬ 
manenţelor  spirituale  ale  Bibliei,  ci  şi  prin  cea  acordată  traducerii  co¬ 
recte  a  textului  biblic  şi  prin  destoinicia  pe  care  a  dovedit-o  la  ilustra¬ 
rea  Bibliei.  Prin  cuvântul  tipărit  şi  ilustrat  se  pot  face  îmbelşugate 
mărturisiri,  că  arta  traduce  cu  simţ  realist  abstracţiunile,  că  penelul 
lucrează  pentru  apropierea  de  Dumnezeu,  că  pictura  este  graiul  pe 
înţelesul  tuturora. 

Câte  sentimente  n-au  fost  îndulcite  cu  nişte  simple  chipuri  şi 
icoane  pe  care  Şaguna  le  imprimă  în  contact  cu  vraja  fondului  biblic. 

Adam  şi  Eva  (de  la  pag.  5)  e  o  desăvârşire  clasică  a  proporţiei 
corporale,  „dar  departe  de  figurile  agitate  de  un  prea  potenţial  ome¬ 
nesc  ca  în  clasicismul  grec  sau  roman".  Adam  parcă  reprezintă  în¬ 
treaga  omenire.  Câtă  vreme  Eva  este  suavă  şi  cu  o  constituţie  fizică 
delicată,  Adam  e  zdravăn  şi  voinic,  parcă  calcă  apăsat  ca  să  se  audă 
departe  şi  să  se  înţeleagă  că  el  a  primit  în  stăpânire  pământul,  ca  să 
crească  şi  să  se  fericească. 

Iată  şi  fratricidul  lui  Cain:  In  singurătatea  câmpiei  se  zăreşte  pre¬ 
zenţa  lui  Dumnezeu,  care  umple  tot  spaţiul.  E  ceva  cutremurător  pen¬ 
tru  omul  pătat  de  crimă.  Soarele  care  luminează  fiecare  punct  al  spa¬ 
ţiului,  indică  un  alt  fel  de  omniprezenţă  a  lui  Dumnezeu.  El  vede  to¬ 
tul.  Faptele  omului  nu-i  pot  fi  ascunse  iar  cu  decorul  scăldat  în  sânge, 
al  lui  Avei,  cu  privirea  îndreptată  spre  înaltul  cerului,  corpul  delict 
parcă  strigă  mişcător  şi  tragic  răzbunarea  căci  „cine  varsă  sânge  de 
om,  de  către  om  se  va  vărsa  şi  sângele  lui". 

Şaguna  a  pus  atâta  pricepere  şi  simţ  sănătos  în  redarea  Potopu¬ 
lui,  a  creării,  a  judecăţii  lui  Solomon,  sau  a  jertfei  lui  Isaac,  de  parcă  a 
luptat  ca  Iacob  cu  îngerul  ca  să  izbutească.  Bătrânul  Avraam  este  şi 
în  desen  un  viteaz  al  credinţei.  El  nu  pierde  nimic  din  celebritate.  în 
lupta  lui  Iacob  cu  fiinţa  misterioasă,  fenomenul  reprezintă  cel  mai  de 
sus  fuştei  pe  care  patriarhul  îl  urcă  pe  scara  pasiunii  sale  morale.  Ce 
nu  scrie  textul  spune  îngrămădirea  de  culori. 

David  e  la  nivelul  permanenţelor  biblice.  Figura  lui  viguroasă, 
trup  de  atlet,  gata  să  lovească  cu  cele  două  mâini  în  adversar,  ca  şi 
în  picturile  lui  Donatello  de  la  Campanela  din  Florenţa,  sau  David  din 
sculptura  în  bronz  a  lui  Verochio. 

în  schimb  Iov,  romanţat  pentru  structura  lui  temperamentală  de¬ 
vine  şi  în  pictură  un  ideal  luminos  de  viaţă,  îşi  păstrează  inima  cu¬ 
rată  şi  dominată  de  o  excepţională  forţă  morală. 

Cu  cât  entuziasm  s-a  inspirat  Şaguna  din  atmosfera  supra  pă¬ 
mântească  a  Sfintei  Scripturi.  Scrierile  care  l-au  inspirat  au  fost  mai 
ales  cărţile  didactice  şi  profetice,  din  pricina  adânc  grăitoare  către 
sufletul  omenesc.  „Foc  sfânt  care  aprinde  inima  celui  care  le  citeşte", 
cum  scria  I.  Scriban  în  lucrarea  sa  despre  Biblie.  Ca  o  pulbere  de  aur 

pe  tablouri  de  un  farmec  mihelangelic  se  întreţes  în  urzeala  scrisu¬ 
lui  şagunian  firele  alese  din  beteala  Sfintei  Scripturi,  privind  chipul 
prorocului  Ieremia,  care  contemplează  dărâmăturile  Ierusalimului 
strigând:  „Vai  cum  stă  Cetatea  singură,  cea  cu  mult  popor  cândva? 
Vai  ce  urme  cumplite  sunt  urmările  dezastruoase  ale  războaielor. 
Isaia  e  transfigurat  de  un  optimism  propriu  cărţii  sale,  acela  că  va 
veni  vremea  când  popoarele  „preface-vor  săbiile  în  fiare  de  plug  şi 
lăncile  în  seceri  şi  nu  vor  mai  învăţa  a  se  bate“  (Is.  2,  4). 

Pentru  înaltele  satisfacţii  sufleteşti  care  se  desprind  din  trăirea 
credinţei  Şaguna  a  ales  chipul  de  om  bun  şi  blând  al  lui  Tovie.  Peste 
tot  a  făcut  alegeri  fericite  între  maeştrii  penelului:  „Căci  e  păcat  mare 
să  zugrăveşti  chipuri  sfinte  în  boieli  proaste". 

Ilustraţiile  Bibliei  şaguniene  sunt  clopotele  care  răsunară  pen¬ 
tru  a  vesti  măretiile  Bibliei,  Sfânta  Scriptură. 

Capul  Sf.  Ioan  Botezătorul  pare  un  mort  viu  chiar  şi  în  tava  pur¬ 
tată  de  faimoasa  urzitoare  a  crimei  Salomea. 

Pavel  este  şi  în  imaginea  artistică  marele  apostol  care  şi-a  folo¬ 
sit  trupul  şi  sufletul  pentru  realizarea  planului  de  mântuire  al  omu¬ 
lui.  El  pare  un  ostenit,  mai  mult  decât  oricare  altul,  pentru  ca  omul 
să  creadă  şi  să  înţeleagă  pe  Dumnezeu.  Chipul  vieţii  lui  străluceşte  în 
toată  frumuseţea,  chiar  când  este  în  lanţuri,  pentru  că  nimeni  nu  l-a 
despărţit  de  dragostea  lui  Hristos. 

Că  adevărurile  veşnice  i-au  fost  izvor  de  inspiraţie  o  adevereşte 
mai  ales  imaginea  lui  Hristos,  care  evidenţiază  adevărul  că  El  a  fost 
„duios  pentru  cei  în  suferinţă,  bun  pentru  cei  săraci  şi  neputincioşi". 
In  toate  imaginile  chipul  lui  Hristos  exprimă  prin  excelentă  clemenţa 
Providenţei  divine.  El  e  luminat  de  o  vie  strălucire  care  dă  un  puter¬ 
nic  efect  privitorului. 

Intuiţia  biblică  şi  actualizarea  momentelor  biblice  prin  imagini 
picturale  i-a  dat  sugestii,  eficacitate  spirituală  şi  personalitate. 

Că  ilustraţiile  Bibliei  erau  preţuite  ar  putea  rezulta  şi  din  faptul 
că  ele  încep  să  fie  reproduse  şi  utilizate  în  publicaţia  periodică  Lu¬ 
mina  Satelor,  la  70  de  ani  de  la  apariţia  operei  şaguniene.  In  afară  de 
Biblia  din  1858,  mitropolitul  Şaguna  a  mai  tipărit,  separat,  Noul  Tes¬ 
tament,  în  anul  1867,  un  instrument  de  povaţă,  de  nădejde  şi  de  înăl¬ 
ţare  spre  mântuirea  sufletelor  ca  şi  Scriptura  dată  în  vileag  cu  ani 
în  urmă. 

In  lucrarea  critică  textului  cărţilor  Noului  Testament  profesorul 
Vasile  Ioanovici  din  Cernăuţi  (1878),  constată  cu  satisfacţie  zelul  de¬ 
pus  de  Şaguna  de  a  schimba  cuvintele  străine  în  traducerile  româneşti 
ale  Bibliei,  procedînd  în  privinţa  aceasta  după  principiul  că  dacă 
limba  cărţilor  sfinte  şi  bisericeşti  nu  se  poate  înţelege  pe  deplin  ele 
nu  pot  fi  de  folos  credincioşilor. 

„Autorul  Bibliei  de  la  Sibiu,  cu  toată  îndeplinirea  îndatoririlor 
celor  mari  şi  grele  ale  chemării  sale,  luă  asupra  sa  toată  povara,  ne- 
folosindu-se  de  conlucrători,  revizuitori  şi  ajutori ..  .“  (p.  209).  Pentru 
a  documenta  afirmările  acestea  ne-am  putea  referi  la  texte  biblice,  de 
exemplu: 

La  (Geneză  3,  15),  un  text  atât  de  diferenţiat  tradus:  „Vrăjmăşie 
voi  pune  între  tine  şi  femeie  şi  între  sămânţa  ta  şi  sămânţa  ei,  aceasta 
îţi  va  zdrobi  capul,  iar  tu  îi  vei  înţepa  călcâiul**. 

Septuaginta  are  „acela  îţi  va  zdrobi"  . . .  Vulgata  are:  ,,ipsa  con- 
teseset"  (aceea  îţi  va  zdrobi . . .).  Sensul  general  este:  între  femeie  şi 
Intre  şarpe,  apoi  între  sămânţa  femeii  şi  cea  a  şarpelui  va  exista  o 
vrăjmăşie  şi  luptă,  în  sfârşit  va  învinge  sămânţa  femeii  asupra  şar¬ 
pelui,  măcar  că  acela  va  rezista  timp  îndelungat. 

Pentru  a  ajunge  la  o  traducere  corectă  a  Bibliei  trebuie  să  ţinem 
cont  de  text,  de  context  şi  de  tradiţia  exegetică.  Cum  a  procedat  Şa- 
guna?  El  a  sintetizat  textul  original  cu  cel  grecesc  traducând:  „Acela 
va  zdrobi**,  adică  Mesia,  Hristos,  pentru  că  în  textul  original  ebraic 
stă  hu  =  acela,  el,  tar  în  Septuaginta  avem  avtos,  acela  el.  De  «fia/pt  în 
sens  literal,  femeia  din  3,  15  este  Eva,  în  sens  spiritual  Maria,  dar  Şa- 
guna  a  tradus  in  mod  interpretativ  textul,  căci  Hristos  prin  Maria, 
aduce  în  lume  mijloacele  cu  ajutorul  cărora  omul  poate  lupta  cu  suc¬ 
ces,  împotriva  uneltirilor  celui  Rău.  Astfel  din  textul  şagunian  rezultă 
următorul  sens  general:  Omenirea  primeşte  porunca  dumnezeiască  de 
a  combate  Răul,  sub  toate  formele  lui,  ea  primeşte  totodată  asigura¬ 
rea  că  va  ieşi  învingătoare  din  această  luptă,  cu  toate  că  rezistenţa 
vrăjmaşului  va  fi  mare. 

Astfel  apare  în  traducere  ceea  ce  cu  tot  dreptul  se  numeşte  „în¬ 
tâia  veste  bună**. 

Alt  text  dificil  este  Geneză  49,  10:  „Nu  va  lipsi  sceptrul  din  Iuda, 
nici  toiag  de  cârmuire  din  coapsele  sale,  până  va  veni  Şiloh,  căruia 
se  vor  supune  popoarele". 

Cuvântul  enigmatic  este  Şiloh,  de  interpretarea  căruia  depinde 
sensul  textului.  Unii  traduc  cuvântul  cu  împăciuitorul,  alţii  cu  Nou- 
născutul,  alţii  consideră  că-i  vorba  de  oraşul  Silo,  situat  între  Betel 
şi  Ierusalim,  alţi  traducători  îl  înlocuiesc  pe  Şiloh  cu  Salem,  alţii  se 
gândesc  la  Selah,  fiul  lui  Iuda.  Urmând  Septuagintei  mulţi  traduc  „Ace¬ 
luia  căruia  i  se  cuvine  (domnia)**. 

Ce  face  Şaguna?  El  traduce  pe  Siloh  cu  vorbele  profetice:  „Până 
vor  veni  cele  gătite  lui“,  susţinând  că  Şiloh  ar  fi  Mesia  care  va  veni 
când  toate  condiţiile  vor  fi  împlinite.  Războiul  biblic  declanşat  de  Şa¬ 
guna  împotriva  lui  Eliade  Rădulescu,  care  publicase  la  Paris,  în  1858, 
Biblia  şi  Biblicile  sale,  dovedesc  competenţa  mitropolitului  în  ale 
Scripturii.  „Era  de  acum  cine  să  îngrijească  în  Ardeal  de  sunetele 
dulci  ale  limbii  materne",  scria  marele  nostru  Nicolae  Iorga,  cu  o  oa¬ 
recare  mândrie,  în  Istoria  literaturii  române  din  secolul  al  XlX-lea,  voi. 
II  p.  347. 

De  fapt  în  activitatea  sa  Şaguna  este  dătător  de  direcţie,  el  a 
introdus  un  caracter  autohton,  ortodox  şi  românesc. 

Istoria  epocii  lui  Şaguna  consemnează:  „E  un  merit  că  am  avut 
de  arhiepiscop  şi  mitropolit  pe  în  veci  neuitatul  Andrei  baron  de  Şa¬ 
guna,  care  a  făcut  epocă  în  viaţa  bisericească.  Atotştiutorul  Tată  ce¬ 
resc  ştie,  când  va  mai  avea  parte  biserica  noastră  de  un  astfel  de  ie- 
rarh“  (Eusebiu  Roşea:  Monografia  Mitropoliei,  pag.  12). 

Mulţumită  mitropolitului  A.  Şaguna  —  Sibiul  a  devenit  cel  mai 
important  centru  cultural  din  Transilvania. 

Pentru  activitatea  sa  culturală  mitropolitul,  de  pioasă  memorie, 
Andrei  Şaguna  a  fost  ales  în  anul  1871,  membru  al  celui  mai  înalt  for 
ştiinţific,  Academia  Română. 

Biblia,  acel  „odor  neasemănat",  cum  îi  zicea  Şaguna,  va  fi  atâr¬ 
nat  mult  în  cumpăna  cântăririi  faptelor  sale. 

Fie-ne  îngăduit  să  ne  asociem  şi  noi  la  lungul  şir  de  adoratori  ai 
aceluia  care  vrea  să  ne  aducă  frumos  aminte  că  non  omnis  moriar. 

Pr.  Prof.  Dr.  Nicolae  Neaga 

I. 


CUVÂNT  INTRODUCTIV 

DESPRE  DIALOGUL  DINTRE  BISERICA  ORTODOXA 
ŞI  BISERICA  ROMANO-CATOLICĂ 
CU  PRIVIRE  LA  UNIATISM 


Creştinii  sunt  astăzi  dezbinaţi. 

Mântuitorul  a  vrut  „ca  toţi  să  fie  una“  (Ioan  XVII,  21)  precum  una  e 
Sfânta  Treime  (Ioan  XVII,  11). 

Unii  oameni,  pretinşi  buni  ucenici,  au  vrut  şi  mai  vor  şi  astăzi  ca  toţi 
să  fie  una,  dar  nu  ca  Sfânta  Treime,  ci  ca  dânşii,  deci  supuşi  lor.  Aşa  au  apă¬ 
rut  tot  atâtea  creştinisme  câţi  înlocuitori  ai  lui  Hristos  au  apărut,  şi  câţi 
interpreţi  ai  învăţăturii  Lui  au  pretins  că  deţin  în  exclusivitate  sensul  uni¬ 
tăţii  poruncite  de  El,  anatematizându-i  pe  toţi  cei  care  înţelegeau  porunca 
altfel  decât  dânşii. 

Aşa  au  apărut  ereziile,  confesiunile,  sectele,  rupte  din  tulpina  originară 
a  Ortodoxiei,  a  cărei  învăţătură  a  fost  definită  în  consens  pancreştin  în  pri¬ 
mul  mileniu,  prin  cele  7  sinoade  ecumenice. 

In  anul  1054  un  cardinal  ambiţios,  Humbert,  cam  pripit  şi  cam  cazon, 
a  depus  pe  Sfânta  Masă  a  Sfintei  Sofii  din  Constantinopol  o  hârtie  de  anatc- 
matizare  a  Răsăritului  Ortodox.  Până  atunci  Orientul  şi  Occidentul  coexis¬ 
taseră  în  comuniune,  fără  ca  anumite  tradiţii  locale  să  împiedice  această  co¬ 
muniune.  Cardinalul  însă  —  poate  nu  chiar  de  capul  lui  —  a  vrut  să  im¬ 
pună  hegemonia  Occidentului  asupra  Orientului,  deşi  creştinismul  se  năs¬ 
cuse  în  Orient  şi  păstra  aici  adevăratele  tradiţii  ale  alcătuirii  lui,  în  confor¬ 
mitate  cu  porunca  Mântuitorului  şi  a  ucenicilor  Săi. 


Până  la  1054  toate  ereziile  primului  mileniu  fuseseră  învinse  şi  adevă¬ 
rurile  de  credinţă  fuseseră  definitiv  limpezite.  Actul  cardinalului  Humbert 
a  deschis  fărâmiţările  din  cel  de-al  doilea  mileniu.  In  secolul  al  XVI-lea  au 
apărut  din  catolicism  protestantismul,  anglicanismul  şi  apoi,  de  atunci  şi  până 
în  vremea  noastră,  au  apărut  mereu  noi  formaţiuni  neo-protestante,  sectele, 
toate  ca  forme  de  protest  împotriva  creştinismului  occidental  socotit  defor¬ 
mat.  Acestea,  înmulţindu-se  şi  încercând  refaceri  după  refaceri,  una  după 
alta  au  devenit  tot  mai  deformate  şi  răstălmăcitoare  ale  creştinismului  ori- 

ginar.  îndepărtat  de  Orientul  Ortodox  şi,  mai  ales,  dezvoltându-se  în  men¬ 
talităţi,  tradiţii  şi  culturi  specifice  Occidentului,  Creştinismul  occidental  sub 
toate  formele  lui  n-a  mai  fost  în  stare  să  înţeleagă  Ortodoxia  şi  să  se  în¬ 
toarcă  la  ea. 


S-a  petrecut  totuşi  un  fapt  nou  în  secolul  nostru.  A  apărut,  îndeosebi 
în  formaţiunile  mari  occidentale,  la  care  apoi  s-au  raliat  şi  formaţiuni  mai 
mici,  dorinţa  de  refacere  a  unităţii. 

în  1948  s-a  constituit  Consiliul  Mondial  (ecumenic)  al  Bisericilor.  A 
fost  invitată  şi  Biserica  Ortodoxă  şi,  la  început  patru  Biserici,  iar  din  1961 
toate  Bisericile  naţionale  Ortodoxe  au  aderat  la  acest  Consiliu.  Biserica  ro- 
mano-catolică  n-a  aderat  nici  pană  astăzi,  dar  ia  parte  la  lucrările  unor  Co¬ 
misii  ale  Consiliului  (ex.  Comisia  Credinţă  şi  Constituţie). 


în  1980,  după  multe  pregătiri  prealabile,  Biserica  Ortodoxă  şi  Biserica 
Romano-Catolică  au  hotărât  să  înceapă  un  dialog  teologic  bilateral  pentru 
retacerea  unităţii  rupte  in  anul  1054.  Anatemele  reciproce  au  fost  anulate. 
Cele  două  Biserici  s-au  recunoscut  ca  Biserici-surori.  Conferinţele  pan-orto- 
doxe  de  la  Rodos  şi,  de  partea  cealaltă.  Conciliu!  II  Vatican,  au  deschis  dru¬ 
muri  pline  de  speranţă.  S-a  creat  o  Comisie  mixtă  internaţională  de  dialog 
teologic  între  Ortodoxie  şi  Catolicism,  alcătuită  din  28  de  ortodocşi  (câte  doi 
din  hecare  Biserică)  şi  tot  atâţia  catolici.  Delegaţii  ortodocşi  au  fost  numiţi 
de  fiecare  din  cele  14  Biserici  canonice,  iar  cei  catolici  au  fost  numiţi  de 
S.  S.  Papa. 


Până  la  a  şasea  sesiune  a  Dialogului  (iunie,  1990,  Germania,  Freising) 
lucrările  Comisiei  mixte  internaţionale  de  dialog  între  Ortodocşi  şi  Catolici 
au  mers  destul  de  bine.  Au  dat  speranţe  în  rezolvarea  unor  divergenţe  din¬ 
tre  cele  mai  importante  între  cele  două  Biserici.  S-a  ajuns  la  vederi  comune 
sau  foarte  apropiate.  Aş  da  un  singur  exemplu:  la  Bari,  în  Italia,  Comisia 
a  avut  două  întâlniri  (1986  şi  1987).  S-au  discutat  Tainele  de  iniţiere:  Bote¬ 
zul,  Mirungerea  şi  Sf.  Euharistie  (Sf.  împărtăşanie).  A  fost  nevoie  de  două 
întâlniri  pe  această  temă  pentru  că,  la  prima,  nu  s-a  ajuns  la  consens  (1986). 
După  a  doua  întâlnire  (1987),  rezultatele  au  fost  foarte  bune.  Aceasta  se 
vede  şi  din  faptul  că,  tot  ce  s-a  hotărât  în  1987  la  Bari,  apare  acum  în 
noul  Catehism  Romano-Catolic,  aprobat  de  Sanctitatea  Sa  Papa  în  anul 
trecut  şi  publicat  acum  şi  în  româneşte  (1993).  Care  e  noutatea?  Se  admit,  cu 
aceeaşi  valoare,  cele  două  tradiţii,  în  paralel:  tradiţia  orientală  şi  tradiţia  oc¬ 
cidentală,  fără  să  se  spună  că  una  ar  fi  rea  şi  alta  ar  fi  bună.  Se  recunoaşte 
că  tradiţia  autentică  este  cea  păstrată  în  Orient,  dar  că,  din  motive  pastorale 
locale,  in  timp  s-a  impus  în  Occident  o  altă  tradiţie,  cum  ar  fi,  de  pildă,  ad¬ 
ministrarea  mai  târziu  a  Sfintei  Taine  a  Mirungerii,  şi  nu  imediat  după 
Botez.  Se  arată  că  totuşi  o  primă  formă  de  Mirungere  se  face  şi  la  catolici 
şi  după  Botez.  S-a  ajuns  astfel  la  concluzia  că,  în  privinţa  acestor  Taine,  cele 
două  tradiţii  pot  coexista  fără  să  constituie  diferenţe  ireductibile  şi  motive  de 
separaţie  între  cele  două  Biserici. 

Comisia  internaţională  de  dialog  —  din  care  face  parte  şi  Mitropolitul 
Ardealului  —  ajunsese  cu  temele  puse  în  discuţie,  pană  în  preajma  celei  mai 
importante,  şi  anume:  autoritatea  şi  conciliaritatca  în  Biserică,  sau,  mai 
bine  zis:  exercitarea  autorităţii  în  Biserică  prin  conciliaritate.  Deci  nu  prin 
autoritatea  unui  singur  om,  cum  a  fost  până  la  Sinodul  11  Vatican,  şi  cum  mai 
este  în  fapt  şi  astăzi. 

Aceasta  este  tema  viitoare  de  pe  agenda  Comisiei  de  dialog.  Ea  este 
deja  pregătită  de  către  cele  trei  Subcomisii  mixte  de  lucru,  ca  şi  de  către 
Comitetul  de  coordonare  a  dialogului.  Una  din  subcomisii  e  prezidată  de 
mitropolitul  Ardealului  Antonie.  Soluţiile  care  se  propun  oferă  speranţe  de 
înţelegere.  Comitetul  de  coordonare  e  alcătuit  din  patru  ortodocşi  şi  patru 
catolici,  printre  cei  patru  ortodocşi  fiind  şi  Mitropolitul  Ardealului. 

Schimbările  politice  petrecute  în  Europa  răsăriteană  în  anul  1989 
au  repus  în  drepturi,  firesc,  fosta  Biserică  Greco-Catolică,  numită  acum  în 
toate  documentele  Vaticanului:  Biserica  Catolica  Orientală.  Reînviind  a- 
ceastă  Biserică  şi  reintrându-şi  în  dreptul  la  existenţă.  Bisericile  Ortodoxe  au 
constatat  că  această  reintrare  se  face  în  multe  locuri  abuziv,  neţinându-se 
seamă  de  normele  dialogului  dintre  cele  două  Biserici,  stabilite  în  1980  la 
Rodos,  în  Grecia.  Adică  s-a  observat,  mai  întâi  de  către  Biserica  Ierusalimului 
şi  apoi  şi  de  altele,  a  Greciei,  Serbiei,  Rusiei  şi  a  României  că  se  încearcă  re¬ 
cuperarea  numărului  credincioşilor  şi  a  lăcaşurilor  de  cult,  care  au  aparţinut 
Bisericii  foste  greco-catolice,  prin  mijloace  care  sunt  evident  prozelitiste,  care 
nu  ţin  seamă  de  realităţile  prezente,  adică  de  faptul  că  unii  foşti  uniţi  sau  care 
provin  din  familii  foste  unite,  sunt  acum  ortodocşi  şi  vor  să  rămână  ortodocşi. 

Biserica  Ortodoxă  Română  consideră  că  numărul  credincioşilor  de  toate 
confesiunile  este  acela  pe  care  îl  arată  recensămintele  actuale,  şi  că  lăcaşurile 
de  cult  aparţin  credincioşilor. 

Aşa  s-au  petrecut  lucrurile  şi  în  anul  1700  când  o  parte  din  ortodocşi 
au  devenit  greco-catolici.  Şi-au  luat  şi  bisericile  care  fuseseră  ortodoxe.  N-au 
fost  lăsate  celor  rămaşi  ortodocşi.  Aşa  s-au  petrecut  lucrurile  şi  în  secolul 
al  XVI-lea  când  unii  catolici  au  trecut  la  protestantism,  au  trecut  cu  tot  cu  bise¬ 
ricile  foste  catolice.  Ex.:  biserica  „Neagră"  din  Braşov  a  fost  catolică  şi,  tot 
aşa,  marile  catedrale  protestante  din  Apus.  Chiar  şi  catedrala  evanghelică  din 
Sibiu  a  fost  catolică.  Catolicii  nu  se  mai  gândesc  să  le  ceară  înapoi,  adică  nu 
mai  cer  restitutio  in  integrum  de  la  protestanţi.  De  ce  să  ceară  acest  lucru 
de  la  ortodocşi? 

Dacă  credincioşii  au  redevenit  din  uniţi  , ortodocşi,  cum  au  fost  înainte 
de  anul  1700,  ei  îşi  păstrează  şi  bisericile.  în  privinţa  aceasta  operează  tra¬ 
diţia  istorică  —  practica  din  trecut  în  situaţii  similare  —  şi  nu  „principii  ge- 
nerale“  juridice,  cum  le  numeşte  Documentul  de  la  Balamand  (art.  31). 


Aşadar,  în  gândirea  şi  potrivit  cu  prevederile  Documentului  comun  de 
la  Balamand,  se  merge  ferm  pe  principiul  că  toate  deciziile  aparţin  credin- 

cioşilor.  Acestea  se  iau  în  libertate  şi  constituie  şi  norma  juridică  de  pro¬ 
prietate  asupra  lăcaşurilor  de  cult. 

Principiul  acesta  a  fost  aprobat  de  către  ortodocşi  şi  catolici,  inclusiv 
de  către  delegaţii  uniţi  cu  Roma.  Statisticile  prezente  stabilesc  apartenenţa 
fiecărui  creştin  la  una  din  Biserici,  iar  majoritatea  locală  se  stabileşte  prin 
Comisii  mixte  şi  prin  dialog.  Tot  prin  dialog  se  poate  stabili,  unde  e  cazul, 
şi  slujire  alternativă  (nr.  24,  26  şi  28  din  Documentul  de  la  Balamand).  Se 
exclude  ocuparea  bisericilor  prin  violenţă. 

Prima  discuţie  asupra  acestor  probleme  a  avut  loc  în  Germania,  la  Frei- 
sing  (1990),  cu  ocazia  celei  de  a  Vl-a  întâlniri  a  Comisiei  internaţionale 
mixte  de  dialog  dintre  cele  două  Biserici. 

Comisia  nu  s-a  mai  putut  întâlni  în  anul  1992,  precum  se  programase, 
pentru  că  s-au  produs  reacţii  ortodoxe  puternice  împotriva  faptului  că  Bise¬ 
ricile  Orientale  Unite  cu  Roma  nu  au  respectat  nici  dispoziţiile  Romei,  nici 
sugestiile  care  au  fost  date  prin  Documentele  de  la  Freising  şi  apoi  de  la 
Ariccia.  în  felul  acesta  Dialogul  n-a  mai  putut  continua.  A  trebuit  să  se 
ducă  tratative  intense  în  cursul  anului  1992  pentru  ca,  totuşi,  în  anul  acesta, 
1993,  Comisia  să  se  poată  întâlni  pentru  a  Vll-a  oară  în  plenul  ei  şi  această 
Sesiune  plenară  a  avut  loc  la  Universitatea  şi  Mănăstirea  Balamand,  din  Liban. 

S-au  făcut  şi  oarecari  pregătiri.  De  pildă,  înainte  de  a  ajunge  la  Bala¬ 
mand,  s-au  întâlnit  în  Grecia,  la  Rodos,  separat  de  catolici,  Bisericile  Orto¬ 
doxe  (11 — 15  iunie  1993),  întrunire  la  care  Biserica  Ortodoxă  Română  a 
lost  reprezentată  de  Mitropolitul  Ardealului  Antonie  Plămădeală.  Acolo,  or¬ 
todocşii  au  analizat  dacă  e  cazul  să  meargă  sau  să  nu  meargă  la  Balamand, 
la  întâlnirea  cu  reprezentanţii  Bisericii  Romano-catolice,  şi  dacă  romano- 
catolicii  oferă  condiţii  de  dialog  corect  între  cele  două  Biserici,  sau  dacă 
dialogul  trebuie  pur  şi  simplu  abandonat. 

La  Rodos  au  lipsit  câteva  Biserici  Ortodoxe:  «  Serbiei,  a  Ierusalimului, 
Biserica  din  fosta  Cehoslovacie  şi  a  Gruziei.  A  fost  prezentă  pentru  prima 
oară  Biserica  Albaniei. 


Biserica  Greciei  a  venit  cu  propunerea  de  a  nu  se  merge  la  întâlnirea  cu 
catolicii  la  Balamand.  Şi  nici  n-a  venit,  cu  toate  încercările  pe  care  le-au  fă¬ 
cut  cclelate  Biserici  ortodoxe  de  a-i  convinge  pe  greci  să  vină. 

Majoritatea  Bisericilor  prezente  la  Rodos  a  hotărât  însă  să  mergem  la  Ba¬ 
lamand  pentru  o  ultimă  încercare  de  consens.  Biserica  Ortodoxă  Română  a  in¬ 
sistat  pentru  reluarea  discuţiilor  asupra  uniatismului,  pentru  a  se  găsi  o  solu¬ 
ţie  a  crizei  şi  a  se  putea  relua  dialogul  teologic  pe  temele  mari  ale  diferen¬ 
ţelor  dintre  Ortodoxie  şi  Catolicism.  Catolicii  au  apreciat  eforturile  Bise¬ 
ricilor  prezente  la  Balamand. 

La  17  iunie  a  reînceput  la  Balamand  dialogul,  evident,  numai  cu  pri¬ 
vire  la  locul  uniatismului  în  dialog,  şi  nu  cu  privire  la  tema  de  pe  agenda 
dialogului,  adică  despre  autoritate  şi  conciliaritate  în  Biserică. 

Mai  multe  zile  la  rând  s-au  discutat  toate  aspectele  privitoare  la  impli¬ 
caţiile  în  dialog  ale  Bisericilor  Catolice  Orientale  (Unite  cu  Roma,  foste 

greco-catolice).  S-a  discutat  dacă  aceste  Biserici  fac  bine  dialogului,  dacă  fac 
rău  dialogului,  adică  dacă  îl  vor  ajuta,  sau  dacă  îl  vor  pune  în  pericol,  şi  ce 
loc  ocupă  aceste  Biserici  în  catolicism.  Sunt  catolice,  sau  sunt  Biserici 
aparte?  Au  fost  prezenţi  acolo  şi  reprezentanţi  uniţi,  chiar  şi  din  România 
(prof.  dr.  pr.  Liviu  Pandrea  din  Cluj).  La  întrebarea  reprezentantului  Bise¬ 
ricii  Ortodoxe  Române:  câte  Biserici  suntem  în  dialog,  catolicii  au  răspuns: 
două.  Ortodoxă  şi  Catolică.  Aşadar,  pe  uniţi,  înşişi  catolicii  i-au  înglobat  în 
catolicism  în  întregime,  ceea  ce  a  fost  o  foarte  importantă  clarificare  (vezi 
Documentul  de  la  Balamand,  nr.  3  şi  16).  Uniţii  prezenţi  au  acceptat  şi  ei 
această  clarificare,  cum  că  uniţii  sunt  catolici,  deci  că  nu  sunt  o  Biserică 
aparte,  o  a  treia  Biserică. 

Prima  concluzie  la  care  s-a  ajuns  şi  care  s-a  fixat  în  scris  la  Balamand,  a  fost 
aceea  că  principiul  stabilit  în  Documentul  de  la  Freising  (1990),  la  a  Vl-a 
Sesiune  plenară  internaţională  a  celor  două  Biserici  în  dialog,  rămâne  valabil, 
anume  că:  uniatismul  nu  mai  poate  constitui  model  şi  metodă  de  unire  a  celor 
două  Biserici  (nr.  2  şi  4,  şi  12),  şi  că,  trebuie  să  căutăm  împreună  alte  me¬ 
tode  de  realizare  a  unităţii  Bisericilor  (nr.  4).  Amândouă  Bisericile,  Ortodoxă 
şi  Catolică  (inclusiv  cea  unită  prezentă  la  Balamand),  consideră  că  aceste  me¬ 
tode  noi  există  şi  s-a  făcut  declaraţia  extrem  de  importantă,  de  asemenea, 
că  Roma  a  abandonat  vechea  pretenţie  că  unitatea  se  va  putea  reface  numai 
prin  „întoarcerea41  tuturor  la  catolicism,  metodă  ilustrată  în  trecut  prin  unia- 
tism,  dar  socotită  acum  greşită,  „perimată**  (nr.  30). 

Aşadar  la  Balamand  s-a  pornit  pozitiv,  cu  onestitate  şi  optimism.  Dar 
cu  precizarea  făcută  de  mai  multe  ori  în  Documentul  elaborat  acolo,  că 
uniatismul  n-a  fost  în  istorie  decât  o  încercare  a  Romei  de  a  face  prozelitism 
printre  ortodocşi  (nr.  10,  18  şi  22). 

Dreptul  la  existenţă  al  Bisericilor  Catolice  Orientale  (unite  cu  Roma, 
foste  greco-catolice)  este  înscris  în  Documentul  de  la  Balamand  şi  este  fi¬ 
resc,  deoarece  intră  în  cadrul  legislaţiei  mondiale  privitoare  la  drepturile 
omului.  Dar  în  Document  s-a  precizat  că,  acest  drept  la  existenţă,  Biserica 
Catolică  Orientală  (unită  cu  Roma,  fostă  greco-catolică)  îl  are  numai  ca 
parte  a  Comuniunii  Catolice  (nr.  3  şi  nr.  16),  deci  nu  ca  Biserică  aparte,  pen¬ 
tru  că  fiind  rezultatul  unei  metode  greşite  de  refacere  a  unităţii,  ea  nu  mai 
poate  exista  aparte,  ci  doar  ca  Biserică  Catolică  Orientală.  Ea  nu  are  statut 
eclesial  propriu.  E  Biserică  Catolică.  De  aceea  s-a  precizat  că  în  dialog  sunt 
două  Biserici,  nu  trei. 

De  asemenea  primirea  reprezentanţilor  Bisericii  Catolice  Orientale  în 
Comisia  de  dialog  presupune  că  aceasta  trebuie  să  respecte  dispoziţiile  propriei 
Biserici  Catolice,  ca  şi  regulamentul  convenit  pentru  desfăşurarea  dialogului 
dintre  cele  două  Biserici. 

Documentul  de  la  Balamand  a  fost  discutat  cuvânt  cu  cuvânt,  până  s-a 
ajuns  la  consens. 

S-a  convenit  ca  în  relaţiile  Ortodoxo-Unite  să  se  pornească  de  la  rea¬ 
lităţile  de  astăzi  (nr.  31)  şi  nu  de  la  situaţii  imaginare  sau  imaginate,  care  ar 
presupune,  spre  exemplu,  acelaşi  număr  de  credincioşi  acum,  ca  şi  cu  patru¬ 
zeci  şi  cinci  de  ani  în  urma  (1948). 

Acest  punct  de  vedere  a  fost  însuşit  la  Balamand  de  toată  lumea.  De 
pildă,  în  discuţii  s-a  convenit  sa  se  pornească  de  la  Recensămintele  cele  mai 
recente  (la  noi  1992)  şi  nu  de  la  afirmaţia  pe  care  o  fac  unii  ca  ar  exista  astăzi 
două  milioane  de  catolici  orientali,  uniţi  cu  Roma.  La  noi  sunt  atâţia  câţi 
a  arătat  Recensământul  din  1992,  adică  228.337  de  suflete. 


S-a  convenit  de  asemenea  ca  toate  litigiile  să  se  rezolve  între  Biserici, 
prin  Comisii  mixte  paritare,  şi  nu  prin  apelul  la  autorităţile  civile,  mai  ales  în 
problema  restituirii  bisericilor  şi  caselor  parohiale.  Deci  să  se  sisteze  procesele, 
intervenţiile  la  guvern,  la  Parlament.  Am  mai  amintit  că  se  respinge  şi  apelul  la 
principii  juridice  generale  (nr.  31).  S-a  vorbit  clar  în  Sesiune  de  renunţarea  la 
„restitutio  in  integrum*4.  Realităţilor  prezente,  credincioşii  şi  comisiile  mixte 


să  dea  soluţiile  (nr.  34). 

Dacă  Documentul  aprobat  în  unanimitate  de  ortodocşi  şi  catolici  la  Ba- 
lamand  va  fi  pus  în  lucrare,  dacă  regulile  practice  (nr.  19 — 35)  care  au  fost 
stabilite  şi  sunt  prezentate  ca  atare  in  Document,  vor  fi  traduse  in  viaţa, 
atunci  Dialogul  dintre  cele  doua  Biserici,  Ortodoxă  şi  Catolică,  va  putea 
continua. 


Dacă  nu  vor  fi  puse  în  lucrare  aceste  principii  şi  recomandări  ale  Comi¬ 
siei  mixte  de  dialog  teologic,  atunci  o  idee  măreaţă  a  secolului,  ideea  de  a 
iniţia  dialogul  pentru  unitate,  de  a  recupera  unitatea  credincioşilor  aşa  cum 
a  fost  ea  în  primul  mileniu,  va  fi  compromisă. 

Bisericile  Ortodoxe  prezente  la  Balamand,  acceptă  Documentul  de  la 
Balamand  fără  nici  o  schimbare.  Să  sperăm  că  va  fi  acceptat  şi  de  Bisericile 
ortodoxe  absente  la  Balamand. 

Sfântul  Sinod  al  Bisericii  Ortodoxe  Române  l-a  aprobat  oficial. 


In  afară  de  acestea,  la  Balamand  s-a  mai  discutat  şi  problema  expansiu¬ 
nii  catolicismului  în  ţările  din  Răsăritul  Europei  şi  în  ţările  de  veche  tradi¬ 
ţie  ortodoxă.  Ei  bine,  delegaţia  catolică,  în  unanimitate,  a  ţinut  să  se  scrie  în 
Document  că  Romano-Catolicismul  nu  are  intenţii  expansioniste  în  Răsărit, 
în  teritoriile  preponderent  şi  originar  ortodoxe  (nr.  22,  29). 

Din  punct  de  vedere  teoretic,  lucrul  este  foarte  important.  Catolicii  s-au 
obligat  ca  atunci  când  vor  întreprinde  activităţi  misionare  în  Est,  să  n-o 
poată  face  fără  consultarea  cu  episcopii  ortodocşi  locali  (nr.  29). 

E  prea  frumos  să  fie  adevărat,  dar  să  dea  Dumnezeu  să  fie  aşa!  Dacă  va 
fi  aşa,  fără  îndoială  ,vom  face  incă  un  pas  spre  unitate,  spre  înţelegere  prin 
dialog. 

în  vederea  realizării  unităţii  dintre  catolici  şi  ortodocşi  s-a  cerut  şi 
contribuţia  Bisericilor  Catolice  Orientile  (unite).  Să  se  integreze  şi  credin¬ 
cioşii  lor  în  acest  dialog,  ca  membri  ai  Bisericii  Catolice,  pentru  că  eclesia- 
litatea  acestei  Biserici,  statutul  ei  de  Biserică,  derivă  acum  în  întregime  din 
Biserica  Romano-Catolică  (nr.  3).  Uniţii  aparţin  Bisericii  Catolice.  Numai  prin 
rit  sunt  bizantini,  aşa  cum  alţii  sunt  catolici  antiohieni,  alţii  catolici  armeni, 
dar  prin  doctrină  sunt  catolici. 

De  altfel  riturile  nici  n-au  fost  menţionate  în  Documentul  de  la  Bala- 
mand.  Peste  tot  fostele  Biserici  grcco-catolice,  de  orice  rit,  în  Document  au 
lost  numite  Biserici  Catolice  Orientale.  Cuvântul  oriental  e  noţiune  geogra¬ 
fică,  nu  doctrinară. 

Că  Biserica  fostă  greco-catolică  de  la  1700  nu  mai  există,  c  limpede  prin 
acea  că  uniţii  au  primit  şi  ţin  nu  numai  cele  4  puncte  negociate  în  anul  1700, 
ci  şi  toate  dogmele  catolice  proclamate  după  1700,  de  pildă  cele  ale  Con¬ 
ciliului  I  Vatican  din  anul  1870,  şi  altele  mai  noi.  De  altfel  Roma  însăşi  îi 
consideră  în  întregime  catolici,  numeşte  episcopi,  Papa  îi  cheamă  pentru  a  le 
cere  rapoarte  şi  a  le  da  dispoziţii,  etc.,  etc. 


Noi  dorim  continuarea  dialogului  pentru  restabilirea  unităţii  creştine.  O 
doresc  şi  romano-catolicii.  Vrem  să  ne  bucurăm  că  restabilirea  unităţii  e 
dorită  şi  de  Biserica  Catolică  Orientală  (unită).  Lumea  trebuie  să  cunoască 
adevărata  faţă  a  lucrurilor.  Numai  aşa  ne  vom  înţelege  şi  ne  vom  sfătui  îm¬ 
preună  ce  avem  de  făcut.  Orice  altă  interpretare  va  fi  rea  credinţă,  ne¬ 
demnă  de  un  creştin. 

Este  de  la  sine  înţeles  că  a  numi  pe  cineva  catolic,  nu  înseamnă  a-1  în¬ 
vinovăţi,  sau  a-1  ofensa.  De  ce  s-ar  simţi  cineva  ofensat,  când  e  numit  cato¬ 
lic?  Şi  dacă  cineva  e  catolic,  de  ce  să-i  fie  ruşine  s-o  spună,  sau  de  ce  s-o 
ascundă  cum  fac  unii,  sau  de  ce  să  se  prezinte  drept  altceva,  de  pildă  drept 
ortodoxo-catolici  (greco-catolici)  când  doar  ritul  e  bizantin,  iar  doctrina  e 
pur  catolică? 

La  Balamand  şi  în  multe  alte  ocazii  când  am  fost  împreună:  catolici, 
uniţi  şi  ortodocşi,  şi  când  s-au  făcut  slujbe  separate,  chiar  şi  la  slujbe,  absolut 
întotdeauna,  uniţii,  deşi  slujesc  în  rit  bizantin,  sau  armean,  sau  în  alte 
rituri,  au  mers  la  slujbele  catolicilor  săvârşite  în  ritul  latin.  Niciodată  la  ale 
ortodocşilor.  Acest  lucru  e  relevant  prin  sine  însuşi.  Toţi  sunt  catolici. 


Prezentăm  în  continuare,  în  traducere.  Documentul  dc  la  Balamand 
(cu  litere  aldine,  negre),  şi  fiecare  articol  va  fi  comentat  de  noi,  spre  mai 
exactă  înţelegere.  Aşa  supunem  Documentul  atenţiei  publice,  publicului  in¬ 
teresat  de  problemele  intcrconfesionale  din  România.  Prin  acest  Document 
se  va  putea  ieşi  din  tensiunile  în  care  sunt  împinse  adesea  Bisericile.  Cele 
două  Biserici  ar  trebui  să  fie  solidare  în  căutarea  celor  mai  bune,  mai  drepte, 
mai  frăţeşti  soluţii  de  împăcare.  Să-şi  recunoască  reciproc  contribuţia  la  pro¬ 
păşirea  culturii  şi  a  spiritualităţii  româneşti. 

Să  lucrăm  toţi  cu  inimă  deschisă  pentru  unitate,  nu  pentru  adâncirea 
separaţiei,  a  dezbinării. 

Documentul  de  la  Balamand,  operă  catolico-ortodoxă,  ne  oferă  ele¬ 
mentele  unui  dialog  pe  care  îl  întrevedem  a  fi  rodnic. 

Deşi  Documentul  cere  ca  toate  litigiile  dintre  Biserici  să  fie  rezolvate 
exclusiv  de  către  acestea,  nu  prin  apelul  la  autorităţi  civile,  laicii  luminaţi,  in¬ 
telectualii  dezbrăcaţi  de  pasiuni  partizane  şi  doritori  de  unitate,  din  ambele 
Biserici,  în  calitatea  lor  de  membri  ai  Bisericii,  ar  putea  aduce  şi  ei  un  aport 
important  la  realizarea  înţelegerii  dintre  Biserici.  Să  ni  se  asocieze  cu  bună¬ 
voinţă. 

Le  adresăm  în  acest  sens  un  Apel  călduros.  Nu  mai  avem  nevoie  şi  de 
tensiuni  religioase,  mai  ales  în  Transilvania,  între  români.  Nu  ne-au  folosit 
niciodată. 

Dorim  pace  confesională  în  Transilvania.  în  respect  reciproc,  în  promo¬ 
varea  unei  misiuni  spirituale  concrete  şi  concertate,  creştineşti  şi  româneşti. 

Documentul  de  la  Balamand  este  în  aceeaşi  măsură  un  document  de 
sinceritate  şi  smerenie  din  partea  tuturor  părţilor  şi,  fără  îndoială,  şi  un  Do¬ 
cument  profetic.  El  ni  se  adresează  tuturor.  Ar  putea  fi  şi  un  moment  istoric 
de  mare  însemnătate  în  viaţa  Bisericilor.  Un  1054  (momentul  despărţirii)  în 
sens  invers.  O  restaurare  a  unităţii. 

Fiind  un  Document  de  colaborare  şi  consens  unanim  al  celor  ce  l-au 
elaborat,  ortodocşi  şi  catolici,  şi  catolici  uniţi  cu  Roma,  el  e  şi  un  semn  al 
lucrării  lui  Dumnezeu  care  vrea  „ca  toţi  să  fie  una“  (loan,  17,  21). 

Mitropolitul  Antonie 
al  Ardealului,  Crişanei 
şi  Maramureşului 


-KxIe  3£(b?;<H  Di  • 

COMISIA  MIXTA  INTERNAŢIONALA 
PENTRU  DIALOG  TEOLOGIC  ÎNTRE  BISERICA  ORTODOXA 

ŞI  BISERICA  ROMANO-CATOLICA 


A  VII-a  SESIUNE  PLENARA,  BALAMAND  (LIBAN) 

17—24  IUNIE,  1993 

UNIATISMUL,  METODA  DE  UNIRE  DIN  TRECUT 
Şl  CĂUTAREA  ACTUALA  A  DEPLINEI  COMUNIUNI 


-tfrotai 


.cm o  no 


Note  şi  observaţii  la  titlu 

Acest  titlu  nu  este  titlul  nostru.  Este  titlul  Documen¬ 
tului  de  la  Balamand.  Prin  el  se  afirmă  de  la  început  ca,  atât 
delegaţii  Bisericii  Catolice,  cât  şi  cei  ai  Bisericii  Ortodoxe 
participanţi  la  Sesiunea  a  VII-a  plenară  a  Comisiei  mixte 
internaţionale  pentru  dialog  teologic  între  Biterica  Orto¬ 
doxa  şi  Biserica  Catolică,  au  constatat  că,  uniatismul  nu  mai 
poate  fi  metodă  de  regăsire  a  unităţii  creţtine  între  cele  două 
Biserici.  Uniatismul  este  considerat  doar  ca  o  metoda  a  tre¬ 
cutului,  care  a  încercat  realizarea  unirii  Bisericilor  prin  tre¬ 
cerea  tuturor  la  catolicism. 

în  textul  care  urmează,  se  vor  arăta  amănunţit  moti¬ 
vele  pentru  care  această  metodă  nu  mai  poate  fi  actuală.  Se 
va  arăta  şi  cum  trebuie  să  uităm  această  metodă,  străduin- 
du-ne  să  descoperim  metode  noi  care  să  facă  posibilă  o  unire 
reală  şi  sănătoasă  între  Biserica  Ortodoxă  şi  cea  Catolică, 
prin  dialog  şi  de  pe  poziţii  de  egalitate. 

Textele  numerotate,  culese  cu  aldine  (negre),  constituie 
conţinutul  Documentului  de  la  Balamand.  Notele  şi  ob¬ 
servaţiile  sunt  ale  noastre. 

(Mitropolitul  Antonie) 

INTRODUCERE 


1.  La  cererea  Bisericii  Ortodoxe,  continuarea  normală  a  dialogului  teo¬ 
logic  cu  Biserica  Catolică  a  fost  întreruptă,  pentru  ca  să  fie  imediat  abor¬ 
dată  problema  care  a  fost  numită  „uniatism“. 

Note  şi  observaţii  la  art.  1. 

După  destrămarea  imperiului  comunist.  Bisericile  Or¬ 
todoxe  din  ţările  de  Est  au  constatat  că  se  încearcă  revita- 
lizarea  Bisericii  catolice  prin  readucerea  la  uniatism  a  tu¬ 
turor  celor  care  între  timp,  între  1948 — 1989,  au  redevenit 
ortodocşi,  aşa  cum  fuseseră  până  în  anul  1700.  Catolicii  uniţi 
au  cerut  şi  cer  şi  restituirea  locaşurilor  de  cult.  Acest  lucru 
este  considerat  de  ortodocşi  prozelitism  şi  este  respins.  Din 
aceste  motive  Patriarhia  Ierusalimului  şi  Biserica  Greciei 
s-au  retras,  sperăm  temporar,  din  comisia  de  dialog. 

în  aceste  condiţii,  Bisericile  Ortodoxe  au  atras  atenţia 
părţii  romano-catolice  că  dialogul  teologic  dintre  cele  două 
Biserici  este  pus  în  pericol  şi  că  problema  trebuie  să  fie  re¬ 
glementată  cu  prioritate  absolută.  Fără  această  reglementare 
nu  se  va  putea  trece  la  temele  propriu-zise  ale  dialogului, 
aşa  cum  au  fost  ele  orânduite  la  prima  întâlnire  a  Comisiei, 
când  s-a  organizat  dialogul,  în  insula  Rodos  în  anul  1980. 

Partea  catolică  a  acceptat  reglementarea  problemei 
uniatismului. 

2.  Cu  privire  la  metoda  care  a  fost  numită  „uniatism44,  Comisia  mixtă 
a  declarat  la  Freising  (iunie  1990)  că:  „noi  respingem  uniatismul  ca  metodă 
de  refacere  a  unităţii,  pentru  că  această  metodă  se  opune  tradiţiei  comune 
a  Bisericilor  noastre-. 

Note  şi  observaţii  la  art.  2 

în  legătură  cu  problema  uniatismului  au  avut  loc  până 
în  prezent  întâlniri  între  ortodocşi  la  Constantinopol  (1990), 
între  ortodocşi  şi  catolici  la  Viena  şi  la  Freising  a  avut 
loc  cea  de  a  Vl-a  Sesiune  plenară  a  Comisiei  mixte  interna¬ 
ţionale  de  dialog,  care  a  precizat  de  comun  acord  că  unia¬ 
tismul  nu  mai  poate  fi  nici  metodă  şi  nici  model,  pentru 
refacerea  comuniunii  între  cele  două  Biserici  (art.  12). 

S-a  constatat  că  metoda  uniatismului  n-a  fost  conformă 
cu  tradiţia  de  dialog  dintre  Biserici,  ci  acţiunile  întreprinse 
de  catolicism  prin  uniatism  au  fost  acte  unilaterale  de  pro¬ 
zelitism  catolic  împotriva  Bisericii  Ortodoxe,  cum  se  va 
preciza  mai  departe  (art.  10). 

3.  In  ceea  ce  priveşte  Bisericile  Orientale  catolice  este  limpede  că  ele, 
ca  părţi  ale  Comuniunii  Catolice,  au  dreptul  la  existenţă  şi  la  lucrare  pentru 
a  răspunde  nevoilor  spirituale  ale  credincioşilor  lor. 

Note  şi  observaţii  la  art.  3 

Din  acest  articol  se  vede  clar  că  însăşi  Biserica  Romano- 
Catolică  nu  mai  numeşte  Bisericile  Unite,  Biserici  greco-ca- 
tolice,  înţelegând  că  doctrinar  acestea  sunt  în  întregime  ca¬ 
tolice,  localizate  în  Orient.  Ele  nu  mai  păstrează  nimic  din 
doctrina  ortodoxă  sau  din  dreptul  canonic  oriental.  Ele  au 
dreptul  Ia  existenţă  „ca  părţi  ale  Comuniunii  catolice44, 
adică  ale  Bisericii  romano-catolice. 

4.  Documentul  elaborat  la  Ariccîa  de  către  Comitetul  mixt  de  coordo¬ 
nare  a  dialogului  (iunie  1991)  şi  perfectat  la  Balamand  (iunie  1993),  indică 
o  metodă  care  ne  este  comună  în  căutarea  în  prezent  a  comuniunii  depline 
dintre  cele  două  Biserici,  îndreptăţind  astfel  excluderea  „uniatismului44  ca 
metodă. 

Note  şi  observaţii  la  art.  4 

Articolul  4  arată  o  evidentă  evoluţie  în  gândirea  cato¬ 
lică,  care  nu  mai  vede  ca  în  trecut,  în  „uniatism**,  adică  în 
întoarcerea  ortodocşilor  la  Scaunul  roman,  singura  metodă 
de  restabilire  a  comuniunii  între  cele  două  Biserici.  Metoda 
nouă  despre  care  se  vorbeşte  în  art.  4  este  dialogul,  renun¬ 
ţarea  la  prozelitism,  o  nouă  perspectivă  eclesiologică  (Bise¬ 
rici  surori,  cu  putere  egală  de  mântuire),  revenirea  la  tradi¬ 
ţiile  originare  comune  (vezi  sesiunile  1986  şi  1987  de  la  Bari) 
şi,  ceea  ce  este  mai  important,  e  că  noua  metodă  este  co¬ 
mună  ortodocşilor  şi  catolicilor,  e  o  descoperire  comună, 
şi  ea  e  cuprinsă  în  Documentul  de  la  Balamand. 

5.  Acest  Document  cuprinde  două  părţi: 

1.  Principii  ecleziologice. 

2.  Reguli  practice. 

Note  şi  observaţii  la  art.  5 

Prima  parte  a  prezentului  Document  va  arăta,  pe  de  o 
parte  principiile  potrivit  cărora  uniatismul,  ca  metodă  de 
restabilire  a  unităţii  şi  a  comuniunii,  nu  mai  corespunde  nici 
gândirii  catolice  şi  că,  ambele  noastre  Biserici,  Ortodoxă  şi 
Catolică,  au  identificat  şi  expun  în  Document  căi  noi  de 
abordare  a  realizării  din  nou  a  unităţii  celor  două  Biserici. 

Pentru  ca  principiile  să  nu  rămână  în  vag,  Comisia 
mixtă  de  dialog,  întrunită  în  Sesiune  plenară  la  Balamand,  a 
căutat  cu  acrivie  să  identifice  şi  regulile  concrete  pentru 
punerea  în  practică  a  principiilor,  ca  şi  pentru  stăvilirea 
prozelitismului  prin  uniatism,  în  condiţiile  în  care  uniatis- 
mul  mai  desfăşoară  un  astfel  de  prozelitism. 

Anticipând,  arătăm  că  regulile  practice  de  împăcare 
şi  evitare  a  prozelitismului  vor  fi  mereu  reamintite  în  Do¬ 
cument,  chiar  cu  repetiţii: 

a.  Că  trebuie  să  se  plece  de  la  realităţile  de  astăzi; 

b.  Că  trebuie  să  se  acorde  încredere  Recensămintelor 
actuale; 

c.  Că  cei  care  determină  cui  aparţin  locaşurile  de  cult, 
sunt  credincioşii  majoritari; 

d.  Că  rezolvarea  problemelor  bisericeşti  în  litigiu  ale 
Bisericii  Catolice  Orientale  (unite),  se  va  face  prin 
dialog  cu  Biserica  Ortodoxă. 


PRINCIPII  ECLESIOLOGICE 


6.  Despărţirea  dintre  Bisericile  Orientului  şi  cele  ale  Occidentului  nu 
numai  că  n-a  înăbuşit  niciodată  dorinţa  de  unitate  voită  de  Hristos  pentru 
Biserica  Sa,  ci  adesea,  această  situaţie  contrară  naturii  Bisericii  Sale,  a  fost 
pentru  mulţi  o  ocazie  de  a-şi  trezi  conştiinţa  şi  mai  mult,  ca  să  dorească  rea¬ 
lizarea  unităţii  pentru  a  fi  credincioşi  poruncii  Mântuitorului. 

Note  şi  observaţii  la  art.  6. 

Punctul  acesta  arată  că  cele  două  Biserici,  Ortodoxă  şi 
Catolică,  au  ajuns  la  convingerea  că  dezbinarea  dintre  ele 
n-a  servit  ideea  unităţii  Bisericii,  aşa  cum  a  dorit-o  Mântui¬ 
torul,  şi  că  este  timpul  ca  ele  să  treacă  la  depăşirea  divi¬ 
ziunilor. 


7.  In  decursul  veacurilor  s-au  făcut  mai  multe  încercări  de  restabilire 
a  unităţii.  Aceste  încercări  au  căutat  să-şi  atingă  scopul  pe  căi  diferite,  ade¬ 
sea  prin  concilieri  după  cum  indica  situaţia  politică,  istorică,  teologică  şi  spi¬ 
rituală  a  fiecărei  epoci.  Din  păcate  nici  unul  dintre  aceste  eforturi  n-a  reuşit 
să  restabilească  deplina  comuniune  între  Biserica  Răsăriteană  şi  cea  Occiden¬ 
tală,  ba  chiar,  uneori  au  întărit  opoziţiile. 

Note  şi  observaţii  la  art.  7. 

A  fost  o  vreme  când  toate  încercările  de  unire,  iniţiate 
în  general  de  către  Vatican,  erau  considerate  de  către  iniţia- 

tori  acte  pozitive,  eşecurile  fiind  atribuite  întotdeauna  Bise¬ 
ricilor  Ortodoxe.  Iată  că  acum  aceste  iniţiative  sunt  consi¬ 
derate,  aşa  cum  au  şi  fost  de  fapt,  metode  de  atragere  a 
ortodocşilor  în  grup  la  catolicism  (1438 — 1439,  Ferrara-Flo- 
renţa;  1596,  Brest-Litovsk;  1700  în  Transilvania,  etc.). 


8.  In  ultimele  patru  secole,  în  diverse  regiuni  ale  Răsăritului,  au  fost 
luate  iniţiative  din  interiorul  anumitor  Biserici  şi  sub  impulsul  unor  factori 
exteriori  Bisericii,  pentru  restabilirea  comuniunii  dintre  Biserica  de  Răsărit 
şi  Biserica  Occidentală.  Aceste  iniţiative  au  condus  la  unirea  unor  anumite 
comunităţi  cu  Scaunul  de  la  Roma,  şi  au  antrenat,  drept  consecinţă,  ruptura 
acestor  comunităţi  de  Bisericile  lor  mame  din  Răsărit.  Aceasta  s-a  produs  nu 
fără  concursul  şi  fără  intervenţia  unor  interese  din  afara  Bisericii.  Aşa  s-au 
născut  Bisericile  Orientale  Catolice  (unite,  greco-catolice  n.n.)  şi  s-a  creat 
o  situaţie  care  a  devenit  sursă  de  conflicte  şi  de  suferinţe,  mai  întâi  pentru 
ortodocşi  şi,  apoi,  chiar  şi  pentru  catolici. 


Note  şi  observaţii  la  art.  8 

Articolul  acesta  reflectă  convingerea  şi  constatarea  în¬ 
tregii  Comisii  mixte  de  dialog,  catolici  şi  ortodocşi,  că  ini¬ 
ţiativele  de  unire  care  au  dus  la  crearea  Bisericilor  unite  cu 
Roma,  numite  la  momentul  respectiv  greco-catolice,  au  avut 
drept  cauze  nu  numai  acţiuni  din  interiorul  acestor  gru¬ 
pări,  ci,  mai  ales,  s-au  petrecut  sub  presiunea  unor  1  actori 
exteriori,  extra-bisericeşti,  politici  şi  sociali,  cum  a  luat  naş¬ 
tere,  de  pildă,  Biserica  unită  cu  Roma  din  Transilvania  cu 
ajutorul  factorilor  politici  şi  prin  intervenţia  brutală  a  tu¬ 
nurilor  (tunurile  generalului  austriac  Bukow  din  sec.  XVIII, 
cu  care  au  fost  distruse  150  biserici  şi  mănăstiri  ortodoxe 
româneşti).  Un  alt  general  vienez,  tot  catolic,  după  moartea 
lui  Bukow  a  distrus  în  anul  1785  ceea  ce  mai  rămăsese  în  pi¬ 
cioare,  printre  altele  şi  Mănăstirea  Sâmbăta  de  Sus,  a  lui 
Constantin  Brancoveanu. 

Comisia  mixtă  de  dialog  constată  de  asemenea  că,  a- 
ceste  „Uniri"  cu  Roma  din  trecut,  au  dus  în  fapt  Ia  divi¬ 
ziuni  şi  rupturi  cu  Bisericile  Ortodoxe-Mame,  având  drept 
consecinţe  situaţii  negative  în  Biserica  lui  Hristos. 

Se  recunoaşte,  de  asemenea,  că  Bisericile  Orientale  Ca¬ 
tolice  (zise  greco-catolice,  zise  unite  cu  Roma)  au  creat  si¬ 
tuaţii  care  au  devenit  surse  de  conflicte  şi  de  suferinţe,  mai  ales 
pentru  ortodocşi  şi,  până  la  urmă,  într-un  anumit  fel  şi  pen¬ 
tru  catolici.  Mai  întâi  pentru  că  le  încărcau  conştiinţa  vino¬ 
văţiei  din  cauza  violenţelor  practicate  şi,  apoi,  pentru  că  nici 
nu  reuşeau  uniri  reale  şi  definitive,  şi  nici  limpezi,  ceea 
ce  a  provocat,  de  pildă,  marile  suferinţe  ale  unui  episcop  unit 
ca  Inochentie  Micu.  Acesta  a  fost  reţinut  la  Roma  24  de 
ani,  pentru  că  înţelegea  unirea  cu  Roma  altfel  decât  Roma, 

şi  cerea  mereu  respectarea  condiţiilor  unirii  din  1700,  şi  res¬ 
pectarea  tradiţiilor  şi  pravilelor  canonice  ortodoxe.  De  încer¬ 
carea  permanenta  a  Romei  de  latinizare,  absorbţie  şi  asimi¬ 
lare  a  uniţilor,  s-a  plâns  la  Conciliul  Vatican  II  şi  patriarhul 
melchit-unit  Maximos  al  IV-lea  de  Antiohia.  Cărţile  lui  sunt 
cunoscute.  Arhimandritul  melchit-unit  din  Siria,  Ignace 
Dick,  de  acord  cu  Maximos  al  IV-lea,  s-a  plâns  că  Roma 
îi  consideră  pe  uniţi  inferiori  şi  că  unirea  cu  Roma  a  făcut 
ca  ei  să  fie  consideraţi  de  unii  ca  transfugi,  de  alţii  ca  suspecţi, 
iar  ritul  oriental  să  fie  considerat  inferior,  ca  şi  ierarhia 
unită. 

Iată  de  ce  Documentul  de  la  Ralamand  vorbeşte  de  su¬ 
ferinţe  de  ambele  părţi  din  cauza  unirii  cu  Roma.  (A  se 
vedea,  în  afară  de  cărţile  Patr.  Maximos  al  IV-lea  şi  car¬ 
tea  arhim.  unit  Ignace  Dick:  Sens  et  vicissitudes  de  l’unia- 
tisme,  Beyroutb,  1982,  p.  19 — 20). 


9.  Oricare  ar  fi  fost  intenţia  şi  autenticitatea  voinţei  de  a  fi  fideli  po¬ 
runcii  lui  Hristos:  „ca  toţi  să  fie  una"  exprimate  prin  aceste  uniri  parţiale 
cu  Scaunul  Romei,  trebuie  să  constatăm  că  restabilirea  unităţii  între  Bise¬ 
rica  de  Răsărit  şi  cea  de  Apus  n-a  fost  realizată  prin  ele,  şi  că  dezbinarea 
persistă,  ba  chiar  este  şi  înveninată  de  aceste  încercări  de  unire. 


Note  şi  observaţii  la  art.  9 


Constatări  sincere  şi  dureroase! 


Documentul  constată  că  unirile  parţiale  cu  Roma  nu 
s-au  putut  înscrie  în  porunca  lui  Hristos:  „ca  toţi  sa  fie 
una“,  şi  că,  ele  fapt,  acestea  nu  au  fost  uniri,  ci  dezbinări 

(uniatism),  care  mai  mult  au  înveninat  relaţiile  şi  atmosfera 

dintre  cele  două  Biserici,  în  loc  să  promoveze  unitatea,  lată 
de  ce,  aceste  uniri  (uniatisme)  au  fost  eşecuri. 

10.  Situaţia  astfel  creată  (prin  uniatism  n.n.),  a  dat  naştere,  ca  urmare, 
la  tensiuni  şi  opoziţii. 

In  mod  progresiv.  în  deceniile  care  au  urmat  acestor  uniri  (cu  Roma, 
n.n.),  acţiunea  lor  misionară  (a  Romei  şi  a  uniţilor,  n.n.),  a  înscris  printre 
priorităţi,  efortul  de  convertire  al  altor  creştini  în  mod  individual  sau  în  grup, 
pentru  a-i  face  să  „se  întoarcă*4  la  Biserica  lor  (Biserica  Catolică,  n.n.).  Pen¬ 
tru  a  legitima  această  tendinţă,  sursă  de  prozelitism,  Biserica  Catolică  a  dez¬ 
voltat  o  viziune  teologică  după  care  ca  se  prezenta  pe  sine  ca  unica  depozi¬ 
tară  a  mântuirii.  Reacţionând,  Biserica  Ortodoxă,  la  rândul  ei,  a  preluat 

aceeaşi  viziune,  după  care  numai  ca  putea  garanta  mântuirea.  Pentru  a  asi¬ 
gura  mântuirea  fraţilor  „separaţi44  (ortodocşi,  n.n.)  au  avut  loc  chiar  rebote- 
zări  de  creştini,  ignorându-se  existenţa  libertăţii  religioase  a  persoanelor  şi  a 
credinţei  lor  (în  botez,  care  se  adiministrează  o  singură  data,  n.n.),  perspec¬ 
tivă  la  care  epoca  era  puţin  sensibilă. 

Note  şi  observaţii  la  art.  10. 

Documentul  de  la  Balamand  recunoaşte  în  acest  articol  10 
ca  reîntoarcerile  la  catolicism  erau  de  fapt  acţiuni  prozeli- 
tiste  ale  Bisericii  Catolice,  care  afirma  o  doctrină  inexacta 
despre  mântuire,  pretinzând  că  numai  ea  poate  garanta  mân¬ 
tuirea  şi  mergând  până  la  rebotezarea  „fraţilor  separaţi u,  cum 
a  numit  Roma  pe  ortodocşi  până  la  Conciliul  Vatican  II. 

Că  şi  ortodocşii  au  afirmat  că  Biserica  Ortodoxă  este 
şi  ea  depozitară  a  mijloacelor  mântuirii,  nu  a  fost  decât  un 
fapt  firesc,  cum  se  recunoaşte  astăzi  chiar  de  către  Biserica 
Romano-catolică.  Ea  numeşte  astăzi  Biserica  Ortodoxă,  Bi- 
serică-Soră,  recunoscând  caracterul  mântuitor  al  întregii  ei 
lucrări  sacramentale,  adică  validitatea  tuturor  Tainelor  să¬ 
vârşite  în  Biserica  Ortodoxă  căreia  îi  recunoaşte  şi  succesiu¬ 
nea  apostolică.  Principiul  acesta  e  un  principiu  de  bază  în  des¬ 
făşurarea  dialogului.  El  rezolvă  diferenţe  teoretice-doctrinare, 
altă  dată  socotite  capitale  şi  de  netrecut. 

11.  Pe  de  altă  parte,  anumite  autorităţi  civile  au  făcut  încercări  de  a 
readuce  pe  catolicii  orientali  in  Biserica  părinţilor  lor  (Ortodoxă,  n.n.).  în 
acest  scop,  aceste  autorităţi  civile  n-au  ezitat,  când  li  s-a  prezentat  ocazia,  de 
a  folosi  mijloace  inacceptabile. 

Note  şi  observaţii  la  art.  1 1 

Analizând  în  profunzime  unele  evenimente  din  epoca 
din  urmă  (50  de  ani)  şi  pe  baza  unor  informaţii  prezentate 
de  către  toate  Bisericile,  Documentul  de  la  Balamand  se 
referă,  în  acest  articol  11,  la  faptul  că  unele  autorităţi  ci¬ 
vile  au  făcut  încercări  de  a-i  readuce  pe  catolicii  orientali 
(greco-catolici,  uniţi  cu  Roma),  la  Biserica  părinţilor  lor, 
adică  la  Biserica  Ortodoxă  din  care  plecaseră  în  anul  1700. 
Notează,  de  asemenea,  că  acele  autorităţi  au  întrebuinţat 
mijloace  inacceptabile.  S-a  făcut  la  Balamand  şi  comparaţia 
cu  mijloacele  autorităţilor  Habsburgice  din  anii  1700 — 1785, 
care  au  fost  tot  atât  de  inacceptabile,  când  s-au  folosit  tunu¬ 
rile  şi  „cătanele“  pentru  a-i  convinge  pe  ortodocşi  să  treacă 
la  uniatism. 

12.  Din  cauza  felului  în  care  acum  catolicii  şi  ortodocşii  se  consideră 
într-un  chip  nou  în  raportul  lor  cu  Taina  Bisericii  şi  se  redescoperă  ca  Bi- 
serici-surori,  această  formă  de  „apostolat  misionar",  descrisă  mai  sus  (vezi 
art.  10),  şi  care  a  fost  numită  „uniatism11  ,nu  mai  poate  fi  acceptată  nici 
ca  metodă  de  urmat,  nici  ca  model  de  unitate  căutată  de  Bisericile  noastre. 

Note  şi  observaţii  la  art.  12 

Este  clar  că  „apostolatul  misionar",  cum  a  fost  socotit 
de  catolici  uniatismul,  nu  numai  că  nu  mai  este  considerat 

apostolat,  dar  nici  nu  mai  poate  fi  acceptat  în  continuare, 
astăzi,  ca  metodă  şi  model  de  unitate  între  Biserici. 

Aşadar,  dacă  ne  vom  reface  unitatea,  ortodocşi  şi  cato¬ 
lici,  şi  vom  fi  din  nou  o  singură  Biserică,  aşa  cum  am  fost 
înainte  de  1054,  forma  de  unitate  nu  va  fi  uniatismul.  Se 
va  găsi  o  altă  formă,  nouă,  care  să  satisfacă  şi  pe  Ortodocşi 
şi  pe  Catolici.  Articolul  acesta  clarifică  faptul  că  uniatismul 
nu  mai  are  nici  un  rol  de  jucat  în  relaţiile  dintre  Biserica 
Ortodoxă  şi  cea  Catolică,  decât  integrat  în  catolicism. 

Această  declaraţie  a  obţinut  adeziunea  unanimă  a  tu¬ 
turor  membrilor  catolici  şi  uniţi  care  au  participat  ca  dele¬ 
gaţi  ai  Scaunului  papal  la  Sesiunea  plenară  a  Comisiei  mixte 
de  dialog  de  la  Balamand.  Este  de  la  sine  înţeles  că,  la  a- 
ceastă  hotărîre,  s-au  raliat  şi  reprezentanţii  Bisericilor  Or¬ 
todoxe. 


13.  Prin  urmare,  mai  ales  după  Conferinţele  panortodoxe  şi  după  Con- 
ciliul  II  Vatican,  redescoperirea  şi  repunerea  în  valoare,  atât  de  către  orto¬ 
docşi  cât  şi  de  către  catolici  a  Bisericii  ca  şi  comuniune,  au  schimbat  radical 
perspectivele  şi  deci  atitudinile. 

De  o  parte  şi  de  alta,  se  recunoaşte  că  ceea  ce  Hristos  a  încredinţat  Bi¬ 
sericii  Sale  —  mărturisirea  credinţei  apostolice,  participarea  la  aceleaşi  Tai¬ 
ne,  mai  ales  la  preoţia  unică,  care  celebrează  jertfa  unică  a  lui  Hristos  şi 
succesiunea  apostolică  a  episcopilor,  nu  pot  fi  considerate  ca  proprietate 
exclusivă  a  uneia  dintre  Bisericile  noastre.  în  acest  context,  este  evident  că 
orice  rebotezare  este  exclusă. 


Note  şi  observaţii  la  art.  13 

Articolul  13  pune  în  valoare  elementele  comune  celor 
două  Biserici,  Ortodoxă  şi  Catolică,  recunoscute  în  sfârşit  în 
vremea  noastră.  Aceste  clemente  doctrinare  sunt  motivări 
suficiente,  pentru  ca  Biserica  Romano-Catolică  să  poată 
afirma  că  rebotezările  de  care  s-a  vorbit  la  articolul  10  sunt 
excluse.  La  aceasta  s-a  raliat  de  asemenea  şi  partea  ortodoxă. 


14.  Potrivit  celor  spuse  mai  înainte,  Biserica  Ortodoxă  şi  Biserica  Cato¬ 
lică  se  recunosc  reciproc  ca  Biserici-surori,  responsabile  împreună  de  menţi¬ 
nerea  Bisericii  lui  Dumnezeu  în  credincioşie  faţă  de  planul  divin.  După  cu¬ 
vintele  Papii  Ioan-Paul  II,  efortul  ecumenic  al  Bisericilor  surori  din  Orient 
şi  Occident,  bazat  pe  dialog  şi  rugăciune,  caută  o  comuniune  perfectă  şi 
totală,  care  să  nu  fie  nici  absorbţie,  nici  fuziune,  ci  întâlnire  în  adevăr  şi 
dragoste  (cf.  Slavorum  Apostoli,  n.  27). 

Note  şi  observaţii  la  art.  14 

Important  în  acest  articol  este  faptul  că  pe  baza  afir¬ 
maţiei  că  cele  două  Biserici,  Ortodoxă  şi  Catolică,  sunt  su¬ 
rori,  unitatea  dintre  ele  se  va  realiza  prin  dialog  şi  rugă- 

ciune,  aşadar,  în  nici  un  caz  urmând  norme  vechi  care  nu 
vedeau  unirea  decât  prin  absorbţie  şi  fuziune,  adică  prin  in¬ 
cluderea  Bisericilor  răsăritene  în  Biserica  Catolică,  aşa  cum 
s-a  întâmplat  cu  fosta  Biserică  greco-catolică,  devenită  Bise¬ 
rică  Catolică  Orientală. 

Noua  viziune  catolică,  în  măsura  în  care  va  fi  şi  pusă  în 
practică,  va  putea  oferi  speranţe  noi  de  unitate. 

15.  Rămânând  în  chip  ferm  inviolabilă  libertatea  persoanelor  şi  obli¬ 
gaţia  universală  de  a  urma  în  toate  exigenţele  conştiinţei,  în  efortul  de  re¬ 
stabilire  a  unităţii,  nu  este  vorba  de  a  căuta  convertirea  persoanelor  de  la  o 
Biserică  la  alta  pentru  a  le  asigura  mântuirea.  Este  vorba  de  a  realiza  îm¬ 
preună  voinţa  lui  Hristos  pentru  ai  Săi,  şi  planul  lui  Dumnezeu  cu  Biserica 
Sa,  printr-o  căutare  comună  de  către  Biserici  a  unui  acord  deplin  asupra  con¬ 
ţinutului  credinţei  şi  asupra  implicaţiilor  acesteia.  Acest  efort  este  urmărit 
prin  dialogul  teologic  în  curs.  Prezentul  Document  este  o  etapă  necesară 
in  acest  dialog. 


Note  şi  observaţii  la  art.  15 

Se  remarcă  în  acest  articol  renunţarea  la  convertirea 
persoanelor  de  la  o  Biserică  la  alta,  pe  motiv  că  numai  în 
una  dintre  ele  s-ar  asigura  mântuirea.  Pentru  realizarea  uni¬ 
tăţii  se  recomandă  acordul  ambelor  părţi  asupra  aceloraşi 
înţelesuri  ale  adevărurilor  de  credinţă. 

16.  Bisericile  Catolice  orientale  (unite  cu  Roma,  n.n.),  care  au  voit  re¬ 
stabilirea  comuniunii  depline  cu  Scaunul  roman  şi  căruia  i-au  rămas  cre¬ 
dincioase,  au  dreptul  şi  obligaţiile  care  decurg  din  legarea  lor  de  această  Co¬ 
muniune  din  care  fac  parte.  Aceste  Biserici  Catolice  Orientale  au  ca  princi¬ 
pii  care  reglementează  atitudinea  lor  faţă  de  Bisericile  Ortodoxe,  acele  prin¬ 
cipii  care  au  fost  afirmate  de  către  Conciliul  Vatican  II  şi  au  fost  puse  în 
practică  de  către  papii  care  le-au  precizat  consecinţele  practice,  în  diver¬ 
sele  documente  publicate  de  atunci  încoace.  Trebuie  deci  ca  aceste  Biserici 
(Catolice  Orientale)  să  fie  integrate,  atât  la  nivel  local  cât  şi  la  nivel  univer¬ 
sal,  în  dialogul  dragostei,  în  respectul  reciproc  şi  în  încrederea  reciprocă  re¬ 
găsită,  şi  să  intre  în  dialogul  teologic  cu  toate  implicaţiile  lui  practice. 

Note  şi  observaţii  la  art.  16 

Articolul  16  stabileşte  că  Bisericile  Catolice  Orientale 
unite  cu  Roma,  foste  greco-catolice,  sunt  parte  inte¬ 
grantă  din  Biserica  Catolică.  Având  în  vedere  că  Biserica 
Catolică  şi-a  modificat  multe  din  principiile  şi  atitudinile  ei 
faţă  de  Biserica  Ortodoxă,  Bisericile  Catolice  Orientale, 
unite  cu  Roma,  sunt  obligate  să  urmeze  şi  ele  principiile 
Conciliului  Vatican  II  şi  să  le  pună  în  practică.  In  special  să 
recunoască  în  Biserica  Ortodoxă  o  Biserică-soră,  care  posedă 

toate  mijloacele  mântuirii.  Adică  să  recunoască  ceea  ce  Roma 
recunoaşte  de  mult  şi  oficial. 

Nici  dintr-o  parte,  nici  din  alta,  nu  fanatismele  oarbe  vor 
favoriza  unitatea,  ci  deschiderea  şi  lumina  dragostei  şi  a 
bunei  credinţe. 

Numai  cu  această  condiţie,  se  înţelege.  Bisericile  Cato¬ 
lice  Orientale  (unite)  vor  putea  intra  şi  în  dialogul  teolo¬ 
gic  dintre  cele  două  Biserici,  cu  tot  ce  implică  acest  dialog 
ca  urmări  practice.  Unele  dintre  aceste  îndatoriri  practice 
sunt  arătate  chiar  în  acest  Document,  începând  cu  para¬ 
graful  19. 

17.  în  această  atmosferă,  consideraţiile  care  preced,  ca  şi  regulile  prac¬ 
tice  care  vor  urma,  în  măsura  în  care  vor  fi  efectiv  acceptate  şi  fidel  puse 
în  practică,  ele  vor  fi  de  natură  a  conduce  spre  o  soluţie  justă  şi  definitivă  a 
dificultăţilor  puse  de  Bisericile  Catolice  orientale  (Unite  cu  Roma,  n.n.),  Bi¬ 
sericii  Ortodoxe. 


Note  şi  observaţii  la  art.  17 

Articolul  acesta  conţine  soluţia  rezolvării  diferendului 
dintre  ortodocşi  şi  catolici,  provocat  de  Bisericile  Catolice 
Orientale,  unite  cu  Roma,  diferend  care  a  provocat  între¬ 
ruperea  temporară  a  dialogului  dintre  cele  două  Biserici. 

în  acelaşi  timp,  acest  articol  indică  soluţia  sine  qua  non 
a  continuării  dialogului  şi  chiar  a  succesului  lui. 

Trebuie  să  observăm  şi  să  recunoaştem  că  reprezentanţii 
Romei  au  depus  strădanii  uriaşe  pentru  rezolvarea  şi  înde¬ 
părtarea  piedicii  uniatismului,  ca  prozelitism  şi  metodă  de 
regăsire  a  unităţii,  din  calea  continuării  dialogului. 

Aceeaşi  dorinţă  i-a  preocupat  şi  pe  ortodocşi. 

18.  Cu  privire  la  aceasta.  Papa  Paul  al  Vî-lea  a  afirmat  în  discursul  său 
ţinut  la  Fanar  (iulie  1967)  „că  şefilor  de  Biserici,  ierarhiei  lor  le  revine  sar¬ 
cina  de  a  conduce  Bisericile  pe  calea  care  duce  la  regăsirea  comuniunii  de¬ 
pline.  Ei  trebuie  să  facă  acest  lucru,  recunoscându-se  şi  respectându-se  ca  păs¬ 
tori  ai  turmei  lui  Hristos,  care  le-a  fost  încredinţată,  având  grijă  de  strânsa 
lor  unitate  şi  de  creşterea  duhovnicească  a  poporului  lui  Dumnezeu  şi  să 
evite  tot  ceea  ce  ar  putea  să-i  împrăştie  pe  credincioşi  sau  să  producă  con¬ 
fuzie  în  rândurile  lor".  (Tomos  Agapis,  nr.  172). 

în  acest  spirit  Papa  loan  Paul  II  şi  Patriarhul  ecumenic  Dimitrios  I  au 
precizat  împreună:  „respingem  orice  formă  de  prozelitism,  orice  atitudine 
care  ar  fi  sau  ar  putea  fi  percepută  ca  o  lipsă  de  respect4*  (7  decembrie  1987). 

Note  şi  observaţii  la  art.  18 

în  acest  articol  sunt  de  luat  în  consideraţie  declaraţiile 
a  doi  papi  şi  a  unui  patriarh  ecumenic,  care  militează  pen¬ 
tru  unitate  şi  care,  mai  ales,  resping  orice  formă  de  proze- 

litism,  adică  de  convertire  a  ortodocşilor  la  catolicism- 
uniatism. 

Astfel  de  declaraţii  teoretice  pot  avea  un  mare  impact 
asupra  procesului  de  căutare  a  unităţii  creştine  de  către  cele 
două  Biserici,  dacă  ele  vor  fi  cu  adevărat  puse  în  practică 
şi  respectate. 

Biserica  Ortodoxă  n-a  făcut  niciodată  prozelitism  şi, 
din  partea  ei,  se  poate  conta  şi  acum  pe  respectarea  promi¬ 
siunilor  făcute. 


REGULI  PRACTICE 

Note  şi  observaţii  la  Regulile  practice 

Comisia  de  dialog,  întrunită  la  Balamand,  a  socotit  că 
este  absolut  necesar  sa  recomande  un  număr  de  reguli  prac¬ 
tice,  care  să  fie  puse  în  aplicare  de  către  cele  două  Biserici, 
avându-se  în  vedere  mai  ales  modul  în  care  Vaticanul  tre¬ 
buie  să  administreze  Bisericile  Catolice  Orientale,  unite  cu 
Roma,  pentru  ca  acestea  din  urmă  să  nu  mai  poată  consti¬ 
tui,  prin  acţiunile  lor,  elemente  de  promovare  a  prozelitis- 
m  ului  catolic  şi,  ca  urmare,  prin  acţiunile  lor,  să  nu  mai 
poată  fi  considerate  piedici  în  calea  dialogului. 

Urmează  mai  jos  aceste  reguli,  socotite  absolut  necesare 
refacerii  relaţiilor  şi  reluării  dialogului.  Ele  reclamă  o  ma¬ 
ximă  atenţie. 

19.  Respectul  reciproc  între  Bisericile  care  se  găsesc  în  situaţii  dificile 
va  creşte  în  chip  evident,  în  măsura  în  care  ele  vor  respecta  regulile  prac¬ 
tice  care  urmează: 

Note  şi  observaţii  la  art.  19 

Articolul  are  în  vedere  respectul  dintre  catolici  şi  orto¬ 
docşi,  bazat  pe  modul  în  care  Bisericile  Catolice  Orientale, 
unite  cu  Roma,  vor  pune  în  practică  regulile  care  li  se  reco¬ 
mandă.  Se  are  desigur  în  vedere  modul  cum  Vaticanul  îşi  va 
reorienta  propria  misiune  de  evanghelizare,  fără  a  jena  Bi¬ 
sericile  Ortodoxe. 

20.  Aceste  reguli  nu  vor  rezolva  problemele  care  ne  preocupă,  dacă  în 
fiecare  dintre  părţi  nu  se  va  face  simţită  voinţa  de  iertare,  bazată  pe  Evan¬ 
ghelie,  şi  dacă  în  cadrul  unui  efort  constant  de  reînnoire,  nu  se  va  face 
simţită  dorinţa,  fără  încetare  revitalizată,  de  a  regăsi  comuniunea  plenară 
care  a  existat  între  Bisericile  noastre  mai  mult  de  un  mileniu.  Spre  acest 
scop  trebuie  să  intervină,  cu  o  intensitate  şi  o  perseverenţă  mereu  reînnoite. 
Numai  dialogul  dragostei  ne  va  ajuta  să  depăşim  neînţelegerile  reciproce. 

Numai  acesta  oferă  climatul  necesar  aprofundării  dialogului  teologic,  care  va 
permite  să  se  ajungă  la  deplina  comuniune. 

Note  şi  observaţii  la  art.  20 

Articolul  20  face  un  apel  de  inimă  la  Bisericile  în  dialog, 
să  renunţe  la  acuzaţii  şi  culpabilizări  reciproce,  cerând  in¬ 
stalarea  între  ele  a  unui  climat  de  iertare,  socotindu-se  că 
numai  într-un  astfel  de  climat  va  putea  continua  dialogul 
teologic  şi  se  va  putea  realiza  unitatea. 

21.  Primul  demers  care  trebuie  pus  în  practică  este  acela  de  a  sfârşi 
cu  tot  ceea  ce  poate  întreţine  discordia,  dispreţul  şi  ura  între  Biserici.  Auto¬ 
rităţile  Bisericii  Catolice  vor  ajuta,  în  scopul  acesta,  Bisericile  catolice  orien¬ 
tale  (Bisericile  Unite  cu  Roma,  n.n.)  şi  comunităţile  lor,  să  pregătească  şi  ele 
comuniunea  deplină  între  cele  două  Biserici,  Catolică  şi  Ortodoxă.  Auto¬ 
rităţile  Bisericii  Ortodoxe  vor  face  acelaşi  lucru  cu  credincioşii  lor.  Astfel  va 
putea  fi  îndrumată,  jn  acelaşi  timp  cu  dragoste  şi  dreptate,  situaţia  extrem 
de  complexă  care  s-a  creat  în  Europa  centrală  şi  de  răsărit,  atât  pentru  cato¬ 
lici  cât  şi  pentru  ortodocşi. 

Note  şi  observaţii  la  art.  21 

In  acest  articol  se  are  în  vedere  că  până  acum  s-a  pro¬ 
movat  între  Biserica  Ortodoxă  şi  Bisericile  Catolice,  orien¬ 
tale  şi  latine,  discordia,  dispreţul  şi  ura,  insulte  în  ziarele  bi¬ 
sericeşti  şi  laice,  atacuri  la  persoană  şi  un  triumfalism  al 
celor  care  au  suferit,  depăşind  limita  decenţei,  depăşire  care 
poate  duce  la  banalizarea  suferinţei. 

Cu  privire  la  aceasta  , Comisia  de  la  Balamand  a  dis¬ 
cutat  în  deplin  acord  şi  intr-o  unanimă  atitudine  de  res¬ 
pect  şi  recunoştinţă  faţă  de  martirii  ortodocşi,  catolici,  ca¬ 
tolici  uniţi  şi  de  alte  confesiuni  şi  religii,  şi  faţă  de  toţi 
cei  care  au  suferit  pentru  credinţa  lor.  Documentul  se  va 
referi  la  aceasta  în  art.  23,  invitând  la  evitarea  oricărui 
„triumfalism*  care  s-ar  alimenta  mai  ales  din  suferinţele 
altora,  dar  şi  din  propria  suferinţă. 

22.  Acţiunea  pastorală  a  Bisericii  Catolice,  atât  latină  cât  şi  orientală 
nu  mai  urmăreşte  să  obţină  treceri  de  credincioşi  de  la  o  Biserică  la  alta, 
adică  nu  mai  vizează  să  facă  prozelitism  printre  ortodocşi. 

Această  acţiune  pastorală  vizează  să  răspundă  nevoilor  spirituale  ale  pro¬ 
priilor  lor  credincioşi,  şi  nu  are  nici  un  fel  de  voinţă  de  expansiune  în  de¬ 
trimentul  Bisericii  Ortodoxe. 

In  aceste  perspective,  pentru  a  nu  mai  rămâne  loc  neîncrederii  şi  sus¬ 
piciunii,  este  nevoie  ca  Bisericile  să  se  informeze  reciproc  asupra  diverselor 
proiecte  pastorale  pe  care  le  au  în  vedere.  In  felul  acesta  va  putea  începe 
şi  se  va  putea  dezvolta  colaborarea  dintre  episcopi  şi  toţi  responsabilii  Bi¬ 
sericilor  noastre. 

Note  şi  observaţii  la  art.  22 

•  t  I  |  \  *  fl 

Cel  dintâi  lucru  care  trebuie  constatat  în  acest  articol, 
este  că  Biserica  Catolică,  de  orice  rit,  renunţă  la  trecerile  de 
credincioşi  de  la  Ortodoxie  la  Catolicism. 

Prin  urmare  toţi  credincioşii  care  sunt  acum  ortodocşi, 
chiar  dacă  părinţii  şi  strămoşii  lor  au  (ost  uniţi  cu  Roma, 
dar  ei  vor  să  rămână  ortodocşi,  să  fie  lăsaţi  în  pace  în  Orto¬ 
doxia  lor.  Să  nu  mai  fie  ademeniţi  la  nici  un  fel  de  întoar¬ 
ceri,  fiincă,  acţiunile  de  a-i  sili  , ademeni,  sau  obliga  la  «în¬ 
toarcere-,  sunt  considerate  acţiuni  prozelitiste. 

Este  de  la  sine  înţeles  că  şi  ortodocşii  se  obligă  să  nu 
desfăşoare,  la  rândul  lor,  nici  un  fel  de  acţiuni  prozelitiste. 

Al  doilea  lucru  care  se  poate  observa  în  acest  articol, 
este  faptul  că  Bisericile  Catolice  Orientale,  unite  cu  Roma, 
se  pot  ocupa  numai  de  credincioşii  care  sunt  şi  declară  că 
vor  să  rămână  uniţi  cu  Roma,  în  momentul  de  faţă.  Nimă¬ 
nui  nu-i  este  interzis  acest  lucru  şi  conştiinţa  fiecăruia  tre¬ 
buie  respectată. 

Condamnabile  sunt  trecerile  din  interes,  ademenirea 
prin  posturi  mai  bune,  prin  oferirea  de  avantaje  materiale, 
prin  primirea  celor  certaţi  cu  disciplina  bisericească  în  Biserica 
Ortodoxă  şi  care  îşi  găsesc  scăparea  în  Biserica  Catolică 
Orientală  unită,  şi  altele  asemenea  care  nu  ţin  de  reale  hotă¬ 
râri  ale  conştiinţelor. 

Unii  ca  aceştia  merită  dispreţul  tuturor  Bisericilor  şi 
Bisericile  ar  trebui  să  colaboreze  la  descurajarea  unor  ase¬ 
menea  „treceri  de  la  voi  la  noi“,  ştiind  bine  că  cei  care 
„trec“  nu  vor  fi  statornici.  Cine  a  trădat  odată  —  se  zice 
—  va  mai  trăda,  dacă  ceea  ce  face  e  trădare  şi  nu  decizie  a 
conştiinţei. 

Se  înţelege  că  acelaşi  lucru  se  recomandă  şi  Bisericii 
Ortodoxe. 

Cunoaştem  însă  câteva  cazuri  de  preoţi  ortodocşi  cer¬ 
taţi  cu  disciplina  şi  pedepsiţi  şi  care  au  fost  de  îndată  pri¬ 
miţi  în  Biserica  Catolică  unită  cu  Roma.  Documentul  de  la 
Balamand  reglementează  acest  lucru  şi  am  fi  bucuroşi  dacă 
el  ar  fi  respectat  de  ambele  Biserici.  Ameninţările  cu  „trece¬ 
rea"  la  cealaltă  Biserică  slăbesc  disciplina  în  ambele  Biserici. 

Al  treilea  lucru  care  se  poate  reţine  în  acest  articol, 
este  că  romano-catolicii  fac  declaraţia  expresă  că  Vaticanul 
nu  urmăreşte  nici  o  expansiune  în  detrimentul  Bisericii  Or¬ 
todoxe,  deci  în  ţările  tradiţional-ortodoxe.  Să  dea  Dumne¬ 
zeu  să  se  împlinească.  E  mai  bine  să  ne  regăsim  în  unitate, 
decât  să  ne  subminăm. 

Al  patrulea  lucru  pe  care  îl  cuprinde  acest  articol, 
este  acela  că  se  dau  îndrumări  ca:  acolo  unde  este  nevoie 
de  intervenţii  pastorale  catolice,  pentru  grupuri  catolice, 

în  vreun  anumit  loc  în  care  elementul  tradiţional  prepon¬ 
derent  este  cel  ortodox,  în  astfel  de  cazuri  sa  nu  se  iniţieze 
nimic,  fără  consultări  cu  episcopii  locali  ortodocşi.  Pasto- 
raţia  să  însemneze  colaborare,  nu  concurenţă,  nu  separare,  ci 
să  se  facă  respectăndu-se  reciproc  tradiţiile  şi  jurisdicţiile  ca¬ 
nonice  locale  cu  care  să  se  conlucreze  amical. 

Al  cincilea  lucru  care  trebuie  observat  în  articolul  22, 
este  faptul  că  atât  Biserica  Catolică  latină,  cât  şi  cea  Catolică 
Orientală  unită  cu  Roma,  sunt  cuprinse  sub  numele  comun 
de  Biserica  catolică  (vezi  termenii  cu  care  începe  paragraful 
22).  Formula  revine  în  Document  de  mai  multe  ori. 

Din  toate  acestea  reiese  clar  că  eclesialitatea  Bisericilor 
catolice  orientale  de  orice  rituri,  este  conferită  acestor  Bi¬ 
serici  de  către  Biserica  catolică.  Deci,  aceste  Biserici  cato¬ 
lice  orientale,  de  orice  rituri,  sunt  Biserici  catolice  în  înţe¬ 
lesul  deplin  al  cuvântului.  Nu  sunt  Biserici  aparte.  Au  doar 
alt  rit  decât  cel  latin  ,dar  ritul  nici  nu  e  menţionat  în  Do¬ 
cumentul  de  la  Balamand.  Ritul  e  doar  o  formă  exterioară, 
fără  importanţă  doctrinară.  Denumirea  de  Biserică  Catolică 
Orientală  c  mai  degrabă  o  denumire  geografică.  Ritul  orien¬ 
tal,  bizantin,  copt,  armean,  maronit,  melchit,  indică  nişte 
forme  exterioare,  liturgice,  tot  cu  sens  de  localizare,  orien¬ 
tală,  unde  îşi  au  originea,  nu  cu  sens  dogmatic,  doctrinar. 

în  lumina  celor  arătate  mai  sus,  se  pune  şi  următoarea 
întrebare:  cum  se  explică  existenţa  în  acelaşi  teritoriu  a 
mai  multor  Biserici  Catolice,  latină,  orientală  de  rit  bizan¬ 
tin,  de  rit  armean,  etc.,  şi  cum  se  explică  jurisdicţia  mai 
multor  episcopi  catolici  asupra  aceloraşi  credincioşi  şi  teri¬ 
torii?  (vezi  can.  8  al  Sinodului  I  Ecumenic). 

Dilema  canonică,  inexistentă  când  au  fost  create  Biseri¬ 
cile  unite,  pentru  că  unirea  se  făcuse  doar  asupra  câtorva 
puncte,  a  apărut  acum,  după  ce  Roma  a  operat  catoliciza¬ 
rea  totală  a  uniţilor.  Ea  va  trebui  să  găsească  o  soluţie  lo¬ 
gică  şi  canonică  în  acelaşi  timp  şi  pentru  redistribuirea  ic 
rarhiei. 


23.  Istoria  relaţiilor  dintre  Biserica  Ortodoxa  şi  Bisericile  Catolice  Orien¬ 
tale  (unite  cu  Roma,  n.n.),  a  fost  marcată  prin  persecuţii  şi  suferinţe.  Ori¬ 
care  ar  fi  fost  aceste  suferinţe  şi  cauzele  lor,  ele  nu  justifică  nici  un  fel  de 
triumfalism  (s.n.);  nimeni  nu  se  poate  mândri  cu  acestea  sau  să  scoată  din 
acestea  argumente  pentru  a  acuza  sau  denigra  cealaltă  Biserică.  Numai 
Dumnezeu  cunoaşte  pe  adevăraţii  Săi  martori.  Oricare  ar  fi  fost  trecutul,  el 
trebuie  lăsat  la  milostivirea  lui  Dumnezeu,  şi  toate  energiile  Bisericilor  tre¬ 
buie  să  fie  concentrate  spre  a  face  ca  prezentul  şi  viitorul  să  fie  mai  con¬ 
forme  cu  voinţa  lui  Hristos  către  ai  Săi. 

Note  şi  observaţii  la  art.  23. 

Articolul  atrage  atenţia  ca  relaţiile  dintre  Bisericile 
Ortodoxe  şi  Bisericile  Catolice  Orientale,  unite  cu  Roma, 
nu  trebuie  sa  cunoască  acele  sentimente  de  mândrie  cu 
faptul  ca  unii  au  suferit  mai  mult  decât  alţii  şi  că,  în  felul 
acestea,  unele  Biserici  ar  avea  mai  multă  autoritate  morală 
decât  altele. 

Acest  paragraf  consemnează,  cu  remarcabilă  obiectivi¬ 
tate  din  partea  Comisiei,  că  toţi  au  fost  persecutaţi  sub 
regimurile  totalitare  atee,  şi  toţi  au  suferit,  de  aceea  tre¬ 
buie  să  se  renunţe  la  denigrarea  unora  de  către  alţii. 

Fenomenul  este  uşor  observabil  şi  în  relaţiile  dintre 
Bisericile  din  România  şi,  este  mai  mult  decât  evident,  că 
acesta  nu  numai  că  nu  este  îndreptăţit,  dar  dă  naştere  la 
neîndreptăţite  sentimente  şi  atitudini  triumfalistc.  Se  uită 
că  şi  Biserica  Ortodoxă  a  fost  mereu  persecutată,  că  nume¬ 
roşi  episcopi  ortodocşi  au  fost  scoşi  din  scaune  exact  în 
aceiaşi  ani,  1947 — 1949  şi  că,  nenumăraţi  călugări  şi  preoţi 
au  trecut  prin  închisorile  şi  gulagurile  regimului  comunist 
şi  că,  aproape  toţi  copiii  de  preoţi  au  fost  scoşi  din  şcoli, 
soţiile  lor  date  afară  din  posturi,  şi  că,  mai  ales  în  Bucureşti, 
s-au  dărâmat  cu  cinism  o  mulţime  de  biserici  ortodoxe. 

Nu  este  cazul  prin  urmare  să  ne  întrccem  în  laude  cu 
suferinţele.  Ceea  ce  nu  vrea  să  însemneze,  sub  nici  o  for¬ 
mă,  lipsa  de  respect  faţă  de  martiri  şi  faţă  de  cei  care  au 
suferit.  Acest  lucru  trebuie  spus  de  sute  de  ori,  pentru  că 
•  prea  mulţi  au  cedat  tentaţiei  unor  culpabilizări  facile  ale 
celor  care  au  trecut,  şi  ei,  în  diferite  feluri,  prin  aceleaşi 
suferinţe. 

ţ*  |  I  ă  ■  « jk  X  v  k  & 

24.  Va  trebui  de  asemenea  —  aceasta  şi  de  o  parte  şi  de  alta  —  ca 
episcopii  şi  toţi  responsabilii  să  ţină  seama  cu  scrupulozitate  de  libertatea 
religioasă  a  credincioşilor  (s.n.),  Aceştia  trebuie  să  poată  să-şi  exprime  liber 
părerile,  fiind  consultaţi  şi,  în  acest  scop,  consultarea  lor  să  fie  organizată. 

Libertatea  religioasă,  drept  urmare,  să  garanteze  ca  în  special  în  situaţii 
de  conflict,  credincioşii  să-şi  poată  formula  opţiunile  lor  şi  să  decidă,  fără  pre¬ 
siuni  din  afară,  dacă  vor  să  rămână  în  comuniune  fie  cu  Biserica  Ortodoxă, 
fie  cu  Biserica  Catolică. 

Libertatea  religioasă  ar  fi  violată  dacă,  sub  pretextul  unor  ajutoare  fi¬ 
nanciare,  s-ar  atrage  credincioşi  ai  unei  Biserici  la  o  altă  Biserică,  promi- 
ţîndu-li-se,  spre  exemplu,  şcolarizare  şi  alte  avantaje  materiale  de  care  ar  fi 
lipsiţi  în  propria  lor  Biserică.  In  acest  context  ar  trebui  ca  ajutorul  so¬ 
cial  să  fie  organizat  de  comun  acord  de  către  Biserici,  în  aşa  fel  încât  toate 
activităţile  filantropice  să  evite  a  da  naştere  la  noi  suspiciuni. 

Note  şi  observaţii  la  art.  24 

Fiind  dintre  cele  mai  importante,  articolul  24  afirmă 
că  trebuie  respectată  libertatea  religioasă  a  credincioşilor  şi 

că,  nimeni  nu  trebuie  să-i  silească  în  exprimarea  liberă  a 
voinţei  lor. 

Aşadar,  cei  care  voiesc  să  rămână  ortodocşi,  indiferent 
de  ce  au  fost  strămoşii  lor,  să  fie  lăsaţi  să  rămână  ortodocşi. 

De  asemenea,  cine  vrea  să  se  întoarcă  la  catolicism  (în 
care  intră  şi  uniatismul),  să  aibă  acest  drept. 

Pentru  constatarea  opţiunii  credincioşilor,  trebuie  să  se 
organizeze  consultarea  lor. 

Ace6t  lucru  se  referă  la  credincioşi,  consultarea  privind  şi 
determinarea  apartenenţei  lăcaşurilor  lor  de  cult,  precum  se 
va  vedea  mai  ckparte. 

Paragraful  acesta  atrage  însă  serios  atenţia,  că  nu  tre¬ 
buie  să  se  violenteze,  sub  nici  o  formă,  opţiunea  personală 
a  credincioşilor. 

Se  socoteşte  a  fi  violentare  a  libertăţii  religioase  a  cre¬ 
dincioşilor  faptul  de  a  fi  atraşi  la  o  altă  Biserică  —  în  cazul 
nostru  la  Biserica  unită  cu  Roma  —  prin  oferirea  de  aju¬ 
toare  financiare,  prin  oferirea  de  burse  la  şcoli  teologice 
catolice  şi  unite,  sau  prin  faptul  de  a  fi  primiţi  în  aceste  şcoli 
fără  examen  de  admitere,  mai  ales  după  ce  au  încercat  astfel 
de  examene  la  şcolile  teologice  ortodoxe  şi  n-au  reuşit. 

Nu  am  pomeni  de  aceste  lucruri,  dacă  nu  am  avea  ca¬ 
zuri  cunoscute.  E  drept  să  spunem,  cu  recunoştinţă,  că  unele 
burse  au  fost  atribuite,  în  timp,  şi  ortodocşilor  mai  ales  în 
trecut  şi  una-două  şi  astăzi.  Dar  numărul  celor  şcolarizaţi 
acum  la  Roma,  dintre  uniţi,  e  surprinzător  de  mare  (peste  50) 
pentru  o  Biserică  cu  228.337  de  credincioşi!  Despre  aceasta 
s-a  vorbit  şi  la  Balamand,  situaţia  fiind  socotită  a  ascunde 
evidente  intenţii  prozelitiste,  mai  ales  când  şi  în  ţară  sunt 
şcolarizaţi  peste  400  ele  studenţi.  Acestea  vor  fi  surse  de  noi 
conflicte  şi  Roma  va  fi  responsabilă  de  aceasta. 

Participanţii  la  Sesiunea  plenară  de  dialog  de  la  Bala¬ 
mand  au  condamnat  aceste  practici  ca  fiind  nu  numai  proze¬ 
litiste  dar,  prin  ispita  avantajelor,  fiind  şi  atentate  la  liber¬ 
tatea  religioasă  a  celor  ispitiţi.  Comisia  recomandă  la  sfârşitul 
articolului  24  ca  Bisericile  care  dispun  de  surse  de  ajutoare,  să 
le  distribuie  ambelor  Biserici  —  în  cazul  nostru  Bisericii 
Ortodoxe  şi  Bisericii  Unite  cu  Roma  —  pentru  ca,  în  felul 
acesta,  acţiunea  filantropică  să  fie  dezinteresată,  şi  să  se  în¬ 
lăture  orice  suspiciuni  în  legătură  cu  scopul  primirii  şi  dis¬ 
tribuirii  ajutoarelor. 

Ne  sunt  cunoscute  asemenea  distribuiri  comune,  după 
revoluţia  din  1989,  între  Biserica  Evanghelică  C.A.  şi  cea 
Ortodoxă.  Vor  fi  existat  şi  cazuri  când  şi  catolicii  au  împăr¬ 
ţit  unele  ajutoare  cu  ortodocşii.  Suntem  deschişi  şi  cu  recu¬ 
noştinţă,  oricăror  confirmări. 

25.  De  altfel,  respectul  necesar  al  libertăţii  creştine  —  unul  dintre  da¬ 
rurile  cele  mai  preţioase  primite  in  Hristos  —  nu  ar  trebui  să  devină  un 
prilej  pentru  a  pune  in  lucrare,  fără  consultare  prealabilă  cu  conducătorii 
unor  Biserici,  proiecte  pastorale  care  privesc,  de  asemenea,  pe  credincioşii 
altor  Biserici.  Nu  numai  orice  presiune,  de  orice  fel  ar  fi  ea,  trebuie  ex¬ 
clusă,  ci  respectul  conştiinţelor,  mişcate  de  autentice  atitudini  de  credinţă, 
trebuie  să  fie  unul  din  principiile  care  să  indrumeze  grija  pastorală  a  respon¬ 
sabililor  celor  două  Biserici  şi  aceasta  trebuie  să  facă  obiectul  consultării  lor 
(cf.  Gal.  5,  13). 

Note  şi  observaţii  la  art.  25. 

Articolul  25  se  referă  la  evantualitatea  în  care  Biserica 
Catolică  ar  dori  să  organizeze  acţiuni  pastorale  în  teritorii 
în  care  Biserica  Ortodoxă  are  deja  organizate  astfel  de  ac¬ 
ţiuni.  Pentru  a  se  constata  necesitatea  unor  astfel  de  proiecte 
noi  —  cum  ar  fi  întemeieri  de  episcopii,  parohii,  zidiri  de 
biserici  sau  de  aşezăminte  filantropice  —  înainte  de  a  se 
începe  orice  lucrare  de  acest  fel,  principiul  care  trebuie  res¬ 
pectat  este  acela  al  consultării  cu  Biserica  Ortodoxă.  Aceasta 
priveşte  intenţia  de  implantări  de  episcopii  şi  biserici  în  te¬ 
ritorii  istoriceşte  eminamente  ortodoxe.  Principiul  e  sănă¬ 
tos  şi  ar  putea  dezamorsa  multe  tensiuni  şi  conflicte. 

26.  Iată  de  ce  trebuie  căutat  şi  angajat  un  dialog  deschis,  în  primul 
rând  între  cei  care,  la  faţa  locului,  au  răspunderea  Bisericilor.  Conducătorii 
fiecărei  comunităţi  în  cauză  vor  crea  Comisii  mixte  locale,  sau  le  vor  reac¬ 
tualiza  pe  cele  care  există,  pentru  a  găsi  soluţii  problemelor  concrete,  şi 
pentru  a  face  ca  aplicarea  acestor  soluţii  să  se  facă  în  conformitate  cu  ade¬ 
vărul  şi  dragostea,  dreptatea  şi  pacea.  Dacă  nu  se  ajunge  la  un  acord  la 
nivel  local,  problema  va  fi  supusă  instanţelor  superioare  în  Comisii  mixte 
(ortodoxo-catolice  n.n.). 

Note  şi  observaţii  la  art.  26 

Accentul  care  se  pune  în  acest  articol  cade  pe  ideea  că, 
oriunde  s-ar  ivi  probleme  de  orice  fel  între  cele  două  Bise¬ 
rici,  aceste  probleme  trebuie  rezolvate  prin  dialog  în  Co¬ 
misii  alcătuite  din  membrii  ambelor  Biserici,  acolo  unde  ast¬ 
fel  de  Biserici  sunt  constituite  pe  plan  local. 

Acolo  unde  Comisiile  de  reglementare  locale  nu  ajung 
la  înţelegere,  problemele  trebuie  să  fie  deferite  unei  instanţe 
superioare  bisericeşti,  care  să  fie  ea  însăşi  o  Comisie  mixtă 
la  nivel  superior,  alcătuită  din  delegaţi  ai  ambelor  Biserici. 

Este  de  la  sine  înţeles  că  prin  Comisii  de  reglementare  se 
înţeleg  Comisii  mixte  care  să  cunoască  exact  numărul  cre¬ 
dincioşilor  care  alcătuiesc  comunităţile  în  cauză  şi  aparte¬ 
nenţa  lor  confesională,  spre  a  putea  decide  în  funcţie  de 
voinţa  majorităţii.  De  pildă  atribuirea  bisericilor. 

27.  Neîncrederea  va  dispărea  mai  uşor  dacă  cele  două  părţi  vor  con¬ 
damna  violenţa,  acolo  unde  sc  exercită  de  către  unele  comunităţi  ale  unei 
Biserici  surori.  Aşa  cum  cere  Sanctitatea  Sa  Papa  Ioan  Paul  II  în  Scrisoarea 
sa  din  31  mai  1991,  trebuie  să  se  evite  absolut  orice  violenţă  şi  orice  fel  de 
presiune,  pentru  ca  sa  fie  respectată  libertatea  de  conştiinţă.  Este  de  dato¬ 
ria  conducătorilor  comunităţilor  de  a-şi  ajuta  credincioşii  să-şi  adâncească 
loialitatea  către  propria  lor  Biserică  şi  a  tradiţiei  acesteia,  dar  şi  de  a-i  în¬ 
văţa  să  evite  nu  numai  violenţa,  fie  ea  fizică  , verbala  sau  morală,  atunci 
când  îşi  apăra  drepturile,  ci  şi  de  a  evita  tot  ce  ar  putea  duce  la  dispreţul 
celorlalţi  creştini  şi  la  o  contramărturie,  distrugând  opera  de  mântuire  care 
este  reconcilierea  în  Hristos. 


Note  şi  observaţii  la  art.  27 

Se  cere  în  acest  articol  renunţarea  la  orice  violenţe  in¬ 
tre  credincioşii  celor  doua  Biserici  şi  sc  citează  în  sprijinul 
respingerii  violenţelor  de  orice  fel,  înseşi  cuvintele  Papii 
loan  Paul  II. 

Se  au  în  vedere  ocupările  prin  violenţe  ale  unor  bise¬ 
rici  ce  aparţin  acum  credincioşilor  ortodocşi. 

Se  au  în  vedere  de  asemenea,  bătăile  şi  ameninţările  cu 
bătăi  în  loc  de  a  se  constitui  Comisiile  mixte  recomandate 
mai  înainte. 

Sc  condamnă  de  asemenea,  alcătuirea  de  comandouri 
care  vin  din  alte  localităţi  spre  a  ocupa  biserici  fără  comu¬ 
nităţi  catolice  de  rit  bizantin  organizate  şi  numeroase,  adică 
cu  un  număr  majoritar  de  credincioşi.  Se  resping  violenţele 
verbale,  insultele,  precum  şi  atacurile  la  persoană,  de  care 

este  plină  mai  ales  presa  Bisericii  unită  cu  Roma. 

Toate  acestea  au  fost  discutate  în  timpul  lucrărilor  de 
la  Balamnnd,  cum  se  va  vedea  în  art  28  şi  au  fost  respinse 

de  către  Comisie,  fiind  considerate  a  aduce  sminteală  măr¬ 

turiei  creştine  în  lume. 

28.  Credinţa  în  realitatea  sacramentală  implică  datoria  de  a  se  respecta 
toate  slujbele  liturgice  ale  celorlalte  Biserici.  Folosirea  violenţei  pentru  a 
pune  stăpânire  pe  locaşurile  de  cult  contrazice  această  convingere.  Sc 

doreşte  dimpotrivă,  ca,  în  diferite  împrejurări,  să  se  faciliteze  slujirea  altor 
Biserici,  punându-li-sc  la  dispoziţie  propria  biserică,  printr-un  acord  care  sa 
permită  slujirea  alternativă,  Ia  timpuri  diferite,  în  acelaşi  edificiu.  Mai  mult 
decât  atât,  etica  evanghelică  cere  ca  cei  în  cauză  să  se  abţină  de  la  decla¬ 

raţii  sau  de  la  manifestaţii  susceptibile  de  a  întreţine  o  stare  conflictuala,  şi 
de  a  pune  în  pericol  dialogul.  Sfântul  Pavc!  nu  ne  îndeamnă  el  oare  de  a  fi 
primitori  unii  către  alţii,  aşa  cum  Hristos  a  fost  pentru  noi,  spre  slava  lui 
Dumnezeu  (cf.  Rom.  15,  7)? 

Note  şi  observaţii  la  art.  28 

Articolul  acesta  este  poate  cel  mai  important  cu  privire 
la  lăcaşurile  de  cult.  Comisia  mixta  de  dialog,  întrunită  Ia 
Balamand,  condamnă  orice  fel  de  violenţe  în  vederea  intră¬ 
rii  în  posesiunea  unor  lăcaşuri  de  cult. 

Acest  articol  al  Documentului  este  important  tocmai 
pentru  că,  în  România,  în  afara  unor  locaşuri  de  cult  care 
au  fost  cedate  catolicilor  de  rit  bizantin,  adică  uniţilor,  prin 
bună  înţelegere,  mai  mult  de  30  de  lăcaşuri  —  biserici  —  au 
fost  luate  de  către  aceştia  de  la  comunităţile  ortodoxe  prin 
violenţe,  prin  puneri  de  lacăte  noi  la  uşile  bisericilor,  prin 
sechestrarea  inventariului  şi,  în  unele  lăcaşuri,  prin  violen¬ 
tarea  credincioşilor  şi  a  preoţilor  chiar  în  timpul  Sfintei 
Liturghii,  sau  prin  stricarea  unor  case  parohiale  ale  preo¬ 
ţilor  ortodocşi,  cum  a  fost  cazul  la  Siseşti  şi  la  Dăneşti  în 
eparhia  ortodoxă  a  Maramureşului  şi  Sătmarului  (A  se  ve¬ 
dea  ziarul  „CLIPA*4,  Baia  Mare,  din  6  mai  1993). 

Comisia  de  la  Balamand  recomandă  ca  prin  înţelegere  să 
se  poată  sluji  alternativ  acolo  unde  situaţiile  o  cer  şi  cum, 
în  eparhia  Sibiului,  s-a  realizat  aşa  ceva  în  parohia  Bradu. 
De  asemenea  Comisia  recomandă  ca  de  ambele  părţi  să  se 
respecte  etica  evanghelica,  prin  abţinerea  dc  la  declaraţii  şi 
manifestaţii  care  pot  înrăutăţii  situaţia.  în  nici  un  caz  şi 
niciodată  insulta  nu  va  putea  ţine  loc  de  argument!  Oricine 
ar  lolosi-o.  Dacă  acest  gen  de  „dialog4*  va  continua,  el  va 
putea  pune  în  pericol  dialogul  dintre  Ortodoxie  şi  Catoli¬ 
cism. 


29.  Fpiscopii  şi  preoţii  nu  în  faţa  lui  Dumnezeu  datoria  de  a  respecta 
autoritatea  pe  care  Sfântul  Duh  a  dat-o  episcopilor  şi  preoţilor  celeilalte 
Biserici  şi,  pentru  aceasta,  au  datoria  de  a  evita  sa  se  amestece  în  viaţa  spi¬ 
rituala  a  celeilalte  Biserici.  Atunci  când  o  colaborare  devine  necesară  pentru 
binele  acesteia  (a  celeilalte  Biserici),  atunci  este  recomandabil  ca  responsa¬ 
bilii  de  ambele  părţi  să-şi  concentreze  acţiunile,  stabilind  pentru  această 
intr-ajutorare  temeiuri  clare,  cunoscute  de  toţi  şi  care  să  fie  puse  în  lucrare 
cu  sinceritate  şi  claritate,  respectându-se  şi  disciplina  sacramentală  a  celei¬ 
lalte  Biserici. 

în  context,  pentru  a  evita  orice  răstălmăcire  şi  pentru  a  dezvolta  încre¬ 
derea  între  cele  două  Biserici,  este  necesar  ca  episcopii  catolici  şi  ortodocşi 
ai  aceloraşi  teritorii,  să  se  consulte  înainte  de  realizarea  proiectelor  pastorale 
catolice,  care  implică  crearea  de  noi  structuri  în  regiuni  care,  în  mod  tra¬ 
diţional,  aparţin  jurisdicţiei  Bisericii  Ortodoxe,  aceasta  în  scopul  de  a  se 
evita  activităţi  pastorale  paralele,  care  ar  risca  să  devină  repede  concurente 
sau  chiar  conflictuaie. 

Note  şi  observaţii  la  art.  29 

Deşi  articolul  29  pare  a  repeta  o  idee  despre  care  s-a 
mai  vorbit,  el  arc  în  vedere  <uci  implantarea  de  către  cato- 

lici  a  unor  eparhii  şi  parohii  în  teritorii  tradiţionale  orto¬ 
doxe,  precum  în  Siberia,  în  unele  părţi  din  Grecia,  şi  chiar 
în  unele  părţi  din  România.  Dacă  astfel  de  implantări  s-ar 
face  fără  consultări  şi  fără  acord  reciproc,  atunci  acţiunile 
de  implantări  ar  trebui  considerate  ca  expresii  ale  voinţei 
de  expansiune  a  catolicismului  şi  ca  forme  de  prozelitism. 


30.  Pentru  a  pregăti  viitorul  relaţiilor  dintre  cele  două  Biserici,  depă¬ 
şind  eclesiologia  perimată  a  întoarcerii  la  Biserica  Catolică  (s.n.)  care  a  fost 
legată  de  problema  care  este  obiectul  acestui  document,  se  va  da  o  atenţie 
specială  pregătirii  viitorilor  preoţi  şi  a  tuturor  acelora  care  sunt  în  vreun  fel 
oarecare  implicaţi  într-o  activitate  apostolică  exercitată  acolo,  unde  o  altă 
Biserică  este  în  mod  tradiţional  înrădăcinată.  Educaţia  lor  trebuie  să  fie  în 
mod  obiectiv  pozitivă  cu  privire  la  cealaltă  Biserică.  Toţi  trebuie  să  fie  mai 
întâi  informaţi  despre  succesiunea  apostolică  a  celeilalte  Biserici,  şi  de  au¬ 
tenticitatea  vieţii  sale  sacramentale.  De  asemenea,  trebuie  să  li  se  ofere  tu¬ 
turor  viitorilor  preoţi  o  prezentare  onestă  şi  globală  a  istoriei,  tinzând  spre 
o  istorie  concordantă  şi  chiar  comună  a  celor  două  Biserici.  Se  va  ajuta  ast¬ 
fel  să  se  risipească  prejudecăţile  şi  se  va  evita  ca  istoria  să  fie  folosită  în 
mod  polemic.  Această  prezentare  va  face  ca  toţi  să  fie  conştienţi  că  du¬ 
rerile  dezbinării  au  fost  reciproc  suferite,  lăsând  şi  unora  şi  altora  răni 
adânci. 


Note  şi  observaţii  la  art.  30 

S-a  putut  constata  din  informaţiile  pe  care  şi  le-au  co¬ 
municat  reciproc  ortodocşii  şi  catolicii  la  Balamand,  ca  şi 
din  unele  documente  scrise  prezentate  în  cursul  dezbaterilor 
că,  în  zonele  de  conflict  între  ortodocşi  şi  catolicii  de  rit 
bizantin  (uniţi),  la  şcolile  acestora,  în  loc  să  se  facă  teolo¬ 
gie  după  structurile  tradiţionale  ale  programei  unei  şcoli 
teologice,  se  fac  îndeosebi  şi  aproape  exclusiv  expuneri  anti- 
ortodoxe.  De  asemenea,  unii  istorici  sau  pretinşi  istorici  ai 
Bisericii  Catolice  unite  aleg  din  cărţile  de  istorie  doar  pasa- 
gii  izolate  şi  trunchiate,  sau  rupte  de  context,  care  sunt 
puse  să  servească  cu  orice  preţ  cauzei  pro  domo  sua,  pentru 
a-şi  susţine  doar  opţiunile  lor,  chiar  când  sunt  neadevărate. 
Astfel  de  situaţii  abundă  şi  la  noi  în  Transilvania. 

Intrarea  în  obiectivitatea  cercetării  istorice  ar  fi  o  bine¬ 
cuvântare  pentru  toţi. 

Dacă  şi  unii  ortodocşi  insistă  în  argumentările  lor  şi  de¬ 
vin  supărători,  aceasta  decurge  din  situaţia  tensională  între¬ 
ţinută  sistematic  de  „istorici"  din  strana  cealaltă,  care  îşi 
alimentează  polemica  de  pe  unde  alţii,  în  vremuri  de  con¬ 
fruntare  acerbă,  au  operat  răstălmăciri,  care  au  devenit  acum 
argumente  de  autoritate.  Sunt  practici  la  care  trebuie  să  re¬ 
nunţăm. 

Comisia  întrunită  la  Balamand  recomandă  abor¬ 
darea  problemelor  istorice  controversate,  pe  baze  de  docu¬ 
mente  sigure,  de  către  comisii  istorice  ale  ambelor  Confe¬ 
siuni,  şi  ideea  nu  este  de  refuzat. 

Istoria,  bazată  pe  date  sigure,  nu  poate  servi  polemicii. 
Numai  istoria  distorsionată  poate  intra  în  compoziţia  unor 
argumentări  menite  să  promoveze  inexactitatea  şi  chiar  fal¬ 
sul. 

Recomandarea  Comisiei  de  dialog  a  fost  puternic  şi 
unanim  susţinută.  Acest  lucru  trebuie  să-l  facem  toţi.  Istoria 
e  istorie,  nu  instrument  de  apărat  falsuri  şi  interese  de  grup. 

31.  Să  ne  amintim  de  îndemnul  Sf.  Apostol  Pa  vel  către  Corinteni  (I 
Cor.  6,  17),  care  recomanda  creştinilor  să  rezolve  diferendele  dintre  ei  prin 
dialog  frăţesc,  evitând  astfel  de  a  încredinţa  intervenţiei  autorităţilor  civile 
soluţionarea  practică  a  problemelor  care  se  puneau  între  Biserici  sau  comu¬ 
nităţi  locale.  Aceasta  are  importanţă  în  special  pentru  intrarea  în  posesiune 
sau  restituirea  bunurilor  bisericeşti.  Aceasta  nu  trebuie  să  se  bazeze  numai  pe 
situaţii  din  trecut  (s.n.),  sau  să  se  sprijine  numai  pe  principii  juridice  gene¬ 
rale  (s.n.),  ci  trebuie  să  ţină  seama  de  complexitatea  realităţilor  pastorale 
prezente  şi  de  situaţiile  locale  (s.n.). 

Note  şi  observaţii  la  art.  31 

Importanţa  acestui  articol  este  de  netăgăduită  utilitate 
şi  autoritate.  Se  respinge  adresarea  la  autorităţile  civile  (gu¬ 
vern,  parlament,  tribunale)  pentru  rezolvarea  problemelor 
patrimoniale  dintre  cele  două  Biserici,  Ortodoxă  şi  Catolică 
de  rit  bizantin  (unită  cu  Roma).  Astfel  de  probleme  trebuie 
rezolvate  numai  între  Biserici,  prin  Comisiile  mixte  men¬ 
ţionate  mai  înainte  (art.  26),  respectându-se  peste  tot  rea¬ 
litatea  numărului  credincioşilor  şi  dorinţele  lor. 

Se  recomandă  în  mod  expres  să  se  ţină  seama  de  reali¬ 
tăţile  prezente  şi  de  situaţiile  locale,  de  recensămintele  ac¬ 
tuale  şi  nu  de  situaţii  depăşite,  inactuale  şi  imposibil  de  re¬ 
staurat. 

Această  recomandare  este  aproape  identică  cu  art.  3  din 
Decretul  Lege  nr.  126  din  24  aprilie  1990  emis  de  primul 
Parlament  al  României  de  după  revoluţia  din  1989.  In  ar¬ 
ticol  se  spune:  „Situaţia  juridică  a  lăcaşurilor  de  cult  şi  a  ca¬ 
selor  parohiale  care  au  aparţinut  Bisericii  Române  unită  cu 
Roma  (greco-catolică)  şi  au  fost  preluate  de  Biserica  Orto¬ 
doxă  Română,  se  va  stabili  de  către  o  comisie  mixtă  for¬ 
mată  din  reprezentanţi  clericali  ai  celor  două  culte  religioase, 
ţinând  seama  de  dorinţa  credincioşilor  din  comunităţile 
care  deţin  aceste  bunuri u. 

Acest  articol  de  lege  este  menit  să  soluţioneze  diferen¬ 
dele  existente  cu  privire  la  proprietatea  asupra  bisericilor  — 

lăcaşuri  de  cult,  şi  a  caselor  parohiale  foste  greco-catolice, 
din  parohii  care  acum  au  credincioşi  fie  exclusiv,  fie  în 
mare  majoritate  ortodocşi. 

Legea  126  prevede  în  art.  4  ca  în  localităţile  in  care  nu 
mărul  locaşurilor  de  cult  este  insuficient  în  raport  cu  numă¬ 
rul  credincioşilor,  „statul  va  sprijini  construirea  de  noi  lo¬ 
caşuri  de  cult,  în  care  scop  va  pune  la  dispoziţia  cultei»*»* 
respective  terenul  aferent,  în  cazul  în  care  acestea  nu  dispun 
de  acest  teren  şi  va  contribui  cu  fonduri  băneşti  la  consti¬ 
tuirea  resurselor  financiare  necesare44. 

Putem  spune,  ca  urmare  la  cele  de  mai  sus,  că  reco¬ 
mandările  Comisiei  mixte  de  dialog  de  la  Balamand  pot  fi 
puse  in  practică,  satisfăcând  toate  părţile  şi  respectându-le 
drepturile,  în  condiţiile  date,  de  astăzi. 

Este  de  la  sine  înţeles  că  ,atunci  când  articolul  31  din 
Documentul  de  la  Balamand  recomandă  ca  părţile  în  conflict 
să  nu  se  mai  sprijine  pe  situaţii  trecute,  depăşite  şi  inactuale, 
şi  nici  pe  principii  juridice  generale,  aceasta  se  referă  în  mod 
special  la  renunţarea  la  principiul:  „restitutio  in  integrum44, 
de  care  se  mai  prevalează  unii  membri  ai  Bisericii  Catolice 
Orientale  unite  cu  Roma.  Despre  aceasta  s-a  vorbit  în  mod 
expres  la  Balamand  şi  s-a  afirmat  că  „prin  principii  juridice 
generale  se  înţelege  inactualitatea  apelului  la  principiul:  „res¬ 
titutio  in  integrum44.  înregistrarea  discuţiilor  conţine  desi¬ 
gur  acest  text,  reflectat  şi  în  Document. 

Regula  recomandată  este  plecarea  de  la  realităţile  pre¬ 
zente  şi  de  la  situaţiile  locale.  Acest  lucru  a  fost  afirmat  şi 
de  către  S.  S.  Papa  loan-Paul  al  II-lea  de  mai  multe  ori. 


^2.  în  acest  spirit  vom  putea  lucra  împreuna  la  rcevanghelizarea  lumii 
noastre  secularizate.  Se  vor  face  eforturi  de  a  se  transmite  către  mijloace  de 
mass-media,  informaţii  obiective,  în  special  presei  religioase,  spre  a  se  evita 
informaţiile  inexacte  sau  tendenţioase. 


Note  şi  observaţii  la  art.  32 


ntb  * 

JITII. 


Doua  lucruri  trebuie  reţinute  din  această  recomandare: 
a)  că  Biserica  Romano-Catolică  nu-şi  mai  revendică  numai 
pe  seama  ei  reevanghelizarea  lumii  ameninţate  de  seculari¬ 
zare  şi  b),  că  se  constată  că  nu  întotdeauna  presa,  şi  în  spe¬ 
cial  cca  religioasă,  transmite  informaţii  exacte,  ci  că  adesea 
unele  informaţii  nu  numai  că  sunt  inexacte,  ci  sunt  chiar 
tendenţioase. 

Apelul  la  revenirea  ia  normalitate  şi  la  moralitate,  este 
mai  mult  decât  binevenit. 


33.  Este  necesar  ca  Biserica  să  se  asocieze  în  a-şi  manifesta  recunoştinţa 
şi  respectul  pentru  toţi  cei  care,  cunoscuţi  şi  necunoscuţi,  episcopi,  preoţi 

sau  credincioşi,  ortodocşi,  catolici  orientali  (greco-catolici)  sau  latini,  au  su¬ 
ferit,  au  mărturisit  credinţa  şi  au  dat  mărturie  dispre  fidelitatea  lor  faţa  de 
Biserica  şi,  în  general  să-şi  manifeste  recunoştinţa  şi  respectul  faţă  de  toţi 
creştinii,  fără  nici  o  discriminare,  care  au  suferit  persecuţii.  Suferinţele  lor 
ne  cheamă  la  unitate,  şi  ne  cheamă  să  dăm,  la  rândul  nostru,  o  mărturie 
comună,  pentru  a  răspunde  rugăciunii  lui  Hristos:  „ca  toţi  să  fie  una,  pen¬ 
tru  ca  lumea  să  creadă"  (loan  17,  21). 


Note  şi  observaţii  la  art.  33 

T  .  .  . i !  •  r  -  ■ ;  >  v 

Articolul  acesta  dm  Documentul  de  la  Balamand,  la 
propunerea  reprezentanţii. r  feericii  Ortodoxe  Komâne,  a 
fost  adoptat  prin  ridicarea  tutu.^r  participanţilor  în  picioa¬ 
re,  şi  prin  păstrarea  unui  moment  de  reculegere  pentru  vic¬ 
timele  persecuţiilor. 

34.  Comisia  mixtă  internaţională  pentru  dialogul  teologia  dintre  Bise¬ 
rica  Catolica  şi  Biserica  Ortodoxă,  în  reuniune  plenară  la  Balamand,  reco¬ 
mandă  cu  putere  ca  aceste  Reguli  practice,  expuse  mai  sus,  sa  fie  puse  în  lu¬ 
crare  de  către  Bisericile  noastre,  inclusiv  de  către  Bisericile  catolice  orientale 
(unite  cu  Roma,  n.n.),  chemate  să  ia  parte  la  acest  dialog,  care  va  trebui  con¬ 
tinuat  în  atmosfera  senină,  necesară  progresului  său,  către  restabilirea  de¬ 
plinei  comuniuni. 


Note  şi  observaţii  la  art.  34 


y) 


v  •  w  » -  •  V  . 

Recomandarea  este  limpede  şi,  de  punerea  în  practică 
a  acestor  Reguli  (19 — 34),  depinde  reluarea  dialogului  teolo¬ 
gic  propriu-zis  dintre  cele  două  Biserici,  cel  mai  important 
fiind  în  aceasta  privinţă  I  el  ui  în  care  Biserica  Catolică  Orien¬ 
tală  (fostă  greco-catolică,  unită  cu  Roma),  le  va  respecta, 
deoarece  acţiunile  acestei  Biserici  Catolice  Orientale  au  deter¬ 
minat  întreruperea  dialogului  teologic  dintre  cele  două  Bise¬ 
rici,  Catolica  şi  Ortodoxă. 

Bisericile  Catolice  Orientale  sunt  acum  integrate  în  Bi¬ 
serica  Catolică  Occidentala,  aşa  încât  Regulile  stabilite  şi 
consemnate  în  Documentul  de  la  Balamand,  le  obligă  şi  pe 
ele  sa  le  respecte.  Aceasta  cu  atât  mai  mult,  cu  cât  prin¬ 
tre  cei  care  le-au  aprobat,  au  fost  şi  trei  reprezentanţi  ai  a- 
cestor  Biserici  unite  cu  Roma. 


35.  Excluzând  pentru  viitor  orice  prozelitism  şi  orice  voinţă  de  expan¬ 
siune  catolică  în  detrimentul  Bisericii  Ortodoxe,  Comisia  speră  că  a  suprimat 
obstacolul  care  a  împins  anumite  Biserici  autocefale  să  suspende  participarea 
lor  la  dialogul  teologic  şi  speră,  de  asemenea,  că  Biserica  Ortodoxă  se  va  pu¬ 
tea  regăsi  în  întregimea  ei,  pentru  continuarea  lucrării  teologice  atât  de  fe¬ 
ricit  începute. 

Balamand  (Liban)  23  iunie  1993.  * 

Note  şi  observaţii  la  art.  35 

Această  speranţă  se  va  putea  verifica  de  îndată  ce  toa¬ 
te  Bisericile  ortodoxe  vor  lua  cunoştinţă  de  conţinutul  Do¬ 
cumentului  de  la  Balamand  şi  de  îndată  ce  se  vor  convinge 
că  Regulile  cuprinse  în  acesta  vor  fi  acceptate  şi  puse  în 
practică  de  către  Biserica  Catolică  cu  ambele  ei  rituri:  la¬ 
tin  şi  bizantin  (unit). 

Noi  credem  că,  dacă  aceste  lucruri  se  vor  realiza,  Bise¬ 
ricile  noastre  vor  face  un  pas  înainte  în  dialogul  dintre  ele, 
către  regăsirea  unităţii  şi  comuniunii  depline,  iar  la  noi 
în  Transilvania  se  va  instaura  pacea  confesională  atât  de 
mult  dorită.  O  primă  reacţie  faţă  de  Documentul  de  la  Ba¬ 
lamand  am  avut-o  recent  (5  aug.  1993),  printr-o  scrisoare 
din  partea  Cardinalului  Myroslav  Ivan  Lubachivsky,  condu¬ 
cătorul  Bisericii  Catolice  unite  din  Ucraina.  Reacţia  e  în  ge¬ 
neral  pozitivă.  Aşteptăm  şi  altele.  O  prezentare  pozitivă  a 
Documentului  a  făcut  şi  organul  de  presă  al  Vaticanului, 
L'Osservatore  Romano,  sub  titlul:  „Un  dialog  care  ne  da 
semne  de  speranţă"  (17 — 24  august  1993,  p.  9). 

Sanctitatea  Sa  Patriarhul  Constantinopolului  Bartolo- 
meos  I  a  aprobat  Documentul  de  la  Balamand,  referindu-se 
la  el  de  mai  multe  ori  în  cursul  vizitei  în  România,  şi  cu 
prilejul  sfinţirii  mănăstirii  „Brâncoveanu“  de  la  Sâmbăta  de 
Sus  (15  august  1993).  A  făcut  declaraţii  asemănătoare  şi  la 
Alba  lulia  şi  la  Cluj-Napoca. 

Este  foarte  important  de  ştiut  că,  la  rândul  său,  S.  S. 
Papa  Ioan-Paul  al  II-lea  a  declarat  în  legătură  cu  Documen¬ 
tul  de  la  Balamand,  la  numai  7  zile  de  la  elaborarea  lui,  că 
„o  etapă  nouă  a  început  în  dialogul  catolic-ortodox44  (v. 
L’Osservatore  Romano,  din  30  iunie  1993,  p.  8). 

Ne  rugăm  lui  Dumnezeu  să  fie  aşa  şi  să  nu  mai  fie  ni¬ 
meni  mai  catolic  decât  Papa! 

Acest  Document  a  fost  aprobat  în  unanimitate  de  către  următorii  dele¬ 
gaţi,  membri  în  Comisia  mixtă  internaţională  pentru  dialog  teologic  între 
Biserica  Catolică  şi  Biserica  Ortodoxă: 

Membrii  Ortodocşi: 

Patriarhia  Ecumenică: 

I.  P.  S.  Arhiepiscop  Stylianos  al  Australiei,  copreşedinte  al  Comisiei 

Patriarhia  Alexandriei: 

I.  P.  S.  Mitropolit  Dionisie  de  Noubia 
Prof.  dr.  Constantin  Patelos 

Patriarhia  Antiohiei: 

■ 

I.  P.  S.  Mitropolit  Gcorge  de  Biblos  şi  Botrys 
Pr.  Cuv.  Arhim.  Youhanna  Yazigi 

Biserica  Rusiei: 

Pr.  Nestor  Zhilyaev 

.(ciin1  '[)  îloqO  fţewwţS  rkno  '  *aoMA  .15 

Biserica  României: 

I.  P.  S.  dr.  Mitropolit  Antonie  al  Transilvaniei 
Pr.  prof.  dr.  Dumitru  Radu 

Biserica  Ciprului: 

I.  P.  S.  Mitropolit  Chrysanthos  de  Morfou 
Prof.  dr.  Macarios  Papachristophorou. 

Biserica  Poloniei: 

P.  C.  Ierom.  Varsanufie  Doroskiewicz 

Biserica  Albaniei: 

Prof.  Theodoros  Papapavli 

ap  Ararea  credinţei,  cultura  şi  istorie  în 

„TELEGRAFUL  ROMAN" 

,, Telegraful  român"  este  ,, foaia"  cu  cea  mai  veche  apariţie  neîntre¬ 
ruptă  din  România.  Acest  lucru  este  astăzi  îndeobşte  cunoscut  şi  e  fru¬ 
mos  că  se  spune  aşa,  că  adică,  nu  se  ţinea  seama  de  faptul  că  atunci  când  a 
apărut,  Transilvania  era  supusă  imperiului  austriac.  în  mintea  şi  în  vor¬ 
birea  poporului  —  şi  îi  am  în  vedere  acum  pe  toţi  românii,  cultivaţi  sau 
mai  puţin  cultivaţi  —  România,  a  fost  România,  şi  atunci  când  nu  era  în 
întregime  România! 

„Foaia"  împlineşte  în  anul  acesta  140  de  ani.  A  depăşit  vârsta  unui 
om.  Are  acum  vârsta  istorică.  Ne  spune  ceea  ce  nici  un  om  în  viaţă  nu 
ne-ar  putea  spune  ca  martor  ocular,  ca  martor  direct.  Cine  a  avut  curiozi¬ 
tatea  şi  răbdarea  —  eu  mărturisec  că  le-am  avut  pe  amândouă  —  să 
treacă  prin  absolut  toate  numerele,  şi-a  putut  face  o  idee  aproape  com¬ 
pletă  —  şi  folosesc  acest  „aproape"  numai  din  prudenţă  —  despre  tot  ce 
s-a  întâmplat  în  aceşti  140  de  ani.  Evident,  în  primul  rând  în  viaţa  bise¬ 
ricească.  Dar  nu  numai.  în  paginile  lui  este  viaţă  cotidiană,  istorie,  cultu¬ 
ră,  politică.  De  toate.  A  avut  redactori  excepţionali.  E  deajuns  să  pome¬ 
nim  de  Aron  Florian,  Paul  Vasici,  Ion  Bădilă,  Visarion  Roman,  Ioan  Ra- 
ţiu,  Zaharia  Boiu,  Nicolae  Cristea,  Matei  Voileanu,  Remus  Roşea,  Nicolae 
Ivan,  Silvestru  Moldovan,  Gavriil  Hango,  Elie  Cristea,  Teodor  Păcăţian, 
Nicolae  Regman,  Gheorghe  Comşa,  George  Proca,  Dumitru  Stăniloae, 
Cornel  Sârbu,  Emilian  Vasilescu,  Nicolae  Mladin,  Gheorghe  Papuc,  Du¬ 
mitru  Abrudan,  dar  deasupra  lui  a  plutit  întotdeauna  spiritul  lui  Şaguna. 

Primul  impuls  dat  de  el.  Căci  Şaguna  s-a  dovedit  a  fi  dascăl  în  toate. 
Iată,  şi  în  domeniul  presei.  El  a  simţit  de  la  bun  început  că  ai  nevoie  de 
ceva  pentru  a  te  face  înţeles  şi,  că,  făcându-te  înţeles,  prin  acest  ceva ,  poţi 
aduna  în  jurul  tău,  în  jurul  unei  idei,  poţi  aduna  adeziuni,  oameni,  aju¬ 
toare.  Poţi  crea  convingeri,  direcţii  de  gândire  şi  de  simţire.  Acest  ceva  al 
vremii  a  fost  presa  scrisă.  Şi  să  nu  uităm  că  făcuse  prima  experienţă  cu 
un  an  înainte,  cu  Calendarul  (1852),  menit  şi  acela  să  pătrundă  în  toate 
casele  româneşti,  şi  să  ţină  românii  uniţi  în  credinţă  şi  în  limbă,  în  neam 
şi  în  viitor.  Calendarul  era  anual  şi  Şaguna  şi-a  dat  repede  seama  că  nu 
era  de  ajuns.  L-a  păstrat,  dar  a  înfiinţat  de  îndată  (1853)  un  ziar  care  a 
fost  zilnic,  de  trei  ori  pe  săptămână,  săptămânal  şi  în  ultimele  decenii  bi¬ 
lunar,  dar  apariţia  nu  şi-a  încetat-o  niciodată. 

A  fost  o  „foaie"  iubită,  aşteptată,  preţuită.  Pe  toate  acestea  şi  le  păs¬ 
trează  şi  astăzi,  deşi,  acum,  în  paralel,  apar,  după  modelul  său,  ziare  pe 
lângă  aproape  toate  eparhiile. 

Căror  fapte  s-a  datorat  succesul  Telegrafului? 

Aş  enumera  câteva  mai  importante.  In  primul  rând  cred  că  „Telegra¬ 
ful  român"  n-a  fost  o  foaie  provincială.  In  paginile  lui  a  fost  întotdeauna 
prezentă  toată  ţara.  Chiar  şi  atunci  când  ţara  era  împărţită.  Era  plin  de 
ştiri  de  peste  tot.  A  fost  ziarul  românilor  de  pretutindeni.  Nu  e  de  mirare 
că  a  fost  preţuit  de  Eminescu,  în  aceeaşi  măsură  în  care  marele  poet  l-a 
preţuit  şi  pe  marele  ctitor,  Andrei  Şaguna.  Nu  va  fi  mers  în  audienţă 
la  Şaguna,  în  trecerea  prin  Sibiu,  dar  n-aş  pune  mâna  în  foc  că  n-a 
stat  undeva  de-o  parte,  să-l  vadă  trecând.  Să-l  vadă! 

In  „Telegraful  român44  găsim  prezentă  Ţara  Românească,  Moldova, 
Basarabia  înecată  de  ruşi,  dar  mai  găsim  ceva  care  ar  trebui  să  consti¬ 
tuie  o  lecţie  şi  pentru  noi  cei  de  azi.  Nu  trebuie  să  ne  uităm  fraţii,  ori¬ 
unde  ar  fi  ei.  De  Basarabia  nici  nu  mai  vorbim.  Inimile  noastre  sunt  aco¬ 
lo.  Dar  în  „foaia44  de  la  Sibiu  vom  găsi  extrem  de  multe  referiri  la  ro¬ 
mâni  din  sudul  Dunării.  Nu  era  fără  semnificaţie  faptull  acestor  referiri.  Voia 
să  ţină  treaz  sentimentul  de  frate  dintre  toţi  cei  risipiţi  între  alte  graniţe, 
pe  văi  acum  străine  de  noi,  în  munţi,  între  popoare  care  vor  să-i  înghită, 
să-i  deznaţionalizeze.  „Telegraful  român44,  dând  mereu  ştiri  despre  ei, 
atrăgea  atenţia  că  nu-s  uitaţi,  şi  mai  încerca  să  tempereze  şi  zelul  asimila¬ 
tor  al  altora. 

„Telegraful  român44  a  fost  ziar  de  cultură  şi  istorie  românească.  Pro¬ 
mova  valorile  transilvane  pentru  cei  de  dincolo  de  munţi,  şi  valorile  de 
dincolo  de  munţi,  pentru  cei  din  Transilvania.  Lucra  pentru  o  permanentă 
omogenizare  culturală.  Oare  care  scriitor  mare,  naţional,  de  dincolo  de 
munţi,  n-a  fost  prezentat  în  paginile  „Telegrafului44?  Şi  care  ardelean  n-a 
fost  proiectat  în  conştiinţele  celor  de  peste  munţi,  ca  să  le  arate  acelora 
cât  de  mult  se  simte,  şi  se  cântă,  şi  se  scrie  româneşte  în  Transilvania? 

„Foaia44  sibiană  a  făcut  întotdeauna  istorie  adevărată.  A  ţinut  trează, 
vie,  conştiinţa  românească  de  pe  aceste  meleaguri  adânc  lovite  de  sufe¬ 
rinţe,  de  nedreptăţi,  de  silnice  încercări  de  deznaţionalizare  prin  toate 
mijloacele.  A  luptat  împotriva  tuturor  legilor  de  maghiarizare.  A  afirmat 
drepturile  istorice  ale  românilor  asupra  pământului  lor,  şi  uneori  cu  mari 
riscuri,  dar  niciodată  cu  renunţarea  la  dreptate  şi  adevăr. 

„Telegraful  român"  a  fost  organ  de  educaţie  a  conştiinţelor,  cu  timp 
şi  fără  timp.  A  apărat  credinţa  strămoşească,  atunci  când  se  dorea  ca 
prin  uciderea  ei  să  se  ucidă  simţămintele  de  neam.  In  el  a  fost  mereu 
prezent  Şaguna  şi  ultimul  român  din  cea  mai  ascunsă  văgăună  de 
munte. 

Chiar  în  epoca  de  tristă  amintire,  sub  dictatura  ateistă,  „Telegraful 
român44  a  rămas  o  citadelă  puternică,  în  care  au  prevalat  temele  dedicate 
apărării  credinţei  şi  temele  istorice,  menite  să  păstreze  vie  conştiinţa  ro¬ 
mânească,  tradiţiile,  speranţa.  Acestea  au  fost  elementele  principale  ale 
conţinutului  „foii44.  La  un  moment  dat  abonaţii  crescuseră  de  la  câteva  mii, 
la  peste  14  000,  ceea  ce  nu  era  puţin  lucru,  mai  ales  când  oficial  se  ştia 
numai  de  2 — 4  000  de  exemplare  de  fiecare  număr. 

„Telegraful  român44  şi-a  revalorificat  în  aceste  vremuri,  pomenite 
mai  sus,  experienţa  de  dinainte  de  1918,  când  a  izbutit  să  existe  şi  să  spu¬ 
nă  ceea  ce  avea  de  spus,  în  ciuda  ocupanţilor  şi  împotriva  lor.  Căci  până 
in  1989  şi  el  a  fost  „sub  ocupaţie",  internă,  e  drept,  dar  nu  mai  puţin  ocu¬ 
paţie.  Câtă  luptă  n-a  avut  de  dus,  cu  o  cenzură  niciodată  desfiinţată! 

Continuitatea  „Telegrafului  român“  din  1853  încoace,  lupta  lui,  a  fost 
lupta  pentru  continuitatea  românească  şi  ortodoxă,  printre  străinii  din 
afară  şi  cei  dinlăuntru.  Se  cuvine  să-l  privim  ca  pe  un  monument  viu , 
tânăr  peste  ani  şi  fără  vârstă.  Să  ni-1  chemăm  în  case  şi  în  inimi,  să  ne 
străduim  să  semene  mereu  cu  gândul  şi  simţămintele  ctitorului:  Andrei 
Şaguna.  Căci  iată,  în  curând  se  va  împlini,  tot  în  anul  acesta,  o  cifră  ro¬ 
tundă  şi  de  la  trecerea  la  cele  veşnice  a  omului  celui  mare  al  Transilva¬ 
niei:  120  de  ani!  Şaguna  a  vegheat,  aşadar,  asupra  „Telegrafului  român", 
20  de  ani.  Se  zice  că  nici  un  număr  nu  ieşea,  înainte  de  a  fi  văzut  de  dân¬ 
sul.  L-a  iubit. 

Să-l  iubim  şi  noi! 

Dr.  Antonie  Plămădeală 
Mitropolitul  Ardealului 

Asistenţa  socială  reflectată  în  paginile 
TELEGRAFULUI  ROMAN  în  perioada  1853—1953 

De  la  înfiinţarea  sa,  Telegraful  român  şi-a  propus  să  devină  „o  gazetă 
politică,  industrială,  comercială  şi  literară",  să  contribuie  la  răspândirea 
în  rândul  poporului  a  ideilor  moderne,  să-l  lumineze  în  mod  cuviincios 
asupra  adevăratelor  sale  trebuinţe  sufleteşti  şi  materiale  şi  astfel  să  spri¬ 
jine  năzuinţa  spre  progres  a  poporului  şi  lupta  pentru  înaintare  în  cul¬ 
tură,  drepturi  politice  şi  bunăstare  economică". 

Ca  ziar  periodic  al  românilor  din  Ardeal  până  în  1919,  ca  organ  al 
Arhiepiscopiei  de  Alba  Iulia  şi  Sibiu,  al  episcopiilor  Cluj  şi  Oradea  şi  apoi 
al  Mitropoliei  Ardealului,  Telegraful  român  s-a  impus  în  presa  româneas¬ 
că  prin  varietatea  şi  complexitatea  tematică  politică,  economică,  cultu¬ 
rală,  bisericească,  devenind  o  prestigioasă  publicaţie  de  informare  şi  opi¬ 
nie  în  toate  domeniile  vieţii  sociale. 

In  mod  îndreptăţit  Mihail  Kogălniceanu  a  apreciat  Telegraful  ro¬ 
mân  ca  fiind  cea  mai  bună  foaie  românească  din  Ardeal  şi  una  dintre  cele 
mai  bine  redactate  gazete.  Mihai  Eminescu  l-a  considerat  „cea  mai  mo¬ 
dernă  gazetă".  Această  prestigioasă  publicaţie,  cu  apariţie  neîntreruptă,  a 
pulsat  de  spiritul  ctitorului  ei  Andrei  Şaguna  prin  proiectele  generoase  şi 
cuprinzătoare,  puse  în  practică  de  truditorii  şi  respectabilii  săi  redactori, 
amintim  pe:  Aaron  Florian,  Pavel  Vasici,  Visarion  Roman,  Ion  Raţiu,  Za- 
haria  Boiu,  Nicolae  Cristea,  Silvestru  Moldovan,  Teodor  Păcăţian,  Gheor- 
ghe  Comşa,  Dumitru  Stăniloae,  Corneliu  Sârbu,  Emilian  Vasilescu,  Nico¬ 
lae  Mladin  ş.a. 

Din  varietatea  tematică  desprindem  problematica  asistenţei  sociale: 
protecţia  familiei,  a  mamei  şi  copilului;  protecţia  orfanilor  şi  a  altor  dez¬ 
avantajaţi  social;  susţinerea  activităţii  caritabile  pe  baza  valorilor  funda¬ 
mentale  ale  moralei  creştine  —  iubirea  şi  mila;  susţinerea  activităţii  de 
medicină  socială.  Prezentăm  o  succintă  retrospectivă  a  acestei  problema¬ 
tici  reflectate  în  paginile  Telegrafului  român  în  primul  său  secol  de  exis¬ 
tenţă. 

Protecţia  familiei ,  a  mamei  şi  copilului  este  susţinută  in  sensul  logic 
al  politicii  demografice:  îmbunătăţirea  stării  de  sănătate  fizică  şi  menta¬ 
lă,  susţinerea  natalităţii  şi  combaterea  mortalităţii  infantile,  întărirea  ju¬ 
ridică  şi  morală.  —  religioasă  a  familiei  şi  prevenirea  destrămării  ei,  com¬ 
baterea  viciilor,  afirmarea  drepturilor  copilului  la  viaţă  şi  educaţie,  con¬ 
solidarea  identităţii  religioase,  culturale,  naţionale  a  poporului  român. 

Educaţia  şi  emanciparea  femeii  prin  cultură ,  în  primul  rând  pentru 
viaţa  de  familie,  creşterea  şi  educaţia  copiilor,  constituie  subiectul  unor 
interesante  articole.1  Intr-un  articol  (1898),  Maria  Ciobanu  convingea  citi¬ 
torul  de  rolul  mamei  în  educaţia  copilului:  „Mama  pune  temelia  pentru 
Întreaga  viată  a  unui  om.  în  mâna  mamei  stă  puterea  de  a  forma  caractere 
frumoase,  de  a  pregăti  naţiunii  sale  fii  care  să  lucreze  pentru  binele  şi  dez¬ 
voltarea  ei...“.  Puterea  mamei  stă  în  blândeţe,  înţelepciune  şi  judecată 
pentru  creşterea  fizică  şi  educaţia  spirituală,  pentru  educaţia  inteligenţei, 
memoriei,  fanteziei  şi  caracterului  copiilor,  pentru  educaţia  lor  morală- 
religioasă.  „O  inimă  care  crede  în  Dumnezeu  şi  speră  ajutorul  lui,  acela 
niciodată  nu-şi  va  urî  viaţa,  căci  credinţa  mântuie,  speranţa  dă  puteri, 
iubirea  ridică  sufletul  pe  aripile  fericirii.  Limba  şi  religia  sunt  temelia  pe 
care  se  ridică  altare  naţionale.  Când  mama  va  iubi  limba,  religia,  datinile 
şi  doinele  frumoase,  învăţându-i  şi  pe  copii,  atunci  ei  le  vor  păstra  cu 
scumpătate**.2 

Dreptul  natural  al  copilului  de  a  fi  crescut  în  familie  este  convingă¬ 
tor  argumentat  de  Constanţa  Dunca  Schiau.3  „Copilul  are  nevoie  nu  nu¬ 
mai  de  hrană  şi  îmbrăcăminte,  are  nevoie  de  îngrijiri  afectuoase,  de  mâini 
puternice  prin  iubire  şi  devotament,  de  mâinile  părinţilor4*.  Printr-o  bună 
educaţie  în  familie,  ne  convinge  autoarea,  „ni  se  insuflă  respect  pentru 
legile  divine  şi  omeneşti,  respect  pentru  datoriile  pe  care  le  avem,  pen¬ 
tru  aproapele  nostru,  pentru  sine  . . Printr-o  bună  educaţie  „devenim 
drepţi,  oneşti,  umani,  miloşi,  îndurători,  suntem  opriţi  a  fi  trufaşi,  vani¬ 
toşi,  lacomi,  maliţioşi**.  Se  condamnă  divorţul:  „a  lepăda  un  jug  atât  de 
dulce,  de  moral,  atât  de  înălţător  şi  neapărat  existenţei  omeneşti  este  o 
aberaţie**.  Rolul  femeilor  în  educaţia  copiilor  este  esenţial,  mobilul  mân¬ 
driei  lor  constă  în  arta  de  a-şi  creşte  copiii:  „Nu  fiţi  mândre  nici  de  titlu¬ 
rile  voastre  academice,  nici  de  pălăria  doctorală  ce-o  purtaţi . . .  Falnice 
să  fiţi  numai  de  arta  voastră  de  a  creşte  copii  mândri,  voinici  la  trup, 
ageri  la  minte,  mari  la  inimă,  plini  de  energie  şi  viaţă**. 

Pentru  a  se  stimula  şi  încuraja  educaţia  copiilor  în  familie,  perio¬ 
dic  se  organizau  expoziţii  de  copii  cu  prilejul  adunărilor  şi  serbărilor 
ASTREI.4  Era  o  modalitate  de  a  se  recunoaşte  social  sacrificiul  şi  dărui- 


1  Chemarea  şi  cultura  femeii,  T.R.  nr.  58/1854. 

Educaţia  femeilor,  T.R.  nr.  39 — 41/1856. 

Educaţia  morală-religioasă,  T.R.  nr.  45 — 49/1856. 

Destinaţia  femeilor,  T.R.  nr.  61 — 63,  72 — 73,  75 — 76/1856. 

2  Maria  Ciobanu,  Rolul  mamei  In  familie,  T.R.  60 — 65/1898. 

3  Constanţa  Dunca  Schiau,  Drepturile  sale.  Divorţul,  T.R.  nr.  1 — 9/1914. 

4  ExpczftH  de  copii  In  Apoldu  românesz ,  T.R.  nr.  82 — 83/1906,  93/1906,  112/1906. 
Expoziţii  de  copii  la  Poiana,  T.R.  nr.  59/1908. 

Expoziţii  de  copii  la  Sadu,  T.R.  nr.  108/1908. 

Expoziţii  de  copii  la  Lancrăm,  T.R.  nr.  100/1911. 

rea  mamelor  în  creşterea  şi  educarea  copiilor. 

Unele  acţiuni  de  medicină  şi  igienă  socială  aveau  menirea  întăririi 
morale  a  familiei  prin  combaterea  viciilor  —  alcoolismul,  trândăvia,  ho¬ 
ţia,  concubinajul.5  Alcoolismul  era  condamnat  pentru  consecinţele  grave 
asupra  sănătăţii  şi  a  deteriorării  relaţiilor  de  convieţuire.  După  o  statis¬ 
tică  a  dr.  C.  Mihăilescu,  în  1934,  în  România  erau  50  000  de  cârciumi  şi 
se  cheltuiau  anual  mai  mult  de  78  milioane  lei  pentru  băuturi. 

Insistenţa  cu  care  s-a  scris  despre  concubinaj  a  dovedit  interesul 
pentru  moralitatea  publică  şi  pentru  întărirea  morală  a  familiei,  preve¬ 
nirea  naşterii  copiilor  nelegitimi,  a  destrămării  familiei.  Dintre  cauzele 
care  au  generat  şi  întreţinut  concubinajul  au  fost  menţionate:  frecvenţa 
căsătoriilor  forţate,  setea  de  avere,  neînfrânarea  sexualismului,  dar  şi 
rigiditatea  legilor  care  prin  taxele  mari  ridicau  bariere  în  calea  încheierii 
căsătoriei.  Pentru  prevenirea  concubinajului  s-au  făcut  unele  recoman¬ 
dări:  comportarea  model  a  preotului  şi  tactul  acestuia  în  spovedire  şi  măr¬ 
turisire;  scutirea  de  taxe  a  săracilor  la  încheierea  şi  la  desfacerea  căsă¬ 
toriei,  revizuirea  legilor  civile  şi  bisericeşti. 

In  perioada  interbelică  s-a  impus  necesitatea  unei  politici  demogra¬ 
fice  ample  şi  diversificate  pentru  revigorarea  neamului  românesc  prin 
creşterea  natalităţii,  combaterea  avortului  şi  a  mortalităţii  infantile.  Se 
urmărea  menţinerea  şi  creşterea  vitalităţii  neamului  prin  măsurile  pre¬ 
ventive  menite  să  ducă  la  naşterea  copiilor  sănătoşi  fizic  şi  mental,  a  co¬ 
piilor  legitimi.  Legiferându-se  certificatele  prenupţiale,  se  limitau  cazu¬ 
rile  de  transmitere  a  bolilor  sau  a  deficienţelor  la  descendenţi.  Pe  lângă 
măsurile  eugenice  luate,  preoţii,  medicii  şi  învăţătorii  acţionau  pentru 
protecţia  femeii  gravide,  îndrumarea  familiei  de  a  creşte  şi  educa  copii 
sănătoşi.  Se  încuraja  şi  se  susţinea  creşterea  natalităţii.  în  anii  ’30,  la  o 
populaţie  de  18  milioane  de  locuitori,  natalitatea  era  40%o  iar  mortali¬ 
tatea  infantilă  era  19 — 23%o,  ceea  ce  însemna  situarea  României  pe  pri¬ 
mele  locuri  între  ţările  Europei  atât  în  ceea  ce  priveşte  natalitatea  cât  şi 
în  ceea  ce  priveşte  mortalitatea.  Se  năşteau  copii  debili  din  cauza  subali- 
mentării  mamei,  a  absenţei  condiţiilor  igienice  de  viaţă.  Bolile  (tubercu¬ 
loza,  sifilisul,  pelagra,  paludismul)  făceau  ravagii  printre  copii  şi  adulţi.6 
într-un  articol,  pr.  dr.  Dumitru  Stăniloae  a  susţinut  creşterea  rolului  Bi¬ 
sericii  în  terapia  morală  a  oamenilor,  în  iniţiativa  întemeierii  leagănelor 
şi  spitalelor  de  copii.7 

Ocrotirea  familiei  şi  a  copiilor  se  realiza  şi  prin  acţiuni  caritabile.  Pa¬ 
ginile  Telegrafului  român  au  rezervat  spaţii  considerabile  pentru  infor¬ 
marea  cititorului  în  legătură  cu  acţiunile  caritabile  realizate  de  reuniu- 


5  Boala  strugurilor,  T.R.  nr.  64/1853. 

Cum  să  apărăm  familia  română  de  infecţiile  vieţii  moderne ,  T.R.  nr.  77/1891. 
Mişcarea  antialcoolh  ă,  T.R.  nr.  1/1910. 

Dr.  C.  Mihăilescu,  Igiena  socială  In  România,  T.R.  nr.  23/1934. 

Pelru  Braţe,  Concubinatele  şi  remediul  bisericii  de  a  le  Înfrâna,  T.R.  nr.  123/1891. 
Concubinatul.  Originea  şi  cauzele  lui,  relele  ce  rezultă  din  el  şi  mijloacele  pen¬ 
tru  Împiedicarea  şi  stârpiiea  lui ,  T.R.  nr.  11 — 50/1901. 

6  Dr.  C.  Mihăilescu,  Igiena  socială  In  România ,  T.R.  nr.  19 — 25/1934. 

7  Dr.  Dumitru  Stăniloae,  Biserica  şi  protecţia  copilului,  T.R.  nr.  9/1943. 

nile  de  femei,  de  reuniunile  sodalilor  (meseriaşilor),  de  instituţiile  de 
credit,  de  societăţile  de  binefacere,  de  persoane  cu  înalte  funcţii  biseri¬ 
ceşti  şi  laice.  Acestea  constau  în  colecte  de  alimente,  bani  şi  îmbrăcă¬ 
minte  şi  erau  destinate  săracilor,  văduvelor,  răniţilor  din  război,  bolna¬ 
vilor  şi  copiilor.* 

Protecţia  orfanilor  şi  a  altor  dezavantajaţi  social  a  fost  reglementată 
juridic  prin  cutume,  legiuiri  canonice,  domneşti  şi  boiereşti  —  sintagme, 
pravile,  hrisoave,  coduri.v  După  Unire,  Codul  civil  (1865),  legi  de  organi¬ 
zare  urbană,  legi  sanitare,  legi  sociale  au  conturat  cadrul  juridic  de  pro¬ 
tecţie  a  familiei  şi  a  categoriilor  defavorizate  social  în  epoca  modernă. 
Telegraful  român,  în  primul  său  secol  de  existenţă,  a  publicat  numeroase 
articole  de  informare  şi  opinie  pentru  protecţia  dezavantajaţilor  social. 

Protecţia  copiilor  mici,  orfani  şi  săraci  a  concentrat  interesul  publi¬ 
cistic  de  a  oferi  informaţii  cu  privire  la  tipurile  de  aziluri  existente  în 
ţările  europene  10  şi  cu  privire  la  hotărârea  înfiinţării  acestor  instituţii  în 
Ungaria  şi  Transilvania.  Proiectul  propus  spre  adoptare  în  februarie  1890 
de  contele  Csaky11  a  stârnit  nedumerire  şi  revoltă.  Deşi  iniţiativa  juridică 
marca  un  mod  de  gândire  modernă,  substratul  ei  politic  insidios  a  declan¬ 
şat  atitudini  îndreptăţite  de  revoltă  din  partea  naţionalităţilor  nema¬ 
ghiare. 


8  Dc  la  Reuniunile  femeilor  române  din  Sibiu,  T.R.  nr.  60/1912. 

Problemele  reuniunilor  de  femei  In  războiul  actual,  T.R.  nr.  10/1915. 

Colectă  pentru  soldaţii  orbiţi,  T.R.  nr.  29/1915. 

Reuniunile  de  femei,  T.R.  nr.  84 — 85/1926. 

Daruri  de  Crăciun  pentru  săracii  noştri  (din  partea  reuniunii  sodalilor),  T.R.  nr. 

139/1901,  142/1901,  9/1902,  2/1909,  2/1910. 

Reuniunea  meseriaşilor  români  din  Sibiu  In  ajutorul  soldaţilor  răniţi,  T.R.  nr. 
11/1942. 

9  Documente  juridice: 

Sintagma  lui  Matei  Vlastarcs  (1335). 

Pravila  de  la  Bisericani  (1512). 

Pravila  de  la  Neamţ  (1557). 

Pravila  ritorului  Lucaci  (de  la  Putna),  1581. 

Codex  Neagoianus 
Pravila  lui  Coresi 

Cartea  românească  de  Învăţătură  —  Vasile  Lupu,  (1646). 
îndreptarea  legii  —  Matei  Basarab  (1652). 

Hrisovul  lui  Alexandru  Ipsilanti  (1775). 

Pravilniceasca  Condică  (1780). 

Legea  Caragea  (1813). 

Codul  Andronache  Donici  (1814). 

Codul  Calimachi  (1817). 

Regulamentele  Organice  (1831,  1832). 

In  Transilvania: 

Tripartitum  (1517). 

Approbatac  Constitutioncs  (1653). 

Compilatae  Constitutiones  (1766). 

Articulli  Nove  Ilar  es  (1791). 

Codex  Terezianus  ş.  a. 

10  Asilele  de  copii  Pr .  Frtibel,  T.R.  nr.  34,  35,  36/1890. 

11  Proiect  de  lege  despre  instituţiunea  pentru  Îngrijirea  copiilor  mici,  T.R.  nr.  109, 

113,  114,  115/1890. 

Scopul  azilelor  a  fost,  după  cum  se  arată  în  proiect,  „apărarea  şi  în¬ 
grijirea  copiilor  de  3 — 6  ani  şi  exersarea  acestora  în  învăţarea  limbii  ma¬ 
ghiare".  Se  prevedea  obligaţia  comunelor  de  a  înfiinţa  aziluri,  a  comu¬ 
nelor  care  plătesc  statului  între  10 — 15  000  florini  şi  dacă  au  cel  puţin 
40  de  copii  „lipsiţi  de  grijă”.  Personalul,  educatoare  sau  institutoare  pen¬ 
tru  copii  mici  pregătite  în  preparandii,  era  obligat  să  cunoască  şi  să  vor¬ 
bească  perfect  limba  maghiară. 

Cum  era  şi  firesc,  proiectul  a  stârnit  mari  ostilităţi,  fiind  considerat 
un  subtil  mijloc  de  deznaţionalizare  prin  maghiarizare  a  poopulaţiilor  ne¬ 
maghiare  din  Ungaria  şi  Transilvania.  Proiectul  a  fost  considerat  păgu¬ 
bitor  pentru  considerente  igienice,  azilul  devenind  un  „carcer  ruinător  de 
sănătate**,  pentru  considerente  religioase  şi  pedagogice.  S-a  acuzat  în- 
tr-unul  dintre  articole:  „un  azil  care  desconsideră  familia  nu  mai  este  un 
institut  umanitar  ci  o  maşinărie  pentru  fabricat  renegaţi  şi  oameni  fără 
caracter".  Dacă  statele  apusene,  Anglia,  Franţa,  Germania,  vin  în  spri¬ 
jinul  familiilor  necăjite,  oferindu-le  şansa  educării  copiilor  în  limba  şi  în 
religia  în  care  s-au  născut,  Ungaria,  prin  aziluri,  „dezbină  pe  părinţi  şi 
prunci,  îi  pregătesc  ca  ieniceri  ai  maghiarismului". 

Atitudini  de  protest  au  exprimat  înalţii  reprezentanţi  ai  Bisericii: 
mitropoliţii  Miron  Romanul,  Ioan  Vancea,  episcopii:  Victor  Mihalyi,  Ioan 
Meţianu,  Nicolae  Popea,  superintendentul  G.  D.  Teutsch.  Au  protestat  în¬ 
văţători,  preoţi,  alegătorii  români  din  Ardeal  prin  Zaharia  Boiu.,:  In  cu¬ 
vântarea  rostită  la  9  martie  1891  în  Casa  magnaţilor,  Mitropolitul  Ioan 
Vancea  a  propus  ca  înfiinţarea  azilelor  să  nu  fie  obligatorie  ci  faculta¬ 
tivă,  copiii  să  nu  fie  înstrăinaţi  de  părinţi  şi  prin  aceasta  de  limba  şi  reli¬ 
gia  lor;  „azilurile  să  aibă  caracter  confesional,  copiii  să  aibă  o  creştere 
religioasă  —  morală  în  spirit  creştin  în  limba  lor  maternă".  Episcopul  Ni¬ 
colae  Popea ,  în  aceeaşi  şedinţă  a  Casei  magnaţilor,  şi-a  exprimat  opinia 
că  o  lege  trebuie  să  aibă  în  vedere  binele  şi  folosul  general,  ori  proiectul 
respectiv  „are  scop  politic"  pentru  că  „se  vatămă  libertatea  conştiinţei 
religioase  iar  pericolul  constă  în  asimilarea  prin  maghiarizare  a  naţiunilor 
nemaghiare". 

S-a  protestat  împotriva  proiectului  de  lege  despre  azilele  de  copii  în 
Adunarea  alegătorilor  români  din  Sibiu  întrucât  „proiectul  intră  împo¬ 
triva  tuturor  drepturilor  naturale  cu  mijloace  silnice  în  sanctuarul  fa¬ 
miliei  spre  stricăciunea  sufletească  şi  trupească  a  viitoarelor  generaţii, 
tace  obiect  de  experiment  politic  din  copiii  noştri  şi  impune  comunelor 
noi  şi  grele  sarcini  în  interesul  rău  înţeles  al  unei  minorităţi  naţionale". 
In  acelaşi  sens  au  protestat  alegătorii  români  şi  germani  din  Cristian,  Să- 
lişte,  Cisnădie,  Răşinari,  Nocrich.  S-au  consemnat  ecouri  ale  protestelor 
în  presa  franceză  şi  germană.  S-au  exprimat  şi  opinii  în  favoarea  pro¬ 
iectului,  s-a  salutat  înfiinţarea  azilurilor  în  Sibiu,  Braşov,  Alba  Iulia. 


12  Adunarea  alegătorilor  români  din  Sibiu  şi  azilele  de  copii,  T.R.  nr.  10/1891. 
Adunarea  alegătorilor  din  Făgăraş,  T.R.  nr.  7/1891. 

Cuvântarea  Excelentei  sale  I.P.D.  Mitropolit  dr.  Ioan  Vancea  In  şedinţa  Casei 
Magnaţilor,  T.R.  nr.  27/1891. 

Discursul  P.S,  Sale  D-lui  Episcop  Nicolae  Popea  in  şedinţa  Casei  Magnaţilor, 
T.R.  nr.  29/1891. 

In  paginile  Telegrafului  român  s-au  publicat  sinteze  cu  privire  la  is¬ 
toricul  instituţiilor  de  ocrotire  a  dezavantajaţilor  social  din  ţara  noastră 
şi  din  alte  ţări.13  Cititorul  este  informat  despre  bolniţele  de  pe  lângă  bi¬ 
serici  şi  mănăstiri,  despre  ospicii  şi  calicii,  despre  funcţiile  caritabile  ale 
spitalelor  apărute  în  secolul  XVIII  —  Colţea  (1714),  Pantelimon  (1735) 
din  Bucureşti  şi  Sfântul  Spiridon  din  Iaşi  (1757).  O  serie  de  date  sunt 
furnizate  în  legătură  cu  Orfanotrofia  din  Bucureşti,  înfiinţată  de  Alexan¬ 
dru  Ipsilanti  din  aşezămintele  de  pe  lângă  Biserica  Tuturor  Sfinţilor  şi 
Biserica  Domniţa  Bălaşa,  în  legătură  cu  „Casa  copiilor  aflaţi",  înfiinţată 
prin  Regulamentele  Organice.  S-au  furnizat  date  despre  orfelinatul  Pan¬ 
telimon  (1897),  azilul  Elena  Doamna  (1862),  Institutul  Maternităţii  (1839), 
Leagănul  Sfânta  Ecaterina  (1897),  despre  azilurile  şi  orfelinatele  din  Si¬ 
biu  (1767,  1876),  Cluj  (1872),  Arad  (1873),  Oradea  (1887),  Braşov  (1877), 
Alba  Iulia,  Beiuş,  Dej,  Gherla,  Lugoj,  Târgu  Mureş,  despre  orfelinatele 
din  Basarabia  şi  Bucovina  — din  Chişinău  şi  Cernăuţi. 

Telegraful  român  a  informat  în  mod  constant  publicul  cititor  cu  pri¬ 
vire  la  înfiinţarea  şi  susţinerea  întreţinerii  orfelinatelor,  a  creat  o  opinie 
favorabilă  sentimentelor  caritabile  şi  acţiunilor  filantropice.  Unul  dintre 
actele  de  binefacere  ale  Regelui  Ferdinand  a  fost  acela  de  a  înfiinţa,  în 
1898,  un  orfelinat  pe  moşia  sa  Slobozia  —  Zorleni  din  judeţul  Tutova  pen¬ 
tru  treizeci  de  orfani  ce  vor  fi  pregătiţi  pentru  munca  agricolă.14  S-au  pu¬ 
blicat  anunţuri  legate  de  intenţia  înfiinţării  orfelinatului  grcco-ortodox 
român  din  Sibiu ,  iniţiativele  de  colectă  pentru  înfiinţarea  şi  întreţinerea 
lui.  Au  contribuit  cu  bani  Regina  Maria  (120  000  coroane),  autorităţile 
Bisericii,  membrii  ASTREI  şi  alte  persoane  particulare.  Din  statute  re¬ 
ieşea  că  aveau  întâietate  orfanii  de  război.  Fondurile,  obţinute  prin  co¬ 
lecte,  donaţii,  impozite,  au  fost  administrate  de  Consistorul  arhidiecezan 
Sibiu.15  La  Blaj  s-a  înfiinţat,  în  1916,  un  orfelinat  greco-catolic.  La  Bra¬ 
şov ,  din  iniţiativa  Uniunii  Femeilor  Române,  s-a  înfiinţat,  în  1916,  un 
orfelinat  pentru  fete,  Orfelinatul  Reuniunii  de  Femei  Române.16  Andrei 
Bârseanu,  preşedintele  ASTREI,  după  un  bilanţ  al  actelor  filantropice, 
a  salutat  înfiinţarea  orfelinatelor  româneşti  din  Sibiu,  Braşov  şi  Blaj  şi  a 
adresat  apelul:  „Să  fim  gata  la  noi  jertfe,  la  noi  dovezi  de  umanitate  şi 
iubire  de  neam  şi  de  ţară". 17 


13  Dr.  Gh.  Popoviciu,  Biserica  şi  protecţia  familiei,  mamei  şi  copilului,  T.R.  nr.  10 — 
17/1943. 

Dr.  Emilian  Vasilescu,  Creştinismul  şi  săracii,  T.R.  nr.  20/1945. 

14  Orfelinatul  mFerdinanclm.  T.R.  nr.  116/1898. 

15  Un  nou  aşezământ  umanitar,  T  R.  nr.  136 — 137/1915. 

Orfelinatul  din  Sibiu,  T.R.  nr.  138/1915. 

Orfelinatul  român  din  Sibiu,  T.R.  nr.  2/1916. 

Comisia  a  Întocmit  statutele  orfelinatului,  T.R.  nr.  12/1916. 

Orfelinatul  rc  mân,  T.R.  nr.  17/1919. 

Liste  ale  colectelor,  T.R.  nr.  20—40/1916,  43/1916,  17/1919. 

Orfelinatul  Bisericii  Ortodoxe,  T  R.  nr.  13 — 14/1946. 

16  Orfelinatul  românesc  din  Blaj,  T.R.  nr.  16/1916. 

De  la  Uniunea  Femeilor  române,  T.R.  nr.  45/1916. 

17  Andrei  Bârseanu,  Orfelinatele  noastre  (articol  reluat  din  Revista  Transilvania), 
T.R.  nr.  91/1916. 

Aproape  în  fiecare  număr  al  Telegrafului  român  s-au  publicat  ape¬ 
luri  pentru  strângerea  colectelor,  apeluri  de  sensibilizare  pentru  soarta 
orfanilor.18  Coordonarea  activităţii  filantropice  de  ocrotire  a  orfanilor  se  va 
realiza,  din  1920,  prin  Societatea  de  ocrotire  a  orfanilor,  ratificată  prin 
Legea  Oficiului  Naţional  I.O.V.  din  2  septembrie  1920.  S-au  consemnat 
în  paginile  Telegrafului  român  acţiunile  caritabile  ale  reuniunilor  de  fe¬ 
mei,  ale  reuniunilor  de  meseriaşi,  ale  Institutului  de  credit  Albina,  ale 
fondurilor  şi  fundaţiilor,  ale  societăţilor  de  binefacere,  ale  Bisericii,  ale 
persoanelor  particulare.  S-au  publicat  numeroase  liste  cu  nume  ale  ele¬ 
vilor  gimnaziali  şi  studenţilor  care  au  beneficiat  de  mese  gratuite  şi  burse. 

S-au  consemnat  confirmări  de  ajutoare  a  răniţilor  de  război ;  acestora 
şi  familiilor  lor  li  s-au  oferit  alimente,  îmbrăcăminte  şi  bani?  s-au  ofe¬ 
rit  şi  daruri  de  suflet  —  serbări  ale  elevilor,  cărţi  din  partea  ASTREI. 
Pentru  ajutorarea  săracilor  s-au  publicat  numeroase  apeluri  şi  confir¬ 
mări  de  oferire  a  sprijinului  în  alimente,  îmbrăcăminte  şi  bani.  Pentru 
bolnavi,  pe  lângă  periodice  colecte,  s-a  organizat,  din  1929,  la  iniţia¬ 
tiva  Mitropolitului  Nicolae  Bălan,  duminica  bolnavilor.  S-au  făcut  ape¬ 
luri  şi  s-a  răspuns  pentru  ajutorarea  celor  afectaţi  de  calamităţi  —  in¬ 
cendii,  inundaţii,  secetă  —  în  Banat,  Oltenia,  Basarabia.19 

Susţinerea  activităţii  caritabile  prin  informaţiile  constante  şi  deta¬ 
liate  cu  privire  la  fondurile,  fundaţiile  şi  societăţile  de  binefacere  exis¬ 
tente  dovedeşte  rolul  Telegrafului  român  de  tribună  socială  pentru  crea - 
rea  şi  întreţinerea  sentimentelor  caritabile ,  pentru  stimularea  acţiunilor 
filantropice.  Prezentăm  succinte  date  despre  câteva  fonduri  şi  fundaţii. 

Fundaţia  Şaguna  a  fost  creată  pentru  scopuri  bisericeşti,  şcolare  şi 
filantropice.  Andrei  Şaguna  (1809 — 1873)  a  intrat  în  istorie  ca  reformator 
şi  organizator  al  Bisericii  ortodoxe  române  din  Transilvania,  întemeietor 
al  Institutului  pedagogic-teologic  Sibiu,  al  Tipografiei  (1850).  Ca  om  de 
cultură,  a  întemeiat  „Calendarul"  (1852),  „Telegraful  român“  (1853),  a  sus¬ 
ţinut  întemeierea  „Asociaţiunii  transilvane  pentru  limba  română  şi  cul¬ 
tura  poporului  român",  a  fost  membru  fondator  şi  primul  ei  preşedinte. 
A  înfiinţat  peste  400  de  şcoli  confesionale  româneşti  şi  două  gimnazii  — 
Braşov  şi  Brad.  Ca  om  politic  a  prezidat  Marea  Adunare  de  pe  Câmpia 
Libertăţii  de  la  Blaj  (1848),  a  susţinut  drepturile  românilor  la  Curtea 
imperială. 

Ca  filantrop  a  creat  „ Fundaţia  dascălilor  săraci",  a  iniţiat  şi  a  admi¬ 
nistrat  un  timp  „ Fundaţia  Francisc  Iosefinâ“  (1853)  prin  care  se  ofereau 


18  Date  privind  colectele  pentru  orfelinate.  Exemplificăm:  T.R.  nr.  136,  137,  138/1915; 

2,  16,  20—40  43,  45/1916;  82/1918;  11/1921,  39—40/1923;  40—41/1945;  17—18, 
29—32,  35—38/1946,  1—2,  17—18,  33—36/1947,  1—2/1943  ş.a. 

19  Burse  şi  mese  oferite  elevilor  şi  studenţilor.  Exemplificăm:  T.R.  nr.  26/1892,  58 — 

61,  63,  64/1894;  17/1895.  32/1896,  85/1899,  49,  52,  86/1900,  56/1902;  75/1903; 
90/1904,  30/1910,  43,  56.  62,  86,  87/1911;  17/1917,  21/1924,  5—6/1947. 

Ajutorarea  răniţilor  de  război .  Exemplificăm:  T.R.  nr.  7,  44,  68,  70,  86/1977;  29/ 
1915;  30/1918;  11/1942;  22/1944,  5/1945  ş.a. 

Ajutorarea  săracilor.  Exemplificăm:  T.R.  nr.  138/1900,  139/1901,  9/1902,  2/1909  2/ 
1910,  120/1911,  11/1919. 

Ajutorarea  bolnavilor.  Exemplificăm:  T.R.  nr.  13/1941,  8/1942  ş.a. 

Ajutorarea  sinistraţilor.  Exemplificăm:  T.R.  nr.  67,  68/1910,  37 — 38/1946,  3 — 4/1947. 

burse  studenţilor.  Prin  testament  averea  a  rămas  Arhiepiscopiei  pentru 
scopuri  bisericeşti,  şcolare  şi  filantropice.  Fondurile  Fundaţiei  Şaguna 
au  fost  folosite  în  principal  pentru  construirea  şi  repararea  bisericilor  ro¬ 
mâne  din  Ardeal,  pentru  înfiinţarea  şi  întreţinerea  şcolilor  confesionale 
poporale.  Au  primit  bani  pentru  zidiri  şi  recondiţionări  ale  bisericilor  lo¬ 
calităţi  ca:  Petroşeni,  Căpâlna,  Deva,  Caţcău,  Săsăuş,  Sibiu,  Stremţi,  Po- 
rumbacu,  Bistriţa,  Părău,  Săcel  ş.a.  S-au  oferit  ajutoare  băneşti  pentru 
înfiinţarea  şcolilor  confesionale,  a  gimnaziilor,  a  şcolilor  româneşti  din 
Agârbiciu,  Dumbrava,  Oarda  de  Jos,  Şelimbăr,  Răşinari.20 

Fondul  sau  Fundaţia  Miron  Romanul  s-a  creat  pentru  acordarea  de 
stipendii  preoţilor  activi  şi  distinşi.21 

Fundaţia  Gojdu  a  fost  creată  la  dorinţa  juristului,  omului  politic  şi 
de  cultură  Emanuil  Gojdu  (1802 — 1870).  In  testament  se  prevedea  ca  în 
primii  50  de  ani  să  se  acorde  stipendii  de  maximum  500  florini  tinerilor 
români  ortodocşi  talentaţi  cu  părinţi  săraci;  în  următorii  50  de  ani  se  vor 
da  stipendii  tinerilor  ce  vor  deveni  învăţători,  preoţi,  artişti;  în  a  treia  pe¬ 
rioadă  de  50  de  ani,  în  afara  celor  menţionaţi,  vor  primi  stipendii  preoţi 
şi  învăţători  cu  însuşiri  eminente,  cu  familii  numeroase,  celor  săraci.  Se 
acordau  fonduri  şi  pentru  alte  scopuri  social-culturale. 

Administraţia  a  fost  încredinţată  mitropolitului,  episcopilor  ortodocşi 
români  din  Ungaria  şi  Transilvania  şi  bărbaţilor  laici  „cu  autoritate, 
oneşti  şi  deştepţi4*.  Tot  prin  testament  s-a  cerut  capitalizarea  a  2/3  din 
venitul  net.  în  1870  averea  a  fost  evaluată  la  200  000  florini,  în  1897  —  la 
1  702  093  florini,  în  1923  —  la  200  milioane  lei.  în  1898,  când  din  admi¬ 
nistraţia  fundaţiei  au  făcut  parte  Mitropolitul  Miron  Romanul  şi  Episcopul 
de  Arad  Ioan  Meţianu,  s-a  dispus  înfiinţarea  unui  internat  la  Budapesta 
pentru  găzduirea  a  50  de  universitari  stipendiaţi.  în  paginile  Telegrafu¬ 
lui  român  au  apărut  numeroase  confirmări  ale  acţiunilor  filantropice  ale 
Fundaţiei  Gojdu.  S-au  publicat  liste  cu  studenţi  —  în  filosof  ie,  drept, 
tehnică  —  care  au  primit  stipendii,  liste  cu  doctori  în  ştiinţe  stipen¬ 
diaţi.  S-a  făcut  propunerea  de  a  se  înfiinţa  la  Cluj  un  colegiu  Gojdu.22 

Fundaţia  Carol  I.  Testamentul  Regelui  Carol  prevedea  ca  cele  12  mi¬ 
lioane  lei  să  fie  acordate  societăţilor  culturale,  fundaţiilor  şi  aşezăminte¬ 
lor  de  ocrotire  socială,  Bisericii.  Pentru  Academia  Română  s-a  acordat 
600  000  lei,  pentru  Fundaţia  universitară  Carol  —  600  000  lei.  S-au  acor¬ 
dat  fonduri  pentru  Societatea  geografică  tot  de  el  fondată,  pentru  ajuto¬ 
rarea  ofiţerilor,  pentru  societăţi  de  binefacere,  orfelinate  şi  internate. 
Pentru  Biserica  naţională  s-au  donat  600  000  lei,  pentru  Biserica  catolică 
—  400  000  lei,  pentru  Biserica  protestantă  —  100  000  lei.  Fundaţia  uni¬ 
versitară  Carol  I  (T.R.  nr.  17/1895)  s-a  înfiinţat  prin  decret  în  3  februa¬ 
rie  1895,  ea  avea  şi  scopul  de  a  crea  o  bibliotecă  pentru  studenţi,  pen¬ 
tru  cei  care  realizează  lucrări  speciale  (licenţă,  doctorat)  şi  sunt  lip¬ 
siţi  de  mijloace  materiale. 

Fundaţiile  create  de  intelectuali  generoşi  şi  modeşti  din  punct  de  ve¬ 
dere  material  —  Gh.  Botta,  Ioan  Popescu,  Petru  Şpan,  Nicolae  Popea, 

20  Fundatiunea  Şaguna ,  T.R.  nr.  86/1900,  56/1902,  75/1903. 

21  Fondul  Miron  Romanul,  T.R.  nr.  49/1900,  52/1900. 

22  Fundaţiunea  Gozsdu,  T.R.  nr.  58/1894,  61/1894,  61,  63,  64/1894,  21/1924  ş.a. 

Ioan  Mihu,  Ioan  Lapedatu  —  şi  de  militari  au  avut  rostul  de  a  sprijini 
formarea  învăţătorilor  şi  a  meseriaşilor,  de  a  consola  suferinţele  neajuto¬ 
raţilor.23  Fundaţia  Gheorghe  Botta  a  oferit  ajutoare  pentru  şcoli,  pentru 
salariile  învăţătorilor,  ajutoare  pentru  răniţi  şi  invalizi,  pentru  studiile 
elevilor.  Fundaţia  Ioan  Popescu  a  fost  creată  în  1892  prin  contribuţii  ale 
foştilor  elevi  şi  studenţi  teologi  pentru  a  sprijini  material  pe  cei  cu  mij¬ 
loace  modeste  ce  doreau  să  devină  învăţători.  Ioan  Popescu  a  fost  pro¬ 
fesor  la  Seminarul  Andreian,  membru  corespondent  al  Academiei  Româ¬ 
ne,  membru  al  Comitetului  „Asociaţiunii  transilvane**,  autorul  unor  funda¬ 
mentale  lucrări  de  psihologie  şi  pedagogie,  fondatorul  şi  redactorul  re¬ 
vistei  „Organul  pedagogic**.  Fundaţia  Petru  Şpan  a  fost  creată  in  1911  prin 
contribuţii,  fondurile  fiind  destinate  copiilor  de  moţi  săraci  care  învă¬ 
ţau  meserii.  Petru  Şpan  a  fost  un  cunoscut  publicist,  fondator  şi  redactor 
al  revistelor:  „Vatra  şcolară**,  „Foaia  pedagogică**,  „Pedagogia  nouă”,  au¬ 
tor  al  unor  lucrări  de  pedagogie  şi  metodică.  Fondul  Nicolae  Popea ,  creat 
In  1911,  a  fost  destinat  pentru  a  ajuta  pe  cei  ce  învăţau  meserii  sub 
egida  Reuniunii  sodalilor. 

Fundaţia  pentru  ajutorarea  ziariştilor  români  din  Ungaria  şi  Tran¬ 
silvania,  înfiinţată  în  1911,  a  avut  printre  donatori  pe:  Emanuil  Ungurea- 
nu,  Gh.  Pop  de  Băseşti,  Valeriu  Branişte.  Iniţiatorul  este  dr.  Ioan  Mihu 
din  Vinerea  (Orăştie).  Sub  protecţia  acestei  fundaţii,  la  25  octombrie  1931 
s-a  inaugurat  Căminul  ziariştilor  români  din  Ardeal  şi  Banat.  Fundaţia 
Lapedatu.  In  1933,  din  iniţiativa  unui  grup  de  intelectuali  în  frunte  cu 
dr.  Ioan  Bunea,  director  al  Liceului  Gh.  Lazăr,  s-a  înfiinţat  un  aşezământ 
caritabil  ce  purta  numele  Veturiei  Lapedatu.  In  1938  Ioan  Lapedatu  a  în¬ 
tocmit  actul  de  fundaţie.  Scopul  a  fost  ajutorarea  tineretului  şcolar  cu 
burse  şi  înfiinţarea  Căminului  intelectualilor,  în  imobilul  aflat  în  Sibiu, 
Calea  Poplăcii  nr.  10.  Fundaţiile  militare  au  oferit  ajutoare  ofiţerilor  ră¬ 
niţi  şi  familiilor  lor.  Amintim,  din  cele  12,  câteva:  F.  locotenent  mareşal 
campestru  conte  Petru  Strozzi,  F.  general  de  infanterie  Otto  Cavaler  de 
Pohl,  F.  Iacob  de  Schellenburg,  F.  dr.  Iacob  Heisfeld  ş.a.24. 

Dintre  fundaţiile  destinate  exclusiv  ajutorării  săracilor,  create  tot  de 
nevoiaşi  din  solidaritate  cu  starea  de  sărăcie,  amintim  pe  cele  din  Orlat  şi 
Răşinari.25  Fundaţiunea  invalizilor  din  pretura  Orlat  a  fost  înfiinţată  încă 
din  1859  şi  cuprindea  12  comune  ale  cercului  Orlat:  Gura  Râului,  Cacova, 
Magul,  Orlat,  Poplaca,  Răşinari,  Sibiel,  Săcel,  Sălişte,  Tilişca,  Valea.  Sco¬ 
pul  ei  a  fost  ajutorarea  invalizilor  şi  a  familiilor  lor.  Capitalul  era  consti¬ 
tuit  din  obligaţiuni  de  stat  şi  din  răscumpărarea  pământului.  Fondul  sa- 
racilor  români  din  Răşinari  s-a  constituit  în  1863  prin  contribuţii  ale  do- 


23  Fundaţiunea  Gh.  Botta,  T.R.  nr.  18/1874,  30,  40,  68,  70,  78,  86/1877. 

Fundaţiunea  Ioan  Popescu ,  T.R.  nr.  28 — 53/1892. 

Fundaţiunea  Petru  Şpan,  T.R.  nr.  43,  56,  62/1911. 

Fundaţiunea  Nicolae  Popea ,  T.R.  nr.  86,  87/1911. 

Fundaţiunea  pentru  ajutorarea  ziariştilor  români  din  Ungaria  şi  T  ransilvania,  T.R. 

nr.  20/1917,  77—78/1931. 

Fundaţiunea  Lapedatu,  T.R.  nr.  5 — 6/1947. 

24  Ajutoare  din  fundaţiuni  militare,  T.R.  nr.  17/1917. 

25  Fundaţiunea  invalizilor  din  pretura  Orlat,  T.R.  nr.  14,  15/1900. 

Fondul  săracilor  români  din  Răşinari ,  T.R.  nr.  22—23/1927. 

natorilor  in  bani  şi  pământ,  deşi  primele  iniţiative  de  înfiinţare  au  avut 
loc  în  1841,  cunoscute  şi  sprijinite  de  Andrei  Şaguna. 

Ca  tribună  a  acţiunilor  filantropice  şi  a  sentimentelor  caritabile,  Te¬ 
legraful  roman  a  publicat  numeroase  articole  de  informare  şi  opinie  cu 
privire  la  societăţile  de  binefacere  —  religioase,  publice  şi  private,  cele  din 
urmă  s-au  înfiinţat  şi  au  acţionat  tot  în  spiritul  valorilor  moralei  creştine. 
Prezentăm  câteva  dintre  societăţile  de  binefacere  ale  căror  acţiuni  au  fost 
consemnate  în  Telegraful  român. 

Societatea  ortodoxă  a  femeilor  române  a  avut  ca  scopuri:  întărirea 
credinţei,  a  sentimentului  naţional,  sprijinirea  şcolilor  confesionale  ro¬ 
mâneşti,  realizarea  acţiunilor  filantropice.  A  luat  fiinţă  în  Făgăraş  în  1876 
la  iniţiativa  Anastasiei  Popescu,  cu  concursul  lui  Ioan  Cavaler  de  Puşca- 
riu  şi  al  lui  Ioan  Codru  Drăguşanu.  Amintim  câteva  acţiuni.  Au  fost  în¬ 
grijiţi  şi  ajutoraţi  răniţii  de  război;  drept  recompensă,  în  1878  Societatea 
a  fost  decorată  cu  „Crucea  Elisabeta".  A  trimis  bani  şi  haine  Crucii  Ro¬ 
şii,  a  înzestrat  spitale  cu  lengerie.  A  organizat  concerte  de  binefacere  în 
favoarea  familiilor  sărace.  A  contribuit  la  înfiinţarea  şi  întreţinerea  şco¬ 
lilor  confesionale  româneşti,  a  internatelor  pentru  elevi  săraci,  a  înfiinţat, 
împreună  cu  ASTRA,  biblioteci,  muzee  de  obiecte  casnice.26 

Sub  preşedinţia  Alexandrinei  Cantacuzino,  Societatea  ortodoxă  a  fe¬ 
meilor  române  a  pus  la  dispoziţia  mareşalului  Ion  Antonescu  însemnate 
sume  de  bani  pentru  ajutorarea  familiilor  ostaşilor  căzuţi  la  datorie  în  tim¬ 
pul  rebeliunii  şi  pentru  înzestrarea  armatei  (în  1939).  S-a  ocupat  de  îngri¬ 
jirea  cimitirelor  eroilor  şi  de  ridicarea  troiţelor  în  amintirea  lor.  Episco¬ 
pul  Nicolae  Colan,  cu  concursul  Societăţii  ortodoxe  a  femeilor  române ,  a 
înfiinţat  la  Cluj,  în  1935,  Mânăstirea  Sfânta  Elisabeta  pentru  a  forma 
maici  îngrijitoare  de  bolnavi.  La  Bucureşti,  în  1936,  se  va  înfiinţa,  la  ini¬ 
ţiativa  Patriarhului  Miron  Cristea  Institutul  de  caritate  al  călugăriţelor 
ortodoxe  române  şi,  în  1938,  Mânăstirea  maicilor  de  caritate. 

Activitatea  Societăţii  femeilor  ortodoxe  române  s-a  bucurat  de  apre¬ 
cieri  elogioase.  Dr.  Dumitru  Stăniloae,  într-un  articol,  remarca:  „Societa¬ 
tea  este  o  ilustrare  şi  o  aplicare  a  spiritului  şagunian  care  vrea  să  lucreze 
în  slujba  idealurilor  bisericeşti  strâns  împletite  cu  cele  naţionale"  iar  dr. 
Dumitru  Călugăr  aprecia:  „Societatea  contribuie  la  legarea  sufletului  de 
altarul  străbun". 

Mitropolitul  Nicolae  Bălan  a  dat  la  începutul  anului  şcolar  1941/ 
1942  binecuvântarea  şi  îndrumarea  pentru  organizarea  elevelor  de  la  Şcoa¬ 
la  normală  de  fete  „Andrei  Şaguna"  din  Sibiu  într-o  „ asociaţie  religioasă 
ce  poartă  numele  Anastasiei  Şaguna,  în  scopul  completării  educaţiei  reli¬ 
gioase,  morale,  naţionale,  culturale  şi  sociale  a  tinerelor  fete  din  sat,  a 
elevelor  şi  a  celor  care  lucrează  în  fabrică.  Pentru  băieţi  funcţiona  Cercul 
tinerimii  adulte  Sfântul  Gheorghe Pe  plan  social  membrii  acestor  socie¬ 
tăţi  se  implicau  în  organizarea  primului  ajutor  medical,  îngrijirea  copiilor 
cu  părinţi  ocupaţi.27 

Societatea  de  ocrotire  a  orfanilor  a  funcţionat  sub  patronajul  Regi- 


26  Societatea  ortodoxă  a  femeilor  române,  T.R.  nr.  41/1921,  25/1937. 

27  Asociaţia  religioasă  Anastasia  Şaguna,  T.R.  nr.  10/1943. 

nei  Maria,  Iniţiativa  de  înfiinţare  a  avut  loc  la  Iaşi  la  20  august  1916,  sta¬ 
tutele  s-au  votat  la  30  decembrie  1917  iar  ratificarea  s-a  realizat  prin  Ar¬ 
ticolul  11  al  Legii  Oficiului  Naţional  I.O.V.  din  2  septembrie  1920.  Mem¬ 
brii  fondatori  au  fost:  Regina  Maria,  Principele  Carol,  Principesa  Elisa- 
beta,  arhiereii  Pimen  şi  Nicodim,  miniştri,  profesori  universitari,  ofiţeri. 
S-au  implicat  în  conducerea  Societăţii:  Olga  Sturdza  (fondatoare),  Maria 
Baiulescu  (Braşov),  Catinca  Bârseanu  (Sibiu),  Elena  Goldiş  (Arad),  Lu¬ 
cia  Cosma  (Timişoara),  Elena  Popovici  (Cernăuţi).  Au  funcţionat  9  secţii 
—  Iaşi,  Bucureşti,  Craiova,  Chişinău,  Cernăuţi,  Sibiu,  Constanţa,  Timi¬ 
şoara,  Cluj  —  şi  79  filiale.28 

Din  referatele  publicate  reţinem  că  în  1922  erau  peste  100  de  orfe¬ 
linate  în  ţară,  deşi  cerinţele  erau  mult  mai  mari;  recenzaţi  au  fost  360  000 
orfani  iar  ocrotiţi  erau  sub  100  000.  Ar  fi  fost  nevoie  de  fonduri  cu  mult 
mai  mari  decât  cele  disponibile  —  30  milioane  pentru  întreţinerea  orfe¬ 
linatelor,  73  milioane  pentru  întreţinerea  orfanilor  la  domiciliu,  106  mi¬ 
lioane  pentru  administraţie.  Din  aceleaşi  referate  aflăm  de  asemenea  că  în 
regionala  Sibiu  funcţionau  3  orfelinate  subvenţionate:  Sibiu,  Blaj,  Bra¬ 
şov,  2  orfelinate  proprii:  Orăştie  şi  Abrud.  In  proiect  era  înfiinţarea  orfe¬ 
linatelor  la  Orlat,  Sâmbăta  de  Sus,  Alba  Iulia,  Braşov.  Cu  ocazia  Congre¬ 
sului  Societăţii,  în  1921,  s-a  inaugurat  Orfelinatul  „Principele  Carol“  la 
Cluj.  Sub  egida  Societăţii  funcţionau  sanatorii,  şcoli  de  corecţie,  grădi¬ 
niţe  de  copii.  Coordonarea  activităţii  practice  de  ocrotire  a  orfanilor  se 
realiza  prin  Patronajul  orfanal  —  din  cadrul  sedriilor  orfanale,  instituţie 
juridică  de  apărare  a  drepturilor  orfanilor. 

Societatea  Principele  Mircea  s-a  înfiinţat  în  1919  la  iniţiativa  Re¬ 
ginei  Maria  cu  scopul  combaterii  mortalităţii  infantile.  Dintre  realizările 
acestei  societăţi  în  perioada  1919 — 1927,  amintim  pe  cele  mai  reprezen¬ 
tative.  S-au  organizat  dispensare  (84),  maternităţi  (3),  şcoli  de  infirmiere  — 
vizitatoare  şi  şcoli  de  moaşe,  leagăne  pentru  copii  găsiţi  şi  leagăne  de  zi 
(5),  un  preventoriu  la  munte  pentru  copii.  S-au  creat  şi  s-au  întreţinut  că¬ 
mine  pentru  femei  în  convalescenţă  după  naştere,  cantine  pentru  mame 
sărace,  un  atelier  de  lucru  pentru  plasarea  femeilor  cu  copii  mici.  în  pri¬ 
măvara  anului  1927  s-au  iniţiat  lucrările  de  construire  a  Aşezămintelor 
spitaliceşti  Regina  Maria.  Cheltuielile  se  cifrau  la  200  milioane  lei.29 

Societatea  Cultul  eroilor  s-a  înfiinţat  în  1920.  In  şedinţa  organizată 
în  1927  şi  patronată  de  Patriarhul  Miron  Cristea,  bilanţul  realizărilor  a 
fost:  centralizarea  mormintelor  a  peste  11  000  ©roi  în  cimitire  de  onoare 
la  Constanţa,  Târgovişte,  Valea  Uzului,  Orăştie,  Râmnicu  Vâlcea,  Cer¬ 
năuţi;  construirea  mauzoleelor  şi  criptelor  pentru  osemintele  eroilor;  re¬ 
patrierea  osemintelor  eroilor  din  Bulgaria  şi  Franţa;  ridicarea  a  62  de 


'28  Ocrotirea  orfanilor  de  război ,  T.R.  nr.  43/1919. 

Adunarea  generală  a  Societăţii  Ocrotirea  orfanilor  de  război ,  Raport,  T.R.  nr.  50/ 

1 920. 

Congresul  Societăţii  Ocrotirea  orfanilor ,  T.R.  nr.  37/1921. 

Îngrijirea  de  orfani ,  T.R.  nr.  50/1922. 

Sebastian  Stanca,  Orfanii  de  război ,  T.R.  nr.  21/1943. 

Dr.  Corneliu  Sirbu,  Ocrotirea  orfanilor,  T.R.  nr.  40 — 41/1945. 

29  Activitatea  Societăţii  Principele  Mircea,  T.R.  nr.  33 — 34/1928. 

troiţe;  acordarea  ajutoarelor  pentru  ridicarea  de  noi  morminte  de  eroi; 
editarea  revistei  „România  Eroică*4.30 

Unele  informaţii  furnizate  de  Telegraful  român  se  referă  la  activita¬ 
tea  Societăţii  de  Cruce  Roşie.  Călugări  şi  călugăriţe  au  activat  prin  acestă 
Societate.  Crucea  Roşie  s-a  înfiinţat  în  anul  1876  sub  patronajul  Reginei 
Elisabeta,  iniţiatorul  principal  fiind  dr.  Carol  Davila.  Primul  preşedinte  a 
fost  Dimitrie  Grigore  Ghica  iar  primul  vicepreşedinte  a  fost  dr.  Carol  Da¬ 
vila.  în  anul  1906  a  luat  fiinţă  Societatea  de  Cruce  Roşie  a  Doamnelor  din 
România  care  se  va  uni  cu  societatea  iniţială  şi  vor  forma  Societatea  Na¬ 
ţională  de  Cruce  Roşie  în  cadrul  căreia,  din  1922,  va  funcţiona  Crucea 
Roşie  a  Tinerimii.  îndeosebi  în  timpul  războiului  de  independenţă  din  1877 
şi  al  celor  două  războaie  mondiale,  Crucea  Roşie  a  desfăşurat  eroice  ac¬ 
ţiuni  de  ajutorare  a  răniţilor  de  război,  refugiaţilor,  populaţiei  civile,  pri¬ 
zonierilor.  Cu  mari  eforturi  s-au  înfiinţat  şi  înzestrat  centre  sanitare  sta¬ 
bile  şi  mobile;  s-au  acordat  ajutoare  populaţiei  afectate  de  calamităţi  na¬ 
turale,  s-a  luptat  cu  epidemiile;  s-au  înfiinţat  şi  întreţinut  orfelinate  şi 
colonii  de  copii.  Pentru  veritabile  acte  de  eroism,  infirmierele  au  fost 
distinse  cu  ordine  şi  medalii  civile  şi  militare. 

Reuniunile  femeilor  române  au  funcţionat  în  diferite  centre:  Bra¬ 
şov  (înfiinţată  în  1849),  Făgăraş,  Lugoj,  Blaj,  Beiuş,  Sibiu  (înfiinţată  în 
1881).  Dintre  acţiunile  lor  amintim:  înfiinţarea  şi  ajutorarea  internate¬ 
lor  de  fete;  organizarea  şi  subvenţionarea  meselor  pentru  studenţi;  înfiin¬ 
ţarea  şcolilor  de  menaj,  a  orfelinatelor  (în  Braşov),  a  preparandiei  cu  in¬ 
ternat  pentru  fete;  ajutorarea  cu  hrană,  bani  şi  îmbrăcăminte  a  soldaţi¬ 
lor  plecaţi  pe  front,  a  familiilor  lor,  săracilor,  văduvelor,  bătrânilor,  bol¬ 
navilor;  organizarea  expoziţiilor  de  copii,  a  expoziţiilor  casnice;  organi¬ 
zarea  acţiunilor  culturale  pentru  păstrarea  obiceiurilor,  cunoaşterea  cân¬ 
tecelor  şi  a  jocurilor  româneşti;  îngrijirea  cimitirelor  pentru  eroi,  între¬ 
ţinerea  bisericilor.  în  1913  a  fost  constituită  Reuniunea  femeilor  române 
din  Ardeal  iar  în  1918  s-a  constituit  Reuniunea  femeilor  din  România?1 

Acţiuni  filantropice  au  desfăşurat  şi  Reuniunile  române  de  înmor¬ 
mântare ,  înfiinţate  în  1900  cu  scopul  de  a  ajuta  înhumarea  cuviincioasă  a 
membrilor  săi. 32  Acţiuni  filantropice  constante  şi  diversificate  au  desfăşu¬ 
rat  Reuniunile  sodalilor  români.33  Telegraful  român  a  găzduit  numeroase 
ştiri  cu  privire  la  acţiunile  filantropice  ale  „Albinei".  Institutul  de  ere - 
dit  şi  economii  Albina  a  sprijinit  material  înfiinţarea  Şcolii  civile  de  fete 
din  Sibiu,  a  oferit  însemnate  fonduri  reuniunilor  agricole,  medicale,  ar¬ 
tistice.  A  subvenţionat  acţiuni  culturale  ale  Societăţii  „România  juna*  din 
Viena,  ale  Societăţii  „ Petru  Maior “  din  Budapesta.  Au  fost  ajutoraţi  nu- 


30  Dc  la  Societatea  Cultul  eroilor ,  T.R.  nr.  33 — 34/1928. 

31  De  la  Reuniunea  femeilor  române  clin  Sibiu,  T.R.  nr.  60/1912. 

Problemele  reuniunilor  de  femei  )n  războiul  actual ,  T.R.  nr.  10/1915. 

Cony resul  1  al  Ligii  Naţiunilor  a  Femeilor  române  din  Sibiu,  T.R.  nr.  43/1924. 
Jubileul  Reuniunii  femeilor  române  din  Braşov  şi  Congresul  Uniunii  femeilor  ro¬ 
mâne,  T.R.  nr.  63 — 64/1926. 

32  Un  aşezământ  umanitar  (10  ani  de  la  înfiinţarea  Reuniunii  române  de  înmor¬ 
mântare  din  Sibiu),  T.R.  nr.  13/1910. 

33  Acţiuni  filantropice  ale  Reuniunii  sodalilor  români.  Exemplificăm:  T.R.  nr.  138/ 
1900,  9/1902,  2/1910,  11/1919,  54/1919,  11/1942. 

meroşi  elevi  şi  studenţi  cu  mese  gratuite  şi  cu  burse,  a  înfiinţat  şi  a  în¬ 
treţinut  internate  pentru  elevi,  a  oferit  constante  ajutoare  săracilor  şi  or¬ 
fanilor.34 

Activitatea  socială  caritabilă  bisericească,  publică  şi  privată,  desfă¬ 
şurată  pe  diverse  planuri,  după  cum  rezultă  din  paginile  Telegrafului  ro¬ 
mân ,  se  fundamentează  pe  iubire  şi  milă,  valori  fundamentale  ale  mora¬ 
lei  creştine.  Din  consideraţiile  dr.  Corneliu  Sârbu  cu  privire  la  teoria  mi¬ 
lei  creştine ,  reamintim  câteva  idei.  Considerată  în  general  ca  aptitudine 
„de  a  recepta  durerea  cuiva",  mila ,  asociată  cu  dărnicia  şi  generozitatea, 
completează  spiritul  de  dreptate.  Ca  explicaţie  psihologică,  din  trebuinţa 
de  sprijin  material  şi  moral,  omul  are  nevoie,  mai  cu  seamă  când  este  în 
suferinţă,  de  milă,  de  compasiune.  Mila  creştină  este  „practicarea  iubirii 
creştine  prin  ajutorarea  celor  cuprinşi  de  suferinţă  şi  lipsuri  materiale  şi 
spirituale,  având  ca  scop  suprem  înviorarea  şi  întărirea  semenului  nostru 
în  drum  spre  izbăvire  şi  fericire  veşnică".  Mila  creştină  este  profund 
umană  ca  manifestare  a  iubirii  aproapelui,  produs  al  iubirii  de  Dumne¬ 
zeu,  iar  faptele  de  milostenie  se  adresează  atât  trupului  cât  şi  sufletului. 

Valoarea  milosteniei  ca  acţiune,  sintetizează  acelaşi  autor,  constă  în 
faptul  că  „poartă  în  sine  frumuseţea  şi  preţul  unei  virtuţi,  că  înnobilează 
pe  cel  ce  o  practică,  imitându-1  pe  Dumnezeu".  Ea  are  şi  o  valoare  mo¬ 
rală  de  dărnicie  şi  generozitate  care  trebuie  să  se  manifeste  „din  simţire 
profundă  şi  nu  de  dragul  laudelor",  altfel  mila  degradează  şi  mai  mult 
distruge.  De  aceea  este  necesară  educarea  milei  şi  sensibilizarea  oameni¬ 
lor,  a  societăţii  pentru  organizarea  milosteniei  prin  acţiunile  caritabile  pu¬ 
blice  —  de  stat,  bisericeşti  şi  private.35  După  dr.  Emilian  Vasilescu  „mila 
este  iubirea  celui  lipsit,  identificarea  cu  suferinţa  aproapelui,  durerea  ce¬ 
luilalt  pe  care  o  simţi  şi  tu  . . .  mila  dărâmă  şi  clădeşte,  rupe  din  sine  şi 
dă,  ajută  fără  să  cântărească".36  După  Diaconul  Nicolae  mila  este  sama - 
riteism ,  prin  ea  purtăm  împreună  povara  suferinţei.  „Mila  e  lacrimă  co¬ 
borâtă  din  cer  pe  pământ  să  înmoaie  glia  inimii  secătuite,  uscate  de  vân¬ 
turile  aspre  ale  răutăţii".37 

Imaginea  cuprinzătoare  asupra  concepţiei  teoretice  şi  activităţii  so¬ 
ciale  caritabile,  aşa  cum  reiese  din  paginile  Telegrafului  român  în  primul 
său  secol  de  existenţă,  indică  coordonatele  operei  sociale  a  Bisericii  creş¬ 
tine  ortodoxe  române.  Cu  certitudine,  iniţiativa  în  organizarea  asistenţei 
sociale  a  aparţinut  Bisericii.  Aşezămintele  spitaliceşti  de  pe  lângă  bise¬ 
rici  şi  mănăstiri,  bolniţele  reprezintă  cele  dintâi  instituţii  de  ocrotire  so¬ 
cială.38  Dintre  acestea  s-au  diferenţiat  xenodochii  (pentru  călători,  mi¬ 
sionari),  brefotrofii  şi  orfanotrofii  (pentru  copii),  gerontocomii  (pentru  bă¬ 
trâni),  nosocomii  (pentru  bolnavi).  Azilurile-spitale  din  secolele  XIII — 
XIV,  spitalele  din  epoca  modernă,  întemeiate  din  îndemnuri  morale  de  ca- 

34  Acţiuni  filantropice  ale  Institutului  de  credit  şi  economii  Albina.  Exemplificăm: 
T.R.  nr.  32/1896,  21/1897,  30/1910,  20/1906. 

35  Dr.  Corneliu  Sîrbu,  Problema  socială  —  problemă  acută,  T.R.  nr.  39 — 50/1942, 
2 — 4  / 1 943. 

36  Dr.  Emilian  Vasilescu,  Ofensiva  milei ,  T.R.  nr.  90/1944. 

37  Diaconul  Nicolae,  Mila ,  T.R.  nr.  93/1944. 

38  Dr.  Antonie  Plămădeală,  Bolniţele  mănăstireşti  in  istoria  grijii  Bisericii  pentru 
bolnavi ,  T.R.  nr.  23—24/1992. 

ritate  creştină  şi  prin  contribuţii  băneşti  ale  fondatorilor  —  domnitori, 
boieri  şi  ale  înalţilor  reprezentanţi  ai  Bisericii,  au  îndeplinit  constante 
funcţii  de  asistenţă  socială  a  neajutoraţilor. 

In  opera  socială  a  Bisericii  Ortodoxe  Române  se  înscrie  acţiunea  de 
înfiinţare  şi  întreţinere  a  azilurilor  şi  orfelinatelor  proprii  în  Sibiu,  Bra¬ 
şov,  Abrud,  Alba  Iulia,  Orăştie,  Orlat  ş.a.,  susţinerea  iniţiativelor  fondu¬ 
rilor,  fundaţiilor  şi  societăţilor  de  binefacere  pentru  crearea  şi  întreţine¬ 
rea  instituţiilor  sociale  de  ocrotire.  Paginile  Telegrafului  român  au  găz¬ 
duit  frecvent  articole  informative  cu  privire  la  fondurile,  fundaţiile  şi 
societăţile  de  binefacere  religioase,  publice  şi  private  şi  au  creat  un  cu¬ 
rent  de  opinie  favorabilă  pentru  sentimentele  caritabile,  pentru  acţiunile 
filantropice.  Sub  egida  Bisericii  s-au  organizat  colecte,  s-au  adresat  ape¬ 
luri  de  înaltă  autoritate  morală-religioasă  pentru  înfiinţarea  şi  întreţine¬ 
rea  siptalelor,  azilurilor  şi  orfelinatelor,  pentru  ajutorarea  răniţilor  din 
război  şi  a  familiilor  lor,  pentru  susţinerea  materială  a  săracilor,  văduve¬ 
lor  şi  orfanilor.  Biserica  a  contribuit  prin  burse  la  sprijinirea  formării  in¬ 
telectualilor  români.  In  perioade  de  mare  necesitate,  mănăstirile  au  for¬ 
mat  călugări  şi  călugăriţe  pentru  a  activa  în  Crucea  Roşie,  maici  de  cari¬ 
tate  pentru  spitale,  aziluri  şi  orfelinate.  Rolul  confesorilor  în  spitale  şi 
penitenciare  era  acela  de  a  uşura  suferinţele,  de  a  sprijini  îndreptarea 
morală,  de  a  realiza  o  autentică  şi  eficientă  terapie  psihologică. 

Din  aceeaşi  operă  socială  a  Bisericii  Ortodoxe  Române  fac  parte  şi  ac¬ 
ţiunile  de  medicină  şi  igienă  socială.  Prin  articolele  publicate,  prin  pre¬ 
dicile  convingătoare,  s-au  combătut  viciile  —  alcoolismul  (,, boala  strugu- 
rilor“  este  numit  într-unul  din  primele  numere  ale  Telegrafului  român), 
trândăvia,  hoţia,  minciuna,  ipocrizia,  violenţa,  concubinajul;  s-au  combă¬ 
tut  divorţul  şi  abandonarea  familiei,  avortul  şi  infanticidul.  Revigorarea 
tizică  şi  morală  a  poporului  istovit  de  cele  două  războaie  mondiale  nu  era 
posibilă  fără  o  politică  demografică  menită  să  contribuie  la  creşterea  na¬ 
talităţii  şi  la  reducerea  mortalităţii  infantile.  Preoţii,  medicii  şi  învăţă¬ 
torii  s-au  implicat  în  acţiuni  de  igienă  preconcepţională  pentru  a  deter¬ 
mina  naşterea  copiilor  sănătoşi;  s-a  vegheat  la  respectarea  măsurilor  de 
impunere  a  certificatelor  prenupţiale,  de  protejare  a  femeii  gravide  şi  a 
copiilor  mici;  s-a  acţionat  pentru  prevenirea  şi  terapia  bolilor,  pentru  ocro¬ 
tirea  deficienţilor  —  orbi,  surdo-muţi,  invalizi,  delincvenţi.  S-a  acţionat 
pentru  sprijinirea  căsătoriilor,  pentru  combaterea  concubinajului  atât  pen¬ 
tru  considerentul  sănătăţii  morale  dar  şi  pentru  considerentul  apărării 
dreptului  copilului  la  securitate  materială  şi  spirituală  în  familie.39. 

Coordonatele  activităţii  de  asistenţă  socială,  aşa  cum  apar  în  paginile 
Telegrafului  român  în  primul  său  secol  de  existenţă,  reprezintă  puntea 
de  legătură  cu  trecutul  acestui  domeniu  şi  un  reper  stimulativ  în  regân- 
direa  asistenţei  sociale  ca  teorie  şi  practică  de  ajutorare  a  defavorizaţilor 
social  in  contextul  realităţii  contemporane. 

Conf.  univ.  dr.  Elena  Macavei 


39  Dr.  Vasile  Gan,  Biserica  ş/  prolbemcle  sociale ,  T.R.  nr.  109 — 103/1901. 

Dr.  C.  Mihăiloscu,  Igiena  socială  in  România,  T.R.  nr.  19 — 25/1934. 

Dr.  Emilian  Vasilescu,  Opera  socială  a  Bisericii,  T.R.  nr.  13 — 14,  19 — 20,  25 — 26/ 
1948,  2 — 3,  4—5/1949. 

TELEGRAFUL  ROMÂN  împotriva  dictatului  de  Ia  Viena. 

Martor  al  acestor  tragice  evenimente 

Anul  1940  a  constituit  pentru  România  şi,  mai  ales  pentru  românii 
din  Ardeal,  începutul  unui  calvar  care  va  dura  timp  de  patru  ani,  până 
la  eliberarea  acestora  de  sub  jugul  hitleristo-horthyst,  în  1944.  Este  anul 
în  care  horthyştii  maghiari,  în  alianţă  cu  hitleriştii  germani  sileau  Ro¬ 
mânia  să  cedeze  Ungariei  o  parte  din  teritoriul  Transilvaniei.1 

In  faţa  acestei  situaţii,  populaţia  României  şi-a  ridicat  glasul  combă¬ 
tând  politica  revanşardă  şi  revizionistă  a  puterilor  Axei.  Intre  combatanţi 
şi  mărturie  a  celor  întâmplate  atunci  se  află  şi  Telegraful  Român  de  la  Si¬ 
biu,  bătrâna  foaie  bisericească  fondată  de  marele  Andrei  Şaguna.  Astfel, 
sub  titlul:  „ Să  grăiască  Ardealul ",  la  28  iulie  1940,  foaia  sibiană  arăta  cu 
fermitate  că  Ardealul  constituie  parte  organică  a  României,  la  care  s-a 
alipit  în  anul  1918  din  propria-i  voinţă.  ,,E  vremea  —  se  scrie  între  al¬ 
tele  —  când  Ardealul  nu  trebuie  şi  nu  poate  sta  nemişcat.  Trăim  clipe 
mari,  în  care  poporul  său  are  să  declare,  ca  şi  în  trecut,  că  unitatea  naţio¬ 
nală,  prin  alipirea  Transilvaniei  la  vechea  ţară,  nu  s-a  creat  prin  silnicia 
tratatelor,  ci  din  liberă  şi  generală  voinţă  a  ardelenilor,  neexceptând  nici 
pe  locuitorii  săi  germani44.2  în  numărul  următor  (33 — 34/1940)  se  respin¬ 
gea  energic  orice  fel  de  încercare  de  a  rupe  o  parte  din  trupul  ţării,  pen¬ 
tru  a  o  alipi  Ungariei.  în  termeni  categorici,  se  spunea:  „Să  se  ştie  că  Ar¬ 
dealul  respinge,  cu  întreagă  energia,  târguiala  de  teritoriu  din  trupul  său 
şi  că  preferă  să  înfrunte  primejdiile  şi  suferinţele  ce  i  se  pregătesc.  Ce¬ 
rem  să  ni  se  dea  putinţă  a  reacţiona,  cât  mai  neîntârziat,  împotriva  zilni¬ 
celor  provocări  ale  magnaţilor  „civilizaţi44  de  la  Budapesta  care  făgăduiesc 
o  asasinare  in  masă  a  românilor  din  Ardeal  în  momentul  când  vor  ajunge 
să-l  stăpânească.  Astfel  de  plănuiri,  vrednice  de  strămoşii  celor  ce  le  co¬ 
mit,  ar  fi  păcat  să  nu  fie  remarcate  în  toate  cercurile  străinătăţii  ca  să  se 
vadă  lămurit:  Cine  este  acela  care  lucrează  necontenit  la  tulburarea  pă¬ 
cii  între  oameni44.3  Că  românii  erau  conştienţi  de  cele  ce  vor  urma  unei 
cedări  a  Ardealului,  ne-o  spune  Telegraful  nr.  35 — 36/1940,  sub  titlul  „Ni¬ 
mic  decât  dreptate  Ardealului!" ,  consemnând:  „Postul  de  radio,  din  chiar 
inima  ţării  ungureşti,  cu  întreg44  revizionismul  ei,  în  frigurile  propagan¬ 
dei,  ne  declară  în  toate  limbile  că  amarnică  soartă  ni  se  croieşte  nouă,  ar¬ 
delenilor  români  (parcă  nu  am  şti)  în  cazul  când  nu  vrea  să  ne  Sacrificăm 
ţara44.4  Românilor  le  erau  de  bună  seamă  cunoscute  gândurile  lui  Diicso 


1  Dr.  Nicolae  Corneanu,  Biserica  românească  din  nord-vestul  ţării  în  timpul’ 
prigoanei  korthyste,  Editura  Institutului  Biblic  si  de  Misiune  a  Bisericii  Ortodoxe 
Române,  Bucureşti,  1 986;  Mihai  Fătu,  Biserica  românească  din  nord-vestul  ţării  sub 
ocupaţia  horthystiă  1940 — 1944,  Editura  Institutului  Biblic  şi  de  Misiune  al  Bisericii 
Ortodoxe  Române,  Bucureşti,  1985;  Constantin  Voicu,  Biserica  strămoşească  din 
Transilvania  in  1  upta  pentru  unitatea  spirituală  şi  naţională  a  poporului  român. 
Sibiu,  1989;  loan  N.  Ciolan,  Constantin  Voicu,  Mihai  Racovitan,  Transylvania  — 
tiomanian  History  and  Perpetuation,  Patronaged  By  Pro  Patria,  cultural-scientific 
Foundation,  Bucharest,  1993. 

2  Telegraful  Român,  nr.  31 — 32,  1940,  p.  1. 

3  Idem,  nr.  33 — 34,  1940,  p.  4. 

4  Idem,  nr.  35 — 36,  1940,  p.  1. 

Csaba  care,  în  1939,  scria:  „Eu  nu  aştept  să  vină  răzbunarea!  Voi  suprima 
pe  fiecare  valah  cu  ce-mi  iese  în  cale!  Pe  fiecare  îl  voi  suprima!  Nu  va 
fi  îndurare.  Voi  aprinde  satele  noaptea  —  satele  valahe!  Voi  trage  în  sa¬ 
bie  toată  populaţia,  voi  otrăvi  toate  fântânile  şi  voi  ucide  până  şi  copiii  în 
leagăn,  în  genere,  voi  distruge  acest  neam  . . .  Nu  va  fi  pentru  nimeni  nici 
o  milă  . . .  Nici  pentru  copiii  din  leagăn,  nici  pentru  mama  care  va  naşte 
un  copil . . .  voi  suprima  pe  fiecare  valah  şi  atunci  nu  va  mai  fi  în  Ardeal 
decât  o  singură  naţionalitate,  cea  maghiară,  naţiunea,  sângele  meu!  Voi 
face  inofensivi  pe  viitorii  Horia  şi  Cloşca.  Nu  va  fi  milă".5  In  asemenea 
împrejurări,  deloc  noi  pentru  români,  Telegraful  îşi  îmbărbăta  cititorii 
amintind  memorabilele  cuvinte  ale  lui  Ştefan  cel  Mare:  „Când  duşmanul 
vostru  va  cere  legăminte  ruşinoase  de  la  voi,  atunci  mai  bine  muriţi  prin 
sabia  lui,  decât  să  fiţi  privitori  împilării  şi  ticăloşiei  ţării  voastre".  Ară¬ 
tând  că  numai  fiind  uniţi,  românii  vor  putea  face  faţă  furtunii  ce  se  anun¬ 
ţa,  Telegraful  conchide:  „Aşa  au  să  făptuiască,  în  solidară  frăţietate,  ur¬ 
maşii  săi,  adunându-se  zid  în  jurul  energiilor  ce  reprezintă  şi  apără  vii¬ 
torul  neamului  în  momentele  hotărâtoare  de  astăzi:  Dreptate  Ardealu¬ 
lui!".6 

Dreptatea  însă  avea  să  fie  încălcată,  fără  ca  românii  să  se  poată  opu¬ 
ne.  La  30  august  1940  se  semnau  la  Viena  documentele  „arbitrajului"  ger- 
mano-italian,  „Dictatul  de  la  Viena",  prin  care  partea  de  nord  a  Tran¬ 
silvaniei  (43492  km2  şi  2  667  000  de  locuitori,  în  majoritate  români)  era 
smulsă  României  şi  predată  Ungariei  horthyste,  Germania  şi  Italia  „ga¬ 
rantând"  noile  frontiere  ale  României. 

Reacţia  românilor  a  fost  deosebit  de  puternică.  La  12  septembrie  Te¬ 
legraful  (nr.  37 — 38/1940)  făcea  cunoscută  lumii  manifestaţia  care  a  avut 
loc  la  Sibiu  împotriva  silnicului  act  de  la  Viena.  Este  vorba  despre  mo¬ 
mentul  de  la  1  septembrie  1940  când,  după  sfârşitul  Sfintei  Liturghii,  pe 
treptele  catedralei  mitropolitane  s-au  rostit  cuvântări  înflăcărate  care 
condamnau  cu  asprime  „arbitrajul"  de  la  Viena.  Apoi,  în  faţa  reşedinţei 
mitropolitane,  demonstranţii  l-au  aclamat  pe  mitropolitul  Nicolae  Bălan 
care,  în  Consiliul  de  Coroană  din  20/30  august,  a  cerut,  alături  de  alţi  par¬ 
ticipanţi,  respingerea  „arbitrajului"  şi  apărarea  cu  forţa  armată  a  terito¬ 
riului  naţional.  Vrednicul  ierarh  a  răspuns  şi  de  această  dată  printr-o  cu¬ 
vântare  de  un  înalt  patriotism.7  In  acelaşi  număr,  gazeta  sibiană  publica 
un  articol  semnat  de  D.S.  (Stăniloae),  întitulat  semnificativ:  ,, Ardealul 
frânt  în  doua"  şi  în  care  se  evidenţia  marea  nedreptate  săvârşită  la  Viena. 
Subliniind  necesitatea  vitală  ca  Ardealul  să-şi  păstreze  neştirbită  unitatea 
în  statul  român,  autorul  arăta:  „Rezultatul  arbitrajului  de  la  Viena  ne 
doare  nu  numai  pentru  suferinţele  şi  greutăţile  sub  care  gem  scumpii  noş¬ 
tri  fraţi  predaţi  unei  ţări  străine,  ci  şi  pentru  strâmtorarea  în  care  este 
aruncat  întregul  nostru  neam".  Şi  continuă,  asigurând  cu  clarviziune: 
„Starea  în  care  se  găseşte  acum  neamul  nostru  este  o  stare  anormală,  im- 


5  Mihai  Fâtu  şi  Mircea  Muşat  (coord.),  Teroarea  horthysto-fascistâ  in  Nord- 
V estul  României ,  septembrie  1940 — 1944,  Bucureşti,  1985,  p.  39. 

6  Telegraful  Român ,  nr.  35 — 36,  1940,  p.  1. 

7  Idem ,  nr.  37 — 38,  1940,  p.  3. 

posibil  de  suportat  în  chip  liniştit.  In  mod  organic,  firesc,  chiar  fără  de 
voia  noastră  vom  tinde  după  întregire,  atât  noi,  cei  rămaşi  în  libertate, 
cât  şi  fraţii  noştri  predaţi  unei  stăpâniri  străine".8  Tot  în  numărul  37 — 
38/1940,  Telegraful  tipărea  şi  cuvântarea  ţinută  de  către  mitropolitul  Ni- 
colae  Bălan,  la  8  septembrie  1940,  în  catedrala  mitropolitană  din  Sibiu. 
Deşi  adânc  rănit  în  suflet  de  cele  întâmplate,  ierarhul  patriot  îşi  încuraja 
turma  îndemnând-o  să-şi  întărească  trupul  şi  sufletul,  pentru  a  putea  de¬ 
păşi  şi  această  încercare  grea  care  a  venit  asupra  românilor.  Iată  ce  le 
spunea  el  între  altele:  „Cu  toată  sângerarea  ce  ne-a  produs-o  această  rană, 
trebuie  să  ne  oţelim  sufletul  prin  încredere  în  viitorul  nostru,  prin  voinţă 
dârză  de-a  învinge  greutăţile  de-acum.  Suferinţa  nu  trebuie  să  ne  do¬ 
boare  la  pământ,  ci  să  ne  înalţe  şi  să  ne  întărească  şi  mai  mult.  Un  popor 
care  e  în  stare  să  treacă  cu  demnitate  bărbătească  printre  cele  mai  co¬ 
vârşitoare  încercări,  nu  numai  că  îşi  păstrează  neştirbite  forţele  prin  care 
îşi  va  recâştiga  ceea  ce  a  pierdut,  ci  şi  le  înmulţeşte.  Să  asigurăm  pe  fraţii 
noştri  pe  care  îi  aşteaptă  zilele  fără  de  lumină  şi  fără  bucurie  ale  stăpâ¬ 
nirii  străine,  că  nu-i  vom  uita,  că  toate  gândurile  şi  întreagă  inima  noas¬ 
tră  vor  fi  necontenit  cu  ei  şi  se  vor  zbate  numai  pentru  ei.  Să  facem  legă¬ 
mânt  sfânt  că  nu  ne  vom  odihni  până  ce  nu  vom  vedea  ziua  reîntregirii 
noastre  naţionale".9 

Şi,  într-adevăr,  acea  zi  a  sosit.  Dar,  până  atunci,  s-au  adeverit  cele 
prevestite  de  către  Telegraful  Român :  în  teritoriul  ocupat  ungurii  au  dez¬ 
lănţuit  o  prigoană  de  neînchipuit  împotriva  românilor.  Sub  titlul:  „Mefo- 
dele  trecutului  au  înviat *  gazeta  sibianâ  anunţa  la  22  septembrie  că  poşta 
din  comunele  cedate  Ungariei  a  înapoiat  Telegraful  refuzând  să-l  distri¬ 
buie  parohiilor  şi  abonaţilor  de  aici.  Totodată,  se  adăuga  programatic: 
„Până  când  se  va  reveni  asupra  celei  mai  învederate  nedreptăţi  făptu¬ 
ite  prin  sentinţa  de  la  Viena,  grija  noastră  de  căpetenie  este  să  ne 
apărăm  oropsiţii  fraţi,  terorizaţi  de  cei  ce  continuă  să  poarte  ură  oarbă 
şi  stupidă  împotriva  tuturor  valahilor".10 

Această  ură  s-a  manifestat  cu  atâta  furie  încât,  începând  cu  acest  nu¬ 
măr  (39/1940),  Telegraful  Român ,  aproape  la  fiecare  apariţie  conţine  o 
rubrică  în  care  sunt  prezentate  atrocităţile  săvârşite  de  horthyşti  împo¬ 
triva  populaţiei  româneşti.  De  astă  dată,  sub  titlul:  „Orori  comise  de  po¬ 
pulaţia  şi  de  armata  maghiară  în  ţinuturile  evacuate ",  sunt  prezentate 
faptele  săvârşite  de  horthyşti  în  mai  multe  localităţi.  Astfel,  în  oraşul 
Huedin ,  profesorul  Gh.  Herdea  a  fost  împuşcat  pe  la  spate  de  bandele  hor- 
thyste,  iar  Vasile  Popa  din  acelaş  oraş  a  fost  spânzurat  de  picioare,  tur- 
nându-i-se  var  nestins  în  rănile  făcute  la  cap.  în  comuna  Belinf  judeţul 
Trei  Scaune,  au  fost  masacraţi  10  români;  la  Cluj ,  bandele  horthyste  au 
percheziţionat  pe  un  funcţionar  român  şi,  găsindu-i  cocarda  tricoloră  ro¬ 
mânească,  l-au  spintecat  cu  cuţitele.  Tot  la  Cluj ,  după  intrarea  armatelor 
maghiare  de  ocupaţie,  s-au  organizat  bande  înarmate  cu  cuţite,  securi,  to¬ 
poare  şi  au  început  să  atace  populaţia  românească  şi  să  devasteze  locuin- 


8  Ibidem. 

9  Ibidem ,  p.  4. 

10  Idem,  nr.  30,  1940,  p.  2. 

ţele  românilor.  Românii  care  încercau  să  reziste  erau  omorâţi  în  bătăi, 
înjunghiaţi  cu  cuţitele  şi  tăiaţi  cu  toporul.  în  judeţul  Bihor ,  toţi  intelec¬ 
tualii  români  care  au  jucat  rol  oarecare  în  viaţa  publică  au  fost  arestaţi. 
Sunt  citaţi  nominal:  avocatul  Dr.  D.  Manga,  notarul  Dr.  I.  Candrea  şi  T. 
Popa.  La  Beliş,  tot  în  judeţul  Bihor,  unui  ţăran,  la  care  s-a  găsit  un  dra¬ 
pel  tricolor  românesc  i  s-au  bătut  cuie  în  cap,  iar  la  Dej ,  toţi  ofiţerii  în  re¬ 
zervă  au  fost  arestaţi,  li  s-au  confiscat  hainele  şi  ghetele  şi  au  fost  duşi 
prin  oraş  legaţi  în  lanţuri  şi  încărcaţi  cu  propriile  lor  obiecte.  Apoi,  tot 
la  Dej ,  în  dimineaţa  zilei  de  11  septembrie  1940,  un  număr  de  100  de 
elevi  români  au  fost  duşi  între  jandarmi,  cu  mături  şi  lopeţi  pentru  cu¬ 
răţirea  oraşului.  ,, Teroarea  —  spune  Telegraful  —  este  dezlănţuită  de 
către  localnici  cu  concursul  tacit  al  autorităţilor  maghiare,  românii  fiind 
la  discreţia  foştilor  funcţionari  minoritari  ai  statului  român,  care  declară 
făţiş  că  vor  răzbuna  cei  22  de  ani  de  regim  românesc".  Este  prezentat 
apoi  măcelul  săvârşit  în  comuna  Trăsnea ,  unde  trupele  şi  ocupaţia  hor- 
thystă  au  dat  foc  satului  şi  au  început  să  tragă  în  locuitorii  care  fugeau 
din  cauza  incendiului.  învăţătorul  român  Cosma  a  fost  spânzurat  de  cru¬ 
cea  bisericii,  iar  preotul  Costea  legat  de  un  stâlp  şi  ciopârţit  cu  baionetele 
până  când  a  murit.  în  comuna  Floreşti,  judeţul  Cluj,  bandele  horthyste 
înarmate  au  început,  în  noaptea  de  11/12  septembrie,  să  treacă  prin  toate 
casele  locuite  de  români,  pe  care  i-au  terorizat.  Câteva  zile  mai  târziu, 
la  15  septembrie,  trupele  horthyste  din  regiunea  Ticfalău  au  declarat  că 
vor  trece  frontiera  dacă  nu  li  se  va  da  notarul  comunei,  pentru  anumite 
„socoteli".  Refugiatul  ardelean  Oct.  Costea  s-a  prezentat  la  Ministerul 
afacerilor  străine  din  România  unde  a  declarat  că  întreaga  sa  familie 
a  fost  masacrată  de  către  unguri.11 

în  numărul  40  din  29  septembrie  1940,  Telegraful  Român  anunţa 
cititorilor  săi  „Mişeleasca  ucidere  a  lui  Aurel  Munteanu,  protopopul  or¬ 
todox  al  Huedinului"  şi  a  gardianului  Ioan  Nicula  care  a  încercat  să-l 
apere.  Martiriul  lui  Aurel  Munteanu,  care  a  fost  ars  pe  rug  de  viu  în 
piaţa  oraşului  de  către  horthyştii  conduşi  de  Gali  Ferencz,  s-a  datorat 
adâncului  său  patriotism  —  arată  gazeta  sibiană.  Adânc  cutremurat  de 
sălbăticia  grofului  Urmânczy  Nândor,  care  în  iarna  anului  1919  a  ars  pe 
rug  45  de  ţărani  români  de  pe  moşia  sa  Jozsikafalva,  protopopul  Munteanu 
a  strâns  fonduri  şi  a  înălţat  o  troiţă  şi  o  capelă  pe  locul  masacrului,  unde 
în  fiecare  an  se  strângea  poporul  din  satele  protopopiatului  său  pentru  a 
face  rugăciuni  în  amintirea  celor  ucişi.  Faptele  acestea  n-au  fost  uitate 
de  către  horthyşti  care  de  mai  mult  timp  urmăreau  să-l  lichideze.  Deşi 
i  se  atrăsese  atenţia  să  se  refugieze  la  centrul  episcopiei  din  Cluj,  el  s-a 
încrezut  în  promisiunile  colegului  său  maghiar,  protopopul  calvin  Bokor, 
care-i  spusese  că-1  va  apăra  în  caz  de  primejdie.  Sfârşitul  i-a  fost  însă 
tragic,  asupra  lui  răsfrângându-se  întreaga  sălbăticie  de  care  au  fost  ca¬ 
pabili  horthyştii  fanatici.  Tot  acum  Telegraful  aminteşte  şi  de  tragicul 
eveniment  din  august  1600,  când  180  de  oşteni  ai  lui  Mihai  Viteazul  au 
fost  ucişi  mişeleşte,  pe  când  se  aflau  în  biserica  din  piaţa  Huedinului.  Şi 
încheie:  „Românii  nu  le  vor  putea  uita  în  veci  (evenimentele  —  n.n.).  Sân- 


1 1  Ibidem. 

gele  nevinovat  de  la  1600,  de  la  1919  şi  de  la  1940,  pătează  pentru  totdeau¬ 
na  fruntea  revizioniştilor  de  la  Budapesta". 12 

întrucât  prin  dictatul  de  la  Viena,  Clujul  intra  sub  ocupaţia  horthys- 
tă,  guvernul  român  a  decis  ca  Facultăţile  de  Medicină,  Litere  şi  Drept  ale 
Universităţii  din  Cluj  să-şi  mute  sediul  la  Sibiu.  Miercuri,  25  septembrie, 
în  cadrul  unei  întruniri  a  universitarilor  s-au  ridicat  o  serie  de  vorbitori 
ca:  Victor  Papilian,  Giulea,  Vuia,  T.  Scorobeţ,  Dr.  G.  Preda,  Dr.  D.  Stă- 
niloae,  Dr.  S.  Mitea,  Dr.  V.  Bologa,  Dr.  N.  Comşa  şi  alţii,  care  au  protes¬ 
tat  energic  împotriva  atrocităţilor  săvârşite  de  către  horthyşti  pe  terito¬ 
riul  românesc  ocupat.  Tot  acum  s-a  hotărât  ca  duminica  ce  urma,  29  sep¬ 
tembrie  1940,  să  se  facă  un  parastas  pentru  românii  masacraţi  şi  să  se  por¬ 
nească  o  acţiune  sistematică  de  ajutorare  a  fraţilor  căzuţi  în  robie.13 
Acest  parastas  s-a  săvârşit,  aşa  cum  s-a  hotărât,  în  catedrala  mitropoli¬ 
tană  din  Sibiu ,  slujind  mitropolitul  Nicolae  Bălan  înconjurat  de  un  so¬ 
bor  de  preoţi,  iar  Pr.  Prof.  A.  Nanu  rostind  predica.14 

O  serie  de  noi  informaţii  privitoare  la  metodele  folosite  de  horthyşti 
ne  sunt  oferite  de  Telegraful  din  13  octombrie,  care  arată  că  pe  lângă 
onorurile  care  se  ţineau  lanţ,  aceştia  şi-au  însuşit  şi  un  alt  procedeu  pen¬ 
tru  a  curăţi  de  români  ţinuturile  amintite:  expulzarea,  în  condiţiile  cele 
mai  revoltătoare  a  mii  de  intelectuali,  meseriaşi  şi  ţărani  români.  Sâm¬ 
bătă,  5  octombrie,  la  ora  11  a.m.  sosea  în  gara  Curtici  primul  tren  „spe¬ 
cial",  format  din  7  vagoane  de  marfă,  închise  pe  dinafară,  aducând  283  de 
intelectuali  expulzaţi  din  Oradea ,  în  frunte  cu  episcopul  Dr.  Nicolae  Po- 
povici  care  a  făcut  cunoscute  condiţiile  înfiorătoare  în  care  s-a  petrecut 
acest  act.15  Duminică,  6  octombrie  1940,  sosea  un  nou  tren,  tot  la  Curtici , 
având  10  vagoane  de  marfă,  încărcate  cu  români  expulzaţi  din  Cluj ,  Ora¬ 
dea  şi  Sighet.  Erau  240  de  români  cărora,  înainte  de  a  trece  graniţa,  le-au 
fost  luate  toate  sumele  de  bani  pe  care  le-aveau  asupra  lor,  percheziţio¬ 
nând  până  şi  pe  femei  în  modul  cel  mai  vulgar  şi  jignitor.  Un  alt  transport 
dinspre  Cluj  a  sosit  în  aceeaşi  duminică  la  ora  1,30  noaptea,  aducând 
160  de  persoane,  iar  un  altul  luni  dimineaţa  la  ora  5,  aducând  360  de  per¬ 
soane,  alte  transporturi  urmând  să  sosească.  Tot  Telegraful  arăta  că,  po¬ 
trivit  datelor  Ministerului  de  Interne,  au  fost  expulzaţi  din  Ungaria,  până 
la  13  octombrie  1940,  11  559  de  români,  pe  când  din  România  în  Unga¬ 
ria  au  trecut  doar  3  828  de  unguri,  şi  aceştia  de  bunăvoie.16  In  acelaş  nu¬ 
măr,  Telegraful  face  cunoscute  noi  acte  de  barbarie  horthystă:  incendie¬ 
rea  unei  biserici  româneşti  din  ţinutul  Trei  Scaune,  executarea,  la  Târgu 
Mureş ,  a  studentului  Alexandru  Lupu,  împuşcarea,  la  Oradea  a  lui  Ion 
Costelaş,  precum  şi  executarea,  la  9  septembrie,  tot  la  Oradea ,  a  altor  20 
de  persoane  cărora  nu  li  s-a  putut  stabili  identitatea.  Se  aminteşte  apoi, 
maltratarea  primarului  comunei  Oşorheiu,  judeţul  Bihor,  căruia  —  între 
altele  —  i  s-a  ţintuit  cu  cuie  un  tricolor  românesc  pe  spate.  Reuşind  sâ 


12  Idem,  nr.  40,  1940,  p.  2. 

13  Ibidem 

14  Idem,  nr.  41,  1940,  p.  2. 

15  Idem,  nr.  42,  1940,  p.  3. 

16  Ibidem 

fugă  în  România,  a  fost  internat  în  spitalul  din  Beiuş.  în  ziua  de  22  sep¬ 
tembrie,  horthyştii  fanatici  au  spânzurat  chiar  la  intrarea  în  biserică  pe 
preotul  şi  pe  dascălul  comunei  Irina,  precum  şi  pe  notarul  comunei  îm¬ 
preună  cu  fiul  său,  locotenent  în  rezervă.  în  comuna  Stoineşti ,  tot  din  ju¬ 
deţul  Bihor,  au  fost  împuşcaţi  un  copil  de  13  ani,  apoi  Pavel  Sas  şi  Ion 
Mitruş  cu  soţia,  iar  Vasile  Popa  şi  un  alt  consătean  au  fost  grav  răniţi, 
în  după  amiaza  zilei  de  23  septembrie,  ora  5,  au  fost  executaţi  la  Oradea 
35  de  români,  la  execuţie  asistând  şi  un  public  care  a  plătit  o  „taxă  de 
spectacol**  de  1  pengo.  Pe  şoseaua  Sănmihai  din  judeţul  Bihor  au  fost  gă¬ 
site  cadavrele  a  20  de  soldaţi  din  armata  română.  Originari  din  comuna 
Păuşa  şi  Trăsnea  din  judeţul  Sălaj,  aceştia  se  înapoiau  acasă,  fiind  des- 
concentraţi.  Alţi  14  soldaţi  români  desconcentraţi  au  fost  împuşcaţi,  din 
ordinul  autorităţilor  maghiare  în  comuna  Dragu,  judeţul  Cluj,  în  satul 
Baciu,  tot  în  judeţul  Cluj,  doi  ţărani  români  au  fost  maltrataţi  îngrozi¬ 
tor,  fiind  împunşi  cu  baioneta  la  frunte,  la  tâmplă  şi  la  urechi,  iar  pe  şo¬ 
seaua  spre  Huedin  au  fost  găsite  cadavrele  altor  trei  ţărani.  Alţi  18  români 
au  fost  împuşcaţi  în  ziua  de  22  septembrie,  la  Tărgu  Mureş ,  iar  într-o  co¬ 
mună  căreia  nu  i  se  specifică  denumirea,  preotul  român  a  fost  asasinat 
în  biserică,  în  timp  ce  săvârşea  Sfânta  Liturghie. 

In  comuna  Armaşul  Mare,  Borza  Gavrilă  a  fost  împuşcat  după  ce 
fusese  pus  mai  întâi  să-şi  sape  groapa.  Alţi  doi  români  din  aceeaşi  co¬ 
mună  au  fost  asasinaţi.  în  comuna  Budaşi,  judeţul  Someş,  au  fost  devas¬ 
tate  toate  casele  românilor,  iar  fostul  primar  asasinat.  Pe  şoseaua  Răstoci, 
Huedin  au  fost  găsite  ceva  mai  târziu,  cadavrele  a  24  de  români,  între 
care  erau  femei  şi  copii,  iar  în  comuna  Seredei,  judeţul  Sălaj,  au  fost  îm¬ 
puşcaţi  alţi  16  români,  între  care  şi  un  preot.  O  soartă  crudă  i-a  fost  re¬ 
zervată  notarului  Victor  Bart  din  comuna  Popeşti,  judeţul  Bihor,  căruia 
i  s-au  tăiat  bucăţi  de  carne  din  corp,  punându-i-se  sare  pe  răni. 

Acelaşi  număr  (42/1940)  din  13  octombrie  al  Telegrafului  Român 
completează  informaţiile  privitoare  la  evenimentele  din  comuna  Trăznea, 
arătând  că  comandantul  trupelor  maghiare  a  ordonat  executarea  a  20  de 
români  şi  incendierea  satului.  începând  să  vâneze  pe  cei  ce  încercau  să 
scape  fugind,  soldaţii  au  ucis  astfel  încă  76  de  români.  Alţi  10  români  au 
fost  masacraţi  în  comuna  Belin,  judeţul  Trei  Scaune,  iar  în  ziua  de  7  sep¬ 
tembrie,  locotenentul  Mihail  Părău,  comandant  al  unui  pluton  de  gră¬ 
niceri  a  fost  răpit  şi  asasinat  de  către  horthyşti. 

Locuitorul  Vasile  Vurzău,  fost  primar  al  comunei  Murăşenii  de  Câm¬ 
pie,  din  judeţul  Cluj,  a  declarat  că  în  ziua  de  22  septembrie,  un  detaşa¬ 
ment  de  soldaţi  unguri,  comandat  de  un  ofiţer,  a  masacrat  în  această 
comună  trei  familii  de  români:  pe  preotul  Andrei  Bujor,  împreună  cu  so¬ 
ţia,  două  fiice  şi  un  fiu,  precum  şi  pe  servitoarea  lui,  pe  învăţătorul 
Gheorghe  Petru  împreună  cu  soţia,  mama  şi  fetiţa  lui  în  vârstă  de  4  ani 
şi  pe  cetăţeanul  Ion  Gurău  cu  soţia.  Toţi  au  fost  împuşcaţi,  după  ce  fuse¬ 
seră  supuşi  mai  întâi  la  chinuri  groaznice,  iar  trupurile  neînsufleţite  au 
fost  îngropate  într-o  groapă  comună.  La  Cluj ,  în  ziua  de  17  septembrie  un 
preot  român  a  fost  împuşcat  în  faţa  catedralei  greco-catolice,  şi  tot  la 
Cluj  au  fost  măcelăriţi  8  sergenţi  de  stradă  români,  ale  căror  cadavre, 
după  ce  le-au  fost  scoase  limbile,  au  fost  purtate  prin  oraş  pentru  a-i  in- 

timida  pe  români.  Au  mai  fost  asasinaţi  gardienii:  Ilie  Moldovan,  Ion 
Pop  şi  Alexandru  Pop,  precum  şi  cetăţenii:  Vasile  Damian,  Vasile  Albu, 
Ioan  Mureşan  şi  Iosif  Pop.17 

în  faţa  atâtor  nelegiuiri  săvârşite  de  către  horthyşti,  guvernul  de  la 
Bucureşti  a  fost  nevoit  să  reacţioneze.  De  aceea,  la  10  octombrie  1940  a 
trimis  o  delegaţie  la  Budapesta  pentru  a  protesta  împotriva  atrocităţilor 
horthyste  şi  a  nerespectării  „garanţiilor"  de  la  Viena.  Delegaţia  a  fost 
însă  respinsă  de  guvernul  de  la  Budapesta,18  iar  barbariile  maghiare  au 
continuat  cu  o  furie  şi  mai  mare.  Telegraful  Român  îşi  făcea  şi  el  mai 
departe  datoria,  informând,  la  3  noiembrie  1940  că  din  comuna  Poiana 
Sărată  au  fost  expulzaţi  toţi  locuitorii  —  câteva  mii  —  în  frunte  cu  proto¬ 
popul  Ioan  Rafiroiu,  în  casele  lor  instalându-se  horthyşti,  că  la  Odor- 
hei  osemintele  eroilor  români  au  fost  dezgropate  şi  aruncate  în  şanţuri  şi 
că  la  Reghin ,  palatul  cultural  al  Astrei,  ridicat  de  marele  mecenat  Eugen 
Nicoară,  a  fost  confiscat  de  autorităţile  maghiare.19 

Alte  fapte  încriminează  Telegraful  în  numărul  său  următor,  46  din 
10  noiembrie,  sub  titlul  „ Actele  de  barbarie  se  ţin  lanţ ".  Iată  faptele:  în 
Bâţanii  Mari ,  judeţul  Trei  Scaune,  parte  din  români  s-au  opus  cu  îndâr¬ 
jire  acţiunii  de  a  fi  scoşi  din  legea  strămoşească,  motiv  pentru  care  erau 
„cercetaţi"  noaptea  de  bandele  de  bătăuşi,  silindu-i  să  doarmă  pe  la  cu¬ 
noscuţi  cu  copiii,  schimbând  locul  în  fiecare  noapte.  Dimineaţa  „îi  mân- 
gâiau"  membrii  comitetului  bisericii  reformate:  „treceţi  la  reformaţi,  ca 
să  vă  dea  pace".  între  conducătorii  bandelor  horthyste  se  găseau  chiar 
unii  dintre  membrii  comitetului  acestei  biserici.  Pe  biserica  ortodoxă  au 
scris  „biidos  az  olah!",  iar  pe  Seceta  Petru,  pentru  că  nu  s-a  lepădat  de 
legea  strămoşească,  l-au  legat  de  mijloc,  l-au  târât  peste  pietre  şi,  plin 
de  sânge,  l-au  dus  în  cârciuma  lui  Keresztes,  unde  l-au  spălat  cu  apă,  pe 
care  l-au  silit  apoi  să  o  bea.  La  ora  când  se  relatau  acestea  (10  noiembrie 
1940)  Seceta  Petru  se  afla  în  spitalul  din  Sfântu  Gheorghe.  Se  mai  pre¬ 
ciza  că  Bogdan  Emil,  crâşmarul  din  această  localitate,  a  dat  bandelor  hor¬ 
thyste  20  kg  de  vin  pentru  a  bate  cât  mai  rău  pe  români.  La  fel  au  făcut 
şi  în  Biborţeni  cârciumarii  Nagy  Şandor  şi  Kmetz  Dezso. 

Din  acelaşi  număr  al  Telegrafului  (46/1940)  mai  aflăm  că  bisericile 
româneşti  din  Aita  Seacă  şi  Bodoş  au  fost  devastate,  că  cele  din  Biborţeni 
şi  Racoşul  de  Sus  au  fost  atât  de  distruse,  încât  abia  li  se  mai  cunoştea 
locul,  şi  că  în  localităţile  Doboşeni  şi  Vârghiş  au  dat  foc  caselor  români¬ 
lor.  Pentru  a  scăpa  de  ameninţările  acestora,  unii  români  au  dat  bani  grei, 
cum  au  făcut  Teodor  Bărduş  şi  Bârsan  Mihai  din  Aita  Seacăf  care  au  plă¬ 
tit  8 — 10  mii  lei  bandelor  de  bătăuşi.20 

în  Ozun,  judeţul  Trei  Scaune,  s-a  dat  foc  bisericii  ortodoxe.  Răufăcă¬ 
torii  au  îngrămădit  în  mijlocul  bisericii  masa  sfântului  prestol,  veşmin¬ 
tele  bisericeşti,  prapori,  cărţi  de  slujbă,  strane  şi,  acoperindu-le  cu  paie, 
le-au  dat  foc,  lăsându-le  să  ardă  de  seara  până  dimineaţa.  Focul  a  mis- 


17  Idem,  p.  2 — 3. 

18  Ibidem ,  p.  4. 

19  Idem,  nr.  45,  1940,  p.  1. 

20  Idem,  nr.  46,  1940,  p.  2. 

tuit  sfintele  odoare,  mobilierul  interior  şi  a  distrus  complet  pictura.  Lo¬ 
cuitorii  ortodocşi  din  Ozun,  sub  ameninţarea  expulzării,  au  fost  siliţi  să 
treacă  la  cultul  reformat,  iar  cei  din  Sfântul  Ioan  la  catolicism.  Din  colo¬ 
nia  Ianculeşti,  judeţul  Sălaj,  au  fost  expulzaţi  618  ţărani  români  care  îşi 
întemeiaseră  gospodăriile  pe  o  moşie  grofească  expropriată.  Ţăranii,  băr¬ 
baţi,  femei,  copii  şi  bătrâni,  originari  din  Albacul  lui  Horia,  au  fost  alun¬ 
gaţi  numai  cu  hainele  de  pe  ei,  pentru  a  face  loc  ,, meltoşagului “  grof  re- 
împroprietărit.  Flămânzi  şi  desculţi,  aceştia  au  fost  purtaţi  cinci  zile  prin 
Ungaria,  în  celebrele  vagoane  plumbuite,  menite  pentru  românii  alungaţi 
şi  pentru  vite  şi,  în  cele  din  urmă  au  sosit  în  seara  de  31  octombrie  la  Alba 
Iulia,  unde  li  s-au  dat  primele  îngrijiri.  Ei  povesteau  despre  cele  întâm¬ 
plate  în  Ianculeşti ,  adăugând  că  ungurii  au  luat  până  şi  molitvelnicul  şi 
patrafirul  din  casa  preotului  Munteanu,  căruia  i-au  furat  şi  un  potir  de 
argint.  Apoi,  că  ţăranilor  li  s-au  luat  vitele  şi  tot  ce  aveau  în  casă,  iar 
cooperativa  şi  prăvălia  coloniei  au  fost  golite  cu  desăvârşire  ,,sub  patro¬ 
najul  poliţiei  ce  slujeşte  cu  credinţă  cauza  grofilor,  a  stăpânilor  Ungariei 
actuale".21 

întrucât  ungurii  socoteau  că  expulzarea  românilor  din  teritoriul  ocu¬ 
pat  era  o  cale  mai  eficientă  de  a  mări  procentul  maghiarilor  în  aceste  ţi¬ 
nuturi,  ei  au  intensificat  acest  procedeu.  Astfel,  despre  Cluj,  un  corespon¬ 
dent  al  Telegrafului  spunea,  la  10  noiembrie,  că  ,,a  luat  înfăţişare  de  oraş 
mort.  Nu  mai  sunt  azi  români  în  Cluj.  Au  rămas  doar  cei  doi  vlădici,  doi 
medici,  doi  avocaţi  şi  un  profesor  universitar.  Aproape  40  de  mii  de  ro¬ 
mâni,  despoiaţi  de  avut,  sunt  în  prezent  pribegi.  Mai  trec  şi  acum  aproa¬ 
pe  zilnic:  sunt  ţărani  din  Mănăştur,  suburbia  Clujului . . .  înainte  de  ple¬ 
care,  toţi  au  trecut  prin  faţa  altarului  din  catedrală.  Acolo  au  aprins  lumâ¬ 
nări  şi  au  depus  un  jurământ  în  faţa  icoanelor.  Mulţi  din  cei  ce  plecaseră 
la  Cluj  să  se  fericească  sub  regimul  unguresc,  caută  în  fel  şi  chip  să  se 
strecoare  dincoace  de  hotare.  Ei  înşişi  mărturisesc  că  stăpânirea  româ¬ 
nească  a  însemnat  libertate  şi  prosperitate.22 

Faptele  horthyştilor  au  întrecut  cu  mult  imaginaţia  oamenilor.  Ast¬ 
fel,  mulţi  refugiaţi  din  Odorhei  povesteau  că  aici  a  fost  distrus  mausoleul 
ridicat  de  mitropolitul  Nicolae  Bălan  şi  că  au  fost  împrăştiate  osemintele 
eroilor  români  prin  cimitirul  românesc.  De  asemenea,  au  fost  distruse 
toate  crucile  de  la  monumentele  româneşti.23  La  17  noiembrie  1940,  Te¬ 
legraful  Român  informa  că  mai  multe  zeci  de  români  expulzaţi  în  mod 
barbar  din  judeţul  Ciuc  s-au  refugiat  în  Moldova.  Maltrataţii,  între  care 
şi  un  preot  şi  un  învăţător,  sosiţi  la  graniţă  într-o  stare  de  plâns,  au  fost 
îngrijiţi  de  autorităţile  din  Tarcău,  iar  cei  mai  grav  răniţi  au  fost  trans¬ 
portaţi  la  spitalul  din  Piatra  Neamţ.  Se  remarca  faptul  că,  în  turbarea 
lor,  horthyştii  au  expulzat  din  secuime  şi  pe  românii  maghiarizaţi  care 
nu  ştiau  nici  un  cuvânt  româneşte.24  La  1  decembrie,  Telegraful  anunţa 
că  rectorul  Academiei  teologice  din  Arad,  Dr.  Nicolae  Popovici,  a  fost 


21  Ibidem ,  p.  4. 

22  Ibidem 

23  Ibidem 

24  Idem,  nr.  47,  1940,  p.  4. 

numit  de  către  mitropolitul  Nicolae  Bălan  membru  în  Comisia  mixtă  de 
la  Budapesta,  ca  reprezentant  al  Mitropoliei  pentru  a  susţine  juridic  şi 
economic  interesele  Bisericii  noastre  în  faţa  comisiei  de  la  Budapesta.25 

Un  bilanţ  al  împilării  este  făcut  de  un  corespondent  al  Telegrafului 
în  nr.  51  din  15  decembrie  1940,  unde  arată  că  în  teritoriul  ocupat  perse¬ 
cuţiile  continuau.  In  multe  locuri,  românii  au  fost  trecuţi  cu  forţa  la  reli¬ 
gia  reformată.  Ei  erau  zilnic  la  primărie,  şi  ameninţaţi  că,  dacă  nu  vor 
trece  până  în  ziua  cutare,  vor  fi  expulzaţi  peste  graniţă.  De  frică,  unii 
dintre  ei  au  trecut  la  reformaţi  însă  nu  au  ajuns  bine  acasă  de  la  primă¬ 
rie,  şi  geamurile  le-au  fost  sparte  din  nou.  Românii  din  Băţanii  Mari  — 
spune  Telegraful  —  au  rămas  fără  geamuri,  fiind  nevoiţi  să  le  astupe  cu 
cearceafuri.  Horthyştii  au  trecut  la  reformaţi  până  şi  pe  bieţii  lingurari  şi 
pe  o  ţărancă  ce  murise  de  două  zile.  Protopopul  Nagy  Elek  avea  la  în¬ 
demână  jandarmii,  armata  şi  bandele  de  bătăuşi  cu  care  înspăimânta  pe 
români,  iar  el  „le  lua  apărarea"  pentru  a-i  prinde  în  mreje.  Se  socotea 
că  după  ce  îi  vor  „vâna"  pe  toţi,  horthyştii  vor  dărâma  biserica  şi  vor 
lua  casa  parohială,  pentru  a  nu  mai  rămâne  nici  urmă  de  român  pe  aco¬ 
lo.  Au  refuzat  cu  îndârjire  să  treacă  la  reformaţi:  Verzea,  epitropul,  Ni¬ 
colae  Alexandru,  Seceta  Simion,  Roşu  Gheorghe,  Roşu  Petru  şi  familiile 
lor.  Părinţii  Vioricăi  Dogaru,  care  au  fost  trecuţi  la  reformaţi,  spuneau 
că  vor  mai  bine  să  moară  decât  să-şi  lase  legea  sfântă.  In  comunele  ma¬ 
ghiarizate  s-a  prezentat  un  „colonel"  civil  din  Budapesta,  care  a  strâns 
pe  români  şi  le-a  spus  că  le  va  trimite  preot  ungur,  ortodox  de  la  Buda¬ 
pesta  şi  că  nu  le  va  mai  da  „popă  valah".  Românii  i-au  răspuns  hotărât 
că  ei  vor  preot  aşa  cum  au  avut  părinţii  lor  şi  că  nu  pot  pricepe  cum  ar  fi 
acel  ortodox  ungur.  In  Belin,  aceluiaşi  „colonel",  i-a  spus  Aiteanu 
Gheorghe  că  refuză  preot  de  altă  naţionalitate  şi  că  în  România,  ungu¬ 
rii  au  drepturi  egale  cu  celelalte  neamuri,  precum  şi  preoţii  lor;  de  ce 
n-ar  avea  şi  românii  drept  la  preot  de  neamul  lor? 

Cu  inima  strânsă  se  adăuga:  „Sărmanii  oameni,  nu  mai  pot  suporta 
până  şi  batjocura  copiilor  de  la  şcoală,  care  strigă:  „olah,  budbs  olâh".  Ei 
aşteaptă  ziua  mântuirii  care  trebuie  să  vie".  Până  atunci  însă,  „tot  duhul 
rău  al  lui  Tisza  Istvan  stăpâneşte  la  Budapesta",  iar  contele  Csaky  afir¬ 
mă  sus  şi  tare  că  în  Ungaria  nu  se  poate  proceda  la  fel  cu  toate  naţio¬ 
nalităţile.26 

în  asemenea  condiţii,  românii  trebuiau  să  îndure  atrocităţi  şi  prigoane 
de  tot  felul,  Biserica  românească  nefiind  nici  ea  menajată  (vezi  Mihai 
Fătu,  Biserica  Românească  din  nord-vestul  ţârii  sub  ocupaţia  horthystă , 
1940 — 1944u).  Telegraful  informa,  între  altele,  că  la  Clujt  măreţul  centru 
universitar  de  mai  înainte,  dintre  cele  32  de  şcoli  româneşti,  în  decembrie 
1940,  stăpânirea  maghiară,  inspirată  de  sentimentul  „libertăţii",  a  lăsat  să 
vieţuiască  doar  una  singură,  toate  celelalte  fiind  închise,  iar  din  librăriile 
oraşului  au  fost  înlăturate  toate  cărţile  româneşti,  socotite  a  fi  „periculoa¬ 
se"  pentru  unitatea  statului  maghiar.27  Totodată,  a  fost  reglementată  şi  si- 


25  Idem,  nr.  49,  1940,  p.  3. 

26  Idem,  nr.  51,  1940,  p.  3. 

27  Ibidem,  p.  4. 

tuaţia  imobilelor  românilor  expulzaţi  şi  ale  celor  refugiaţi  din  teritoriul  ce¬ 
dat  Ungariei  în  sensul  că  aceştia  rămâneau  şi  pe  mai  departe  proprietarii 
bunurilor  lor,  având  dreptul  ca  în  termen  de  un  an  şi  jumătate,  începând 
din  30  august  1940,  să-şi  lichideze  averea,  întrucât  ar  fi  optat  pentru  ce¬ 
tăţenia  română.  în  acest  mod  încerca  noua  stăpânire  de  la  Cluj  să  câş¬ 
tige  simpatiile  nemaghiarilor.28 

în  faţa  acestor  fapte,  Telegraful  Român  nr.  52/1940,  face  un  aspru 
rechizitoriu  dictatului  de  la  Viena,  precum  şi  atitudinii  inumane  a  regi¬ 
mului  horthyst  faţă  de  românii  din  teritoriul  cedat  Ungariei.  Primind  noi 
informaţii  din  ţinutul  cedat  ungurilor,  foaia  sibiană  informa  că  la  25  de¬ 
cembrie  1940,  Lucreţia  Munteanu,  soţia  protopopului  Aurel  Munteanu, 
martirizat  de  horthyştii  conduşi  de  Gâll  Ferencz,  a  reuşit  să  fugă  în  Ro¬ 
mânia,  unde  povestea  modul  barbar  în  care  fusese  ucis  soţul  ei.  Ea  mai 
informa  că  răufăcătorii  s-au  năpustit  asupra  mormântului  său,  au  împrăş¬ 
tiat  florile  puse  de  credincioşi  şi  i-au  furat  crucea  de  pe  mormânt.  Alte 
patru  troiţe,  ridicate  acolo  de  generalul  Cantacuzino  în  amintirea  româ¬ 
nilor  ucişi  în  anul  1919,  au  fost  tăiate  cu  topoarele  şi  aruncate  în  curtea 
fostei  locuinţe  a  martirului  protopop,  strigând:  „Nu  ne  trebuie  nouă  cru¬ 
cea  valahă44.29 

Deşi  guvernul  român  a  protestat  în  numeroase  rânduri  împotriva  bar¬ 
bariilor  horthyste,  acestea  au  continuat  în  tot  timpul  ocupaţiei,  atrocită¬ 
ţile  ţinându-se  lanţ  şi  luând  forme  din  cele  mai  crude.  Ele  vor  fi  înfie¬ 
rate  cu  asprime  de  către  Telegraful  Român ,  care  nu  va  înceta  să  le  pre¬ 
zinte  în  faţa  lumii,  a  tutror  popoarelor. 

Pr.  pro/,  dr.  Ioan  Vasile  Leb 


28  Idem.  nr.  52,  19-10,  p.  7. 

29  Ibidem 

RELAŢIILE  DINTRE  BISERICA  ORTODOXA  ŞI  BISERICA 
ROMANO-CATOLICA  IN  VIZIUNEA  UNOR 
TEOLOGI  CONTEMPORANI 

„Aici,  la  patriarhatul  din  Constant inopol,  nu  există  nici  o 
isterie  anticatolică" 

O  discuţie  cu  patriarhul  ecumenic  Bartolomeu  I* * 

—  La  câteva  luni  după  alegerea  dumneavoastră,  aţi  reuşit  să 
convocaţi  în  „sinaxă"  pe  toţi  patriarhii  şi  primaţii  ortodocşi  din  lume. 
Cum  au  primit  iniţiativa  dumneavoastră? 

—  Intr-o  primă  etapă  eu  am  trimis  delegaţi  din  Constantinopol 
la  toate  Bisericile  locale,  în  scopul  de  a  le  prezenta  proiectul  meu  şi 
de  a  cunoaşte  reacţiile  lor,-  ele  au  fost  în  întregime  pozitive.  Dovada 
este  că  toţi  primaţii  au  venit.  Apoi,  la  sfârşitul  lui  februarie,  am  con¬ 
vocat  în  Grecia  o  comisie  pregătitoare  care  a  pus  la  punct  programul 
acestei  sinaxe  şi  a  redactat  o  primă  formă  a  mesajului  final. 

—  Care  a  fost  climatul  schimbărilor  la  Fanar? 

—  Intre  prelaţii  ortodocşi,  climatul  a  fost  totdeauna  frăţesc:  noi 
aparţinem  aceleiaşi  familii!  Desigur,  noi  avem  uneori  mici  probleme, 
ca  fiecare  familie.  Dar  toţi  au  venit  aici  cu  dorinţa  de  a  se  cunoaşte 
mai  bine,  de  a  dovedi  unitatea  Ortodoxiei  şi  de  a  se  ruga  împreună 
la  sărbătoarea  confesiunii  noastre,  prima  duminică  a  Postului  Mare. 
Şi  toţi  au  semnat  textul  final,  dovedind  astfel  apartenenţa  lor  la  ace¬ 
laşi  trup  al  Bisericii. 

—  Unitatea  Ortodoxiei,  precis,  a  fost  în  pericol?  Comunicatul 
evocă  „grupuri  schismatice",  la  cine  s-a  făcut  aluzie? 

—  Noi  am  fost  cu  toţii  de  acord  să  le  condamnăm.  Este  vorba, 
de  exemplu,  de  cei  pe  care  îi  numim  „vechii  calendarişti“  (stilişti, 
n.n.),  în  Grecia  mai  ales  (grupuri  care  persistă  în  a  utiliza  calendarul 
iulian,  în  sânul  Bisericilor  locale  folosind  calendarul  gregorian,  pen¬ 
tru  stabilirea  sărbătorilor  fixe,  cum  fac,  din  1923,  majoritatea  Biseri¬ 
cilor  Ortodoxe).  Sau  despre  cei  care  au  întemeiat  o  Biserică  ortodoxă 

autocefală  în  Ucraina,  fără  a  urma  regula  canonică. 

:,.J  '  1  -  >  f  l/f :  M  >  rr  !;("'•?  #îr{bV  b 

*  Interviu  acordat  cotidianului  catolic  LA  CROIX,  după  întrunirea  Intâistătă- 
torilor  Bisericilor  Ortodoxe  la  Constantinopol  intre  13 — 15  martie  1992. 

„ Separatismul  nu  edifică “ 

—  De-a  lungul  istoriei,  totuşi,  Biserica  Ortodoxă  a  unei  ţări  de¬ 
venite  independentă  a  ajuns  aproape  întotdeauna  la  autocefalie.  O 
veţi  acorda  în  toate  „noile"  ţări  din  Est? 

—  Nu.  Calea  autocefaliei  pentru  toate  aceste  Biserici  nu  este  cea 
a  unităţii  ortodoxiei.  Eu  cred  că  astăzi  prezenţa  creştinismului  trebuie 
să  fie  puternică,  unanimă.  Separatismul,  din  contră,  nu  edifică.  Vedeţi 
Iugoslavia,  scindată  în  mai  multe  state:  dacă  s-ar  fi  constituit  atâtea 
Biserici  autocefale,  unitatea  s-ar  fi  redus. 

Lumea  de  azi  tinde  în  totalitate  spre  colaborare,  reunificare.  Orice 
separatism  astăzi  (zic  bine:  astăzi)  se  împotriveşte  unui  asemenea 
drum  comun  al  umanităţii.  Eu  regret  că  noi,  conducătorii  religioşi, 
n-am  dat  în  mai  mare  măsură  exemplu  al  acestei  aspiraţii  pentru  o 
mai  mare  unitate,*  priviţi  eforturile  dintre  M.  Gorbaciov  şi  G.  Bush, 
ei  ne-au  arătat  calea  de  urmat! 

In  privinţa  acestor  Biserici,  deciziile  vor  fi  luate  în  funcţie  de  ade¬ 
văratele  necesităţi.  Comunităţile  şi  Statele  respective  nu  pot,  singure, 
să  hotărască;  există  adesea  criterii  subiective  sau  motivaţii  naţiona¬ 
liste  care  relevă  necesitatea  independenţei  bisericeşti  şi  care  nu  sunt 
destul  de  coerente  cu  adevăratele  interese  şi  nevoile  Bisericii  locale. 

—  Cum  se  prezintă  astăzi  mărturia  ortodoxă  în  Europa  de  Est? 

—  Biserica  Ortodoxă,  în  aceste  ţări,  iese  din  mai  multe  decenii 
de  dificultăţi.  Mai  târziu,  când  va  putea  să  se  reorganizeze  şi  să  re¬ 
zolve  problemele  sale  actuale,  credinţa  sa  va  fi  mult  mai  puternică  şi 
mai  fructuoasă.  Pentru  moment,  libertatea  religioasă  care  le-a  fost  re¬ 
dată  —  prin  harul  lui  Dumnezeu  —  creează,  de  asemenea,  noi  difi¬ 
cultăţi:  relaţiile  lor  cu  Bisericile  uniate,  desigur,  şi  totodată  enorme 
probleme  materiale:  bisericile  şi  mănăstirile  de  reconstruit,  bani  de 
găsit,  preoţi  şi  călugări  pentru  a  sluji . . . 

Mă  gândesc,  de  asemenea,  la  dimensiunea  socială  a  Bisericii:  în 
toţi  aceşti  ani,  Biserica  Ortodoxă  (ca  toate  celelalte,  de  altfel)  s-a  si¬ 
tuat  la  periferia  vieţii  sociale  şi  naţionale.  Astăzi,  ea  este  chemată  să 
ocupe  un  loc  central.  Este  gata  pentru  aceasta?  Aceasta  este  pro¬ 
blema.  Eu  cred  că  Biserica  are  voinţa  de  a  juca  un  asemenea  rol,  dar 
fără  a  fi  totdeauna  bine  pregătită. 

„ Libertatea  religioasă  este  pentru  toţi" 

—  Aţi  amintit  Bisericile  greco-catolice  („unite"):  le  recunoaşteţi 
dreptul  la  existenţă? 

—  Desigur.  Libertatea  religioasă  este  pentru  toţi,  ea  nu  este  re¬ 
zervată  ortodocşilor  —  mai  mult  decât  protestanţilor  sau  numai  cato¬ 
licilor.  Dar,  după  informaţiile  noastre,  modul  de  a  obţine  din  nou 
această  libertate,  de  a  o  repune  în  practică  în  anumite  ţări  sau  lo¬ 
curi  nu  pare  a  fi  prea  „ortodox".  Există  cazuri  de  violenţă,  de  agresi¬ 
vitate  care  nu  sunt  creştine. 

Aici,  la  patriarhatul  din  Constantinopol,  nu  avem  nici  o  isterie 
anticatolică.  Noi  dorim  să  continuăm  dialogul  ecumenic  şi  relaţiile 
frăţeşti.  Şi  ne  bucurăm  că  sinaxa  panortodoxă  n-a  decis  sau  cerut  în¬ 
treruperea  dialogului  cu  Roma.  .  '  ,  ■ 

—  Riscul  unei  rupturi  era  real? 

—  Da,  el  a  existat.  Mai  multe  Biserici  ortodoxe,  confruntate  cu 
problema  concretă  a  uniatismului,  ar  fi  putut  cere  întreruperea  ori¬ 
cărui  dialog  cu  catolicii.  Până  acum,  numai  patriarhatul  Ierusalimului 
a  luat  hotărârea  să  nu  participe  la  nici  o  instanţă  ecumenică.  Sinaxa 
a  permis  să  evităm  ca  şi  alte  Biserici  să  facă  la  fel. 

—  Aţi  intervenit  personal,  în  numele  Sanctităţii  Voastre,  pentru 
ca  anumite  Biserici  să-şi  schimbe  hotărârea? 

—  Nu.  Bisericile  sunt  cele  care,  explicând  sinaxei  dificultăţile  lor 
legate  de  catolicii  de  rit  oriental,  nu  au  vrut  să  meargă  până  la  rup¬ 
tură. 


„ Interpretat  ca  un  proiect  expansionist “ 

—  De  ce  ruşii  vorbesc  de  prozelitism  din  moment  ce  Vaticanul 
creează  episcopii  la  ei?  Catolocii  nu  sunt  şocaţi  să  vadă  stabilindu-se 
structuri  pastorale  ortodoxe  în  Europa  de  Vest . . . 

—  Diferenţa  între  cele  două  situaţii  (mai  puţin  după  informaţiile 
primite  de  la  patriarhatul  Moscovei,  singura  noastră  sursă  de  primă 
mână  în  acest  domeniu),  este  că  Biserica  catolică  a  creat  parohii  şi 
episcopii  in  locuri  unde  nu  existau  sau  erau  foarte  puţini  catolici. 
Acest  fapt  a  fost  interpretat  ca  un  proiect  expansionist.  Or,  conştiinţa 
ortodoxă  condamnă  astăzi  prozelitismul  —  cum  de  altfel  a  făcut-o  de¬ 
ja  Vatican  II.  Avem  impresia  că  practica  catolică  este  puţin  diferită 
de  teoria  Conciliului...  ) 

„ Sărăcia  noastră  este  reală * 

—  Ce  poate  fi  mărturia  ortodoxă  în  lumea  occidentală? 

—  Biserica  noastră  s-a  implantat  acolo,  de  şaptezeci  de  ani,  mai 
ales  din  cauza  exilului  populaţiilor  ortodoxe  din  Europa  de  Est  şi 
apoi  a  imigraţiei  sârbe  sau  greceşti.  Dar  credincioşii  noştri  vor  fi 
fără  îndoială  mai  numeroşi  în  anii  care  vor  veni.  Eu  cred  că,  prin  bo¬ 
găţia  spirituală  ce  o  are  Ortodoxia  încă  din  antichitate  şi  care  este 
mereu  actuală,  ei  au  de  dat  o  mărturie  pozitivă  pentru  a  construi  o 
Europă  unită.  Şi  această  colaborare  a  tuturor  creştinilor  pentru  o 
Europă  în  devenire  este  un  aspect  edificator  pentru  toţi. 

—  Teologul  Olivier  Clement  declara  recent  că  „Constantinopolul 
este  sărac  din  punct  de  vedere  material:  aceasta  îi  dă  forţă  spirituală. 
Fără  îndoială,  el  poate  servi  ca  punct  de  întâlnire"  (Temsignage  chre- 

tien,  14  marş  1992).  Ce  credeţi  despre  această  definiţie  a  patriarhatu¬ 
lui  dumneavoastră? 

—  Sărăcia  noastră  este  reală,  aici.  Ea  îmi  pare  în  acord  cu  spiri¬ 
tul  Domnului  şi  cu  viaţa  Bisericii  primare.  Constat  că  mulţi  dintre  vi¬ 
zitatorii  noştri  o  apreciază.  De  altfel,  fie  în  Orient  sau  în  Occident, 
oamenii  nu  iubesc  în  general  bogăţia  materială  sau  triumfalismul  Bi¬ 
sericilor  —  şi  spunând  aceasta  nu  mă  gândesc  la  nimeni  în  special, 
nici  la  Vatican,  nici  la  altcineva.  Că  se  pot  sluji  idealurile  spirituale 
chiar  fără  bani  şi  fără  mari  mijloace  materiale,  este  un  fapt  de  necon¬ 
testat.  Priviţi  pe  asceţi  şi  pe  călugări;  ei  ne-au  lăsat  moştenire  o  spi¬ 
ritualitate  inestimabilă,  aproape  cu  nimic,  (neavând)  câteodată  nici 
chiar  pâinea  cea  de  toate  zilele.  Acolo  este  forţa  Duhului. 

In  ceea  ce  priveşte  patriarhatul  ecumenic,  ca  „Prim  scaun“  al  Or¬ 
todoxiei,  rolul  său  este  de  a  coordona  acţiunea  şi  gândirea  Bisericilor 
şi  de  a  exprima  consensul  panortodox.  S-a  văzut  aceasta  la  sinod, 
lucru  dorit  de  anumiţi  primaţi,  dar  Constantinopolului  îi  revine  sar¬ 
cina  de  a  organiza  şi  de  a  prezida. 

—  Se  ştie  că  doriţi  din  inimă  un  viitor  mare  sinod  panortodox: 
unde,  când  se  pregăteşte? 

—  Va  urma,  într-un  ritm  care  poate  fi  apreciat  ca  lent . . .  Dar, 
dată  fiind  situaţia  în  care  s-au  găsit  Bisericile  noastre  şi  văzând 
imensa  muncă  de  pregătire  deja  efectuată,  aceasta  nu  mai  pare  atât  de 
lentă.  In  orice  caz,  dorinţa  mea  este  de  a  grăbi  lucrurile.  Noi  am  ho¬ 
tărât  deja  să  convocăm  o  nouă  comisie  pregătitoare  în  noiembrie  ur¬ 
mător,  la  Chambesy  (Elveţia);  ea  va  efectua  un  bilanţ  al  lucrărilor, 
pentru  a-1  prezenta  conferinţei  panortodoxe  presinodale.  Pentru  sinod, 
data  nu  poate  fi  încă  fixată;  dacă  s-ar  putea  întruni  la  sfârşitul  acestui 
secol,  ar  fi  foarte  satisfăcător. 

în  ceea  ce  priveşte  obiectivele  sinodului,  ele  nu  au  variat,  rezol¬ 
varea  problemelor  comune  tuturor  ortodocşilor  şi,  reexaminând  rolul 
nostru,  mărturia  noastră  în  lume  în  acest  ajun  al  celui  de  al  treilea 
mileniu. 


„Să  depăşim  problema  uniatismului u 

—  Ce  model  de  unitate  doriţi  să  promovaţi  între  diferitele  con¬ 
fesiuni  creştine? 

—  Eu  nu  am  un  model  personal  de  propus.  Eu  voi  relua  pur  şi 
simplu  vechea  maximă  a  Bisericii  primare:  In  necessariis  unitas ,  in 
ciubiis  libertas,  in  omnibus  caritas  (unitate  în  tot  ceea  ce  este  nece¬ 
sar,  libertate  în  cele  îndoielnice  şi  iubire  în  toate).  Iată  modelul  meu 
pentru  unitatea  creştinilor:  cel  al  Tradiţiei.  Pentru  că  este  încoronat 
de  iubire,  de  ce  să  nu-1  acceptăm? 

—  Dificultatea  priveşte  unitatea:  înşivă  exercitaţi  un  primat,  un 
altul  este  afirmat  la  Roma  . . . 


ÎNSEMNĂRI,  NOTE,  COMENTARII 


141 


—  Este  adevărat . . .  Trebuie  ca  Bisericile  noastre  să  depăşească 
deci  problema  uniatismului,  la  care  se  limitează  în  prezent  dialogul 
teologic  între  catolici  şi  ortodocşi?  se  va  putea  atunci  relua  agenda 
normală  a  acestui  dialog.  Şi  mai  degrabă  se  va  putea  examina  pro¬ 
blema  spinoasă  a  primatului  şi  în  consecinţă  cea  a  locului  episcopu¬ 
lui  Romei  în  Biserica  universală.  Atunci,  cu  ajutorul  lui  Dumnezeu, 
se  va  găsi  probabil  o  soluţie  care  va  satisface  cele  două  părţi. 

Ne  punem  întrebarea:  cum  am  putut  trăi  împreună  de-a  lungul 
primului  mileniu,  având  o  interpretare  diferită  în  privinţa  primatului 
şi  a  altor  lucruri?  Astfel  am  putea  găsi  o  soluţie.  Ea  va  consta  în  a 
trăi  împreună,  a  comunica  împreună,  a  ne  ruga  împreună,  a  sluji  îm¬ 
preună  umanitatea  . . .  Păstrându-ne,  totuşi,  libertatea  pentru  „dubiis“! 


(S.O.P.  nr.  167,  aprilie  1992,  p.  11 — 15) 
Trad.  diacon  lector  P.  Cherescu 

DAMIANOS  DOIKOS,  LEXICON  AL  LIMBII  BIBLICE, 
EBRAICE,  volumul  I,  Geneza.  Salonic,  1991,  pp.  285 

Dr.  D.  Doikos  este  profesor  de  Vechiul  Testament  şi  limba  ebrai¬ 
că  la  Facultatea  de  Teologie  a  Universităţii  din  Salonic  (Grecia). 

Dânsul  are  o  vastă  activitate  biblică.  Menţionez  doar:  „Critica 
Pentateuhului",  Salonic,  1964;  „Trecerea  Iordanului  şi  semnificaţia 
ei“,  Salonic,  1964;  „Jertfa,  după  tradiţia  Pentateuhului",  Salonic,  1965; 
„învăţătura  despre  război  a  Pentateuhului,  Salonic,  1968;  „Pasca  bi¬ 
blică  —  ebraică,  istoric  şi  studiu  teologic",  Salonic,  1968. 

Lexiconul  de  care  ne  ocupăm,  tratează  lexicologia  Genezei.  Aceas¬ 
tă  carte,  Geneza  sau  Facerea,  este  întâia  scriere  biblică  cu  care  se 
întâlnesc  cititorii  Sfintei  Scripturi  şi,  mai  ales,  studenţii  în  teologie. 
Textul  original  al  Facerii  este  ebraica. 

Profesorul  Icononomos  Doikos  oferă  materialul  necesar  cunoaş¬ 
terii  termenilor  ebraici  care  abvin  în  cartea  Facerii. 

Lucrarea  conţine  o  prefaţă  şi  Introducere,  în  care  tratează  alfabe¬ 
tul  şi  caracteristicile  lui,  izvoarele  de  bază  ale  lexiconului,  adică  tex¬ 
tul  masoretic  şi  apoi  cel  al  Septuagintei. 

Volumul  are  două  părţi  principale,  intâi  capitolul  intitulat  „Dima- 
tologie",  al  II-lea  capitol  este  intitulat  ,,Lexicologie“.  Urmând  ordinea 
cronologică  a  alfabetului,  Alef,  Bet  etc.  autorul  dă  forma,  numirea, 
pronunţarea  şi  valoarea  numerică  a  alfabetului  ebraic.  Trece  apoi  la 
lexiconul  propriu-zis,  analizând  alfabetic  toate  cuvintele  care  abvin 
in  Geneză,  începând  în  ordine  alfabetică  Alef,  Bet,  arătând  valoarea 
numerică,  transcrierea,  pronunţarea  etc., 

Astfel  fiind  vorba  de  Alef  arată  că  litera  n-are  corespondent  in 
limba  greacă  şi  nici  in  alte  limbi.  Cuvântul  al  doilea  al  alfabetului, 
Alef  Bet,  începe  cu  substantivul  av. 

Aici  indică  genul  şi  alte  caracteristici  ale  cuvântului,  locurile 
unde  abvine  în  Geneză,  cum  ar  fi  cu  sufix,  acest  substantiv,  cum  la 
plural,  alte  însemnări  ale  cuvântului,  precum  cel  de  îndrumător  al  fa¬ 
miliei,  sensul  figurativ  al  substantivului,  precum  ,, tatăl  celor  caie 
cântă  din  chitară"  etc. 

La  numele  propriu  Avraam  informează  că  este  fiul  lui  Tihara, 
strămoşul  evreilor  şi  progenitorul  după  trup  al  lui  Isus  etc. 

La  cuvântul  Elohim  arată  toate  particularităţile  şi  indică  toate 
locurile  din  Geneză  unde  abvine,  că  formaţia  ,, bonei  elohim"  înseamnă 
fiii  lui  Dumnezeu,  oameni  evlavioşi.  Cuvântul  profetic  Şilo  din  49,  10 
îl  traduce  cu  „acela  căruia  i  se  cuvine",  adică  domnia  cea  viitoare. 

Cuvântul  Şilo  din  49,  10  este  un  nume  dat  lui  Hristos.  Profesorul 
Doikos  afirmă  caracterul  profetic  al  textului  din  49,  10  şi  astfel  Lexi¬ 
conul  său  are  un  caracter  exagetic. 

Mare  dificultate  a  prezentat  delegaţilor  interpretarea  cuvântului 
Şiloh.  Unii  se  gândesc  la  localitatea  Silo,  dintre  Betleem  şi  Sichem, 
alţii  La  Salem  oii  Ierusalim,  la  Şelah  fiul  lui  Iacob,  unii  consideră  că 
Şiloh  ar  fi  o  derivaţie  de  la  cuvântul  şalom,  pace. 

Bazat  pe  Septuagintă,  profesorul  Doikos  îl  traduce  cu:  „Până  când 
vine  Acela  căruia  i  se  cuvine"  domnia,  adică  până  când  vine  Mesia, 
Hristos.  Profesorul  Doikos  are  dreptate  pentru  că  originalul  ebraic  al 
Vechiului  Testament  nu  s-a  păstrat.  Evreii  aveau  obiceiul  să  ardă 
textele  uzate  pentru  a  le  feri  de  profanare.  Textul  ebraic  s-a  păstrat, 
însă  în  traduceri,  dintre  care  cel  mai  vechi  este  al  Septuagintei,  cu  o 
vechime  de  23  de  secole,  care  are  la  Lex.,  p.  10:  g>  a7rox;iTai  „căruia  i  se 
cuvine". 

Partea  a  Il-a  numită  lexicolog,  arată  locurile  unde  se  găsesc  cu¬ 
vintele  Avei,  Adam,  Ararat,  Babilon,  Eufrat,  pom,  soare;  suflet;  viaţă; 
etc. 

Lucrarea  face  o  analiză  a  textului  biblic  din  Geneză,  arătând  mo¬ 
dul  cum  se  citeşte  genul,  stările,  dualul,  pluralul,  arată  însemnarea 
fiecărui  cuvânt,  adică  tot  ce  este  necesar  să  cunoască  un  cercetător 
al  textului  biblic  original  al  cărţii,  care  este  una  din  izvoarele  noas¬ 
tre  de  credinţă.  Profesorul  Doikos  se  referă  la  idei  care  dovedesc  nu 
numai  o  experienţă  îndelungată,  iscusinţă  şi  talent  ci  şi  har  literar. 

Dicţionarul  e  de  proporţii  încât  el  este  destinat  nu  numai  stu¬ 
denţilor  ci  şi  cercului  larg  de  iubitori  ai  adevărului  depozitat  în  Căr¬ 
ţile  Sfintei  Scripturi. 

Astfel  tratând  numele  propriu  Hava,  Eva,  pe  care-1  traduce  cu 
Viaţă  creată  de  Dumnezeu  din  coasta  lui  Adam  (Gen.  2,  22)  şi  pe  care 
o  numeşte  maica  neamului  omenesc  şi  mamă  a  lui  Cain,  Avei  şi  Set 
(4,  1 — 2  şi  25),  că  Eva  şi  Adam  alcătuiesc  întâia  pereche  de  oameni, 
din  care  coboară  întreg  neamul  omenesc,  profesorul  Doikos  sinteti¬ 
zează  învăţătura  Bisericii,  care  pe  teme  biblice  alcătuieşte  un  fel  de 
Catehism  al  datoriilor  şi  al  adevărurilor  de  la  care  nu  se  abate  nici 
dascăl  nici  discipol,  pentru  că  ele  se  ordonează  într-un  sistem  logic 
în  jurul  ideii  centrale  şi  esenţiale  a  credinţei  noastre. 

Cartea  de  care  ne  ocupăm,  este  o  lucrare  de  migală,  de  o  răbdare 
izvorâtă  din  talentul  şi  experienţa  unui  strălucit  profesor. 

Datorită  exigenţei  sale  Lexiconul  constituie  un  fel  de  unicat  des¬ 
pre  care  se  poate  vorbi  cu  multă  apreciere.  Lucrarea  este  şi  actuală. 

Acum  când  avem  16  Facultăţi  de  Teologie  se  vor  găsi  mulţi  stu¬ 
denţi  care  îndrăgind  cărţile  sfinte  găsesc  în  Lexiconul  profesorului  D. 
Doikos  un  vademecum  al  limbii  ebraice. 

In  ceea  ce  priveşte  înfăţişarea  cea  din  afară  a  Lexiconului  el  este 
o  carte  făcută  să  placă. 

Pr.  prof.  Dr.  Nicolae  Neaga 

Dr.  Prânz  Gansrigler,  redactor  la  săptămânalul  catolic  austriac 
„Die  Furche"  („Brazda"),  dă  publicităţii  cartea  cu  titlul  ,,Jeder  war 
ein  Papst"  („Fiecare  a  fost  un  papă44,  Otto  Miiller  Verlag  Salzburg, 
1991,  204  p.).  Cartea  are  ca  temă  situaţia  Bisericii  catolice  din  răsări¬ 
tul  Europei  în  timpul  şi  după  eliberarea  de  dictatură  comunistă.  De 
la  început  autorul  menţionează  că  tema  cărţii  nu  este  „un  capitol  glo¬ 
rios"  (p.  7)  al  Bisericii  catolice.  Ea  vrea  să  dea  la  iveală  tendinţa  ac¬ 
tuală  a  Vaticanului  de  instituţionalizare  şi  centralizare  a  Bisericilor 
locale  care,  în  condiţii  de  vitregie,  au  avut  o  viaţă  spontană,  lipsită 
de  formalităţi  şi  decizii  venite  de  sus  în  jos.  Situaţii  care  în  timpul 
dictaturii  comuniste  erau  fireşti,  acum  nu  mai  sunt  posibile,  pentru 
că  aceste  Biserici  catolice  (fie  romane,  fie  unite)  au  de-a  face  ,,cu  o 
nouă  formă  de  totalitarism  în  care  viaţa  bisericească  este  definită 
strict  ierarhic,  iar  duhul  slujirii  este  înecat  într-o  structură  birocra¬ 
tică"  (p.  200,  202). 

Cartea  prezintă  diferite  aspect^  ale  vieţii  catolicilor  din  Boemia, 
Moravia,  Slovacia,  România,  Ungaria,  Ucraina  şi  China. 

Din  România  sunt  descrise  problemele  a  doi  episcopi  uniţi  (Emil 
Riti  şi  Iustin  Paven)  care,  deşi  hirotoniţi,  nu  se  bucură  de  recunoaşte¬ 
rea  Vaticanului.  Acest  fapt  s-ar  datora  invidiei  episcopului  Todea  asu¬ 
pra  episcopului  Dragomir  (t  1985),  cel  care  i-a  hirotonit  pe  cei  doi 
episcopi.  Datorită  intrigilor  lui  Todea,  Vaticanul  ar  fi  ,, informat  uni¬ 
lateral44,  iar  nunţiul  papal  J.  Bukovski  din  Bucureşti  ,,nu  are  timp44  de 
acest  caz  (p.  162). 

în  1985,  E.  Riti  a  fost  primit  în  audienţă  de  papa  Ioan  Paul  II  ,,ca 
frate  întru  slujirea  episcopală44  (p.  177);  astăzi,  acelaşi  episcop  de  la 
acelaşi  papă  nu  primeşte  confirmare. 

E.  Riti  pune  acest  conflict  în  seama  actualului  cardinal  Todea,  pe 
care  îl  consideră  „labil  şi  influenţabil",  un  om  care  „nu  acceptă  con¬ 
trazicerile,  care  are  nevoie  de  colaboratori  orbi  şi  care  îşi  schimbă 
părerea  în  direcţia  celor  care  crede  el  că  au  puterea44.  „Aceasta  ar 
confirma  teza  că  Roma  caută  astfel  de  oameni  cărora  li  se  poate  încre¬ 
dinţa  cel  mai  bine  puterea  centralizatoare  bisericească44  (p.  182). 

Cartea  prezentată  mai  sus  nu  aduce  soluţii,  nu  dă  recomandări. 
Ea  vrea  numai  să  descrie  conflictele  născute  între  Biserica-spontană 
şi  Biserica-instituţie.  în  final  autorul  concluzionează:  „Biserica  roma- 
no-catolică,  ce  numai  democratic  nu  este  intenţionată  şi  organizată  — 
mulţi  o  consideră  ultimul  bastion  al  totalitarismului  —  poate  în  spe¬ 
cial  să  conlucreze  cu  cei  pregătiţi  de  supunere  absolută  . . .  Argumen¬ 
tele  nu  se  socotesc,  dialogul  este  blocat  de  indiciul  supunerii  faţă  de 
Roma,  de  întrebarea:  eşti  tu,  într-adevăr,  supus  Romei?"  (p.  200). 

Asist .  Drd.  Irimie  Marga 

